
				Fodor Pál

				Köszöntő

				Mélyen tisztelt Miniszter Úr, Elnök Asszony! Kedves Kollégák és Vendégek itthonról és külföldről!

				A Magyar Tudományos Akadémia Bölcsészettudományi Kutatóközpontja és a tár-szervezők, a Gulág Emlékbizottság, a Nemzeti Emlékezett Bizottsága és a Ma-gyarországi Németek Pécs–Baranyai Nemzetiségi Köre nevében tisztelettel és nagy örömmel köszöntöm önöket nemzetközi konferenciánkon, amelynek témája a szov-jet fogság Európában, továbbá a fogság színhelyei, a Gulag- és a Gupvi-lágerek. A tanácskozás résztvevői számos országból érkeztek, és nem véletlenül épp ezekből az országokból. A második világháború előtt, alatt vagy után az ő hazájuk is szovjet uralom alá került, és szinte az első pillanattól kezdve el kellett szenvedniük a bolsevik terrort. E sokszínű, kegyetlen terror egyik formája volt a népesség tömeges elhurco-lása és dolgoztatása a munkatáborokban.

				Mi, magyarok hetven évvel ezelőtt, 1944 végén kezdtünk ismét ismerkedni a bol-sevik demokrácia és igazságszolgáltatás valódi természetével. 1919-ben már kaptunk némi ízelítőt belőle. Hangsúlyoznom kell, magyar viszonylatban a szovjet fogság nem egyszerűen hadifogolykérdés volt, mivel a katonaként elfogottak és elhurcol-tak mellett rengeteg civilt és politikai elítéltet szállítottak ki a Szovjetunióba, hogy kényszermunkára fogják őket. Mint ismert, a málenkij robotra összeszedett civileket és a katonákat hadifogoly- és internálótáborokba, a politikaiakat pedig, akiknek kivá-lasztásából a szovjetek helyi kommunista ügynökei is derekasan kivették a részüket, a hírhedt Gulagra vitték. Az ily módon szovjet rabságba került magyarok számát még ma sem ismerjük pontosan. Egyesek hatszázezerre, mások hétszáz- vagy nyolcszáz-ezerre teszik, és ezeknek az embereknek mintegy harmada, durván kétszázezer em-ber, soha nem tért haza. De a túlélő és visszatérő szerencsések is éppolyan áldozatok voltak, mint elpusztult társaik. Szebeni Ilona, aki tizenhat éves korában került „hadi-fogságba”, a következőket írta gyötrő emlékeiről: „Álmomban sokszor még mindig a 

				Szovjetunióban vagyok, felriadok, azt álmodom, hogy űznek, menekülök, közeledik a puskatus, jön felém az orosz őr, kisiklik a csille, és nem tudok menekülni előle. Háromszáz év is kevés lenne a felejtéshez.” A politikai elítéltek a szabadulás után is másodosztályú állampolgárok maradtak, a szovjetunióbeli fogság évtizedeken át priusznak számított. Sokatmondó, hogy egy 1990-ben előadott színdarabban, amely a Tiszaladányból az ukrajnai szénbányákba elhurcolt tizenéves fiúk és lányok sorsát mutatta be, az egykori áldozatok nem szerepelhettek saját nevükön, mert a túlélők még mindig nem merték vállalni a nyilvánosságot.

				A Gulag és a Gupvi világát létrehozó ideológia és hatalomtechnika az ember leg-sötétebb oldalának megnyilvánulása, amely ravaszul az emberi lélek örök sóvárgására épít. „A kommunistáknak – írja Milan Kundera – nagyvonalú programjuk volt. Egy egész új világ terve, olyan világé, amelyben mindenki megtalálja a helyét. Azoknak, akik szemben álltak velük, nem volt semmiféle álmuk, csak elnyűtt és unalmas erkölcsi elveik […] Nem csoda hát, hogy ama lelkesek könnyűszerrel legyőzték az óvatosakat […], és sebbel-lobbal kezdték valóra váltani álmukat, az igazságos idillt mindenki számára. […] Mert minden ember ősidők óta idillre vágyik, arra a kertre, amelyben fülemülék énekelnek, a harmóniának arra a földjére, ahol a világ nem áll idegenül az emberrel szemben, és az ember embertársával szemben.” Ez idézet A nevetés és felejtés könyvéből származik. Ennek az álomnak a megálmodói és gyakorlati megvalósítói a modernizmus prófétái és messiásai voltak, akikben Paul Jones kifejezésével a vallási ihletet a hatalom mérhetetlen akarása, és csakis az váltotta fel. A modern politikai fanatikusok: Marx, Lenin, Sztálin, Trockij, Mussolini, Hitler, hogy csak a főkolom-posokat említsem, legfontosabb tette és bűne az volt, hogy – megint csak Kunderát idézve – az életet politikává, a politikát pedig propagandává fokozták le, és így fogtak hozzá rettenetes utópiájuk megvalósításához. Akik az útjukba álltak, azokat kollektív bűnösökké nyilvánították, megölték vagy üldözték, és táborokba zárták. Lelkifur-dalás nem gyötörte őket, mert az első világháború végére, ahogy Nietzsche mon-dotta, „Isten halott” volt már, és mint Dosztojevszkij megmutatta számos művében, Krisztus, a hagyomány, a kultúra elutasítása feloldja az erkölcsi gátlásokat. Ha Isten megölhető, kiiktatható, akkor az ő képmására teremtett ember is feláldozható az evi-lági apokaliptikus látomások, célok megvalósítása érdekében. Így teremtette meg az egyenlősdi az „idilli kert” és a „harmónia földje” helyett a poklok poklát, amelynek talán legszörnyűbb formái a kommunisták és a nácik koncentrációs táborai lettek.

				A Gulag világa és az azt létrehozó gondolkodásmód tragikus következményekkel járt. Nem csak a húszmillióra tehető áldozat miatt. Nemcsak azért, mert az elítélt és 

				elhurcolt magyarok, lettek, litvánok és mások javarésze ártatlanul szenvedett, hanem azért is, mert a gulágmentalitás, az erkölcsi helytállás fölemelő példái dacára, hihe-tetlen mértékben és máig hatóan rontotta meg az emberi lelkeket, relativizálta az élet értékét és a közerkölcsöket. Például a szovjet kényszermunkatáborokban tanulták meg az addig más erkölcsökhöz szokott európai rabok százezrei, hogy – ezt egy ma-gyar visszaemlékezésből idézem – „a szocializmusban mindenki lop”. Ezért kell az ember elfajulásának erről a sokáig tabusított és ma sem érdeme szerint számon tartott formájáról minél többet beszélni. Ezért öröm számomra, hogy a köszöntőm elején említett intézményekkel együtt a mi kutatóközpontunk és az MTA is részese lehet ennek a mai eseménynek, ahol a Gulag-rendszer jobb megismeréséért különösen sokat fáradozó tudósok gyűltek össze itthonról és külföldről. Köszönet nekik, hogy elfogadták meghívásunkat. Köszönet nekik, hogy segítenek nekünk a 20. századnak ezen borzalmát a maga valójában, relativizálás és méricskélés nélkül megértetni és a jelen és jövő nemzedékek emlékezetében megtartani. 

				Köszönöm megtisztelő figyelmüket.

				Földváryné Kiss Rékaa Nemzeti Emlékezet Bizottságának elnöke

				Földváryné Kiss Réka

				Köszöntő

				Tisztelt Miniszterelnök Úr, Miniszter Úr, Államtitkár Úr, Főigazgató Úr! Tisztelt Konferencia! Kedves Egybegyűltek!

				Tisztelettel köszöntöm önöket a Nemzeti Emlékezet Bizottsága nevében a Gulag–Gupvi. A szovjet fogság Európában című konferenciánkon. Mit is jelent a cím? A Gu-lag és a Gupvi két mozaikszó, egy szerteágazó, tömeges kényszermunkára alapozott táborrendszer két formája. Ez a két rövidítés egyfelől koholt perek alapján egyen-ként elítélt politikai foglyok, másfelől tömegesen elhurcolt hadifoglyok és internál-tak táborvilágát jelenti – katonák és civilek tömegeinek együttes szenvedését, hiszen ne feledjük, a Vörös Hadsereg által csak Magyarországról fogságba hurcolt foglyok mintegy harmada civil volt.

				Kedves emlékező barátaim! Szolzsenyicin óta a Gulag szimbólum, a szovjet típusú diktatúra jelképe, a határtalan jogtalanságé és embertelenségé, amelyben több millió közép- és kelet-európai polgár sorsa sűrűsödik össze a Baltikumtól a Balkán-félszi-getig. A szovjet megszállás a teljes megfélemlítettség és kiszolgáltatottság érzését tet-te mindennapi élménnyé, változtatta kegyetlen valósággá, hiszen a Vörös Hadsereg győzelme milliók számára a szabadság helyett az újabb rabság kezdetét hozta el nem-re, nemzetiségre, vallásra, politikai meggyőződésre való tekintet nélkül. Bárkit szovjet fogságba vethettek, mérhetetlen szenvedést okozva ezzel a véletlenszerűen kiválasz-tott embereknek és otthon maradt családtagjaiknak. Sőt, voltak egész népcsoportok, amelyeket a kollektív bűnösség vádjával deportáltak. Erre a sorsra jutott kétszázezer magyarországi német, akik közül sokakat nemcsak Magyarországról üldöztek el, de egyszersmind szovjetunióbeli kényszermunkára is köteleztek. Az elhurcolások szinte megtizedelték a világháborús pusztítástól eleve sújtott Magyarországot. De tudjuk jól, mindaz, ami hazánkban történt, nem egyedi jelenség volt, hanem a megszállt területeken folytatott szovjet politika szerves részét képezte. A legyőzöttek általános 

				megbüntetése, csakúgy, mint a kollektív felelősségre vonás, az etnikai, valamint a po-litikai tisztogatás, a szovjet rendszer lényegéhez tartozott.

				„Úgy bántak velünk, mint az állatokkal” – egy rendhagyó történelemóránk meg-rendítő vallomását idézem. Mai tizennégy éveseknek mesélt a tizennégy évesen szülei helyett elhurcolt Klári néni. Kilenc év kiszolgáltatottságáról, megaláztatásai-ról, az éhezésről, a megfeszített kényszermunkáról, a legelemibb higiéniás feltételek hiányáról, az erkölcsi rend kiforgattatásáról, majd pedig a szabadulást követően a rendszerváltásig sorsát visszatérően kísérő hatósági zaklatásokról. A négy évtizedig fájdalmasan elhallgatott szenvedésekről, tabukról, sokáig az emlékek mélyére te-metett traumákról. E traumák feldolgozásának szándékával a Nemzeti Emlékezet Bizottsága több túlélő visszaemlékezésének közreadására készül. A Gulag-emlékév alkalmából kiadni szándékozott memoárok célja, hogy a visszaemlékezők egyéni sor-sán keresztül arcot kapjon a történelem, jobban megérthető és átélhető legyen közös múltunk e tragikus fejezete. Ilyen sors egy tizenhat éves győri gimnazista sorsa is, akiről hozzátartozói csak annyit tudtak, hogy két-három napra Budapestre viszik kihallgatásra, legalábbis ennyi időre kellett élelmet csomagolni a családnak a gyerek számára. A fiút azonban kémkedés, szabotázs és szovjetellenes tevékenység vádjával munkatáborokban letöltendő fogságra ítélték – fiatal korára tekintettel csak tíz évre. Így lett háromból háromezer-negyvenegy nap. És sorolhatnám tovább a szenvedés-történeteket.

				Az egyéni történetek mögött egy felfordult világ, egy évszázados erkölcsi rendjét maga mögött hagyott kontinens áll. A második világháborút követő milliós népmoz-gások és a korábbi társadalmi rend felbomlása eltérő mértékben érintette a szovjet be-folyási övezetbe került megszállt országokat. De sorsukban, sorsunkban közös pont, hogy a deportálások minden érintett társadalomban mély nyomot hagytak. A negy-ven évig tartó diktatúra lehetetlenné tette a kollektív traumák egyéni és közösségi feldolgozását, a közös gyászt, az őszinte szembenézést. Bár a kommunista diktatúra összeomlását követően rengeteg történeti anyag, adat és személyes visszaemlékezés került nyilvánosságra, a szovjet fogság máig teljesen fel nem dolgozott fejezete ma-radt 20. századi történelmünknek. Emiatt sokan érzik úgy, hogy a családi emlékeze-tekben, kisebb-nagyobb közösségekben megőrzött egyéni sorsok és tragédiák nem váltak a közös európai tudás, a közös európai emlékezet szerves részévé. Nemzetközi konferenciánk talán legfontosabb célja éppen ez: a közös tapasztalatra emlékezve rá kívánunk mutatni a szovjet fogság jelenségének egyetemes jellegére. A tudomány eszközeivel kívánunk hozzájárulni a múlt föltárásához, a nemzetközi összefüggések 

				felvázolásához. Ezért kértük fel tíz ország tizenhét kiváló szakemberét, hogy saját kutatási eredményeit ossza meg velünk. Azért is égetően fontos feladatunk ez, hiszen a Gulag-táborok túlélői közül sajnos egyre kevesebben vannak közöttünk. A szemé-lyesen megélt múltból végérvényesen történelem lesz. És ne feledjük, immár felnőtté vált az első olyan generáció, amelynek semmilyen személyes tapasztalata nincs a dik-tatúráról. Éppen ezért, ha lehet, még felelősségteljesebb feladat hárul a szakemberek-re, hogy megismerhetővé, megérthetővé és átélhetővé tegyék a múltat: korszerűen és hitelesen. Rajtunk múlik, hogy mire és hogyan emlékezünk.

				Végezetül szeretném e helyről is megköszönni előadóinknak, hogy elfogadták fel-kérésünket, s a Szovjetunióba hurcolt magyar politikai rabok és kényszermunkások emléknapján előadásaikkal is részt vállalnak a közös múltfeldolgozásban. Köszöntöm a nagy számban megjelent érdeklődőt, kedves vendégeinket, köszönöm miniszter úr-nak, hogy elfogadta felkérésünket, és mindenkinek köszönöm, aki megtisztelte kon-ferenciánkat. És köszönöm munkatársainknak is azt az odaadó munkát, ami ahhoz kellett, hogy ma itt együtt emlékezhessünk. Jó munkát kívánok a tanácskozáshoz!

				Balog Zoltánaz emberi erőforrások minisztere, a Gulág Emlékbizottság elnöke

				Balog Zoltán

				Megnyitóbeszéd

				Tisztelt Konferencia! Tisztelt Elnök Asszony, Főigazgató Úr, Államtitkár Úr!

				2015. január 1., 2017. február 25. – Gulag-emlékévek. Azért, mert egy év kevés. Egy év kevés arra, hogy emlékezzünk. Ha mindenki itt lenne, akinek a családjában a szovjet megszállás áldozatokat szedett, akkor ez a terem kicsi lenne, nagyon kicsi. Valószínűleg a Széchenyi István tér is kicsi lenne, mert több százezren, talán több millióan állnánk ott, mint ahogy ott álltunk annak idején – emlékeznek még, 2002 tavaszán – a Terror Háza Múzeum megnyitásakor. Akkor azt mondtuk, hogy a ter-rort és a zsarnokságot be akarjuk zárni egy múzeumba. Maradt még tennivaló bőven, ezért Magyarország Kormánya ezeket az éveket Gulag-emlékévekké nyilvánította, mert rá akarjuk ismét irányítani figyelmünket mindarra, ami hetven esztendővel ez-előtt történt velünk, itt, ebben az országban, itt, ebben a világban, Európának ezen a felén, mindazokkal, akik az Elbától Vlagyivosztokig megtapasztalták a szovjet dik-tatúra igazi természetét. Megtapasztalták a Gulag rabtelepeit, a jogfosztottságot, a kiszolgáltatottságot, apáink, anyáink, nagyszüleink, annyian – százezrek és milliók.

				Ez az emlékév azt is üzeni, hogy még mindig nagyon sok adósságunk van, nagyon sok a tartozásunk. Tartozik a tudomány! Ezért tartom különösen fontosnak, és gra-tulálok ahhoz, hogy végre itt vagyunk a Magyar Tudományos Akadémián, a magyar tudomány fellegvárában, és van egy „rendes” antikommunista konferencia, mert a tudomány, bizony, a történettudomány és a társtudományok adósak még azzal, hogy mindazt előhozzák a történelemből, és tudományos igénnyel feldolgozzák, bemu-tassák, ami akkor történt. Az emlékévek egyik fontos feladata a tudományos munka elvégzése. Ehhez kapcsolódik az emberi momentum, a tiszteletadás az áldozatoknak. Fontos, hogy a kettőt ne válasszuk szét. Ezért is örülök annak, hogy együtt vannak itt olyan családok képviselői, akik maguk is áldozatokra emlékeznek, valamint egy tudós társaság, amelynek az a dolga, hogy a szakmai munkát elvégezze.

				A két dolog nem szétválasztható, de megkülönböztetendő, mert a tudományban, a tudományos életben, a tudományos feldolgozásban mindig lehet vita, és kell is, hogy vita legyen arról, hogyan és miképpen történt mindez. Kutatni kell a felelősö-ket, mert nemcsak az áldozatokról, hanem a tettesekről is szükséges beszélni. Ennek is eljött már az ideje. Az emlékezésben viszont a méltóság, a másik iránti tisztelet, a kölcsönös tisztelet az uralkodó. Mi azt szeretnénk az emlékéveinkkel – több ilyen emlékévünk lesz az elkövetkezendő évben is, gondoljanak csak 1956-ra –, ha közös veszteségnek tekintenénk minden magyart, aki az elmúlt században áldozatul esett, akár 1920, akár 1939, akár 1944, akár 1945, akár 1956 miatt. Bármely embertelen rendszer áldozataira együtt kell emlékeznünk, és közös veszteségként kell tekinte-ni rájuk. Ez az emlékezet kultúrájának egy olyan magasabb rendű megvalósulása, amelyet, ha együtt el tudjuk végezni, ha gesztusokat tudunk egymás felé tenni, akkor abból nemcsak a jelen, hanem a jövő Magyarországa is épül.

				Köszönöm önöknek, hogy ennyi országból elfogadták a meghívást. Ha megen-gedik, akkor Mart Laart, Észtország egykori miniszterelnökét külön is köszöntöm, hiszen régi harcostársunk a szovjet rendszer lebontásában, a saját országában és nem-zetközi téren egyaránt. Nagyon örülünk lengyel és litván barátainknak, nagyon örü-lünk annak, hogy nemcsak orosz barátaink vannak itt, hanem orosz nyelven is van tolmácsolás, ami szimbolikus. Németországból és Ausztriából érkezett barátainkat ugyancsak köszöntöm, hiszen fontos, hogy együtt emlékezzünk. Mert bizony a törté-neteink kísértetiesen hasonlítanak egymáshoz a katonai megszállástól, a politikai ha-talomátvételtől kezdve az ártatlanok összefogdosásán, bevagonírozásán, kiszállításán át a kényszermunka természetéig. És abban is hasonlítanak, hogy keveseknek adatott meg a hazatérés. Mindez nemzeteink közös története. Ez számunkra nagyon fontos. Azt is mondhatnám keserű iróniával, internacionalista történet. És amiben hasonló-ság van, az leginkább mégiscsak a gonosz ideológia, mindezek alapja: az emberi élet értékének relativizálása, az a meggyőződés, hogy az emberi életet, az emberi méltó-ságot alá lehet rendelni egy célnak, fel lehet áldozni egy eszme oltárán, amely aztán végül egy hatalmi csoportnak az élet minden területére kiterjedő diktatúrája lesz.

				Nem feledhetjük, hogy a sztálinista, a kommunista diktatúra, vagy amint később eufemisztikusan nevezték – emlékeznek –, a „létező szocializmus” ugyanolyan veszte-sei voltak az orosz emberek, akik elvesztették politikai, gazdasági, kulturális, katonai elitjük jelentős részét, akiknek meggyilkolták tudósaikat, papjaikat, tanítóikat, hi-vatalnokaikat, munkásaikat, parasztjaikat. A „múlt végképp eltörlésének” jelszavával felrobbantották vagy szerelőműhellyé, csarnokká, istállóvá alakították templomaikat, 

				tűzre vetették vagy átírták könyveiket, és ezt a mintát követték azután a megszállt or-szágokban. Mert bizony ez a sors várt mindenütt azokra, akik csak éppen fölemelték a fejüket azokban az országokban, ahova a szovjet hadsereg betette a lábát. Az ö-szefoglalóan „gulágtapasztalatnak” vagy „gulágélménynek” nevezhető közös élmény az, ami összeköt bennünket az Elbától keletre. Azt is mondhatnánk, hogy igazodási és kristályosodási pont a szabadság hiányának élménye, vagy mondjuk így, a rabság tapasztalata. Tapasztalat, amely megmutatja, hogy a polgári szabadságjogok, a lelki-ismeret, a szabadság és a nemzeti függetlenség felbecsülhetetlen értékek. Tapasztalat és élmény, amely egész nemzeteket köthet össze egymással és a szabadság értékeivel – ha ismerjük. Ez a dolgunk, hogy ismerjük és megismertessük.

				Újra és újra fel kell tennünk a kérdést: hol van ilyenkor a „Nyugat”? Hol van ilyenkor Nyugat-Európa? Most nem a kutatókat hiányolom természetesen, mert ők ott is komoly munkát végeznek, hanem újra és újra el kell mondanunk, hogy a kom-munizmus története, a kommunizmus áldozatainak története nem „Kelet-Európa”, ahogy régen mondták, vagy Kelet-Közép-Európa magántörténete. Nem a mi privát történetünk, hanem egész Európa ügye, Nyugat-Európa ügye ugyanúgy, mint ahogy a miénk, már csak azért is, mert Európa megosztását egy szabad Nyugatra és egy rab Keletre nem mi szavaztuk meg, nem volt kétharmados többsége egyik országban sem. Éppen ezért közös európai felelősség mindennek a feldolgozása, az ezzel való szembenézés. Mind a két diktatúra, a nemzetiszocialista és a nemzetközi szocialis-ta Európa közös, terhes öröksége. Nem olyan epizód, amelyről el lehet feledkezni, mondván, majd a kelet-európaiak megoldják úgy, ahogy gondolják. Talán nem vélet-len, hogy elmaradt a kommunizmus nürnbergi pere. Nem lett nyilvánvaló mindaz a maga teljességében, ami a Gulagon történt. Nem lettek mindenki számára ismertté és nyilvánvalóvá a kiindulópontok. Nem lett ismertté és nyilvánvalóvá a népirtás és a rabszolgamunka természete, méreteinek gigantikus volta. Nem lett ismertté és nyil-vánvalóvá az, hogy a Gulag létezése mennyire alakítottá át az egész emberi civilizáció történelmét, és mennyire gyakorol még most is, napjainkban is befolyást az életünkre. Hagy mondjak egy példát! A migráció ügyében az a hasadás, amit most látunk a megközelítésben a Kelet és a Nyugat között, ennek is köze van ehhez a történelmi tapasztalathoz. Mi ugyanis tudjuk, mit jelent az, amikor veszélybe kerül egy nemzet szuverenitása, amikor nem maga tud dönteni a határai biztonságáról, arról, hogyan alakul saját országának a jövője. Ez a veszélyérzet olyan országokban, mint mondjuk Lengyelország és Magyarország vagy a balti államok, jelen van. Mi ismerjük az év-

				százados alávetettséget is, a szuverenitás nélkülözését. Ez a veszélyérzet érzékenyít-hetné Nyugat-Európát is. 

				Chesterton szerint „a haladás végzetes metaforája, mely szerint mindent magunk mögött hagyunk, végképp elhomályosította a növekedés valódi eszméjét, mely sze-rint mindent magunkba fogadunk”. Nem szabad elfelednünk mindazt, ami a málen-kij roboton és a Gulag munkatáboraiban történt, a szabadság hiányát, a rabság éveit, nem szabad felednünk az ember megtörettetését, kirablását, elhurcolását, megkínzá-sát, meggyilkolását, szellemi megerőszakolását. Nem szabad elfelednünk a birodalmi terrort, amit saját nemzetei erőszakos megtöretését követően Kelet- és Közép-Eu-rópa nemzeteivel folytatott ez a világuralomra törekvő ideológia, a terror rendszere.

				A Gulag, mint a kommunizmusba vetett hit egyik törvényszerű következmé-nye, arra is figyelmeztet bennünket, hogy a szellemi életben az egyetlen járható út a vita. A vita, ami az európai civilizáció alapvető értékeire épül, az élet tiszteletére, az embernek mint személynek és mint a közösség tagjának a megbecsülésére, egymás értékeinek és érdekeinek méltánylására. A vita, ami a valóság megismerésére, újabb és újabb szempontok bekapcsolására irányul. Bizony, az a mai idők egyik nagy kérdése, hogy elég erős lesz-e a demokrácia, a demokratikus gondolkodás, hogy meg tudjuk őrizni kapcsolatunkat a valósággal. Elég erős-e az áldozatokra való emlékezés, hogy lássuk és tapasztaljuk, mi fontos és mi nem, minek van súlya és minek nincs? Elég erős-e a nyugati világ – most itt magunkat is idesorolom –, hogy mindaz a rossz, amit át kellett élnie a 20. században, meg tudja erősíteni elkötelezettségét az általa létre-hozott értékek iránt? Hiszen ezeknek az értékeknek a védelméről szól mindaz, ami ma történik, a 21. század elején. Vagy pedig, elengedve az emlékezést, hallgatással meggyalázva az áldozatok emlékét, újra átéli a tragikus múltat?

				Ne felejtsük el, ez nem nemzedéki kérdés. Az a nemzetközi, Schmidt Mária sza-vával „társutas hálózatnak” nevezett ideológiai miliő, amit a Szovjetunió épített ki a nyugati meg a keleti országokban, ezek az „árvák” túlélték a szovjet világrend bukását. Napjainkban is aktívak, a régi küldetéstudattal, az eszme és képviselőinek tökéletes-ségébe vetett hitükkel nagyon is befolyásos szerepet játszanak a nyugati világ köz-gondolkodásának, és ezzel a világ jelenének és jövőjének alakításában. Amíg ez így lesz, amíg lesznek társutasok és szellemi utódaik, addig a Gulag-történet sohasem lesz csak történelem. Annyiban persze történelem, amennyiben a valóság tudomá-nyos igénnyel történő föltárása és földolgozása a történelemtudomány dolga. Mert a politika harcait a politikának kell megvívnia, a tudományét a tudománynak. Csak így tekinthetünk a történelemre megszemlélendő példaként, így lesz a történelem az 

			

		

	
		
			
				21

			

		

		
			
				élet tanítómestere. Ez az önök felelőssége, a tudósoké, ez az önök küldetése, mi ebben szívesen szegődünk társukká, szívesen figyelünk önökre.

				Köszönöm még egyszer a Nemzeti Emlékezet Bizottságának, hogy megszervezte ezt a konferenciát, a Magyar Tudományos Akadémiának, hogy befogadta. Hagy fe-jezzem be egy Antall József-idézettel: „Ha leveszik a kezünkről a bilincset, mi kezet tudunk nyújtani Önöknek.” Ez a feladat.

				Köszönöm szépen.

				Mart Laartörténész, 1992–1994 és 1999–2002 között Észtország miniszterelnöke

				Mart Laar

				Az európai szovjet deportálások mint népirtás

				A deportálás a megszállt területek lakosságával szemben alkalmazott terror egyik különleges fajtája. Már az ókori Keleten is bevett gyakorlatnak számított, Észtország a 16. században tapasztalta meg először az orosz támadások során, tökélyre azon-ban a szovjet kommunista hatalom fejlesztette az abszolút terror kialakítása és nagy csoportok megfélemlítése érdekében. A deportálásokkal ugyanis tömegek elnyomása vált lehetségessé mindenféle bírósági ítélet nélkül azáltal, hogy lakatlan területekre szállították őket. A módszert etnikai tisztogatásokra, politikai, társadalmi, valamint vallási elnyomásra egyaránt igénybe vették.

				Az első deportálások politikai és társadalmi alapon történtek. Kozákok ellen hajtották végre az 1920-as években a Don folyó térségében. Nem sokkal később deportálásokkal erőszakolták ki a kollektivizálást, amikor a kulákoknak nevezett kicsit jobb módú parasztokat Szibériába hurcolták. Egyesek az új lakóhelyükön is vagyonosabbak lettek, ezért még távolabbra száműzték őket. Az 1930-as években, az úgynevezett „nagy terror” idején Sztálin a tömeges megsemmisítés és az etnikai tisztogatás eszközeként alkalmazta a deportálásokat. A Szovjetunió észt, lett, lengyel, koreai állampolgárainak jelentős részét telepítették ki lakóhelyükről pusztán nemzeti hovatartozásuk miatt. Ezek a bűnök a népirtásról szóló egyezmény1 értelmében a genocídium fogalma alá sorolhatók. A legtömegesebb deportálásokra a Szentpéter-vár (akkor Leningrád) szomszédságában lévő Ingermanlandban került sor, ahonnan az inkeri finneket telepítették ki.

				
					1	A népirtás büntettének megelőzéséről és megbüntetéséről szóló nemzetközi egyezmény. Tervezetét az ENSZ Közgyűlése 1948. december 9-i ülésén egyhangúan fogadta el. Hatályba lépés: 1951. január 12. Magyarországon az Elnöki Tanács 1955. évi 16. számú törvényerejű rendelete hirdette ki. (A szerkesztők.)

				A második világháború kitörését kihasználva a Szovjetunió elkezdte a náci Né-metországgal kötött megnemtámadási szerződés titkos záradéka értelmében érdek-szférájába utalt területek meghódítását Európában. 1939 és 1941 között megszállta Kelet-Lengyelországot, Finnország egyes területeit, annektálta Észtországot, Let-tországot és Litvániát. A megszállt országokban nagymértékű deportálásokra került sor, elsősorban az 1940-ben szintén megszerzett Besszarábiában, a volt lengyel terü-leteken és a balti államokban. A mai orosz történészek szerint az ottani népcsoportok azért kerültek célkeresztbe, hogy megsemmisítsék a potenciális ellenzéket, mielőtt még a szovjet rendszerrel szembeni ellenállás kifejlődhetett volna. Az észtek jól em-lékeznek ezekre a deportálásokra. Feleségem apja kilencéves volt, amikor anyjával, apjával és fiútestvérével együtt elhurcolták, mivel apja rendőrként dolgozott az észt szigeteken. Az apát a vasútállomáson elválasztották családjától. Többet nem látták, és csak az 1990-es években jutott el a hír hozzájuk, hogy 1941-ben – néhány hónappal letartóztatása után – agyonlőtték. A gyerekeket és anyjukat Szibériába vitték, ahol nagyon nehéz körülmények közé kerültek. Ők túlélték a megpróbáltatásokat, de sok gyermek, nő és idős ember már az elhurcolását követő első télen életét vesztette. A háború után a két testvér megszökött, és visszatért Észtországba. Feleségem apját 1949-ben megtalálták, és másodszor is Szibériába deportálták. Ezt a tapasztalatot nagyon nehéz elfelejteni.

				Egyes nemzetek sorsa még keményebb volt. A Sztálin utasítására a második vi-lágháború vége felé történt deportálások célja már teljes népeknek a megsemmisítése volt. 1944-ben például az összes csecsent és krími tatárt deportálták. Még a Vörös Hadseregben harcoló csecseneket is letartóztatták a fronton, és Szibériába küldték őket, ahol nyelvük használatát megtiltották, iskoláikat bezárták, és nyíltan kimond-ták, hogy népüknek nincs többé jövője. Az 1950-es években vallási közösségeket is deportáltak, például az orosz ortodox óhitűeket, valamint a balti államokbeli és a besszarábiai Jehova tanúit. Sztálin 1953-ban bekövetkezett halála után a még életben lévő elhurcoltak fokozatosan visszatérhettek, de jogaikat sohasem állították helyre. Másodosztályú állampolgárok maradtak, házaikat és egyéb vagyontárgyaikat nem kapták vissza, ugyanis az volt a szovjet vezetés szándéka, hogy örökre Szibériában tartsa őket. Egyes népcsoportok, például a krími tatárok előtt a hazautazás lehetősége csak a peresztrojka idején, 1990-ben nyílt meg. Mostanra – a már említett 1948-as egyezmény értelmében – nemzetközileg is elismerték a csecsenek deportálását mint népirtást.

				A Közép- és Kelet-Európából való deportálások a térség szovjetizálásának ré-szeként a második világháború kitörése után öltöttek nagyobb méreteket. Az Egye-sült Nemzetek Szervezete menekültügyi főbiztosa új keletű tanulmányának2 becslése szerint 380 000 lengyel, 366 000 volgai német, 362 000 csecsen, 200 000 meszheti török, 183 000 krími tatár, 172 000 koreai, 134 000 ingus, 92 000 kalmük, 62 000 karacsáj, 27 000 balkár, 36 000 román, 36 000 görög, valamint 843 000 egyéb szov-jetunióbeli német, összesen 3 089 000 ember lett a szovjet deportálások áldozata. A balti államokban körülbelül a lakosság 15%-át meggyilkolták, börtönbüntetésre ítélték, deportálták vagy kiutasították. Csak 1941. június 14-én mintegy 43 000 em-bert deportáltak a három balti országból.

				Ezeket a deportálásokat, különösen a baltiakat, gyakran nevezik népirtásnak, amit az orosz történészek tagadnak, ahogy azt a törökök is teszik az örmény genocídi-ummal kapcsolatos vádak esetén. A balti nézőpont mellett sok nyugati tudós áll ki. Jonathan Otto Pohl történész véleményét az 1948-as, a népirtás büntettének meg-előzéséről és megbüntetéséről szóló egyezmény következő paragrafusával támasztja alá: „II. Cikk: c) a csoportra megfontolva oly életfeltételek ráerőszakolása, melyeknek célja a csoport teljes vagy részleges fizikai elpusztulásának előidézése”. Az orosz tör-ténészek ugyanakkor többnyire úgy érvelnek, hogy a balti deportálások nem tekint-hetők népirtásnak, mert nincs bizonyíték a szovjet vezetés olyan szándékára, amely szerint kimondottan el akarták volna pusztítani a balti népeket, hanem az elnyomás módszerét illetően a saját polgáraik ellen is alkalmazott „szabványos eljárásról” van szó. Néhány nyugati tudós is hangsúlyozza, hogy a szovjet deportálások azon esete-iben, amikor nem hurcoltak el egy teljes nemzeti kisebbséget, a népirtás nem bizo-nyítható egykönnyen.

				A kérdésre azonban – nevezhetőek-e az európai szovjet deportálások népirtás-nak – mégis csak választ kell adni. A szovjet elnyomás a balti államokban hivatalo-san az „ellenséges” társadalmi és politikai csoportokra irányult, és az 1948-as nép-irtás-definíció ezeket nem fedi. A szovjet hatóságok e csoportokat a szovjetellenes elemek közé sorolták. Első pillantásra ezek társadalmi és politikai csoportként azo-nos jellegűnek tekinthetők bármely üldözött szovjetunióbeli csoporttal, mint például 

				
					2	Lásd UNHCR publication for CIS Conference (Displacement in the CIS) – Punis-hed peoples: the mass deportations of the 1940s. http://www.unhcr.org/publications/refu-geemag/3b5555124/unhcr-publication-cis-conference-displacement-cis-punished-peop-les-mass.html, 2017. január 20. (A szerkesztők.)

				a kulákokkal, azonban a balti államokban ennek más jelentése van, mivel ott a szov-jetek célja a három független nemzetállam megsemmisítése volt. Szovjetellenes cse-lekmény vádjával felléphettek bármely társadalmi vagy politikai csoporthoz tartozó állami vezető, a pártok képviselői, a helyi önkormányzatokban, a katonaságban vagy a rendőrségben tisztségeket viselők ellen, jóllehet a balti államokat a Szovjetunió korábban függetlennek ismerte el. Ebből következik, hogy a szovjet megszállás idő-szakában a „politikai csoportok” alatt a nemzeti önállóság mellett kiállókat kell érteni, mivel a szovjet terror célja a független államiság elpusztítása volt.

				A volt Jugoszlávia területén elkövetett háborús bűnöket kivizsgáló Nemzetközi Törvényszék a Jelišić-üggyel3 kapcsolatos döntéseit azzal indokolta, hogy a népirtás mögött kétféle szándék állhat. Egyrészt a célnemzet teljes vagy nagymértékű elpusz-títása, másrészt a csoport bizonyos tagjainak a megsemmisítése, „mert eltűnésük a teljes csoport túlélési esélyeinek csökkentésére van kihatással”. Ez megmagyarázza a nők, gyerekek és idősek nagy arányát a deportáltak között. Bizonyos jelentős csalá-doknak teljes egészében el kellett tűnniük, hogy a célba vett nemzet döntő mértékben meggyengüljön. Ez bizonyítja a szovjet elnyomás népirtó szándékát nem csak a balti államokban, hanem a Vörös Hadsereg által megszállt más európai országokban is.

				A deportálások a Szovjetunióban kiépített, terroron alapuló rendszer lényeges részét képezték, és – mint láttuk – alkalmazásukra rendszeresen sort is kerítettek. Miért fontos számunkra ma, hogy emlékezzünk ezekre a bűnökre? Először is azért, hogy ne történjenek meg újra. Másodszor azért, hogy megértsük, milyen helyi vagy etnikai konfliktusok húzódnak meg a ma dúló háborúk hátterében. Például azt, hogy miért nem örül a Krímben élő tatár lakosság az orosz annexiónak. Ezt könnyebb megmagyarázni a történelmi események ismeretében. Harmadszor azért is fontos emlékezni ezekre a bűnökre, hogy végbemenjen a nemzeti tudatban az áldozatok re-habilitációja, hiszen ők a Szovjetunióban mindvégig másodrangú polgárok maradtak. Mindig azzal vádolták őket, hogy bűnösek valamiért. Emlékszem feleségem apjára, aki többször mesélte, hogyan viszonyultak hozzá a barátai Észtországban, miután visszajött Szibériából. Nem akartak közeledni hozzá, egy kicsit veszélyes és gyanús elemként tekintettek rá. Amikor a peresztrojka alatt helyreállították az emberi jogo-

				
					3	Goran Jelišićet, aki 1992-ben a délszláv háború idején az észak-boszniai Brčko melletti Luka fogolytábor vezetőjeként számos muszlim civil megkínzásában és kivégzésében vett részt, 2001. július 5-én ítélte jogerősen 40 év szabadságvesztésre a hágai Nemzetközi Törvény-szék (International Criminal Tribunal for the former Yugoslavia, ICTY). (A szerkesztők.)

				kat, majd kikiáltották az észt függetlenséget, benne is feltámadt a büszkeség. Meg-hívta magához az összes hajdani barátját, aki nem akart vele szóba állni a szibériai évek után. Kávéval és süteménnyel kínálta őket, és elmondta, hogy milyen „jól” érezte magát akkor. Ne feledjük: az egykori deportáltaknak magasabb nyugdíjat kell adni, mint azoknak, akik deportálták őket. Az emberi méltóság ilyen helyreállítása azért is különösen fontos, hogy mindenki számára meghozza a biztonságos jövőt.

				Angolból fordította: Brenner Zoltán

				Jan Rydelaz Emlékezet és Szolidaritás Európai Hálózatát Irányító Bizottság elnöke, a krakkói Pedagógiai Egyetem Politológiai Intézetének oktatója

				Jan Rydel

				Európa és a Gulag

				A Gulagként ismert szovjet történelmi jelenség helye az európai köztudatban álta-lánosságban véve máig változó és távolról sem magától értetődő. Ez a pozíció a 20. századon belüli konkrét időszak, illetve az adott régió fejlettségi szintjének és geopo-litikai helyzetének függvényében alakult. Mindenekelőtt engedjék meg, hogy pon-tosan meghatározzam, én milyen értelemben használom e kulcskifejezést: a Gulag kifejezésen nem csupán a szovjet állam által 1930-ban létrehozott konkrét intézmény értendő, hanem egy olyan szimbolikus jelenség, amely a szovjet, különösképpen pedig a sztálini, elnyomógépezet egészét jeleníti meg mint részben az egészet.1

				Úgy tűnik, az európaiak többsége számára éveken át nehézséget okozott a Gulag-ban és az egész szovjet elnyomó rendszerben meglátni azt az új politikai minőséget, amit az valójában megtestesített. Ennek több oka is van. Meglehet, az okok közül a legfontosabb a Szovjet-Oroszország, majd a Szovjetunió igazságszolgáltatásának, ha-talmi és elnyomó apparátusának körülményeire és működésére vonatkozó információk nagyfokú hiánya volt. Az információszegénység a szigorú cenzúrára és a kommunista hatóságoknak a sajtótermékek megjelentetésére vonatkozó monopóliumára vezethe-tő vissza. Ezt a hatást tovább erősítette a személyek szabad mozgásának drasztikus korlátozása az ország és a külvilág viszonyában 1922–1923 után, a „fehér” oroszok nagy emigrációs hullámának levonulását követő időszakban. Egy további tényezőnek tekinthető a korábbi orosz elit tagjaitól és a menekültektől származó információk fel-tételezett megbízhatatlansága, mivel ezeket a személyeket az átélt traumák úgymond elvakították. Tovább nehezítette a Gulag-jelenség újszerűségének felismerését – az első világháború és más drámai események nyomán – az üldözöttek és elnyomottak sorsa iránti érzékenység általános tompulása is.

				
					1	A magyar nyelvben a Gulag mozaikszó éppen ezért sok esetben köznévként – gulág alak-ban – is használatos. (A szerkesztők.)

				Fontos körülmény volt még az európai kormányok többségének körében érzékel-hető általános désintéressement is. A „fehér Oroszország” megsegítését célzó inter-venció kudarcát követően e kormányok a bolsevik államot elvből mélységesen idegen és ellenséges entitásként kezelték ugyan, de egyelőre nem láttak benne komolyabb veszélyforrást, olyasmit, ami megkülönböztetett figyelmet érdemelt volna.

				Mindez nem jelenti azonban azt, hogy már a korai időszakban is ne álltak vol-na rendelkezésre személyes tanúságtételek vagy akár elemzések is a bolsevikok ál-tal elkövetett bűnökről, illetve az első kényszermunkatáborok létéről, amelyeket az OGPU-nak, vagyis Egyesített Állami Politikai Igazgatóságnak nevezett politikai rendőrség működtetett. A vonatkozó elsődleges források közül leginkább a követ-kezők kívánnak említést: a Letters from Russian Prisons címmel New Yorkban, 1926-ban megjelentetett kiadvány és az An Island Hell: The Soviet Prison in the Far North, Szergej M. Malszagov Londonban, 1926-ban megjelentetett, az első ilyen típusú börtönről, a hírhedt Szoloveckijről írt könyve. Még 1930-ban, tehát viszonylag ko-rán jelent meg a Das Notbuch der russischen Christenheit című kiadvány Berlinben a teológus Nyikolaj Glubovszkij szerkesztésében, és ugyanebben az évben látott nap-világot Jénában Edwin Erich Dwinger Zwischen Rot und Weiß: Die russische Tragödie, 1919–1920 című munkája is.

				A második nyilvánvaló ok, amiért a szovjet hatalmi és elnyomó apparátus műkö-dése felett szemet hunytak, az a kommunizmus és a bolsevik kísérlet iránti rokon-szenvező érdeklődés volt. Az európai közvélemény jelentős része a kísérlet hatása alá került, kiváltképp a baloldali, progresszív nézeteket vallók tábora – noha a progresszív jelző sajátos értelmezést kapott ebben a vonatkozásban. Mivel hiányoztak a szovjet rendszerre nézve elmarasztaló és ellenőrizhető ismeretek a fogvatartottak egyre fo-kozódó elnyomását és gazdasági kizsákmányolását illetően, az említett körök elősze-retettel hagyatkoztak a kommunizmussal flörtölő értelmiségiek és művészek által sugallt értelmezésekre. A Gulag tekintetében különösen nagy súlyt kapott a korszak legismertebb orosz írója, Maxim Gorkij által készített jól ismert tudósítás. Gorkijt 1929 júniusában, röviddel azután, hogy Sztálin hívására hazatért hétéves emigráci-ójából, vendéglátói a Szoloveckij-szigetekre kísérték, ahol az írót valósággal lenyű-gözték a munkára fogott „új ember” kovácsolásában itt elért eredmények.2 A szovjet valóságot elleplezni hivatott propaganda kialakításában kiemelt szerepet játszott a 

				
					2	Karl Schlögel: Solovki – Laboratorium der Extreme. http://www.solovki.org/de/files/So-lowki_Laboratorium_der_Extreme.pdf, 2016. december 2.

				Lev Trockij testvérhúga, Olga Davidovna Kamenyeva elnökletével működő szerve-zet, a Külföldi Kulturális Kapcsolatok Össz-szövetségi Társasága, a VOKSZ. Ez a kiterjedt és jelentős forrásokkal rendelkező szervezet azonosította a popucsikokat, azaz társutasokat, nemzetközi kapcsolati hálózatokat hozott létre, amelynek gerincét a „Szovjetunió Barátainak Társasága” képezte, utazásokat szervezett az együttműkö-désre kész külföldi értelmiségiek számára a Szovjetunióba, és „a munkások orszá-gáról” szóló, kizárólag „korrekt” kiadványok megjelenését finanszírozta. Az 1931-es évben a VOKSZ hálózata 17 országot fogott át, és több mint hétezer, az ügynek megnyert személyiség támogatását élvezte (köztük Albert Einsteinét). Michael Da-vid-Fox közelmúltban megjelent könyve, a Showcasing the Great Experiment: Cultural Diplomacy and Western Visitors to the Soviet Union, 1921–1941 (New York, Oxford University Press, 2012) jelentős hozzájárulás a témát tárgyaló szakirodalomhoz.

				Azzal éppen egy időben, amikor Gorkij hamis tanúságtételének dokumentumát írta, a Gulag-táborok rendszerének olyan nagyszabású továbbfejlesztése ment végbe, amelynek eredményeképp néhány éven belül a rendszer már jóval több volt, mint a több százezer vagy millió szovjet fogvatartottnak berendezett pokol, hiszen immár óriási gazdasági nagyüzemként a nemzeti össztermék jelentős hányadát állította elő. A Szovjetunió visszatért a nemzetközi kapcsolatok középpontjába. A Franciaország-gal, Lengyelországgal és más európai államokkal kötött szerződéseinek, a Nemzetek Szövetségében elnyert tagságának és a hitleri Németország iránti állítólag végsőkig következetes szembenállásának köszönhetően a Szovjetunió potenciális partnerré lépett elő. Nem lett volna bölcs dolog tehát kedvét szegni a belügyeibe való olyasfaj-ta beavatkozással, mint amilyen a politikai foglyok helyzetének firtatása lett volna. Ezt a hozzáállást még az sem változtatta meg, amikor az úgynevezett „nagy terror” során a sztálini rezsim immár meg sem kísérelte a külvilág elől elleplezni az állítóla-gos ellenfeleivel való véres leszámolást. Figyelemreméltó, hogy még Lengyelország-ban sem váltott ki jelentős tiltakozást, amikor 1937–1938-ban (ismereteink szerint) 111 ezer lengyel nemzetiségű szovjet állampolgárt legyilkoltak, harmincezret Gu-lag-táborokba zártak, és több százezret a Szovjetunió területén belül deportáltak az NKVD „lengyel akciója” során. Mindazonáltal ez a fajta passzivitás – feltételezésem szerint – inkább az információhiánynak, semmint a lengyel hatóságok cinizmusának volt betudható. A Szovjetunióban élő lengyel kisebbséget felszámoló bűncselekmény felidézése és kivizsgálása a legutóbbi időkig váratott magára. A korabeli kormányza-tokat az sem különösebben foglalkoztatta, hogy nagyszámú külföldi kommunista és 

				kommunista szimpatizáns esett a Gulag-gépezet csapdájába moszkvai tartózkodása során a harmincas évek második felében.

				A Molotov–Ribbentrop-paktum aláírása és a második világháború kirobbanása utáni időszakban a szovjet hatóságok által foganatosított, széles körű elnyomó intéz-kedések során deportálásra, illetve a Gulagon letöltendő börtönbüntetésre ítélt töme-gek soraiban ott voltak az 1939. szeptember 17-én elfoglalt területen élő külföldiek is, azaz a lengyelek és más nemzetiségű (főként zsidó származású) lengyel állampolgá-rok, röviddel ezután pedig a finnek, litvánok, lettek, észtek és román-moldávok is. Ez kiváltotta az érintett kormányok vagy emigráns körök tiltakozását, amelynek alapját azon volt fogvatartottak egyre nagyobb számú és egyre teljesebb körű beszámolói képezték, akik megszöktek, vagy nagy szerencséjükre elbocsátást nyertek a Gulag-tá-borokból. A vonatkozó információk Európa többi részén is viszonylag könnyen és egyre szélesebb körben hozzáférhetővé váltak azt követően, hogy 1939 decemberében a Szovjetuniót kizárták a Nemzetek Szövetségéből. Ugyanakkor a Szovjetunióból ér-kező hírek fogadása még azelőtt véget ért, hogy bármiféle eredményt hozott volna, mivel a Franciaország ellen 1940 májusában indított német támadás ismét teljes mér-tékben átrendezte a kontinensen uralkodó politikai viszonyokat.

				A Szovjetunió ellen indított 1941. június 22-i német támadás nyomán Sztálin or-szága automatikusan a nemzetközi koalíció részévé és létfontosságú, a német háborús potenciált de facto lekötő szövetségessé vált. Mint kiderült, a Szovjetunió helyzete ezáltal mindenféle, a szovjet rendszer elnyomó politikáját és gyilkos büntető, illet-ve gazdasági rendszerét illető kritikát ellehetetlenített. Mindazonáltal a Gulag létére vonatkozó hírek tovább szivárogtak, majd áramlottak a Szovjetunióból. Ezek a hírek ugyanakkor nemcsak a németek által elfoglalt területekre jutottak el, hanem a nyugati hatalmakhoz is. Ez jórészt a lengyel csapatok Władysław Anders tábornok parancs-noksága alatt a Szovjetunióból Iránba és Irakba történő evakuálásának volt betudha-tó. 1942 során összesen 78 ezer katona és 43 ezer polgári személy – köztük 18 ezer kiskorú – hagyta el a Szovjetuniót. Egy általános, a lengyelekre vonatkozó amnesztia keretében ezeket a személyeket a szovjet börtönökből, táborokból és a deportálás-ból engedték szabadon, hogy csatlakozzanak Anders tábornok hadseregéhez. Ezek a lengyelek a Gulagra vonatkozó lehető legfrissebb információk birtokában távoztak a Szovjetunióból, és ezeket az információkat tanúvallomások és jelentések, majd később visszaemlékezések formájában át is adták a lengyel hatóságoknak. Mindazonáltal Eu-rópában a jelek szerint senki nem tartott igényt ezekre az ismeretekre sem 1942-ben, amikor dúlt a sztálingrádi csata, sem az azt követő években.

				A Szovjetuniót a második világháború idején Európában védelmező információs pajzs erejét mutatja, hogy még a legkegyetlenebb háborús bűn, a legtöbb szakértő által a Szovjetuniónak felrótt, külföldi állampolgárokkal szemben elkövetett háborús nép-irtás, a katyńi mészárlás esetében is hatékonynak bizonyult. Az események elindítója az a döntés volt, amelyet az Össz-szövetségi Kommunista (bolsevik) Párt Politikai Bizottsága hozott meg, és melynek nyomán 1940 áprilisában és májusában öt hét leforgása alatt 22 ezer, a Szovjetunióban internált lengyel katona- és rendőrtisztet gyilkoltak meg bírói ítélet nélkül. A Szmolenszk melletti Katyńban bukkantak rá a német hatóságok a kivégzések központi színhelyére, amelynek felfedezését ők maguk 1943 áprilisában nyilvánosságra is hozták. A szovjetek bűnösségének cáfolhatatlan bizonyítékai dacára az igazságot elkendőzték, és a kormányok hivatalosan elfogad-ták a szovjetek által előterjesztett magyarázatot, amely szerint a bűntettet a németek követték el, azokat a lengyeleket pedig, akik a tragikus események körülményeinek tisztázását követelték, felelőtlen, elítélendő felforgatóknak minősítették.

				Csak a „hidegháború” kezdetét követően ismerték fel az addig szövetségesként kezelt országban a veszedelmes ellenséget, és fordultak nagyobb érdeklődéssel a szov-jet rendszer elnyomó és kizsákmányoló gyakorlata felé. A felfokozott érdeklődés in-dokolt voltát támasztották alá a témában megjelent publikációk és ezek fordításai. Az első visszaemlékezések egyike Beata Obertyńska (alias Maria Rudzka) lengyelül W domu niewoli címmel 1946-ban, majd németül Workuta – Weg zur Knechtschaft cím-mel Zürichben 1948-ban kiadott memoárja volt. Fontos szerepet játszott a lengyel (és palesztinai) származású zsidó visszaemlékező, Juliusz Margolin több nyelvre lefordí-tott visszaemlékezése is. Az első francia nyelvű kiadás La condition inhumaine. Cinq ans dans les camps de concentration Sovietiques címmel 1949-ben jelent meg. Az 1951-es évben látott napvilágot Gustaw Herling-Grudziński korszakos jelentőségű vissza-emlékezéseinek angol nyelvű kiadása, az A World Apart Bertrand Russell előszavával. A könyv lengyel kiadására 1953-ig kellett várni. A Gulaggal kapcsolatos korai tanú-ságtételek egy különálló csoportját alkotják azoknak a német és osztrák kommunista aktivistáknak a visszaemlékezései, akik a nagy tisztogatás során találták magukat a Gulag táboraiban, és akik szerencsés szabadon bocsátásukat követően adtak számot az ott tapasztaltakról (ilyenek voltak Margarete Buber-Neumann, Elinor Lipper, Su-sanne Leonhard, Waltraud Nicolas, Irene Cordes, Alexander Weissberg-Cybulski és Arthur Koestler).

				Komoly, a Gulagra vonatkozó dokumentumanyagok és elemzések láttak napvi-lágot a negyvenes évek végén – ezek közül jelentőségével kiemelkedik egy amerikai 

				szakszervezet által Sklavenarbeit in Russland címmel készített és 1949-ben az ENSZ elé tárt jelentés. A dokumentum német és angol nyelvű változata is megjelent 1949-ben. A Koncentrációs Táborok Működtetése Elleni Nemzetközi Bizottság 1951-es brüsszeli gyűlésének legfőbb napirendi pontja a Gulag-táborok ügye volt. Az ülés az Eine Welt hinter dem Stacheldraht. Weißbuch über die Sowjetischen Konzentrationslager (Düsseldorf, 1951) című dokumentumot eredményezte, amelyet német és francia nyelven jelentettek meg. Sztálin 1953-as halálát követően nagy számban hagyhatták el a Szovjetuniót a táborok külföldi túlélői – köztük Rózsás János is –, így érthető okokból megugrott a Gulaggal kapcsolatos tanúságtételek száma. 1956-ban a Szov-jetunió Kommunista Pártjának XX. kongresszusa és Nyikita Hruscsov ott elmondott híres, titokban megtartott beszéde átmenetileg megtörte a Gulagot a Szovjetunión belül övező csöndet is.

				Ilyenformán a Gulagra vonatkozó, egyre szilárdabban megalapozott értesülések mind jobban elterjedtek a szovjet blokkon kívüli Európában, sőt a világban máshol is. Az ötvenes évekig és az azután következő évtizedekig mindez mégsem vált sem széles körben oktatott, standard tananyaggá, sem a populáris kultúra számára érdekes ismeretté. Ebben több tényező is szerepet játszott.

				Először is a balos, szovjetbarát lobbik még mindig elég erősek voltak. A legtöbb országban már nem voltak olyan prominens tényezők, mint a VOKSZ idejében, de például Franciaországban ezek a körök valósággal kivirágoztak a háború után, ami az olyan polieznij igyiotoknak (hasznos idiótáknak) volt betudható, mint Jean-Paul Sartre, Simone de Beauvoir, Louis Aragon és sokan mások. Mindazonáltal ezek a lob-bik még elegendő befolyással rendelkeztek, hogy befogják azok száját, akik a Gulagról kívántak megnyilatkozni, illetve hogy a témát valamiképp politikailag inkorrektnek bélyegezzék.

				Másodsorban a hruscsovi enyhülés és a Gulag felszámolása, vagy inkább átszer-vezése, amivel kitörölték ezt a baljós elnevezést a szovjet szóhasználatból, hozzájárult az olyan nézetek elterjedéséhez, amelyek szerint a táborok rendszerének léte már a múlté, és így nem is érdemel különösebb figyelmet.

				Harmadszor, számos európai kormány kifejezésre is juttatott hozzáállása ugyan-csak nagy jelentőséggel bírt, mivel ezek egyrészt nem szívesen vettek tudomást a má-sodik világháború során a Szovjetunióval folytatott szoros együttműködésük erkölcsi vonatkozásait firtató diskurzusokról, másrészt pedig nem kívánták ilyesmivel terhelni a Szovjetunióhoz fűződő kapcsolataikat éppen akkor, amikor az enyhülés friss szelle-me komoly elővigyázatosságot és körültekintést igényelt.

				Csak a hatvanas-hetvenes évtized fordulójának történései irányítottak nagyobb figyelmet a Gulagra Európában. Az 1968-os csehszlovákiai szovjet intervenció, a Nyugat-Európában nagy várakozásokkal övezett társadalmi-politikai mozgalommal, a „prágai tavasszal” történt könyörtelen leszámolás fosztotta meg a Szovjetuniót az addig élvezett politikai tőke jelentős részétől, ezúttal végleg. A Leonyid Brezsnyev uralma keltette általános csalódás, a Nobel-díjas Alekszandr Szolzsenyicin háromkö-tetes, A Gulag szigetvilág című munkájának első, fordításban történt megjelenése 1974-ben, és az író száműzetése a Szovjetunióból, világszerte komoly visszhangot vál-tott ki. Egyébként a forradalom és a Szovjetunió szépségesre kozmetikázott képének egyfajta előzetes revíziója a nagyobb közönség előtt már korábban, egészen 1965-ben megkezdődött, amikor a David Lean rendezte, a felejthetetlen Omar Shariff fősze-replésével és Maurice Jarre csodálatos zenéjével bemutatott Doktor Zsivágó című film meghódította a mozinézőket mindenfelé.

				Szolzsenyicin könyvének megjelenése óta egyetlen, a környező világ dolgai iránt a legcsekélyebb érdeklődést mutató, tisztességes európai sem tehet úgy, mintha nem hallott volna a Gulagról, az elnyomásnak és a rabszolgamunkának az emberi méltósá-got megvető szovjet rendszeréről. A totális diktatúrák elleni mozgalmak kutatója, Ul-rike Ackermann egyenesen egy Nyugat-Európát megrázó gulágsokkról beszél 1974-et követően. Franciaországban e sokk a francia értelmiség köreiben a Szovjetunióhoz való viszonyulás teljes átértékeléséhez vezetett, amely folyamatban a fordulópontot éppenséggel az 1956-os magyar felkelés huszadik évfordulójának emlékére 1976-ban, Párizsban megrendezett konferencia jelentette (Claude Lefort, Raymond Aron, Fejtő Ferenc, François Furet és André Glucksmann részvételével).

				Tíz évvel később, 1986-ban Németországban kitört az úgynevezett Historiker-streit, azaz a történészek kiélezett vitája, amelyet Ernst Nolte provokált ki azzal a nyilvánosság előtt tett kijelentésével, hogy a német Rassenmord – leegyszerűsítve – a bolsevikok által elkövetett Klassenmordra3 adott válasz volt. A nézetek e szenvedé-lyes összeütközése, amely gyakorlatilag a berlini fal leomlásáig zajlott, hozzájárult a holokauszt „egyedisége” melletti állásfoglalás imperatívuszának megfogalmazásához, és e tételnek a német nagyközönség jól látható többsége részéről történő általános elfogadásához. Következésképpen elfogadhatatlanná vált a holokauszt bármely más emberiségellenes bűncselekménnyel való összehasonlítása. Noha ez a direktíva nem 

				
					3	Historikenstreit: történészvita; Klassenmord: osztálygyilkosság; Rassenmord: fajirtás.

				foglalta magában a holokauszton túli más tömeggyilkosságok vizsgálatának tilalmát, az adott német kontextusban tág értelmet nyert, ami egyebek mellett ahhoz vezetett, hogy az eredetileg 1997-ben Párizsban Stéphane Courtois szerkesztésében A kommu-nizmus fekete könyve – Bűntény, terror, megtorlás címmel megjelent kötetet Németor-szágban a „tiltott könyvek mentális indexére” (index librorum prohibitorum) tették. Noha a kommunisták által az uralmuk alá hajtott országokban elkövetett bűnökről a könyvben megrajzolt összkép tudományos tekintetben jórészt kikezdhetetlen, és a könyv a náci bűnökkel való egybevetésektől is tartózkodik, A fekete könyvet mégis azért ítélték el, mert úgy vélték, a kommunizmus bűneinek és áldozatainak szentelt 700 oldal lehetőséget adhat a holokauszt emlékezetét kevésbé fontosnak feltüntetni. Így a kommunista bűnök – köztük a legsúlyosabb, a Gulag – emlékének felidézése ismét kényelmetlennek és politikailag valahogy inkorrektnek minősül.

				Angolból fordította: Farkas Ákos

				Andreas Hilgera Hamburgi Egyetem oktatója

			

		

	
		
			
				39

			

		

		
			
				Andreas Hilger

				Német foglyok szovjet lágerekben, 1941–1956

				A különböző országokból származó, a szovjet lágerekben őrzött foglyok helyzetének átfogó kontextusába helyezve a fogva tartott németek sorsa részben általános jelen-ségeket, körülményeket és szituációkat tükröz. Ugyanakkor a Wehrmacht Barba-rossa-hadműveletének, illetve a Szovjetunió megsemmisítésére irányuló német had-viselésnek betudhatóan a német foglyok helyzete különleges esetnek is tekinthető. Az apokaliptikus előtörténet elválaszthatatlanul összekapcsolódik a háború alatti és utáni német tapasztalatokkal, így nem hagyható figyelmen kívül a történelmi át-tekintésekben és a szovjet táborokban fogva tartott németek egyéni vagy kollektív, politikai és nyilvános megemlékezéseinek tárgyalása során.

				Ebben az áttekintésben nem célom, hogy részletes leírást adjak a németek fog-va tartásának valamennyi formájáról a különböző szovjet táborrendszerekben, de az sem, hogy bemutassam azok működtetésének közvetlen okait és az ott uralkodó álla-potokat Sztálin élete során és azt követően. Ehelyett először három főbb csoport kö-zös jellegzetességeit állítom a figyelem fókuszába: a német hadifoglyokét, a deportált német polgári személyekét és a polgári, illetve katonai elítéltekét. Második helyen a szóban forgó kontingensek kezelésére irányuló szovjet politika főbb vonásainak és motivációjának vizsgálata áll. A katonai és polgári foglyokkal kapcsolatos ügyintézés az 1930-as, 1940-es és 1950-es évek szovjet történelmében legfontosabb szerepet játszó két táborrendszer feladata volt: egyrészt a Hadifogoly- és Internáltügyek Fő-igazgatóságáé (Gupvi), másrészt a Lágerek Főigazgatóságáé (Gulag).1

				
					1	A kutatás fő irányait, érvrendszerét és vitáit illetően lásd Afanaszjev et al. (red.) 2004–2005; Csajkovszkij 2005; Hilger 2000; Hilger et al. (Hg.) 2001–2003; Szidorov 2001; Stark 2003; Konaszov 1996; Zagorulko et al. (red.) 2000; Wienand 2015. Jelen szöveg a következő 

				Az általános körülmények és az említett kategóriákkal kapcsolatos szovjet eljárá-sok tárgyalása során nem térek ki a németek további csoportjaira, akiknek kezelése más történelmi kontextusban, eltérő fejlemények összefüggésében vizsgálható, vagy akiket különleges státuszuk vagy más sajátos, a korszakra jellemző megfontolások alapján válogattak ki. Gondolok itt a háború előtti időszakban működő Németország Kommunista Pártja és más baloldali szervezetek emigráns tagjaira és funkcionáriu-saira, akik nagy számban estek az 1930-as és 1940-es évekbeli nagyszabású szovjet tisztogatásoknak, illetve a Sztálin és Hitler közötti közeledési politika áldozatául. Idetartozna még azon német tudósok, mérnökök és technikusok jól elkülöníthető csoportja is, akiket 1946 őszén egy különleges akció (Akcija Oszoaviahim, németül: Aktion Ossawakim) során telepítettek át a Szovjetunióba. Azt várták tőlük, hogy a szovjet hadiipart fejlett műszaki ismeretekkel és szakértelemmel lássák el. Ennek megfelelően többé-kevésbé kivételezett helyzetet élveztek élet- és munkakörülmé-nyeik tekintetében. Többségüket az ötvenes évek elején és derekán hazaengedték Németországba. A Szovjetunió német nemzetiségű lakosai – az úgynevezett volgai németek – egy harmadik, státuszát és hátterét tekintve különálló (belföldi) kategóriát képeztek. Végül a keletnémet (vagy lengyel) területen felállított különleges táborok-ban fogva tartottak (1945-től 1949/1950-ig), valamint Délkelet- és Közép-Euró-pa kisebbségi németjei, akiket Magyarország, Románia vagy Jugoszlávia területéről (1944–1945) deportáltak a Szovjetunióba kényszermunkára, ugyancsak kívül esnek e tanulmányom látókörén.2 

				A Szovjetunióban fogva tartott németekről szóló e beszámolómnak az elejére kívánkozik még néhány, a számadatokat és az időrendet illető megjegyzés. Figyelem-be kell venni, hogy a szovjet bürokrácia által összeállított statisztikák és az ezeknek megfelelő, de a hazatért németek beszámolóin alapuló adatok között nagymértékű eltérések tapasztalhatók. Általánosságban elmondható az is, hogy a szovjet nyilván-tartások nem terjedtek ki minden letartóztatott vagy elfogott személyre, se a túlélők, se az elhalálozottak vonatkozásában. Továbbá, ugyan a moszkvai utasítások látszólag megkíméltek egyes elkülöníthető, egynemű csoportokat, illetve kategóriákat, eze-

				
					tanulmány lényegesen kibővített, frissített és kiigazított változata: Andreas Hilger (2014): Deutsche Gefangene im sowjetischen Lagersystem: GUPWI und Gulag, 1941–1956. In Julia Landau et al. (Hg.): Gulag – Texte und Dokumente, 1929–1956. Göttingen, Wallstein. 148–155.

					2	Jó bevezetőül szolgálhat pl. Jung 2008; Poljan 1999; Krieger 2013; Luchterhandt (Hg.) 2013; Mironenko et al. (Hg.) 1998; Mick 2000.

				ket a specifikációkat soha nem érvényesítették betű szerint a gyakorlatban. Ennek megfelelően a központi hatóságok által meghatározott célszámok legjobb esetben is csak hozzávetőleges nagyságrendeket érzékeltetnek. A német megfigyelők sem vol-tak minden esetben képesek – vagy egyes esetekben hajlandóak – különbséget tenni a foglyok egyes kategóriái között, sem pontos statisztikai becslésekkel, konkrét és megbízható adatokkal szolgálni.

				Deportáltak, hadifoglyok és elítéltek: áttekintés

				1945 februárjától áprilisáig a szovjet fegyveres erők az NKVD (Belügyi Népbiz-tosság) parancsára 80–100 ezer tizenhét és ötven év közötti úgynevezett „Reichs-deutsche” státuszú személyt – a Harmadik Birodalom központi területein élő német állampolgárt –, főként férfit, tartóztattak le. Ahogy más összefüggésekben, úgy itt is, a német becslések magasabbak, mint a szovjet statisztikák, így a megfelelő német adat 300 ezer fő. Ezeket a németeket jórészt a Szovjetunió nyugati területein (elsősorban Ukrajnában) lévő szénbányákban végzendő kényszermunkára deportálták – illetve ahogy a szovjet zsargonban ezt nevezték: mobilizálták. A deportáltak a már említett Gupvi fennhatósága alá kerültek. Az érintettek körében rendkívül magas volt a ha-lálozási arány, még a szovjet kimutatások is 20% körülire teszik. A mostoha élet- és munkakörülmények valójában a kényszermunka hatékonyságát is nagymértékben rontották. A különböző referencia-időpontokban felvett adatok szerint a kontin-gensnek alig 25%-a volt munkaképes állapotban, mivel a foglyok 75%-a még ahhoz is túl kimerült volt, hogy elhagyja a barakkokat. A szovjet teljesítménynormákat és gazdasági terveket soha nem is sikerült teljesíteni. A túlélők többségét 1946/1947-ig feltehetőleg haza is engedték, bár néhányan így is a Szovjetunióban maradtak – ál-talában egészen 1949 végéig. A táborokban és az archív dokumentumokban a Rei-chsdeutsche státuszú személyek nem jelentek meg külön kategóriaként az általános ellátás, a tábori rend, a szovjet állampolgárokkal létesülő kapcsolatok vagy a vezénylés tekintetében. Tudomásom szerint e csoport története változatlanul feldolgozásra vár – mégpedig sürgősen.

				Ezzel ellentétben a szovjet fogságba került németetek legnagyobb csoportjáról, a hadifoglyokról meglehetősen széles körű levéltári és más kutatási anyag áll rendel-kezésre – egyetlen kivétellel. A szovjet partizánok fogságába esett német katonákról ugyanis nincsenek megbízható adatok, részletes leírásokról nem is beszélve.

				A második világháború reguláris frontjain a Vörös Hadsereg által (1941-től kezd-ve) foglyul ejtett német katonák összlétszámát a szovjet statisztikák mintegy 2,4 mil-lió főben állapítják meg. A háború utáni nyugatnémet számítások ezt 3,1 millióra teszik. A legújabb kutatások szerint a német hadifoglyok száma 2,8–2,9 millió volt. Az elítélteket leszámítva a német hadifoglyokat a kezdet kezdetétől a Gupvi tábo-raiban őrizték. Az internáltakéhoz hasonlóan a halálozási ráta ebben a csoportban is 20% körül volt – ismét megemlítendő, hogy a hiányos szovjet kimutatásokban itt is alacsonyabb, míg a túlélők ellentmondó beszámolóiban és a nyugati megfigyelők becsléseiben magasabb arányszámok jelennek meg. Az élet- és munkakörülmények legjobb esetben is viszontagságosak, legrosszabb esetben pedig – szó szerint – el-viselhetetlenek voltak, és nemcsak a háború alatt, hanem egészen 1947-ig. Ezek-ben az időszakokban a foglyok munkateljesítménye sem érte el az irányszámokat. A munkaképtelen hadifoglyok első csoportjainak repatriálása már 1945 eleje és 1946 között megkezdődött. Ennek ellenére még 1949 januárjában is mintegy 400 ezer német hadifogoly maradt a szovjet táborokban. 1949–1950-ben, miközben ennek a kontingensnek a legnagyobb részét repatriálták, a Kreml több ezer hadifoglyot elítél-tetett. Ennek megfelelően 1950 tavaszára egy néhány száz fős csoportot leszámítva már csak elítélt hadifoglyok maradtak a Szovjetunió területén. Az ítélet nélkül ha-difogságban tartott személyek közül a leghíresebb Paulus tábornok volt, aki a német 6. hadsereg parancsnokaként esett fogságba Sztálingrád alatt 1943-ban. Ő 1953-ban tért haza Németországba.3

				1941-től 1956-ig a szovjet hadbíróságok és az NKVD (1946-tól MVD – Belügy-minisztérium) kvázi-jogi, adminisztratív intézményei összesen mintegy 34 ezer né-met hadifoglyot ítéltek el háborús bűnökért, politikai bűncselekményekért vagy e kettő különös keverékéért. Némileg bizonytalan hitelű becslések szerint 600–700 hadifoglyot ítéltek halálra, és végeztek ki. A bírósági eljárások többségét, mintegy 21 ezret, csak 1949-ben folytatták le.

				1949-ig az elítélt hadifoglyoknak Gulag-táborokban, köztük az úgynevezett kü-lönleges táborokban vagy katorgákban és a „különösen veszélyes foglyok” számára kialakított börtönökben kellett letölteniük büntetésüket. Ezekben a különleges bün-tetőintézetekben még szigorúbb, azaz még embertelenebb biztonsági körülmények uralkodtak, ami mellett a hosszabb munkaidő, a kisebb fejadag és a rosszabb tisz-

				
					3	Diedrich 2008, 299–391.

				tasági feltételek tették még elviselhetetlenebbé a fogságot. Az éghajlati viszonyok-nak, a munkakörülményeknek és a Németországgal való kapcsolattartástól való teljes elzártságnak köszönhetően a Gulag-táborokban a túlélés esélyei még annál is bi-zonytalanabbak voltak, mint a Gupvi-rendszerében. Konkrét és megbízható adatok a Gulag hadifoglyainak munkavégzési hatékonyságára és halálozási arányszámaira vonatkozóan még nem állnak rendelkezésre.

				Az 1949-ben és 1950-ben tömegesen elítélt hadifoglyok a Gupvi fennhatósága alatt maradtak. Ugyanebben az időszakban, 1950-ben a korábbi Gulag-foglyokat is átszállították a Gupvi táboraiba.

				Az elítélt hadifoglyok egy részét 1953–1954-ben az első, Berija nevéhez kötött desztalinizációs kísérlet részeként, illetve az NDK állampártja, a Német Szocialista Egységpárt (NSZEP) uralmát támogatandó, visszaengedték Németországba. Berija már 1953 áprilisában kezdeményezte a szovjet fogságban lévő külföldiekre vonatko-zó politika általános újraértékelését, és engedélyezte hétezer német repatriálásának előkészítését, akik, mint megállapítja, „ma már nem jelentenek komoly fenyegetést országunk számára”.4 A keletnémet felkelést követően a bukott Berija ellenlábasai, elsősorban Vjacseszlav Molotov külügyminiszter és Szergej Kruglov belügyminisz-ter, le akarták állítani az összes repatriációs tervet. Végül a Nyikita Hruscsov felívelő karrierjét támogató Georgij Malenkov – ő volt ekkor az első az egyenlők között – talált egy kompromisszumos megoldást. 1953 októberében szabadon bocsátottak mintegy 5400 elítélt hadifoglyot. Azért, hogy Kelet-Berlinben az NSZEP-rezsim-nek az 1953. júniusi felkelés nyomán megrendült hatalmát helyreállítsák, a hivata-los kommünikékben a keletnémet vezetőnek, Walter Ulbrichtnak tulajdonították a szóban forgó kezdeményezést. 1953 decemberében egy második, 4800 főt számláló, elítélt hadifoglyokból és polgári személyekből álló, kontingenst repatriáltak Német-országba. A szovjet kormány hivatalosan bűnözőknek tekintette a hátramaradt ha-difoglyokat (és polgári személyeket), akik úgymond különösen súlyos béke- és em-beriségellenes bűncselekményeket követtek el. Valójában ezek repatriálása kizárólag a külpolitikai kapcsolatok alakulásától és a belpolitika desztalinizációjának aktuális helyzetétől függött.

				Következésképpen a repatriáltak utolsó transzportja 1955–1956-ban hagyta el a Szovjetunió területét, ami Hruscsov posztsztálini külpolitikáját demonstrálva volt hi-

				
					4	Pereszmotreni… 1994, 110–111.

				vatott bizonyítani a szovjet–nyugatnémet kapcsolatok jövőjének kedvező alakulását és a Gulag-rendszer lebontásának szándékát. 1955 márciusától kezdve a szovjet kor-mány megkezdte az elítélt külföldiek Szovjetunióból történő általános repatriálásá-nak megtárgyalását. Ezen tárgyalások során a keményvonalasok – Molotov, Kruglov és a KGB-főnök, Ivan Szerov – a kérdés óvatos megközelítését szorgalmazták. Ők legalább a keletnémet elítéltek egy részét a keletnémet hatóságoknak akarták átadni őrizetbe vételre (a több ezer internált és kiválasztott polgári elítélt esetében az 1950 óta követett gyakorlatnak megfelelően). A biztonság szempontjait előtérbe helyező Molotov és támogatói szerint a nyugatnémet polgári személyeknek mindenképp a szovjet táborokban kellett volna maradniuk, de Konrad Adenauer kancellár közel-gő moszkvai látogatására való tekintettel – és az NSZK-val létesítendő diplomáciai kapcsolatokat illető eltökélt szovjet szándékok jegyében – Hruscsov kollégáival végül az összes német repatriálása mellett döntött. Ennek megfelelően mintegy négyezer háborús bűnösnek minősített személyt kellett volna átadni a kelet- és nyugatnémet hatóságoknak, egyharmadukat pedig lakóhelyükre kellett volna engedni. Végül csak 749 német hadifoglyot és polgári személyt adtak át őrizetbe vételre a német hatósá-goknak, míg a többieket szabadon bocsátották.

				Noha elméletileg a repatriálás kérdéséről a bel- és – elsősorban – külpolitikai megfontolások alapján a szovjet kormányzat a priori döntött, Németországban Kon-rad Adenauer húzott politikai hasznot az utolsó hadifoglyok hazatéréséből. A kan-cellárt a „hadifoglyok atyjának” nevezték, és még húsz év múlva is Adenauer legfőbb eredményének tekintették a foglyok 1955-ben történt állítólagos kiszabadítását.

				Ugyanakkor a közhiedelemmel ellentétben az utolsó hazatérőknek hozzávetőleg egyharmada elítélt német polgári személy volt. 1944-től 1956-ig a szovjet bíróságok mintegy 35 ezer, jórészt a szovjet megszállási zónából, illetve az NDK-ból származó német civilt ítéltek el. Nagyjából 4200 vádlottat halálbüntetéssel sújtottak, és há-romezren végre is hajtották az ítéletet. A halálra ítéltek aránya jóval magasabb volt, mint a hadifoglyok esetében. Ez a tény jól szemlélteti egyrészt a szovjet bíróságok jelentőségét a szovjet megszállási politika egészében, másrészt a sztálini politika kö-nyörtelenségét az elfoglalt Németország vonatkozásában. 1948-tól mintegy hétezer börtönbüntetésre ítélt polgári személyt deportáltak szovjet területen lévő Gulag-tá-borokba, ahol ugyanazok a körülmények várták őket, mint a katonai szolgálatból fogságba került honfitársaikat. Ugyanakkor az elítélt hadifoglyokkal ellentétben a polgári fogvatartottaknak 1950 után is a táborokban kellett maradniuk. Az általános halálozási arány 12% körül volt. Noha magasnak mondható, ez az arányszám arra 

			

		

	
		
			
				45

			

		

		
			
				mutat, hogy a körülmények korlátozott, de mégis üdvös javulása ment végbe a szovjet táborok rendszerében 1947/1948 óta. A polgári elítéltek repatriálása a Szovjetunió-ból ugyanazt az időrendi tendenciát mutatta, mint az elítélt hadifoglyoké. A civilek is két hullámban hagyták el a Szovjetuniót: 1953–1954-ben és 1955–1956-ban.

				Megközelítések és értékelések

				A kortársak, a szemtanúk és a történészek későbbi nemzedékei (csakúgy, mint a politikusok és az újságírók) egymástól eltérő megközelítésben látták és láttatták a történteket. A német tapasztalatok és a szovjet politika megítéléséhez különféle ér-tékelési szempontokat alakítottak ki, amelyek összetett és széttartó kontextusokba ágyazódtak.

				Az egykori hadifoglyok és polgári személyek, akik hosszú éveket kényszerültek szovjet táborokban tölteni, nem tudtak máshogy tekinteni erre az időszakra, mint életük egy katasztrofális fejezetére. Nyomtatásban megjelent és publikálatlan vi-szaemlékezéseikben egyéni szenvedésükre összpontosítottak, amelyben gyakran nem láttak mást, mint a szovjet – vagy sztálini – bosszú és visszavágás megnyilatkozását, amelynek célpontja volt minden, ami német.

				Más – kétségkívül a háború és a fogság túlélőinek csekély kisebbségétől szárma-zó – beszámolók azonban ettől eltérő szempontokat fogalmaztak meg. Már 1947-ben Wolfgang Borchert német drámaíró Az ajtón kívül (Draußen vor der Tür) című közismert darabjának Beckmann nevű hőse beismeri: „Parancsára, ezredes úr. Besur-rantunk valahová. Sztálingrádba, ezredes úr. Csak balul ütött ki a dolog, elkaptak bennünket. A főnökünk civilbe öltözött és kaviáron élt.”5 Nyilvánvaló, hogy Borchert másképp ítélte meg a fogságért viselt felelősség kérdését. Ő Hitler agresszív megsem-misítő háborújában látta a német fogság legfőbb okát. Emellett rámutatott a fogság két, számára fontos, úgymond nem szovjet vonatkozására is: a németek egymás közti szolidaritásának – vagy a szolidaritás hiányának –, illetve a német tisztek emberi és szakmai kvalitásainak a túlélés és a hazatérés esélyeinek jelentős növelésében vagy csökkentésében játszott szerepére.

				
					5	Borchert 1969, 29. Gyurkó László fordítása.

				Ugyanebben az időben Németországon kívül jellemzően egészen másként ítél-ték meg a történteket. A két amerikai értelmiségi, a későbbi Nobel-díjas író, John Steinbeck és a magyar származású [a szerk.] fotóriporter, Robert Capa útleírása egy sokkal távolságtartóbb megközelítésmódot szemléltet. 1947 nyarán Steinbeck és Capa a Szovjetunióban tett utazásuk során az Oroszországi Szovjet Föderatív Szo-cialista Köztársaság mellett az Ukrán és a Grúz SZSZK-ban is jártak, s több he-lyen felfigyeltek munkára fogott német hadifoglyokra. Nagyon józan stílusban írták le a látottakat: „Igaz, rengeteg, munkára fogott német hadifoglyot láttunk, de nem éreztük igazságtalannak, hogy a német hadsereg okozta pusztítást, a romokat velük takaríttatják el. És nem vettük észre, hogy túl sokat dolgoztatnák vagy éheztetnék a foglyokat. De persze semmiféle adat nem állt a rendelkezésünkre.”6

				Ugyancsak 1947-ben egy másik, később szintén irodalmi Nobel-díjjal kitüntetett író is találkozott német foglyokkal – fogolytársukként. A szovjet állampolgár Alek-szandr Szolzsenyicint azért tartóztatták le és ítélték el, mert magánbeszélgetések-ben bírálta Sztálint. Később A GULAG szigetvilág című fő művében Szolzsenyicin a sztálinizmus általános elemzésének keretében értelmezte a német foglyok sorsát. Megítélése szerint a Gulag a sztálini uralom és rendszer büszkesége és meghatározó összetevője volt. Ennek megfelelően a német elítéltek csoportja mindössze egy volt a nagyszámú, egymással behelyettesíthető csoportok között az elnyomó és kizsákmá-nyoló apparátus nagy egészében, ahol a nemzetiségre, állampolgárságra vagy a letar-tóztatás okára vonatkozó megfontolások immár semmiféle szerepet nem játszottak.7

				Akkor hogyan is értelmezendő a németek szovjet táborokbeli fogva tartásának jelensége? Bosszú, egyfajta erkölcsi igazságtétel, munkával végeztetett jóvátétel vagy gátlástalan kizsákmányolás gyanánt?

				A hatalmas számokban, a fogva tartás idejének hosszában, a német csoportok megállapításának vélelmezhető több-kevesebb esetlegességében, a katasztrofális életkörülményekből adódó hatalmas emberveszteségekben és az igazságszolgáltatás politikai célú kihasználásában megnyilatkozó féktelenség nyilvánvalóan felveti a kö-vetkező kérdést. Lehetséges, hogy a szovjet politika talán tényleg nem volt más, mint bosszú és megtorlás?

				Ezzel szemben áll a moszkvai értelmezés, amely szerint a Kreml döntései a jó-vátétel, a repatriálások, a háborús és más bűncselekmények elkövetőinek felelősségre 

				
					6	Steinbeck 2008, 212. Lukács Laura fordítása.

					7	Szolzsenyicin 1993, I. 104.

				vonása, valamint a megszálló erők biztonsága fő aspektusainak vonatkozásában össz-hangban voltak a szövetségesek közt kötött szerződésekkel és megállapodásokkal. Ezen túlmenően a szovjet álláspont szerint a foglyokkal szembeni bánásmód min-denben megfelelt a nemzetközi jog előírásainak, amelyeket a szovjet jogi eljárások lefolytatása és az utasítások kiadása során tiszteletben tartottak. A szovjet megítélést több tény látszott alátámasztani. Valóban, az 1943-as moszkvai nyilatkozatban és a Németországban felállított Szövetséges Ellenőrző Tanács bizonyos direktíváiban testet öltött a szövetségeseknek a háborús bűnökkel kapcsolatos büntetőeljárásokra és a megszálló erők biztonságát garantáló intézkedésekre vonatkozó megállapodása. A jóvátételi munkavégzés tekintetében a szovjet vezetés egyaránt hivatkozhatott a jaltai nyilatkozat vonatkozó szakaszaira és a Szövetséges Ellenőrző Tanács direktí-váira. Végül pedig a moszkvai külügyminiszteri konferencián (1947 márciusában) a győztes hatalmak 1948 decemberét fogadták el a repatriálás határidejeként. A ha-difoglyok hatalmas tömege és a háború okozta nehézségek azonban a szovjet állás-pont szerint magyarázatul szolgáltak a késedelmes végrehajtásra. Tény, hogy a szovjet belső utasítások, beleértve a külföldi hadifoglyok elkülönített kezelésére vonatkozó szabályokat, nem tartalmaztak németekkel szembeni diszkriminációt, hanem – még az 1941-es német értékelések szerint is – összhangban álltak a nemzetközi joggal. A Gulagon a német foglyok az általános, a nem német elítéltekre is vonatkozó sza-bályoknak megfelelő bánásmódban részesültek.

				Ugyanakkor a szovjet értelmezésnek megvoltak a maga gyenge pontjai. Általá-nosságban is elmondható, hogy a szovjet vezetés sohasem habozott saját előírásait is figyelmen kívül hagyni, ha a politikai vagy ideológiai megfontolások tükrében ez szükségesnek mutatkozott. 1940-ben a lengyel hadifoglyok lemészárlása Katyńban a maga véres valóságában demonstrálta a törvényesség és a vélelmezett politikai-ideo-lógiai szükségszerűség egymáshoz való viszonyát az értékek szovjet hierarchiájában.8 A német hadifoglyok nem jutottak a lengyelek sorsára, a Teheránban folytatott ko-rai szovjet–amerikai tárgyalásokon elhangzottak ellenére. Mindazonáltal a németek vonatkozásában követett szovjet politika áthágta a saját maga által felállított szabá-lyokat is. Egyes területeken a hivatalos deklarációkat és utasításokat a helyi szovjet hatóságok egyszerűen figyelmen hívül hagyták a szervezés vagy az ellátás hiányos-sága miatt – vagy azért, mert időközben az eredetivel ellentétes értelmű direktívák 

				
					8	Pihoja et al. 1997.

				érkeztek Moszkvából, például a családtagokkal folytatott levelezés vagy a bérek kifi-zetése tekintetében. Mindezen túl az elítéltek mellett több tízezer, ítélettel nem súj-tott, hadifogolynak is a Gulag által felügyelt táborokban kellett dolgoznia. Ráadásul az 1949–1950-ben hozott tömeges ítéletek eredményeképp a hadifoglyokat kezelő teljes apparátus a Gulag egyfajta alrendszerévé alakult. Ehhez járult még az is, hogy a szovjet vezetés intézkedései nyomán már 1947-ben elmosódtak az egyes tábortí-pusok közti határvonalak, mikor a fent említett különleges kelet-németországi láge-rekből több ezer német internáltat a Szovjetunióba szállítottak, hogy velük pótolják a hadifoglyokat és más polgári személyeket, akik már nem voltak munkára foghatók. Mellesleg ennek a kontingensnek az egészségi állapota sem tette lehetővé, hogy szé-les körben kényszermunkára fogják őket a Szovjetunióban.

				A szovjet politika: jóvátételt munkával

				A súlyos munkaerőhiány kétség kívül fontos motívuma volt a németekkel kapcsolatos szovjet politikának. A második világháború példátlan mértékű pusztítást vitt végbe a Szovjetunióban. A gazdaság terén két ötéves tervnyi jövedelmet vesztett el az ország a német támadás és megszállás következtében, és emberéletekben is felfoghatatlan veszteségeket szenvedett el. A német hadifoglyok, internáltak és elítéltek munkaere-jének hasznosítása legalább részleges megoldást ígért Sztálin gazdasági problémáira. A hadi helyzet alakulásának következtében ennek a politikának a megvalósítására 1943-tól kezdve kerülhetett sor. Az egyszerű költség-haszon elemzés végeredménye általános veszteséget mutat, mivel az élelmezés, az elszállásolás, a szállítás, az őrzés és járőrözés, valamint a táborok vezetésének költségei meghaladták az elvégeztetett munkából származó bevételek összegét. Jellemző példa, hogy a hadifoglyok által megtermelt állami haszon egyedül 1949-ben fedezte a megfelelő kiadások össze-gét. Mindent összevetve: a német hadifoglyok alkalmazása a Szovjetunió számára 2,1 milliárd rubelnyi veszteséget eredményezett. A mintegy 50 milliárdnyira becsült termelési érték az 1945 és 1949 közötti időszak általános nemzeti jövedelmének 4–7 százalékát tette ki. A német elítéltek és a Reichsdeutsche deportáltak vonatkozá-sában nem állnak rendelkezésre adatok, de nincs okunk feltételezni, hogy esetükben az egyenleg kedvezőbb képet mutatna.

				A szovjet vezetés alapvetően másfajta számításokkal dolgozott. Az elsődleges szempontjuk a Szovjetunió számtalan iparvállalatánál és a háborús és a háború utáni 

			

		

	
		
			
				49

			

		

		
			
				gazdaság létfontosságú területein jelentkező súlyos munkaerőhiány volt. Egyes bá-nyavállalatoknál, a gépgyártás, a nehézipar, a közlekedés több üzemében, valamint a vasút- és közútépítési projekteknél a német hadifoglyok biztosították a szükséges munkaerő mintegy felét. Elméletben a nyugati területek szénbányáiban is nélkülöz-hetetlen volt a német polgári munkaerő.9 A szovjet vállalatok és az ezeket irányító minisztériumok szó szerint megküzdöttek minden egyes munkaképesnek minősí-tett németért. A szovjet funkcionáriusok minden szinten újra meg újra megvitatták, miként lehet a leghatékonyabban összeegyeztetni a szovjet gazdaság szükségleteit a foglyok túlélésének, utóbb pedig felépülésének igényével. A moszkvai vezetést ko-molyan aggasztotta, hogy a foglyok egyszerűen „nem fogják túlélni itt-tartózkodásuk rendkívül hosszú idejét”10 – azaz a táborokban töltött négy-öt évet. A szovjet veze-tés gyakorlatias lépésekkel reagált: 1945 augusztusától kezdve a „munkaképességü-ket teljes egészében vagy időlegesen elvesztett” fogvatartottak számát csökkentendő a krónikus betegeket és a kritikus állapotba kerülteket egymás után repatriálták.11 A fentiekben említettek szerint 1947/1948-ig a polgári Reichsdeutsche deportál-tak többségét és legalább egymillió hadifoglyot visszatelepítették Németországba, túlnyomó többségüket kimerült, lerongyolódott állapotban. Közülük több ezren a hazaút során meg is haltak. Ekkorra a szovjet táborok munkaképes népessége – első-sorban a hadifoglyok száma – kielégítő szinten stabilizálódott.

				Ugyanakkor az elgyötört hazatérők megdöbbentő látványa kétségtelenül tovább erősítette a Németországban amúgy is meglévő szovjetellenes érzelmeket. Kelet-Né-metországban mindez aláaknázta az új szocialista rezsim arra irányuló törekvéseit, hogy a Szovjetuniót a jövő Németországának igaz, megbízható barátjaként állítsa be. Ebben az összefüggésben értékelendő, hogy a szovjet hatóságok rendre figyelmen kívül hagyták a keletnémetek kéréseit, hogy jelentős számban bocsássanak szabadon egészséges foglyokat is. Csak 1948 végén jutottak a szovjet vezetésben arra a követ-keztetésre, hogy a hazai gazdaság helyzete immár lehetővé teszi a hadifoglyok felvál-tását megfelelő mennyiségű szovjet munkaerővel. A minisztériumok azonban még 

				
					9	Penter 2010, 306–313.

					10	Jelentéstervezet, szénbányászati, erőműügyi és színesfém-bányászati népbiztosságok és a Gupvi [1946]. RGVA. F. 1p. Op. 5i. Gy. 14. L. 239–250. Idézet: 248.

					11	A Szovjetunió Minisztertanácsának 1263-519. számú szigorúan titkos rendelete, 1946. június 18. GARF F. R-5446. Op. 49a. Gy. 2521. L. 1–2.

				most is a végsőkig alkudoztak, hogy „saját” foglyaik végső elbocsátásának határidejét a lehető legkésőbbi időpontig kitolják.

				Ilyenformán a repatriálás határidejének szovjet részről történő egyoldalú és a nyilvános bejelentéseknek ellentmondó kitolása 1948–1949-ben nem annyira a szer-vezés nehézségeivel, mint a hidegháborús időszak gazdasági megfontolásaival volt magyarázható. Nyilvánvaló, hogy ha a szükség úgy hozta, a szovjet politika szándé-kosan figyelmen kívül hagyta a szövetségesekkel kötött megállapodásokat.

				Lényegében ugyanez mondható el a németek által elkövetett háborús, emberiség elleni és politikai bűncselekményeket érintő bűnvádi eljárásokról is. A szövetséges alapelvek eltorzítva jelentek meg a szovjet hozzáállásban és gyakorlatban, amely Né-metország vonatkozásában egyre inkább a Szovjetunió hidegháborús és megszállási politikáját szolgálta.

				A szovjet politika: a háborús, emberiség elleni és politikai bűncselek-mények kezelése

				A németek által elkövetett példátlan háborús és emberiség elleni bűnök súlyától függetlenül a hadifoglyokkal szemben lefolytatott szovjet nyomozások és bűnvádi eljárások kezdettől fogva a bűncselekményekhez nem kapcsolódó politikai és ideo-lógiai megfontolásoktól vezéreltnek bizonyultak. Az ítéleteknek mindig a Szovjet-unió erőltetett sztalinizációjának nagy ívű politikai-ideológiai koncepcióját kellett szolgálniuk. Ezen túlmenően Sztálinnak a német háborús ellenséggel – és annak bűneivel – kapcsolatos nézetei szervesen illeszkedtek a külföldi kapitalista-imperia-lista és szocializmusellenes erőkről és a Szovjetunión belül működő „ötödik hadosz-lopról” alkotott nagyobb képbe. Mindent összevetve a háború és a megszállás során elkövetett atrocitások megtorlásának jogos igényét ehhez nem kapcsolódó politikai megfontolások torzították el. 1949-ben a jogi és politikai megközelítések összekap-csolása elérte intenzitásának tetőfokát. Sztálin a volt Wehrmacht-katonák és tisztjeik kontingensében a Nyugat szovjetellenes katonai erőinek lehetséges utánpótlását lát-ta. Félelmei, amelyekkel a – szerinte elkerülhetetlen – német újrafegyverkezést mint a Szovjetunió bekerítésére irányuló amerikai törekvések részét és az ő szocialista álla-ma ellen irányuló szubverziót szemlélte, a német hadifoglyokkal szemben tömegesen lefolytatott titkos perekben öltöttek leginkább testet. Mindenekelőtt 3600 tisztet, tábornokot és törzstisztet ítéltek el, és tartottak vissza a Szovjetunióban – olyan ka-

				tonákat, akik „repatriálásuk esetén felhasználhatók lennének egy új, az angolszász megszálló erők által felállítandó német hadsereg és katonai hírszerzés parancsno-ki állományának kialakításánál”.12 A háborús bűnöket illető vádpontok immár csak dekoratív célokat szolgáltak. Az olyan egykori szervezetek, mint az SA vagy az SS, tagjait már a tagságuk puszta tényéért elítélték. A bíróságok ítéletek tucatjait szállí-tották naponta.

				Ezzel egy időben a szovjet igazságszolgáltatás a német hadifoglyok politikai át-nevelésében is minden korábbinál nagyobb szerepet kapott. Ezekhez a tárgyalások-hoz a mintát a szovjet rendszer vélt vagy valós politikai ellenségeinek a fogva tartás ideje alatt is folytatott operatív zaklatása és politikai perek útján történő elnyomása szolgáltatta. Általában elmondható, hogy a hadifoglyok magatartását a szovjet tábo-rokban az egyes foglyok antifasiszta vagy fasiszta beállítottságának bizonyítékaként tekintették. Eszerint az élelmiszer- vagy tűzifalopást a szocialista tulajdon eltulajdo-nításaként torolták meg, és a munkahelyi normák hiányos teljesítését többnyire mint szándékos ellenforradalmi szabotázsakciót ítélték meg. Hasonlóképpen, a tábori kö-rülményeket vagy a politikai átnevelést érintő nyílt bírálatok veszedelmes fasiszta eszmék megnyilatkozásának minősültek a szovjet megközelítésben. Ennek megfe-lelően 1948 novemberében Kruglov belügyminiszter arra figyelmeztette a táborok vezetését, hogy „fasisztabarát elemek” „szovjetellenes agitációs és más szélsőséges célokra” igyekeznek majd kihasználni a hadifoglyok körében tapasztalható, a repat-riálás elmaradása miatti általános elégedetlenséget.”13 Egy hónappal később Kruglov megismételte a figyelemfelkeltő felhívást. A korábbi utasításokban megfogalmazot-takon túlmenően a csekisták feladatköre bővült azon „fasisztabarát és reakciós fog-lyok” leleplezésével, akik „sztrájkra és engedetlenségre bujtogatnak”, és akik „hazug, szovjetellenes rágalmakat terjesztenek provokatív céllal”. Az ilyen foglyokat le kellett tartóztatni, és szovjet katonai bíróság elé kellett állítani.14 A politikai üldöztetés is végül az 1949–1950-es évek tömeges bírósági tárgyalásaiban érte el tetőpontját.

				Ami azt illeti, a háborús és emberiség elleni bűntettekért elítélt polgári foglyok száma lényegesen alacsonyabb volt. Figyelembe véve az archív statisztikákban tá-

				
					12	Kruglov Molotovnak, 1950. február 2. In Hilger 2004, 250.

					13	A Szovjetunió Belügyminisztériumának 692. számú parancsa (1948. november 10.). GARF F. R-9401. Op. 1. Gy. 918.

					14	A Szovjetunió Belügyminisztériumának 771. számú parancsa (1948. december 17.). GARF F. R-9401. Op. 1. Gy. 920.

				tongó nagyszámú hézagot (kiváltképp 1945–1946 vonatkozásában) mintegy 5400 ilyen tárgyalás számolható össze. Mivel Kelet-Németországot a szovjet birodalom új, integráns részének tekintették, itt Sztálin bíróságai inkább az úgynevezett „szoci-alistaellenes elemeket”, azaz az ellenzékieket vonták felelősségre, mint a háborús és emberiségellenes bűnök elkövetőit. A német polgári személyek esetében hozott ítéle-tek hozzávetőleg 70%-a államellenes bűncselekménynek minősített ügyben született, a szovjet büntetőtörvénykönyv hírhedt 58. cikkelye alapján; a büntetések körülbelül 30%-át az úgynevezett nyugati szovjetellenes imperialisták és ezek hírszerzőinek megbízásából végzett kémkedés vádja alapján szabták ki.

				Egy kétségkívül meglehetősen szélsőséges eset rávilágíthat a szovjet igazságszol-gáltatás prioritásaira Kelet-Németországban. Az 1950-es évek elején a Waffen-SS egy volt tagja ismételten és nagy részletességgel ecsetelte a Szovjetunió iránti megve-tését, és gyalázta a szovjet vezetést. Sztálin és Marx Kelet-Németországban könnyen beszerezhető képeit használta céltábla gyanánt, mikor saját légpuskájával célba lőtt. Mi több, baráti társaságban az általa elkövetett háborús bűncselekményekkel hence-gett: elbeszélése szerint tizennégy szovjet hadifogollyal végzett a fronton. Végül az-tán a Waffen-SS egykori és a keletnémet rendőrség akkori tagját letartóztatták, majd a szovjet hadbíróság halálra ítélte. Végső soron nem a hadifoglyok feltételezett me-gyilkolásáért ítélték el, de nem is mentették fel ennek gyanúja alól. Épp ellenkezőleg: se a szovjet ügyészek, se a bírák nem mutattak még csak jelképes érdeklődést sem a kérdés iránt. E helyett a rendőrt a légpuskás lőgyakorlatok és a Sztálin és a Szovjet-unió elleni gyalázkodás tényével bizonyított állítólagos „ellenforradalmi agitációs” és „terrorista” szándékainak vádja alapján ítélték el, és végezték ki.

				Még az 1947-ben a sachsenhauseni koncentrációs tábor utolsó parancsnoka, törzstisztjei, egy hivatalnok és két speciális feladattal megbízott volt rab ügyében le-folytatott nevezetes sachsenhauseni per során sem érték be annyival, hogy nyilváno-san demonstrálják a náci bűnök német elkövetőinek megbüntetésére irányuló szovjet eltökéltséget, hanem ezt az ügyet is politikai-ideológiai értelmezésekkel terhelték. A szovjet álláspont szerint a per rávilágított a Nyugatnak a fasizmus és a kapitalizmus mélyebb összefüggései iránti tudatlanságára, ami bizonyítékul szolgált arra, hogy a szovjetek „jobban”, jogszerűbben, tisztességesebben és következetesebben kezelik a múlt német – „kapitalista-fasiszta” – bűneit.

				Összegzés

				A német hadifoglyokkal, deportáltakkal és elítéltekkel kapcsolatos sztálini politikát tehát a Szovjetunió nemzeti érdekei – pontosabban: a Sztálin által definiált állam-érdekek – alakították ki. A német foglyokkal szembeni bánásmód a szovjet állam és társadalom 1944/1945-tel kezdődő gyorsított (újra)sztálinizálásának folyamatába illeszkedett. Ez a politika segítséget nyújtott az országnak a Nyugattal folytatott fo-kozódó, kíméletlen konfrontációjában, amelynek részét képezte a szovjet gazdaság, illetve a Szovjetunió kelet- és közép-európai pozíciójának konszolidálása és megerő-sítése. Elmondható még, hogy ezen körülmények között a németek és más külföl-diek vonatkozásában Sztálin következetesen felhasználta az összes rendelkezésére álló, kipróbált eszközt – a politikai ítélkezést, a táborok rendszerét, a kényszermunka sajátos szervezeteit stb. Ebben a tekintetben a német foglyok ügye a sztálini logika és hatalomgyakorlási mechanizmus szerves részét képezte.

				Ilyenformán a németeket annak a szovjet jóvátételi politikának vetették alá, amely minden lehetséges módon könyörtelenül kizsákmányolta az erőforrásokat, kezdetben a szövetségesek jóváhagyásával, később a szövetségi viszonyokon kí-vül. Ezen túl Sztálin a saját érdekszférájának az állítólagos kapitalista bekerítéssel és fellazítással szembeni védelmezésében is felhasználta őket. Sztálin kiszámított politikáját ugyanolyan kegyetlenséggel érvényesítette a németekkel, mint saját polgáraival szemben. Jól szemlélteti ezt a korábbi szovjet hadifoglyokkal és kény-szermunkásokkal való bánásmód a fogságból történt kiszabadulásuk után. Jellemző módon az első három évben, 1941-től 1944-ig ezeket a szovjet állampolgárokat ugyanannak a Gupvinak a fennhatósága alá helyezték, mint amelyik az ellenséges hadifoglyokért volt felelős.15

				A politika és az ideológia belső logikájából adódóan Sztálint nem a bosszúszomj vagy a megtorlás vágya vezérelte. Ez persze kevés vigaszt jelent az áldozatok szá-mára, de a történelmi elemzés szempontjából fontos körülmény. Ebben a tekintet-ben a kortárs megfigyelők beszámolói és a történelmi megközelítések közti, koráb-ban említett ellentmondások egyként arra emlékeztetnek, hogy milyen fontos az egyensúly megtalálása a szovjet táborokban fogva tartott németekkel kapcsolatban alkalmazott eltérő megközelítések tekintetében – a lenti és a fenti, a moszkvai és a 

				
					15	Goeken-Haidl 2006; Poljan 2002.

				berlini, a német fogvatartottak és más nemzetiségű fogolytársaik perspektíváinak megítélésében –, ha a cél a differenciált eredményeken alapuló, pontos elemzés és az illő megemlékezés.

				Murádin János Kristóf

				Gulag vagy málenkij robot?Erdélyi magyar és német polgári lakosok deportálása a Szovjetunióba, 1944–1953

				Gulag vs. Gupvi

				A társadalomtudósoknak sok esetben tévhitekkel, mítoszokká szilárdult, helytelen múltértelmezésekkel kell megküzdeniük. A történészek különösképpen nehéz fela-dat előtt állnak, ugyanis a múlt egyre távolabbra kerülésével újabb és újabb generációk tudatában rögzülnek, és válnak ezáltal szinte megdönthetetlenné korábbi események hibás, sőt nem egyszer tudatosan félrevezető értékelései.

				A kollektív emlékezet legegyszerűbben jelképerejű szavak, kifejezések toposzok-ká minősítésével tud megjelölni és számon tartani múltbeli történéseket. Ezért gya-kori jelenség, hogy egyes kiemelkedő jelentőségű történelmi eseményt egy bizonyos kifejezéssel jelölünk meg, amely azután elválaszthatatlanul összeforr a múlt ama szegmensével, és így válik általánosan ismertté. Pozitív példaként hozható fel a „hon-foglalás” vagy a „rendszerváltás” kifejezése, de számos negatív eset is van, amelyekkel szemben gyakran a történész szakma tehetetlen. Egyebek mellett ilyen a „Gulag” terminus is, amely a mai társadalom értelmezésében a Szovjetunió lágervilágával azonos. Így kollektív gyűjtőfogalomként él a köztudatban, és egyértelműen a szovjet fogság szinonimája.

				A Gulag mozaikszó, az orosz Glavnoje upravlenyije lagerej kifejezés rövidítése. Jelentése: Lágerek Főigazgatósága. A Gulag egy olyan kényszermunkatábor-rend-szert irányító intézmény volt, amelynek feladata a politikai okokból vagy köztör-vényesen elítélt rabok fogva tartása és dolgoztatása volt a Szovjetunió teljes terüle-tén. Kezdetben ide nem kerültek más államok polgárai. Ez a második világháború 

				idején változott meg, amikor a Szovjetunióval hadiállapotban levő országok egyes állampolgárait vélt vagy valós szabotázs-, illetve partizánakciókért hadbírósági eljá-rás keretében a Gulag börtöneiben vagy táboraiban letöltendő szabadságvesztésre, illetve kényszermunkára ítéltek. Ez azonban sosem jelentett nagyszámú elhurcolást, a Gulagra nem kerültek milliószámra külföldről származó foglyok. Mégis, mint már említettem, a „Gulag” szó – talán Szolzsenyicin megrázó önéletrajzi ihletésű regényei és elbeszélései nyomán – a szovjetunióbeli rabságot jelölő kifejezéssé vált mindenütt Közép-Európában.

				Ezzel szemben szinte ismeretlen az európai közvélemény előtt a „Gupvi” termi-nus, amely pedig éppen a tájainkról elhurcolt civilek és a Vörös Hadsereg által ejtett hadifoglyok számára kialakított táborrendszert igazgató központi szerv nevének a rövidítése. Az oroszul Glavnoje upravlenyije po gyelam vojennoplennih i intyernyiro-vannih megnevezés magyar fordítása Hadifogoly- és Internáltügyek Főigazgatósága. Ez volt az a hadifogoly- és internálótáborok hatalmas hálózatát koordináló intéz-mény, amelynek lágerei – más nemzetek fiai mellett – százezrével nyelték el a magyar embereket, nem csak a trianoni ország, de az egész Kárpát-medence területéről.

				Mindezeken túl a Gupvin belül is meg kell különböztetnünk a hadifoglyokat és a civil elhurcoltakat. A második világháború alatt mintegy 600–700 ezer szovjet fog-ságba került magyar közül több mint 200 ezer civil volt.1 Őket nem spontán módon a fronton, hanem szervezett akciók részeként az éppen „felszabadított” területeken, közvetlenül a harcok elcsitulása után ejtették foglyul. A civilek elhurcolására született „málenkij robot” terminus erre vonatkozik. Amikor polgári lakosok deportálásáról van szó, ez tehát a helyes kifejezés. Az elhurcolt magyar civileket így nem a Gulag, hanem a Gupvi táboraiba vitték el 1944–1945-ben a málenkij robot keretében. 

				De mit is jelent ez a szó? Az orosz malenykaja rabota magyarosított formája, je-lentése: „kis munka”. Eredete arra vezethető vissza, hogy a civileket begyűjtő szovjet különítmények általában azzal az indokkal hurcoltak el embereket, hogy csak egy kis munkára, elsősorban háborús károk pár napig, egy-két hétig tartó helyreállítására viszik őket. Ehelyett a valóságban évekre rabságba vetették a gyanútlan polgárokat, és ingyen munkaerőként embertelen körülmények között dolgoztatták őket a Szovjet-unió gazdasági igényeinek megfelelően.

				
					1	Stark 2006, 105–110., különösen a 110.

				Tanulmányomban az Erdélyben 1944–1945-ben bekövetkezett civil elhurcoláso-kat szeretném röviden bemutatni. Célom annak érzékeltetése, hogy a málenkij robot nem egyedül a mai Magyarország területére volt jellemző, hanem általános jelenség-ről van szó, amely Erdélyt is ugyanúgy érintette. Ráadásul nemcsak a magyarokra vonatkozott, hanem – ahogy a trianoni országterületen is – a német polgári lakossá-got is megtizedelte. Mindezekről hosszú évekig nem lehetett beszélni. Hivatalosan meg nem történtnek tekintették, holott erdélyi magyar és német családok tízezreinek életét örökre megváltoztató, nagyszabású történelmi eseményről van szó.

				A második világháború végén Erdélyben a szovjet katonai hatóságok két nagyobb hullámban hurcoltak el civileket. 1944 októberében – közvetlen a front átvonulását követően – magyarokat és német katonáknak vélt, németes kinézetű vagy német nevű fiúkat és férfiakat vittek el, 1945 januárjában pedig – Észak-Erdély és a kelet-ma-gyarországi részek elfoglalása után – a bánsági, partiumi és belső-erdélyi német pol-gári lakosságot hurcolták el. Míg a magyar fiúkat és férfiakat részben a nem elegen-dőnek tekintett hadifogolylétszám kiegészítésére, illetve az általánosan alkalmazott málenkij robot keretében ejtették foglyul, addig a német nőket és férfiakat, olykor egész családokat mint „fasisztákat” internálták. Sorsukban csak az elhurcolás indoka különbözött, hiszen az út mindkét esetben a Gupvi hírhedt lágereiben ért véget.

				A Vörös Hadsereg a magyar és német civilek foglyul ejtésében az NKVD (Bel-ügyi Népbiztosság) speciális alakulatainak segítségét is igénybe vette. Ez logikus volt, hiszen, a Gupvit irányító NKVD végső soron maga felelt a hadifoglyokért és a civil internáltakért.

				Erdélyi magyarok elhurcolása a Gupvi táboraiba

				A magyarok elhurcolása már az észak-erdélyi harcok kezdetén, 1944 szeptemberé-ben megkezdődött. Alig egy hónap alatt kb. 20 ezer magyar polgári lakos esett szov-jet fogságba Észak-Erdélyben, jelentős részük, mintegy egynegyedük a harc nélkül birtokba vett Kolozsváron.

				Feltehetjük a kérdést, hogy miért volt ilyen tömeges méretű a magyar civilek elhurcolása Észak-Erdélyben? Ennek múltba visszanyúló okai voltak. A válogatás nélkül „fasisztának” tekintett németek mellett ugyanis a szovjet vezetés a kollektív háborús bűnösség vádját már 1943-ban kiterjesztette a magyarokra is. Molotov kül-ügyi népbiztosnak a brit kormányhoz 1943. június 7-én intézett levelében egyebek 

				mellett ez áll: „A szovjet kormány úgy véli, hogy azért a fegyveres segítségért, amelyet Magyarország Németországnak nyújtott […], a felelősséget nemcsak a magyar kor-mánynak, de kisebb-nagyobb mértékben a magyar népnek is viselnie kell.”2

				A szovjet legfelsőbb vezetésnek a magyarsággal szembeni elítélő álláspontja csak fokozódott, amikor pár hónappal később a közismerten magyarellenes Edvard Beneš száműzetésben levő csehszlovák elnök Moszkvába utazott, hogy Sztálinnal és Vja-cseszlav Molotov külügyi népbiztossal tárgyalásokat folytasson. Az 1943. december 12. és 18. között lezajlott találkozókon egyebek mellett a Németországgal és Magyar-országgal szemben a háború után képviselt álláspontot is megbeszélték. A december 14-i, második összejövetelen Molotov egyszerűen kijelentette: „A magyarokat meg kell büntetni!”3 Ezt követően december 18-án a Kremlben Beneš a Sztálinnal folyta-tott tárgyalásairól beszámolva így vélekedett: „Sztálin a magyarokkal kapcsolatban a legélesebb kifejezésekkel élt. Ők állítólag még a németeknél is rosszabbak.”4

				Mindezek fényében nem meglepő, hogy a Szovjetunió a magyarok megítélésekor, például a románokkal való összevetésben, kettős mércét alkalmazott. A tárgyalások 1943. december 18-án véglegesített jegyzőkönyvében ugyanis leszögezték: „Mindkét fél elismeri, hogy Magyarország nagy felelősséggel tartozik a háborúért”. Ugyanak-kor Romániával kapcsolatban úgy nyilatkoztak, hogy: „a román népet, ellentétben a rendszerrel, amely őt a háborúba bevitte, nem terheli közvetlen felelősség a háború-ért”5. Paradox módon ez a megállapítás akkor született, amikor Magyarországnak – a 2. hadsereg 1943-as hazaszállítása után – szovjet területen csak kisszámú és gyengén felszerelt megszálló csapatai maradtak, Románia viszont továbbra is két hadsereggel vett részt a németek oldalán a keleti front küzdelmeiben.

				A markánsan eltérő megítélést csak még inkább felerősítette Románia 1944. au-gusztus 23-i átállása a szövetségesek oldalára. A továbbra is német szövetségben ma-radt, és az előrenyomuló Vörös Hadsereggel szemben harcot folytató Magyarország ettől kezdve a szovjet vezetés szemében Németországgal teljesen azonos megítélés alá esett. Mindezt jól érzékelteti az 1944. szeptember 12-én megkötött szovjet–román fegyverszüneti egyezmény szövege is, amelyben a 2. pont leszögezi, hogy: „Románia kormánya és főparancsnoksága kötelezi magát Németország és Magyarország Ro-

				
					2	Gosztonyi 1990, 152–153.

					3	Gosztonyi 1989, 26.

					4	Uo. 32.

					5	Benkő 2003, 12.

				mánia területén található fegyveres erőinek lefegyverzésére és internálására, valamint az említett államok ott-tartózkodási hellyel bíró állampolgárainak internálására.”6 Ez gyakorlatilag az egész észak-erdélyi magyarságra vonatkozott, és ennek a román kormány igyekezett is eleget tenni. Ezt bizonyítja több ezer magyar férfi elhurcolása a földvári és a Târgu Jiu-i (zsilvásárhelyi) haláltáborokba,7 valamint a szovjet fogoly-szerzési akciók támogatása, amit a románok névlisták és feljelentések által tettek.8

				Több forrás is arra utal, hogy az Észak-Erdélyben újra berendezkedni készülő román hatalom a második bécsi döntésért a helyi magyar polgári lakosságon akart bosszút állni. Ennek egyik legkézenfekvőbb formája a magyar férfiak átadása volt a szovjet katonai hatóságoknak. Az összefogott embereket mint „partizánokat” szol-gáltatták ki a Vörös Hadseregnek. Hasonlóképpen a magyar lakosságtól való „meg-szabadulás” lehetőségeként értelmezték a háború utáni jóvátétel részeként a Szovjet-unió által igényelt munkaerő-átadást is. Ezt bizonyítja többek között egy Szatmár megyéről szóló korabeli helyzetjelentés, amely szerint: „a románok nevetve mondják itt a magyaroknak, hogy »majd a magyarokból fogjuk kifizetni Oroszországot«”.9

				Erdély védtelenül maradt magyar polgári lakossága ellen a román szélsőségesek valóságos genocídiummal felérő irtó hadjáratot hirdettek. Ennek megvalósításában pedig a román adminisztráció egy részében készséges partnert találtak. Igen érzékle-tes példa erre Ion Bozdog Maros megyei prefektus 1944. szeptember 28-án elhang-zott nyilatkozata, amelyben kifejtette: „Hajthatatlan vagyok, mint az öreg Cato, és nem szűnök meg ismételni: Teljes és azonnali leszámolás a magyarokkal! Most vagy soha! A magyarok által bemocskolt erdélyi földön mától fogva csak egyetlen nemzet-nek van létjogosultsága: a románnak. Ne legyen nyugta a román szívnek, és a román férfi karja ne engedje el a fegyvert mindaddig, amíg Erdélyt meg nem tisztítottuk ettől a nemzettől.”10

				A kollektív bűnösségnek a magyarokra és egyben a németekre is vonatkoztatott elve mellett az 1944–1945-ös foglyul ejtéseknek más indokai is voltak Erdélyben. 

				
					6	JBA 1945, 4.

					7	A romániai haláltáborokról egyebek mellett lásd bővebben Benkő 2003; Beke 1991.

					8	A magyarok elhurcolásában a helyi román lakosság és a Maniu-gárdisták szovjetekkel való összejátszásáról lásd bővebben Vincze 1991; Balogh 1992, 113.; Nagy Károly 2002; Nagy László 2002.

					9	MNL OL XIX-B-1-n 1. doboz. Helyzetjelentés Szatmár megyéből.

					10	Idézi Ercsey 2006, 9.

				A magyar férfiaknak a Gupvi lágereibe való 1944 őszi elhurcolásának hátterében ott volt a hadifogolylétszám-kiegészítés szovjet igénye is. A mintegy két hónapig tartó észak-erdélyi harcok során ugyanis viszonylag kevés magyar honvéd esett szovjet fogságba. A legvéresebb összecsapásban, a szeptember 13-a és október 8-a között zajló tordai csatában11 elszenvedett mintegy 10 ezer fős magyar veszteség12 nagy ré-szét a sebesültek (4–5 ezer katona) és az elesettek (kb. 2500 honvéd) tették ki. Szovjet hadifogságba a becslések szerint mintegy 2500 honvéd eshetett. A Vörös Hadsereg magyar hadifoglyainak száma egész Észak-Erdélyben maximum 25 ezer főt tehe-tett ki. Ez azonban nem indokolhatta Sztálin előtt a régióban két hónapig elhúzódó harcokat és a 2. Ukrán Front által elszenvedett hatalmas, 90 ezer főt kitevő (eleset-tek, eltűntek, sebesültek, hadifoglyok) veszteségeket.13 Ezek alátámasztására kellett Rogyion Jakovlevics Malinovszkij marsallnak, a 2. Ukrán Front parancsnokának a hiányzó hadifogolylétszámot magyar katonákként feltüntetett civilekkel pótoltatni. Ez az oka annak, hogy 1944 őszén az egy településről való legnagyobb méretű civil elhurcolásokra Észak-Erdélyben éppen a tordai csata körzetében, Tordán (több mint 700 fő)14 és Kolozsváron (5 ezer fő)15 került sor. Hogy mekkora mértékűek voltak a foglyul ejtések, jól érzékelteti az a tény, hogy az 1941-es népszámlálás adatai alapján a 7108 magyar lakossal bíró Tordán ez szó szerint a helyi magyarság megtizedelését jelentette!

				A magyar férfiak tömeges elhurcolását a szovjetek sok esetben „partizántevékeny-ség” vádjával indokolták.16 A legfontosabb ok azonban kétségkívül a Szovjetunió há-ború utáni újjáépítésének hatalmas munkaerőigénye volt.17 Ezt példázza az is, hogy az elfogottak közül néhány öreg, munkaképtelen embert elengedtek.18

				
					11	Ravasz 2002, 175–207.

					12	Illésfalvi–Szabó–Számvéber [2010], 164.

					13	Uo.

					14	Papp 2001, 156.

					15	A kolozsvári elhurcoltak pontos számát Csetri Elek kolozsvári történész, egyetemi ta-nár, egykori fogoly, a szerző által vele 2004-ben készített interjúban (Csetri 2004) ötezerben állapítja meg, indokolva ezt azzal, hogy egyes oroszul tudó deportáltak kérdésére az őket őrző szovjet katonák ezt a számadatot adták meg. Egy másik elhurcolt, Ercsey Gyula idézett visszaemlékezésében (Ercsey 2006) ugyancsak ötezer körüliben határozza meg sorstársainak számát.

					16	Benkő 1999, 123., 149., 168.

					17	Murádin 2015, 90.

					18	Murádin 2005, 119.

				Az 1944. őszi észak-erdélyi málenkij robotra hurcolás tehát több szempontból is beletartozott az egész Kelet-Európára kiterjedő általános szovjet gyakorlatba. Ezen túlmenően mégis kijelenthető, hogy ez egyben erdélyi specifikum is volt: etnikai tisz-togatásra tett kísérlet! Ugyanis – mint már korábban kifejtettem – az elhurcolások-hoz nagymértékben hozzájárult az egyes román nacionalisták gyűlöletkampánya, az esetek túlnyomó részében alaptalan vádjai és feljelentései. A magyar értelmiség mód-szeres elhurcoltatásával akarták megtörni az erdélyi magyarság nemzeti közösségét, amit jól érzékeltet az a tény, hogy feltűnően sok volt a fogságba vetett magyar civi-lek között az értelmiségi, sőt olyan közéleti személyiségek, akikre a helyi románság ellenérzésekkel tekinthetett.19

				Ezzel szemben román nemzetiségűek, és főleg vezető értelmiségiek, alig kerültek fogságba, és ha mégis, az első kihallgatás után – nemzetiségi hovatartozásuk kiderü-lését követően – azonnal szabadon engedték őket.20

				Az elfogott embereket marhavagonokban előbb Brassóba, majd a hírhedt focşa-ni-i (foksányi) gyűjtőtáborba szállították, ahol áttették őket a szélesvágányú orosz vasúti pályára készült szerelvényekre, amelyeket elindítottak velük a Szovjetunióba. Focşani-ból Iaşi (Jászvásár) felé haladva a Pruton át jutottak orosz földre,21 majd a Gupvi különböző fogoly- és munkatáborai felé vették az irányt.

				
					19	Ilyen volt Mikó Imre politikus, kisebbségjogász, országgyűlési képviselő, az Erdélyi Párt országos politikai főtitkára, Mikecs László történész, Kiss Jenő író, Erdő János későbbi unitárius püspök, Járosi Andor evangélikus esperes, író, Nagy Tibor ügyész, Bartha Ignác, Decsy István és Hunyadi János ügyvédek, Jancsó Béla orvos, Józsa Lajos vegyész, Kovács Zoltán fizikus, docens, Pikéthi Károly történész, Faragó József, Árvay József, Haáz Ferenc és Sándor Gábor néprajzkutatók, ifj. Márton József festőművész, Turóczi Tibor színész, akik mindannyian Kolozsváron estek szovjet fogságba.

					20	Számos ilyen esetről vannak információk. Például Kolozsváron a foglyul ejtett embereket a helyi törvényszék épületébe kísérték, és ott hallgatták ki, majd közülük azokat, akik romá-noknak vallották magukat, elengedték. Így szabadult meg például Brätigam Albert, aki ugyan sváb származású volt, de édesapja román katonakönyvével tudta igazolni magát. Lásd erről Dózsa János elhurcolt öccsével, Dózsa Sándorral készített interjút (Dózsa 2004). A románok elengedését a vele készített interjúban megemlíti még Szász Lajos elhurcolt fia, ifj. Szász La-jos is (Szász 2004).

					21	Vincze 1991, 3.

				1. kép. Kelemen István kolozsvári civil elhurcolt 1948. december 14-i keltezésű kará-csonyi díszítésű tábori levelezőlapja az Urál-hegységbeli Kopejszk 201. számú láge-réből (Kelemen Éva tulajdonában, Kolozsvár, Románia)

			

		

		
			[image: ]
		

		
			[image: ]
		

	
		
			
				65

			

		

		
			
				A deportáltak zömét Csernovicon, Kijeven, Moszkván és Kujbiseven át az Urál-hegység déli lábainál elterülő munkatáborokba vitték. Eddigi kutatásaim so-rán – visszaemlékezések és interjúk alapján – az erdélyi magyar málenkij robotosok fogságának helyszíneként a fő- és altáborokkal együtt összesen 103 szovjet lágert azonosítottam. Legtöbbjük az Urálban volt, a következő helységek közelében: Csel-jabinszk (102., 102/2., 102/9., 102/24., 102/30. láger), Kopejszk (201., 202., 204. láger), Magnyitogorszk (257., 257/2., 1079., 1080., 1081. láger), Asa (6., 130., 130/1., 130/3., 130/4., 130/5., 130/7., 319/1. láger), Salasova (6. láger), Novi Salasova, Bel-oreck (7775., 7777. láger), Karpacsova, Minyar, Isembaja, Kistim, Karabas, Nyizsnyij Tagil, Ufa (319/2., 319/3. láger), Ufalej és Tvaraja Platyina. Erdélyi magyarok síny-lődtek továbbá éveken át a Gupvi dél-nyugati táborrendszeréhez tartozó Volga menti lágerekben, a Szaratovi területen, az Azovi-tenger partvidékén, a Taganrog melletti táborokban (251/2. és 356/1. láger), a Krasznodari területen fekvő Kropotkin kör-zetében, a Krímben Feodoszija, Szimferopol és Szevasztopol közelében. Sok erdélyi magyar került a mai Ukrajnába, Lvov (ma Lviv), Nyikolajev (ma Mikolajiv – 126. láger), Maghino, Harkov (ma Harkiv) és Sztalino (ma Donyeck) lágereibe, valamint a Donbasz szénbányáinak közelében felállított gorlovkai 28., koborlai 144/3., 144/9. és más munkatáborokba.

				Az erdélyi német lakosság deportálása

				A málenkij robotra hurcolás 1945. januári második hulláma – mint már korábban szó volt róla – a romániai német polgári lakosságot érintette. A magyarok 1944 őszi foglyul ejtésének körülményeivel szemben a német nemzetiségű polgári lakosságnak a front átvonulása után több hónappal bekövetkezett deportálása már jóval szerve-zettebb, és ezért sajnos hatékonyabb is volt. Alapja a szovjet Állami Védelmi Bizott-ság 1944. december 16-án kiadott, a németek elhurcolásának megkezdését elrendelő 7161. számú határozata volt.22 A kelet-közép-európai térség központi és déli részét „felszabadító” 2. és 3. Ukrán Front Katonai Tanácsa e központi direktívának megfe-lelően 1944. december 22-én kiadta a hírhedtté vált 0060. számú szigorúan titkos végrehajtási parancsát, amely a hadsereg speciális egységeinek a német származású 

				
					22	Polian 2004, 250–252.

				munkaképes lakosság elhurcolására adott utasítást a Kárpát-medence teljes terüle-téről.23 Ennek szellemében azután a szovjetek által dominált romániai Szövetséges Ellenőrző Bizottság 1945. január 6-i, 031. számú rendeletében a román miniszterta-nács számára előírta, hogy állampolgárságától függetlenül a Romániában lévő összes német nemzetiségű embert kötelező munkaszolgálatra mozgósítsa.24

				A parancs gyakorlatba ültetésére a Szövetséges Ellenőrző Bizottság helyettes ve-zetője, Vinogradov szovjet tábornok 1945. február 19-én A/192. számú utasításában elrendelte, hogy minden megyében vegyes bizottságok alakuljanak a német nem-zetiségűek összeírására. Ezekben a bizottságokban a szovjet tisztek mellett román katonák, csendőrök és rendőrök is részt vettek.25 A bizottságok teljhatalommal ren-delkeztek a helyi polgári lakosság fölött, hiszen a nemzetiségi hovatartozás megálla-pításánál, az egyének identitásától függetlenül, e testületek döntése volt mérvadó. Így a szó szoros értelmében élet-halál urai voltak! Ez azután számos visszaéléshez veze-tett. Több esetben is előfordult, hogy egy-egy településen, ha nem találtak elég német nemzetiségű lakost, a családnevekből kiindulva előbb a németes nevű magyarokat hurcolták el, majd ha ez sem volt elég az előírt mennyiség összegyűjtéséhez, már teljesen magyar nevűeket, sőt esetenként románokat is elvittek. Ez történt többek között a Nagykároly közeli Szaniszlón is.

				A németek málenkij robotra hurcolásának az előírás szerint gyors ütemben, mindössze tíz nap alatt, 1945. január 10–20. között kellett megvalósulnia. Ebben az időintervallumban minden munkaképes 17 és 45 év közötti német nemzetiségű férfi-nak és 18 és 30 év közötti német nemzetiségű nőnek kötelező módon jelentkeznie kellett a lakóhelye szerinti város- vagy községházán.26

				Az általános félelem és bizonytalanság miatt azonban többen az önkéntes jelent-kezés helyett inkább elrejtőztek otthon vagy rokonaiknál. Emiatt elégtelen volt a létszám, és ez sokszor túlkapásokhoz vezetett. A szovjetek hamarosan már a 16-17 éves fiúkat és lányokat is elvitték válogatás nélkül, sőt az eredetileg megszabott kor-

				
					23	Bognár 2012, 85–86.

					24	Rusnac é. n., 3.

					25	Aioanei–Troncotă 1995, 56.

					26	Lásd erről a szovjet Állami Védelmi Bizottság 1944. december 16-án kiadott, a németek deportálásának megkezdését elrendelő 7161. számú határozatának szövegét. In Polian 2004, 250.

				határon felül 40 éves nőket és 50 éves férfiakat is fogságba vetettek.27 A jelentkezést elmulasztók sem úszhatták meg a deportálást, hiszen személyre szólóan, a román adminisztráció segítségével összeállított listák alapján, otthonukba vagy munkahe-lyükre mentek el értük, és onnan szedték össze őket a szovjet különítmények és a román csendőrség alakulatai. Ilyen razziákra – a feltűnés elkerülése végett – főleg éjszakánként került sor.28 Végül a németek deportálását annyira szervezetten sikerült végrehajtani, hogy az az előírtnál négy nappal hamarabb, már 1945. január 16-án befejeződött.29 Az akció egy hete alatt a romániai németség munkaképes részét gya-korlatilag szinte maradéktalanul a Szovjetunióba hurcolták.

				Az 1945 januárjában fogságba vetettek pontos száma ismeretlen: 70, 75, 81 ezer30 vagy éppen 97 762 főről31 lehetett szó. A kényszermunkára vittek nagy részét 35–50 ezer bánsági sváb, 26–27 ezer erdélyi szász és mintegy 5–15 ezer szatmári sváb tette ki.32

				A német nemzetiségűként internáltak a magyarokhoz hasonlóan a Gupvi lágerei-be kerültek. Az ő elvitelük, éppúgy mint a magyar polgári lakosságé, etnikai tisztoga-tásként értelmezhető, hiszen számos román politikus ez esetben is nyíltan támogatta a szovjetek akcióját, és mint szó volt róla, a román adminisztráció, a csendőrség és rendőrség alakulatai nagymértékben segítették, sőt sok esetben maguk hajtották vég-re a begyűjtéseket, többször önkényesen.

				Ugyanakkor a románok közül nyíltan senki sem szegült szembe a szovjet utasí-tással. A többség, mint mások mellett Iuliu Maniu, a Román Nemzeti Parasztpárt vezére is, hallgatólagosan elfogadta a németek nagyarányú deportálását.33 Annál fel-tűnőbb volt a román kommunisták hangos és undorító agitációja a németek elhur-colása mellett. A német polgári lakosságot ők egyszerűen kollektíve „hitleristának” tartották, és mint a front háta mögötti veszélyforrást, e népcsoport teljes eltüntetését 

				
					27	Egyebek mellett lásd erről Karl Bereznyak resicai lakos visszaemlékezését – In Ţigla (red.) 1995, 39. – és a Benkő Levente által Kadácsi Árpádné Brandstetter Helene egykori német elhurcolttal készített interjút (Kadácsi 2001).

					28	Többek között így került fogságba Filpes Iuliusné Zengea Klotild is, lásd erről bővebben a Benkő Levente által vele készített interjút (Filpes 2001).

					29	Stark 2006, 69–75.

					30	Rusnac é. n., 7.

					31	Die Presse, 1954. augusztus 28.

					32	Ţigla (red.) 1995, 9–10.

					33	Rusnac é. n., 5–6.

				

			

		

	
		
			
				68

			

		

		
			
				szorgalmazták.34 Hasonló lehetett a szovjet vezető körök véleménye is, hiszen a né-met civilek munkaszolgálatra vitelének egyetlen hivatalos indoka szovjet részről az volt, hogy a „fasiszták” által okozott szovjetunióbeli károk helyreállítását „maguk a fasiszták” végezzék el.

				Az összegyűjtött emberek csoportjait zárt szovjet teherautókon a legközelebbi vasútállomásra vitték,35 majd 30–50 fős csoportokban marhavagonba tuszkolva útnak indították.36 Többségüket Bákóban (Bacău) tették át a szélesvágányú szovjet vasúti hálózatra, ahol már 80 fő került egy-egy nagyobb méretű orosz marhavagonba.37 Ezt követően pedig Iaşi-on keresztül voltaképpen ugyanazon az útvonalon lépték át a szovjet határt, mint az 1944 őszén málenkij robotra hurcolt erdélyi magyarok.

				Nagyjából ugyanazokra a vidékekre is szállították őket, mint ahol a magyarok sínylődtek. Csak az arányok különböztek a Gupvi-céltáborok tekintetében. A leg-több németet ugyanis nem az Urál vidékére, hanem a jóval közelebb fekvő Ukrajnába vitték, hiszen ezt a területet tarolta le leginkább a háború, és az újjáépítésben itt volt szükség a legnagyobb számú ingyenmunkaerőre. A németeket a magyaroknál jobban szétszórták az ukrán területek táborvilágában. Nyikolajev (ma Mikolajiv) nagy, köz-ponti 126. számú lágere mellett jutottak közülük Dnyeprozsinszk, Dnyepropetrovszk, Odessza, Volodarka, Zaporozsje, Irmino és Vorosilovgrád (ma Luhanszk) lágereibe is.38 Igen sokan kerültek a Donbasz hírhedt szénbányáiba: Dokucsajevszk, Jenakijevo (6. láger), Jelenovka, Gorlovka (28. láger), Petrovka, Krasznoarmejszk vagy Makejev-ka táboraiba.39

				Ugyanakkor a németek egy része – a legtöbb magyar fogolyhoz hasonlóan – még-iscsak eljutott az Urál-hegység nagyobb fogolytáboraiba: Cseljabinszk központi 102. számú lágere és Kopejszk 201., 202., 204. és más, szénbányák melletti táborai, vala-mint Ufalej és Berezovszk erdei munkatáborai nyelték el őket.40

				
					34	Baier 1994, 7–8.

					35	Egyebek mellett lásd erről bővebben Karl Bereznyak resicai lakos visszaemlékezését. In Ţigla (red.) 1995, 13.

					36	Lásd erről Baier 1994, 70.; Benkő Levente interjúja Bonţoiné Brenner Agneth Teresia egykori német elhurcolttal (Bonţoiné 2001).

					37	Kadácsi 2001.

					38	Rusnac é. n., 13.

					39	Lásd erről Filpes 2001 és Bonţoiné 2001.

					40	Rusnac é. n., 13.

				A maradékot pedig hatalmas távolságokra szórták szét, olyan helyszínekre, ahol még kellett a munkaerő. Így voltak, akik a Krím-félszigeten lévő Leninóba vagy a Sztálingrádi körzetbe (Petrov Val) jutottak, mások a Rosztovi körzetbe (Rosztov, Belaja Kalitva) vagy a Nyizsnyij Novgorod-i körzetbe (Dzserzsinszk) kerültek, sőt egyeseket a Kaukázusba szállítottak (Krasznodar), vagy a messzi ázsiai lágerekbe vit-tek (Frunze, ma Biskek, Kirgizisztán).41

				Az áldozatok és a fogságot túlélők aránya, a szabadulás

				E tanulmány terjedelmi korlátai nem teszik lehetővé a fogság körülményeinek részle-tesebb leírását, így itt csak az otthon maradottakkal való kapcsolattartásról, valamint a túlélők és áldozatok arányáról esik szó.

				Az elhurcoltak hozzátartozói hosszú időn át nem kaptak hírt szeretteikről. Így azoknak a sorsáról, akik a kiszállítás ideje alatt, még az első hivatalos, lágerbeli sta-tisztikák elkészítése előtt meghaltak, rokonaik az esetek többségében csak évekkel később vagy éppen soha nem értesültek. A hazatérők beszámolói mellett a legfonto-sabb hírforrást a foglyok által hazaküldött levelek képezték. A tábori posta azonban csak 1946 elejétől működött,42 és végig rendszertelen, illetve gyakran igencsak kése-delmes volt. Az általában havonta egyszer kiosztott tábori levelezőlapok a Vöröske-reszt formanyomtatványai voltak. Az ezekre írt rövid üzeneteket a cenzúra moszkvai központjában ellenőrizték, s onnan küldték tovább a címzettekhez. A foglyoknak szóló leveleket kézbesítés előtt ugyanígy átvizsgálták Moszkvában. Mindez nagyon lelassította a levélváltást, és emiatt előfordult olyan szomorú eset is, hogy mire a tá-bori levelezőlap hazaérkezett, írója időközben valahol egy szovjet lágerben meghalt.

				A sokszor szinte elviselhetetlen munkakörülmények és az ingyenes munkaerőnek tekintett foglyok túlzott fizikai megterhelése miatt nagy volt az áldozatok száma. A Gulag és a Gupvi lágerei e tekintetben semmiben sem különböztek egymástól. Számításaim szerint az 1944 őszén foglyul ejtett erdélyi magyarok majdnem egy-harmada, mintegy 5000–6500 fő – ezen belül 1600–1800 Kolozsvárról, valamint 216 Tordáról elhurcolt civil – pusztulhatott el a többéves fogságban. Az 1945 januárjában 

				
					41	Uo.

					42	Lásd erről többek között Zsigmond 2002, 89–90.

				fogságba vetett romániai németek legkevesebb 15, legtöbb 24%-a,43 14–25 ezer em-ber eshetett áldozatul a lágerbeli körülményeknek. Pontos számuk ma már kiderít-hetetlen.

				A túlélők számára a szabadulás ideje több szakaszban jött el. A munkaképte-lennek nyilvánított, végsőkig legyengült foglyokat már 1945 nyarán hazaengedték.44 Közülük azonban többen nem élték túl a hosszú hazaút fáradalmait. A foglyok túl-nyomó többsége csak a békeszerződés aláírása és a kommunista hatalom romániai berendezkedése után, 1947 végén vagy 1948 nyarán, őszén45 térhetett vissza. Az élet-ben maradt erdélyi magyarok nagy része mellett az 1916 előtt született németek is ekkor térhettek haza.46

				Az utolsó nagy fogolytranszport 1949 októberében érkezett Erdélybe.47 Ezzel jöttek haza az 1916 után született németek is. A még ezután is kint maradók szórvá-nyosan érkeztek vissza 1950 és 1953 között; többen csak Sztálin 1953. március 5-én bekövetkezett halála után.

				A hazaszállítás ütemét a magyarországi és romániai szovjet befolyás megerősö-dése diktálta. Ahogy a kommunista rendszer kiépült e két országban, fokozatosan megkezdődhetett a még élő foglyok nagy részének hazaszállítása. Mivel a málenkij robotra hurcolt magyarok és a németek egy része elvitelekor magyar állampolgár volt, ők választhattak, hogy az időközben Romániához került Erdélybe vagy Magyaror-szágra akarnak visszatérni. Természetesen többségük szűkebb erdélyi otthona mellett döntött, ahol családja, hozzátartozói, barátai éltek.

				A hazatérő fogolytranszportok egy részét a máramarosszigeti gyűjtőtáborba, többségüket pedig a délkelet-romániai Focşani, Râmnicu Sărat, Bacău és Buzău (Bodzavásár) mellett, egymáshoz viszonylag közel létesített tranzittáborokba irányí-tották. Itt a foglyokat átvette a szovjet őröktől a román hadsereg, majd nyilvántar-tásba vétel után hazaengedték őket, illetve a Magyarországot választókat a debreceni gyűjtőtáborba szállították tovább.

				
					43	Baier 1994, 13.

					44	Közöttük például a Kolozsvárról elhurcolt Bitay Lászlót, Mile Józsefet és Varga Mártont. Lásd a szerző által velük készített interjúkat (Bitay 2006; Mile 2004; Varga 2004).

					45	Lásd erről Szabó 1994, 125–127.

					46	Filpes 2001.

					47	Papp 2001, 148., 156., 161.

				Függetlenül attól, hogy a szovjet hatalmi rendszer melyik szatellitállamában te-lepedtek le, a hazatért foglyok mindegyike egy teljesen megváltozott világot talált maga körül. Az egykori elhurcoltakat mindenütt gyanakodva fogadták, megbélyeg-zett emberek lettek. Fogságuk ténye, abszurd módon, a soha nem pontosított bűnös-ség általános vádját vetítette rájuk. A társadalomba való visszailleszkedésük ezért csak felemás lehetett.

				A hazatértek közül sokan a táborban szerzett betegségek miatt korán elhunytak, mások egész hátralevő életükre kiható egészségügyi problémákkal küszködtek. Vi-szont ennél sokkal nagyobb megpróbáltatást jelentett minden egyes túlélő számára a lelki trauma. A fogság éveinek beléjük vésődött iszonyata: a folyamatos éhezés, az embertelen munka, a rettenetesen hideg orosz telek, a betegségek, a katasztrofális higiéniai körülmények, a fogolytársak napi rendszerességű elvesztése és az állandó, gyötrő honvágy emléke a túlélőket is áldozatokká tette. Érzékletesen ír erről vi-szaemlékezésében a Kolozsvárról 1944. október 12-én elhurcolt Bitay László, aki a cseljabinszki 102. számú láger foglyaként 11 hónapot töltött a Gupvi táborvilágában:

				„Itthon még sokáig kísértettek a lágerélmények. Éjszakánként gyakran újraál-modtam az átélteket, s ilyenkor mindig csuromvizes párnán ébredtem fel. Sokáig azt hittem, ezek az álmok okozzák éjszakai izzadásomat, ám később, az álmok megszűn-tével még mindig átizzadt párnán ébredtem. Más, fogságból hazatértek ugyanezt a jelenséget tapasztalták magukon. Úgy látszik, a rendkívül leromlott fizikai állapotnak volt ez a következménye.

				Hosszú hónapok teltek el, amíg végre annyira összeszedtem magam, hogy már nem reszkettem az élelemért, s az evést nemcsak azért hagytam abba, mert szégyell-tem tovább enni, hanem azért, mert tényleg jóllaktam.”48

				A málenkij robot emlékezete

				A civilek elhurcolása és a málenkij robot sokáig egész Kelet-Európában tabutéma volt. A kommunizmus négy évtizede alatt szovjet munkatáborok, deportáltak egy-szerűen nem léteztek. A fogságra nyilvánosan emlékezni vagy arról írni nem lehetett. 

				
					48	Bitay 1991, 8.

				A történtek felejtésre lettek ítélve, és az 1989-es rendszerváltások idejére szinte már feledésbe is merültek.

				A kommunizmus bukása után viszont lehetőség nyílt az addig legfeljebb titokban, az asztalfióknak írt memoárok publikálására. Az Erdélyből málenkij robotra hurcolt magyar civilek sorsát olyan értékes művek idézik fel, mint Kiss Jenő irodalmi ér-tékkel bíró Ithaka messze van. Vallomás helyett krónika című kötete, amely az Erdélyi Szépmíves Céh kiadásában jelent meg 1992-ben Kolozsváron, vagy Szabó György Kolozsvári deportáltak az Uralban című visszaemlékezése, amelyet a Komp-press, Ko-runk Baráti Társaság adott ki 1994-ben ugyancsak Kolozsváron. Az erdélyi magyar lágerirodalom gyöngyszemének mondható Ercsey Gyula memoárja, amelyet Farka-sok árnyékában. Kolozsváriak a Gulágon címmel az Erdélyi Múzeum-Egyesület jelen-tetett meg Kolozsváron 2006-ban. Az erdélyi szászok fogságát pedig elsőként Georg Weber nagy ívű kötete, a Böhlau által Bécsben 1995-ben kiadott Die Deportation von Siebenbürger Sachsen in die Sowjetunion 1945–1949 mutatta be.

				A visszaemlékezések közkinccsé tételével egy időben megkezdődött Erdélyben is a málenkij robotra vonatkozó köztéri emlékművek állítása. Napjainkig ebben nyilvánul meg legerőteljesebben az évtizedekig elnyomott kollektív emlékezet. Elsőként a bán-sági svábok elhurcolásának állítottak emléket a Temes megyei Bakóváron még 1986-ban, majd a kommunista rendszer bukása után, 1995. október 14-én felavatásra került egy nagyobb méretű emlékmű a történteket leginkább megszenvedő Resicabányán.

				A bánságihoz képest többéves késéssel a Szatmár vidéki, jobbára elmagyarosodott svábság deportálásának is emléket állítottak a Szatmár megyei Szaniszlón 2013. ok-tóber 6-án.49

				A magyar civilek málenkij robotra hurcolásához kapcsolódóan először a tordai központi magyar temetőben állítottak 1995-ben kopjafát. Két évtizeddel később, 2014. október 4-én már a 216 tordai magyar áldozat névsorát tartalmazó gránit-tömbökkel és egy kétnyelvű emléktáblával kiegészítve avatták újra az emlékművet.50 Végül pedig pár nappal később, a málenkij robot hetvenedik évfordulóján, 2014. ok-tóber 14-én avattak háromnyelvű emléktáblát a kolozsvári Házsongárdi temetőben.51

				
					49	Deportált-emlékmű Szaniszlón. Nagykároly.ro, 2013. szeptember 24. http://nagykaroly.szatmar.ro/Deportaltemlekmu_Szaniszlon/hirek/43851&cat_id=222, 2016. január 11.

					50	Nagy-Hintós 2014.

					51	Konferenciát tartottak Kolozsváron a 70 éve Szovjetunióba hurcolt civilek emlékére. Szabadság-online, 2014. október 18. http://www.szabadsag.ro/szabadsag/servlet/szabadsag/

				2. kép. Szovjet fogságban használt csajka vésett felirattal és egy fogoly által készített kanál. Odesszai hadifogolytábor, 1945–1946 (Benkő Levente tulajdonában, Magyar-vista, Románia). Fotó: dr. Lupescu Radu

				
					template/article%2CPArticleScreen.vm/id/108804, 2016. január 11. – Két évvel később, 2016. november 19-én ugyanott emlékművet avattak. Emlékmű a Kolozsvárról elhurcol-taknak. Szabadság-online, 2016. november 19. http://szabadsag.ro/-/emlekmu-a-kolozsvar-rrol-elhurcoltaknak, 2017. január 3.

				3. kép. Monogramos dohányszelencék és emlékdobozkák az uráli lágerekből. Fogoly-munkák 1945–1946-ból (Benkő Levente és Fodor Eszter tulajdonában, Magyarvis-ta, Kolozsvár, Románia). Fotó: dr. Lupescu Radu

				Mindezek mellett a Szovjetunióba hurcolt politikai foglyok és kényszermunkások emlékéve keretében 2016 folyamán Erdélyben az 1944–1945-ös civil deportálások regionális, múzeumi jellegű, állandó gyűjteményét tervezik létrehozni, amelynek a Sapientia Erdélyi Magyar Tudományegyetem Kolozsvári Karának épülete adna ott-hont. Ebben a túlélők emléktárgyai, a foglyok táborból hazahozott eszközei, korabeli dokumentumok, naplók, levelek, fényképek és eddig ki nem adott visszaemlékezések eredeti kéziratai kapnak majd helyet. Ezzel egy időben pedig dokumentumfilm ké-szül az erdélyi málenkij robotról.52

				
					52	A szovjet fogság emléktárgyaiból álló állandó kiállítás „Meghalni könnyebb, mint elválni”. Er-délyi magyar civilek szovjet fogságban, 1944–1949. Emlékkiállítás címmel 2016. október 12-én, a kolozsvári elhurcolások kezdetének 72-ik évfordulóján nyílt meg a Sapientia Erdélyi Magyar Tu-dományegyetem Kolozsvári Karán. A málenkij robotról készült dokumentumfilm első nyilvános bemutatójára a Sapientia EMTE Kolozsvári Karának aulájában 2017. február 25-én kerül sor.

				A társadalom kollektív emlékezetének fenntartásához azonban ezek még koránt-sem elegendőek. Mégis, remélhetőleg elindítanak egy olyan folyamatot, amely végre visszahozza a köztudatba közelmúltunknak ezt az éveken át letagadott, agyonhallga-tott, elfelejteni ítélt és szinte már el is felejtett fejezetét.

				Források, irodalom

				Levéltári források

				Magyar Nemzeti Levéltár Országos Levéltára (MNL OL)

					XIX-B-1-n – Belügyminisztérium. Erdei Ferenc iratai (1945–1946)

				Dokumentumgyűjtemények

				Baier, Hannelore 1994: Deportarea etnicilor germani din România în Uniunea Sovietică 1945: culegere de documente de arhivă. Sibiu, Editura Forumul Democrat al Germanilor din România.

				JBA 1945: Orosz–román fegyverszüneti egyezmény. – Groza Péter és Sztalin marsall táviratvál-tása. – Orosz–magyar fegyverszüneti egyezmény. Kolozsvár, Józsa Béla Athenaeum.

				Visszaemlékezések

				Balogh Edgár 1992: Hatalomváltás Kolozsvárt 1944-ben. Korunk, 1992 (3) 10. 108–116.

				Bitay László 1991: 6 ló – 40 ember? Romániai Magyar Szó, 1991/613-614. 8.

				Ercsey Gyula 2006: Farkasok árnyékában. Kolozsváriak a Gulágon. Kolozsvár, Erdélyi Múze-um-Egyesület.

				Kiss Jenő 1992: Ithaka messze van. Vallomás helyett krónika. Kolozsvár, Erdélyi Szépmíves Céh.

				Dupka György

				A kollektív bűnösség elvének alkalmazása a kárpátaljai magyarokkal és németekkel szemben

				A 4. Ukrán Front Katonai Tanácsa határozatainak végrehajtása az NKVD-jelentések tükrében, 1944–1946

				„Ezer fogoly küldi imáját az égbe […]

				Mi atyánk, Úristen segíts haza minket!”

				Ismeretlen szerző, Szolyva, 1944. december

				Kárpátalja szovjet elfoglalása

				Terjedelmi korlátok miatt a keleti hadszíntéren zajló háború részletes eseménytörté-netével nem foglalkozom, azonban fontosnak tartom megemlíteni, hogy a J. V. Sztá-lin vezette Állami Védelmi Bizottság 1944. július 30-án létrehozta a 4. Ukrán Fron-tot. A döntés meghozatalánál számoltak Kárpátalja megszállásának katonai-politikai fontosságával és a hegyvidéki hadműveletek sajátosságaival.1

				A főhadiszállás augusztus 5-én I. J. Petrov vezérezredest nevezte ki a front pa-rancsnokává, F. K. Korzsenyevics altábornagyot pedig a törzskar főnökévé. A 4. Uk-rán Front Katonai Tanácsának tagja lett a kegyetlenségéről hírhedt L. Z. Mehlisz vezérezredes, aki hozzálátott a „kárpáti támadó hadművelet” gondos előkészítéséhez, végrehajtásához.

				
					1	Dovhanics 1997, 69.

				A hadművelet egyetlen katonapolitikai teljesítménynek, illetve eseménynek – Románia háborúból való kiugrásának, mások szerint átállásának2 – köszönhette si-kerét, a csatlakozás következményeként ugyanis Kárpátalja a szovjet hadsereg „ölébe hullott”. Az 1. magyar hadsereg hiába szilárdította meg állásait az Északkeleti-Kár-pátokban, az arcvonal négy hét múlva a szovjetek váratlan nyomása alatt széthullott, 1944. október 27-én a szovjet haderő Ungvárt is elfoglalta. Ezen a napon Sztálin aláírásával ünnepi parancsot hoztak nyilvánosságra, amely egyebek mellett a „hadi szempontból fontos hídfőállás”3 elfoglalását említi. Ebből az alkalomból ugyanazon a napon este 21 órakor Moszkvában 224 ágyúból leadott 20 díszsortűzzel üdvözölték a 4. Ukrán Front „dicső csapatait”.4 Az október 29-én elfoglalt Csapot azonban nem sikerült megtartani, a város többször cserélt gazdát, a magyar és német csapatok csak november 26-án vonultak végleg vissza, mivel a teljes bekerítés fenyegette őket. Ung-vár elfoglalásánál 2500 magyar és német katonát ejtettek foglyul. Kárpátalja elfogla-lása 3147 szovjet katona életébe került,5 ebből 2730 fő név szerint ismert, 417 fő neve ismeretlen.6 Kárpátalján a legvéresebb katonai csatározások Csaphoz fűződnek, több-szöri bombázása és a hadműveletek alatt 86 polgára, illetve lakosa vesztette életét.7

				A 4. Ukrán Front katonai adminisztrációja az elfoglalt városokban, nagyobb te-lepüléseken 1944. október 28-tól a katonai közigazgatás helyi megszilárdítása érde-kében városparancsnokságokat állított fel. A kinevezett tiszteket Korzsenyevics al-tábornagy és törzsparancsnok írásos instrukcióval látta el arra vonatkozólag, hogyan szervezzék meg tevékenységüket és kapcsolatukat a lakossággal, az ellenséges elemek felkutatását, valamint együttműködésüket a csehszlovák katonai adminisztrációval.8

				
					2	1944. augusztus 23-án I. Mihály király letartóztatta Ion Antonescu diktátort, s többek között bejelentette a román hadsereg csatlakozását a szovjet hadsereghez a náci Németország elleni küzdelemben.

					3	Lásd Sljahom Zsovtnya 1965, 4. Ebből a gyűjteményből tudjuk meg, hogy az ungvári városi hatóság Szova Péter polgármester kezdeményezésére 1944. november 5-én kiadott határozata értelmében Kárpátalján a közép-európai helyett bevezetik a moszkvai időszámítást.

					4	Kucenko 1970, 16.

					5	V. M. Kerecsanyin felmérése szerint az elesett szovjet katonák földi maradványai Kárpát-alján 42 katonai temetőben (közös sírban, különálló temetkezési helyen) nyugszanak. Tiszte-letükre a háború óta 270 emlékművet és emléktáblát avattak fel.

					6	Kerecsanyin 1997, 641.

					7	A közreadott veszteséglistát lásd Geraszimov 2004, 674–679.

					8	238. számú ügyirat (Dovhanics 2007, 421–422.). Eredeti forráshelye: CAMO RF F. 244. Op. 2980. Gy. 156. L. 207–208.

				Rendelet a kollektív büntetés elvének alkalmazásáról

				Az eddig felkutatott levéltári anyagok ismerete egyértelművé teszi, hogy a Vörös Hadsereg által elfoglalt Kárpátalja szovjetizálásának, a magyarok és németek el-hurcolásának „projektje” moszkvai, Sztálin által jóváhagyott forgatókönyv szerint az NKVD főrendezésében és a 4. Ukrán Front cselekvő oltalma alatt valósult meg. Fény derült a „szereposztásra” is.

				A civil kulcsszereplők között találjuk a kárpátaljai illetőségű Ivan Turjanicát, akinek azt a feladatot szánta Berija, hogy a Csehszlovákia részeként jegyzett Kár-pátalja Szovjetunióhoz való csatolásának programját pártvonalon, bolsevik statisz-ták bevonásával vezényelje le, abból kiindulva, hogy Beneš Kárpátalját Sztálinnak ígérte. A „beneši ígéret” realizálása érdekében egy sor politikai színjátékot kellett lebonyolítani: a kárpátaljai kommunista párt vezető szerepének megszilárdítását, a Kárpátalja elcsatolását elősegítő népbizottságok létrehozását, az etnikai tisztogatá-sok elősegítését, a népbizottságok első kongresszusának megszervezését (Munkács, 1944. november 26.), Kárpátontúli Ukrajna kikiáltását, a Néptanács megválasztását, az Ukrajnával történő egyesülés hitelességét igazolni kívánó manifesztum elfogadá-sát, aláírási kampányok szervezését, a nép és a Szovjetunió „ellenségeivel” való leszá-molást, a csehszlovák kormánymegbízotti hivatal kárpátaljai tevékenységének aka-dályozását, kiszorítását, a Kárpátalja sorsáról folyó szovjet–csehszlovák tárgyalások elősegítését, a szovjetizálás programjának megvalósítását stb. Az operatív tennivalók beindítása érdekében Ivan Turjanica, a Moszkvához hű kárpátaljai kommunisták ve-zére az I. Csehszlovák Hadtest politikai tisztjeként és a szovjet titkosszolgálat kikép-zett ügynökeként 1944. október 28-án találkozott Petrov hadseregtábornokkal, a 4. Ukrán Front parancsnokával, Hruscsov9 ukrajnai pártvezérrel és Mehlisz vezérezre-dessel, a 4. Ukrán Front Katonai Tanácsának tagjával. Az utóbbi két kulcsszerepet játszó személy kíséretében még aznap Munkácsra érkezett, hogy Kárpátalja sorsáról döntsenek.10

				A pártaktíva itt lezajlott ülésén az elvárásoknak megfelelően különböző döntése-ket hoztak, többek között indítványozták a „hadtápterületnek számító Kárpátalja tel-

				
					9	413. számú ügyirat (Dovhanics 2007, 695–698.). Eredeti forráshelye: Hruscsov 1991, 75., 88–89.

					10	364. számú ügyirat (Dovhanics 2007, 593. 599.) Munkács népbizottsága elnökének be-számolója. Eredeti forráshelye: DAZO F. R-14. Op. 1. od. zb. 343. 29–37.

				jes megtisztítását”. Ezt a dokumentumot, amelyben „a kárpátaljai nép bizalmát nem élvező személyek ideiglenes izolálásáról”11 volt szó, Turjanica 1944. november 11-én írta alá. Az általa jegyzett rendelet javaslatai alapján Fagyejev vezérőrnagy, a 4. Uk-rán Front hátországának ellenőrzésével megbízott NKVD-osztagok parancsnoka és Levitin ezredes, a törzsparancsnok helyettese elkészítette a végrehajtás koncepcióját, majd katonai forgatókönyvét. A továbbiakban – Berija és Sztálin tudtával – kulcssze-repet játszottak a polgári lakosság internálásának előkészítésében és lebonyolításában.

				Fagyejev személyesen terjesztette a 4. Ukrán Front Katonai Tanácsa elé azt a fel-vetését, hogy a magyar- és németlakta települések férfilakosságát, mint az ellenség képviselőit, internálni kell, mert megakadályozhatják a szovjet rendszer bevezetését Kárpátalján.12 Fagyejev és Levitin elképzelése az volt, hogy 1944. november 14-től 17-ig végrehajtják a 15–50 év közötti magyar és német férfiak katonai regisztrációját. (Nem tévedés, kezdetben ugyanis az 1927–1929-es születésű, leventekorú fiatalokat is nyilvántartásba vették – D. Gy.) A második hivatalos regisztrációt 1944. november 18-ra tervezték, ekkor már a 18–50 év közötti magyar és német katonák, tisztek, közhivatalnokok, csendőrök, rendőrök és katonaköteles korú férfiak letartóztatásával és katonai őrizet alatt a legközelebbi hadifogoly-gyűjtőhelyre kísérésével.

				A 4. Ukrán Front Katonai Tanácsa 1944. november 12-i ülésén operatív végre-hajtásra jóváhagyták a 0036. számú szigorúan titkos határozatot, amelynek aláírója Petrov hadseregtábornok volt, valamint a front katonai tanácsának tagjai, Mehlisz vezérezredes, Novikov vezérőrnagy és Kariofilli tüzérségi altábornagy is ellátták kéz-jegyükkel. A kilenc pontból álló dokumentum a legfelső katonai hadvezetés által jóváhagyott „kollektív bűnösség és büntetés elvének” kárpátaljai alkalmazását írta elő: „Számtalan településen katonaköteles magyar és német nemzetiségű személyek él-nek, akiket csakúgy, mint az ellenség katonáit is, le kell tartóztatni és fogolytáborba küldeni!”13

				
					11	Dupka–Korszun 1997, 11.

					12	Dovhanics–Korszun–Pahirja 2009, 353–355.

					13	A 0036. számú rendelet teljes szövegét lásd az 1. számú mellékletben. Egyik részlete először megjelent Dupka (közread.) 1993, 7. A rendelet 1–5. pontjának magyar fordítását lásd Dupka–Korszun 1997, 72. Teljes szövegét lásd: Bakura et al. 2009, 14–16. Továbbá lásd a 219. számú (Dovhanics–Korszun–Pahirja, 2009, 353–355.) és a 245. számú ügyiratot (Dovhanics, 2007, 427–429.). Eredeti forráshelye: RGVA F. 32885. Op. 1. Gy. 243. L. 36–37. Lásd még a 10. számú ügyiratot (Korszun 2012, 55–56.).

				

			

		

	
		
			
				83

			

		

		
			
				A rendelet pontosította a végrehajtás időpontjait és a behívandók korhatárát, fel-hívta a katonai akció vezetőinek figyelmét: 1944. november 14-től november 16-ig a városok és nagyobb települések katonai parancsnokai nemzetiségüktől függetlenül vegyék nyilvántartásba azokat a katonákat és tiszteket is, akik a német és a magyar hadseregben szolgáltak, és ami a legfontosabb, vegyék nyilvántartásba mindazon 18–50 év közötti német és magyar nemzetiségű hadköteles személyeket (azaz pol-gári személyeket, akik semmilyen hadseregben nem szolgáltak), akik a felszabadított Kárpát-Ukrajna területén élnek, továbbá a magyar rendőrség és csendőrség vala-mennyi tisztviselőjét és alkalmazottját. A katonai parancsnokoknak javasolták, hogy a nyilvántartásba vétel során mindenkit tájékoztassanak, november 18-án kötelesek másodszor is jelentkezni, hogy ezt követően az egész kontingenst, köztük a hadköte-leseket, menetoszlopokban a hadifoglyok számára létesített gyűjtőlágerekbe kísérjék.

				A rendelet külön kitért a magyar csendőrség és rendőrség tisztviselőire és alkal-mazottaira, akiket a nyilvántartásba vétel után november 18–19-én át kell adni a „Szmers egységeinek és a hadtápterületet fedező határőr-alakulatok felderítő szerve-inek”. Itt megjegyzendő: a túlélőktől tudjuk, a rögtönítélő hadbíróság a letartóztatot-tak nagy részét halálra ítélte és kivégeztette.

				A rendelet 4. pontja előírta, hogy a letartóztatottak részére 1944. november 17-ig hadifogoly-átvevőhelyeket kell létrehozni Perecsenyben és Huszt környékén. Az 5. pont felszólította Fagyejev vezérőrnagyot, hogy az általa felügyelt NKVD-csa-patok erőteljesebb munkát fejtsenek ki a fentebb felsorolt személyek felkutatása és letartóztatása céljából. A 6. pont felszólította Kacnelszon vezérőrnagyot, a hadtápfő-nököt, hogy az akciót regionálisan irányító katonai parancsnokoknak engedélyezze a front toborzóhelyein parkoló Willis gépkocsik használatát. A 7. pont engedélyez-te az egyes településekben állomásozó helyőrségek felhasználását a letartóztatottak védőkíséretének megerősítésére. A 8. pont utasította a hadtápfőnököt, hogy 1944. november 18-tól szervezzen elegendő számú étkeztető állomást az Ungvár–Szambor és Szolyva–Szambor menetvonalon. A 9. pont újra Fagyejev vezérőrnagyot szólította fel, hogy a rendelet végrehajtása céljából 1944. november 12-én 15 órára hívja össze értekezletre a katonai parancsnokokat és helyetteseiket. Ezen az értekezleten Fagye-jev ismertette a küszöbön álló akció lényegét és a front katonai tanácsával egyeztetett határozatát, amelyet 1944. november 13-án kellett kihirdetni Kárpátalja valamennyi városában és községében. A kiadott 0036. számú rendelethez mellékelték a „Várospa-rancsnokság 2. számú parancsát”, szintén 1944. november 13-i keltezéssel.

				Mint láthatjuk, az akciót gyorsan, körültekintően készítették elő. A parancsot magyar nyelvre is lefordították, és az ungvári Miravcsik-féle nyomdában több száz példányban kinyomtatták. A magyar nyelvű plakát szövege a következő volt:

				„1. Folyó évi november 14-től három napon belül jelentkezni kötelesek a legköze-lebbi városparancsnokságon mindazok a katonák és tisztek, akik a magyar és német hadsereg kötelékébe tartoztak és a felszabadított Kárpátalja területén maradtak.

				Jelentkezni tartoznak a német és magyar nemzetiségű hadköteles egyének14 is 18 évtől 50 éves15 korig.

				2. Ezen határidőn belül kötelesek ugyancsak jelentkezni mindazok, akik a magyar megszállás alatt Kárpátalján a rendőrség vagy csendőrség szolgálatában álltak.

				3. Jelentkezni csak a városparancsnokságon lehet naponként reggel 9-től este 7-ig. A jelentkezés utolsó napja 1944. évi november hó 16-ika.

				4. Mindazok, akik a jelentkezésnek nem tesznek eleget, le lesznek tartóztatva és a haditörvényszék elé kerülnek. Városparancsnok.”16

				1944. november 13-át követően a „Városparancsnokság 2. számú parancsát” a magyar- és németlakta településeken is kifüggesztették. A helyhatósági vezetők a városparancsnokokkal közreműködve ötölték ki a „háromnapos munkára” (a magyar nyelvterületen „málenkij robot” néven vált ismertté, a szláv történetírás az „inter-nálás”, „deportálás” megnevezést használja), illetve hidak, utak javítására mozgósító mesét, amit kidoboltattak a kisbírókkal is, azzal a kiegészítéssel, hogy az érintettek „három napra elegendő élelmet vigyenek magukkal”.

				Ilyen rövid idő – gyakorlatilag egy nap – alatt nehéz volt mindezt megvalósítani. Az akció tervét valószínűleg már előre pontosan kidolgozták. Később kiderült, az ak-ció szervezését kapkodás, túlméretezettség, csalások jellemezték, az ebből fakadó rossz élelmezési körülmények már az első napokban sok kárpátaljai számára végzetesnek bizonyultak. A „letartóztatandó” személyek túlnyomó többsége – akik már novem-ber 16-án benyújtották igazoló okmányaikat – november 18-án csak azért ment el ismét a jelentkezési helyre, hogy visszavegye azokat. Arra már nem volt lehetőségük, 

				
					14	Civil személyek.

					15	Túlélők közlése szerint valójában 16–60 éves civileket is elhurcoltak a szolyvai gyűjtőtá-borba.

					16	Forrás: Dupka György személyes archívuma. Plakát. Másolat. A „Városparancsnokság 2. számú parancsát” először az 1989. november 18-i beregszászi emlékkonferencián ismertették a túlélők. Megjelent: Dupka (közread.) 1993, 8. Lásd még a 11. számú ügyiratot (Korszun 2012, 57–58.). Feltüntetett forrás helye: O. M. Korszun személyes archívuma.

				hogy hazamenjenek személyes holmijaikért, élelemért, s hogy elbúcsúzzanak hozzá-tartozóiktól. Miután ellenőrizték adataikat, már csak konvojban, fegyveres kísérettel mehettek ki az udvarra vagy az utcára – lényegében lágerviszonyokba csöppentek. A körülzárt udvaron és az utcán tovább folytatódott a begyűjtöttek megtéveszté-se, a katonai hatóságok emberei ugyanis azzal hitegették őket, hogy „ideiglenes, há-romnapos munkáról” van szó, élelmezésüket útközben fogják megszervezni. Néhány tekintélyt élvező magyar agitátor, köztük Uszta Gyula partizánvezér és a 4. Ukrán Front őrnagya, Illés Béla író biztatta az embereket. Egyes településeken ünnepélyes külsőségek között, dobszóval, papok és hatósági személyek áldásával búcsúztatták a „háromnapos munkára” indulókat. Valóban nehezen volt elképzelhető, hogy az egész csak színjáték, és a statiszták többsége a halálba menetel.

				NKVD műveleti feladatok, jelentések az internálás végrehajtásáról

				A magyarok és a németek begyűjtésére vonatkozó részletes utasításoknak szintén a nyomára bukkantunk. Portnyagin őrnagy, a 4. Ukrán Fronthoz tartozó NKVD-csa-patok egyik osztályának vezetője fogalmazta meg az 1944. november 15-én kelt 0047. számú „szigorúan titkosított” parancsot17 a 0036. számú rendelet végrehajtását végző NKVD-alakulatoknak, amelyben megparancsolta, hogy az akcióban közreműködő egységeket alaposan fel kell készíteni, s záros határidőn belül megszervezni a kijelölt települések térségében a gyűjtőtáborok felállítását.

				Ezzel a paranccsal indult be az NKVD és a Szmers gyilkos, népirtó gépezete: a lakosság megszűrését, izolálását, a begyűjtést, letartóztatást, internálást, elhurcolást szigorúan hajtották végre.

				A Kárpátok térségében felállított gyűjtő- és elosztó táborokból (Sanok, Lengyel-ország; Iași [Jászvásár), Focșani [Foksány], Románia; Sztarij Szambor, Ukrajna) a hadifoglyokat és internáltakat vasúti szerelvényeken a szovjetunióbeli Gupvi-tábo-rokba szállították.

				Az NKVD-parancsnokság felügyelete alá tartozó kárpátaljai, kelet-szlovákiai és Lemberg megyei hadifogoly-táborok a 4. Ukrán Front NKVD-parancsnokságának felügyelete alá tartoztak.

				
					17	A Portnyagin őrnagy által jegyzett parancsot lásd: 250. számú ügyirat (Dovhanics 2007, 433–435.).

				1. táblázat. Kimutatás a 0036. számú rendelet végrehajtása során létrehozott hadifo-goly-átvevőhelyekről

				
					A lágerek megnevezése

				

				
					A lágerek elhelyezése

				

				
					A lágerek befogadóképessége

				

				
					1.

				

				
					FPPL* 22. sz.

				

				
					Szambir (Szambor)

				

				
					4 000

				

				
					2.

				

				
					SZPV** 1. sz.

				

				
					Novoszelicja (Sósfalu)

				

				
					1 500

				

				
					3.

				

				
					SZPV 2. sz.

				

				
					Szvaljava (Szolyva)

				

				
					8 000

				

				
					4.

				

				
					SZPV 3. sz.

				

				
					Snina (Szinna)

				

				
					2 000

				

				
					5.

				

				
					PPV*** (státuszon kívüli, ideiglenes)

				

				
					Perecsin (Perecseny)

				

				
					4 000

				

				
					6.

				

				
					PPV 48. sz. (átköltözés alatt)

				

				
					–

				

				
					–

				

				
					7.

				

				
					PPV 90. sz.

				

				
					Humenné (Homonna)

				

				
					600

				

				
					8.

				

				
					PPV 66. sz.

				

				
					Čerhov (Csörgő)

				

				
					700

				

				
					Összesen:

				

				
					20 800

				

				* FPPL – Frontovoj prijomno-pereszilnij lager (Front melletti fogadó-továbbító tábor)

				** SZPV – Szbornij punkt vojennoplennih (Hadifoglyok gyűjtőpontja)

				*** PPV – Prijomnij punkt vojennoplennih (Hadifoglyok átvevőpontja)

				Az Oroszországi Állami Katonai Levéltárból (Moszkva) nemrég több titkosí-tott, a 0036. számú rendelet végrehajtásával kapcsolatos NKVD-jelentés került elő. A műveleti feladatokat személyesen L. Mehlisz vezérezredes irányította, aki napra-kész beszámolókat kapott Fagyejev vezérőrnagytól, a végrehajtást koordináló, a had-tápterületeket fedező NKVD-csapatok parancsnokától.

				Az első birtokunkban lévő jelentést Fagyejev vezérőrnagy 1944. november 21-én készítette el Mehlisz vezérezredes részére négy gépelt oldalon, szigorúan titkos jelzéssel, egy példányban (iktatószáma: 10/00525, 21. 11. 44.), amelyben az 1944. november 18–20. közötti időszak történéseiről és a kialakult helyzetről informálta felettesét. Részletes számadatokkal igazolja a rendelet szerint beütemezett regiszt-rálás eredményét, a célszemélyek letartóztatását, katonai rang és nemzetiség szerinti csoportosítását. Ebben az akcióban 16 általa felügyelt városparancsnokság vett részt: Ungvár, Munkács, Beregszász, Nagybereg, Huszt, Tiszaújlak, Nagyszőlős, Bátyú, Drahovo (Kövesliget), Perecseny, Poroskovo (Poroskő), Poljana (Polena), Szolyva, 

				Szerednye, Nagyberezna, Kisberezna. Kimutatást készített az elkülönített szlávokról (ukrán, ruszin, szlovák, cseh), összesítő adatokat közölt a letartóztatottakról, akiket fegyveres kísérettel hadifogoly-átvevőhelyekre irányítottak. Ugyancsak kimutatást készített azokról a személyekről, akik a kitűzött időpontban (november 18-án) nem jelentek meg a második regisztráción. Végül beszámolt arról, hány bujkáló személyt sikerült elfogni és lágerbe kísérni. A jelentésben olvasható táblázatok számadatai megdöbbentő bizonyítékként igazolják, mennyire körültekintően szervezték meg az etnikai tisztogatást a magyar- és németlakta településeken. A további jelentések szin-tén az NKVD felgyorsuló gyilkos gépezetének a magyarokra és németekre/svábokra mért csapásait szemléltetik.

				A jelentéshez fűzött megjegyzéseiben Fagyejev vezérőrnagy jelezte, hogy a ma-gyar és német nemzetiségűek közül az első regisztráció után sokan nem jelentek meg a városparancsnokság által kijelölt toborzóhelyeken, így őket nem sikerült hadi-fogoly-átvevőhelyekre irányítani. Példaként Nagyszőlőst említette, ahol 1239 főnek kellett volna megjelenni, de csupán 133 fő jelentkezett, akiket hadifogoly-átvevő-helyekre irányítottak. Nagyberegen a regisztrált 543 helyett 308, Munkácson 1858 helyett 660 fő jelent meg.

				A meg nem jelent célszemélyek letartóztatása érdekében Fagyejev vezérezredes parancsára átfésülték a családi házakat, a mezőket, a völgyeket, az erdőket, az elha-gyott gazdasági épületeket és minden olyan helyet, ahol el tudtak rejtőzni a „bűnös egyének”, akiknek egyetlen „bűnük” a származásuk volt. A november 18-áról 19-ére virradó éjszakán megrendezett hajtóvadászatban közreműködött a 92. határőrezred és a 112. különleges osztag.

				Jelentését Fagyejev azzal zárta, hogy a második regisztrációra nem jelentkezett magyar és német nemzetiségű személyek felkutatása és letartóztatása folyamatban van.

			

		

	
		
			
				88

			

		

		
			
				2. táblázat. Nemzetiség szerinti kimutatás az első regisztrálásról, 1944. november 14–16.

				
					Nemzetiség

				

				
					Tiszt

				

				
					Katona

				

				
					Katonaköteles

				

				
					Rendőr, csendőr

				

				
					Összesen

				

				
					1.

				

				
					Magyar

				

				
					215

				

				
					5 801

				

				
					4 820

				

				
					203

				

				
					11 039

				

				
					2.

				

				
					Cseh

				

				
					5

				

				
					43

				

				
					-

				

				
					2

				

				
					50

				

				
					3.

				

				
					Ruszin

				

				
					9

				

				
					1 692

				

				
					-

				

				
					60

				

				
					1 761

				

				
					4.

				

				
					Orosz

				

				
					55

				

				
					1 397

				

				
					-

				

				
					1

				

				
					1 453

				

				
					5.

				

				
					Szlovák

				

				
					12

				

				
					361

				

				
					-

				

				
					22

				

				
					395

				

				
					6.

				

				
					Ukrán

				

				
					8

				

				
					413

				

				
					-

				

				
					13

				

				
					434

				

				
					7.

				

				
					Román

				

				
					4

				

				
					4

				

				
					-

				

				
					-

				

				
					8

				

				
					8.

				

				
					Német

				

				
					-

				

				
					50

				

				
					63

				

				
					2

				

				
					115

				

				
					9.

				

				
					Zsidó

				

				
					-

				

				
					35

				

				
					-

				

				
					-

				

				
					35

				

				
					10.

				

				
					Lengyel

				

				
					-

				

				
					2

				

				
					-

				

				
					-

				

				
					2

				

				
					11.

				

				
					Olasz

				

				
					-

				

				
					1

				

				
					-

				

				
					-

				

				
					1

				

				
					12.

				

				
					Cigány

				

				
					-

				

				
					21

				

				
					-

				

				
					-

				

				
					21

				

				
					13.

				

				
					Ismeretlen

					nemzetiségű

				

				
					-

				

				
					-

				

				
					10

				

				
					-

				

				
					10

				

				
					Összesen:

				

				
					308

				

				
					9 820

				

				
					4 893

				

				
					303

				

				
					15 324

				

				A következő dokumentumból az akció kiteljesedéséről nyerhetünk képet. Tíz nappal az NKVD Fagyejev vezérőrnagy és Levitin ezredes által irányított bevetése után Mehlisz vezérezredes részére újabb összefoglaló jelentés18 készült, ugyancsak négy gépelt oldalon, szigorúan titkos jelzéssel, két példányban; a dokumentum elkül-désének dátuma: 1944. december 2. Aláírói: Fagyejev vezérőrnagy és Levitin ezredes. A dokumentumhoz táblázat formájában egy kimutatást csatoltak. Ez a jelentés már az 1944. november 14–30. között végrehajtott hadműveletekről tájékoztat.

				
					18	Az 1944. december 2-ai keltezésű jelentés eredeti forráshelye: RGVA F. 32885. Op. 1. Gy. 243. L. 35–37.

				December 6-án Petrov hadseregtábornok és Fagyejev vezérőrnagy rövidített változatban, kimutatás nélkül, hasonló tartalmú jelentést19 küldött L. P. Berijának, amelyben kimondottan a 4. Ukrán Front Katonai Tanácsa által hozott és életbe lép-tetett 0036. számú rendelet végrehajtásáról számoltak be. Az összesítő hadijelen-tésben kihangsúlyozták, hogy a magyar és német katonaköteles férfiakra vonatkozó begyűjtési akció nem érintette a cseh és ruszin/ukrán nemzetiségűeket. Jelentették továbbá, hogy az NKVD-csapatok november 18-án kezdtek hozzá a hadtápterületet megtisztító akció végrehajtásához, amely folytatódik. Letartóztattak és lágerbe kísér-tek 7729 katonát, 154 tisztet, 7201 fő 18–50 év közötti katonakötelest és 176 csen-dőrt. A december 4-i állapot szerint összesen 15 260 embert tartottak fogva, közülük 137 német, a többi magyar nemzetiségű volt. Arra is kitértek, hogy a nyilvántartásuk idején elkülönítettek 362 szlovákot, 2243 ruszint, 1201 ukránt, 43 zsidót, 100 szerbet, 156 csehet és 10 más nemzetiségű katonát, összesen 4280 főt, akiket kiszabadítot-tak a lágerekből, és visszaküldtek a lakóhelyükre. A regisztráltak száma 20 240 fő volt, ebből letartóztattak és lágerbe zártak 16 260 főt, kiszabadítottak 4280 szláv nemzetiségűt. A 15 260 főt gyűjtőtáborokban tartották fogva, ahonnan hamarosan a hátországi lágerekbe irányították őket. Ezenfelül 5000 fő a 4. Ukrán Front Katonai Tanácsa engedélye értelmében a vasúti hálózat helyreállításán dolgozott. Az indoklás szerint a hadifoglyokat elegendő vasúti vagon hiányában nem szállították tovább.

				Az 1944. december 17-én kelt hadijelentésben20 az eddig ismertetett dokumentu-mokhoz képest még teljesebb adatokat közöltek a Kárpátalján garázdálkodó NKVD tisztogatási akciójáról. Ezt a jelentést Fagyejev vezérőrnagy és Boszij ezredes, törzs-parancsnok küldte Petrov hadseregtábornoknak. Tudósításában Fagyejev vezérőr-nagy többek közt ezt írta: „A front katonai tanácsa 1944. november 13-i 0036. sz. határozatát végrehajtva, a hadtápterületet fedező NKVD-csapatok Kárpát-Ukrajna területén elkülönítették az ellenség ott megtelepedett tisztjeit és sorkatonáit, a német és magyar hadköteles személyeket, a magyar csendőrség csendőreit, a rendőrség tiszt-viselőit, és hadifogoly-gyűjtőhelyekre irányították őket.”

				
					19	228. számú (Dovhanics–Korszun–Pahirja, 2009, 373–374.) és a 294. számú (Dovhanics 2007, 492–493.) ügyirat. Eredeti forráshelye: RGVA F. 32885. Op. 1. Gy. 243. L. 146–147.

					20	311. számú ügyirat (Dovhanics 2007, 520–521.). Eredeti forráshelye: RGVA F. 32885. Op. 1. Gy. 243. L. 146–147. A háromoldalas, gépelt dokumentum iktatószáma: 5032P. A je-lentést magyar fordításban először közreadta: Dupka–Korszun 1997, 73–75. Teljesebb formá-ban jelent meg: Bakura et al. 2009, 16–17.

				3. táblázat. Kimutatás az arcvonal mögötti területen letartóztatottakról, 1944. no-vember 18.–december 16.

				Az adatokhoz fűzött megjegyzés szerint a letartóztatottaktól elkoboztak 5 géppus-kát, 76 puskát, 5 pisztolyt, 2 távcsövet.

				
					Nemzetiség

				

				
					Tiszt és katona

				

				
					Katonaköteles

				

				
					Rendőr, csendőr

				

				
					Összesen

				

				
					1.

				

				
					Magyar és német

				

				
					6 319

				

				
					1 179

				

				
					9

				

				
					7 507

				

				4. táblázat. Összesítő kimutatás a hadifogoly-átvevőhelyekre irányítottakról, 1944. november 18.–december 16.

				
					Nemzetiség

				

				
					Tiszt és katona

				

				
					Katonaköteles

				

				
					Rendőr, csendőr

				

				
					Összesen

				

				
					1.

				

				
					Magyar és német

				

				
					14 202

				

				
					8 564

				

				
					185

				

				
					22 951

				

				Ez a hadijelentés azzal zárult, hogy Kárpát-Ukrajna területén „folyó év november 18-tól december 16-ig az NKVD-osztagok összesen 22 951 főt tartóztattak le, és irányítottak hadifogoly-gyűjtőhelyekre”.21 Jelezték azt is, hogy „a hadtápterület meg-tisztítására indított akció folytatódik”. Ez a perdöntő dokumentum rávilágít arra, hogy a jóhiszemű magyar és német férfilakosságot álnok módon kiagyalt, „háromna-pos munkára” mozgósító mesével szakították el a családjuktól.

				Az idézett NKVD-jelentések elhallgatják az útközben elhunytak számát, a túl-élőktől azonban tudjuk, hogy a Szolyvára, Szamborba kísért menetoszlopokból vég-kimerüléstől lemaradt, ájultan összeesett foglyokat az őrkíséret helyben kivégezte. A létszámhiányt ruszin/ukrán és más nemzetiségűekkel pótolták az útba eső tele-püléseken. Gyakran a bámészkodókat rángatták be a sorokba. Ilyen kegyetlen eljárás következtében kerültek a transzportokba és gyűjtőtáborokba szlovákok, románok, lengyelek, ruszinok, ukránok, zsidók és más nemzetiségűek, valamint papok és kom-munisták.22 Az erőszakos elhurcolás, az embertelen bánásmód ezrek életét oltotta ki. A túlélők naplói, visszaemlékezései, lejegyzett emlékfoszlányai szerint a deportálás, 

				
					21	Lásd a 2. számú mellékletet.

					22	Dupka–Korszun 1991.

				internálás szervezőinek és végrehajtóinak szadizmusa olykor a „fasisztákén is túl-tett”.23

				A teljes jelentést elemezve szembetűnik, hogy a fogságba vetett rendőrök és csen-dőrök (akikről oly nyomatékosan szólt a határozat) száma mindössze 185 fő volt, lő-fegyvert pedig kevesebb mint 100 darabot sikerült elkobozniuk. A katonák és tisztek nagy száma némi magyarázatot igényel. A levéltári okmányokból ugyanis kiderült, a letartóztatott személyeknél sok esetben azt az általuk megnevezett katonai rangot vették figyelembe, amelyet a csehszlovák hadseregben kaptak. Ezek a katonák és tisz-tek nem bujkáltak. Családtagjaik körében élve abban bíztak, hogy katonai szolgála-tuknak egyszer s mindenkorra vége, ezért jelentkeztek önként.

				A német és magyar nemzetiségű hadkötelesek mindegyike civil volt, azaz semmi közük nem volt a hadsereghez, a rendőrséghez és a csendőrséghez. Levéltári doku-mentumokból és az akkori események részvevőinek elbeszéléseiből tudható, hogy a későbbiek során rajtuk kívül olyan személyeket is lágerekbe küldtek, akiket sem a háborús időkben, sem a háború után nem lehetett bűnvádilag felelősségre vonni, ám az állambiztonság őreinek mégis gyanúsak voltak. Az NKVD szervei gyakran még a lágerekben is szigorú megfigyelés alatt tartották őket.

				Még inkább megdöbbentő, hogy a „háromnapos munka” hamis ürügyén me-nyire magabiztosan és „nyíltan” bonyolították le az akciót. Abban az időben a Kár-pátontúli Ukrajna Néptanácsának vezetősége a vidék igen fontos politikai esemé-nyére készült, és a kialakult helyzet nem volt közömbös Ivan Turjanica, a területi pártszervezet vezetője – a későbbiekben a Kárpátontúli Ukrajna Kommunista Pártja Központi Bizottságának titkára – számára. 1944. november 19-én – az „izolálásra kijelölt tömeg” jelentős részének letartóztatása másnapján – nyílt meg a Kárpátontúli Ukrajna Kommunista Pártjának első konferenciája, amelyen a vidék pártszervezete tevékenységének távlati kérdéseit és Kárpátontúli Ukrajna Szovjet-Ukrajnával tör-ténő újraegyesülését vitatták meg. Egy héttel később, november 26-án pedig meg-tartották Kárpátontúli Ukrajna népbizottságainak első kongresszusát, amelynek el kellett fogadnia a Kárpátontúli Ukrajna Szovjet-Ukrajnával való „újraegyesüléséről” szóló kiáltványt (manifesztumot). A letartóztatási akcióval valószínűleg az adott kö-rülmények közt szükségesnek tartották az állambiztonság szavatolását, és a közrend 

				
					23	Badzey (szerk.) 1996. Lásd még Bagu 2004; Nagy 1992; Dupka (szerk.) 1993; Horváth 2004; Nagy 2010; Kurmai-Ráti 2011.

				fenntartását célzó intézkedési terv része volt. Ezzel kapcsolatban figyelmet érdemel a KGB megyei főosztálya egyik volt munkatársának vallomása, aki azt állította Olek-szij Korszun ezredesnek, hogy lehetősége volt megismernie egy 1944. november 11-i, Ivan Turjanica által aláírt dokumentumot, amelyben a kárpátaljai nép bizalmát nem élvező személyek ideiglenes izolálásáról volt szó.24

				A magyar lakossághoz való hozzáállással kapcsolatban érdemes idézni a 4. Ukrán Front politikai csoportfőnöke, Pronyin altábornagy voltaképpen kényszerű beisme-rését: „A politikai helyzet ebben az időben (a Kárpátalja Ukrajnával való újraegyesí-téséről szóló kiáltvány aláírása után) jelentősen súlyosbodott. A kongresszusig még a magyarok is, ha nem is örömmel, de mindenesetre nem ellenségesen fogadták a Vörös Hadsereg Kárpát-Ukrajnába való bevonulását. Most pedig, miután az állam-biztonsági szervek elkülönítettek közel 30 ezer magyar katonaköteles személyt, a magyar lakosság nagyobb része és a magyarbarát ukránok egy része is így vagy úgy elégedetlenségének adott hangot, és negatívan kezdett viszonyulni az oroszokhoz. Ez elsősorban a kiáltvány elleni agitációban jutott kifejezésre.”25 Mint ismeretes, mindez jóval Kárpátalja szovjet területté válása előtt történt.

				Sándor László emlékiratában így emlékszik – szemtanúként – ezekre a napokra: a „kongresszus után a következő jelszó tűnt fel orosz és ukrán nyelven a napilapok ol-dalain és a különböző transzparenseken: Éljen Kárpát-Ukrajna újraegyesülése Szov-jet-Ukrajnával! A helyi ruszin és magyar lakosság csodálkozva olvasta a jelszót, mert nem volt tudomása arról, hogy Kárpátalja valamikor Ukrajna része lett volna. Még a kiművelt fejű értelmiségiek sem tudtak róla, hogy ez a terület valamikor is Ukrajná-hoz tartozott volna. Bizonyos szovjet történészek tollából azonban hamarosan cikkek jelentek meg, amelyek kimutatták Kárpátalja egykori, Ukrajnához való tartozását, de ezek az újságcikkek sem tudták eloszlatni a helyi lakosság kételyeit.”26

				
					24	Dupka–Korszun 1997, 31.

					25	390. számú ügyirat (Dovhanics 2007, 619–665.). Eredeti forráshelye: CAMO RF F. 244. Op. 2980. Gy. 97. L. 291–363.

					26	Sándor 2009, 87.

				Veszteséglisták és összesítő adatok a lágerekbe hurcolt kárpátaljaiakról

				A 4. Ukrán Front 0036. számú, 1944. november 13-án kelt rendeletét az NKVD-osz-tagok maradéktalanul végrehajtották, sőt túlteljesítették. A jelentésükben megadott 22 951 főnél jóval több magyar és német nemzetiségű személyt tartóztattak le és internáltak. Ezt megerősíti a Vörös Hadsereg Központi Politikai Főosztálya parancs-nokának címzett, fentebb idézett hadijelentésében (1945. július 10.) Pronyin altábor-nagy, a 4. Ukrán Front Politikai Főosztályának parancsnoka, aki Kárpátalja szovjeti-zálásának különböző politikai aspektusáról számolt be.

				Ivan Turjanica, miután Hruscsov közbenjárását kérte a hadifogolytáborokba hur-colt 60 ezer kárpátaljai polgár (magyarok, németek, ruszinok, ukránok stb.) szabadon bocsátása ügyében, 1945 júliusában elrendelte a településeken nem tartózkodó hadi-foglyok és internáltak összeírását. A népbizottságok helyi vezetői a magyarlakta tele-püléseken 30 194 nevet írtak össze, akik részben ismert, részben ismeretlen lágerekbe kerültek. Stark Tamás megállapítása: „A táborvilágban elhunytak számáról pontos adat nem áll rendelkezésre. A mintegy hatszázezer, Magyarország háború alatti te-rületéről származó fogoly egyharmada nem tért vissza szülőföldjére. Ha ugyanilyen arányú a Kárpátaljáról elhurcoltak vesztesége, akkor a szovjet lágerekben tíz-tizen-hatezer kárpátaljai magyar veszett oda.”27

				További adatok hiányában ettől teljesebb képet nem kaphatunk a veszteségekről, ám ha összevetjük az 1941. és 1946. évi népszámlálások adatait, akkor a magyarok és a németek vesztesége nagyobb. 1941-ben például 245 286, 1946-ban 134 558 a kárpátaljai magyarok száma, vagyis a csökkenés 110 728 fő, ami 45%-ot jelent. A né-metek száma 1941-ben 13 244, 1946-ban 2398 fő volt, a csökkenés 10 846 fő, vagyis 81%. Ettől nagyobb csökkenés a nácik által elhurcolt zsidók esetében mutatható ki: 1941-ben 78 272, 1946-ban 6998 fő volt a számuk, tehát a csökkenés: 71 274 fő, 91%.

				
					27	Stark 2010, 251.

				5. táblázat. Összesített kárpátaljai adatok az 1944–1946 között internált, letartózta-tott, hadifogságba hurcolt, elítélt és kivégzett személyekről

				
					Az adatok forráshelyei

				

				
					Magyar, német

				

				
					1.

				

				
					NKVD-jelentés (1944. december 17.)

				

				
					22 951

				

				
					2.

				

				
					Turjanica-jelentés (1945. május 9.)

				

				
					60 000

				

				
					3.

				

				
					Pronyin-jelentés (1945. július 10.)

				

				
					30 000

				

				
					4.

				

				
					Néptanácsi körlevél alapján portabejárás-sal összeírt, lakhelyükön nem tartózkodó katonaköteles férfiak (1945. július 1–7. között)

				

				
					30 194

				

				
					5.

				

				
					S. Benedek András számításai szerint

				

				
					25 000–28 000–30 000, ebből odahalt 8000–9000*

				

				
					6.

				

				
					Kárpátaljai Gulag-kutatók szerint

				

				
					40 000-nél kevesebb

				

				
					7.

				

				
					Malec nemzetiség kutató szerint (2004)

				

				
					70 000 magyar került hadifogságba, ebből 25 000 az internált magyar, 10 000 kon-cepciós perben elítélt**

				

				
					8.

				

				
					Roman Oficinszkij ukrán történész szerint 

				

				
					25 000***

				

				
					9.

				

				
					Stark Tamás történész számításai szerint

				

				
					30 000–50 000, ebből az áldozatok száma 10 000–16 000

				

				
					10.

				

				
					Saját számításaim szerint

				

				
					Kárpátalján 25 000–29 000, ebből 8000–9000 az áldozatok száma.

					Figyelembe véve a kelet-magyarorszá-gi, kelet-szlovákiai, Máramaros térségi, a jóvátételi, kitelepítési, szovjetellenes egyének letartóztatásával kapcsolatos levéltári adatokat, ezek szerint több mint 45 000 főt (más adatok szerint 50 000 főt) internáltak a Gupvi-táboraiba. A politikai elítéltek a Gulag-táborokba kerültek.

				

				* S. Benedek 1995.

				** Malec 2004.

				*** Oficinszkij 2010.

				A magyarok és németek tömeges elhurcolásának főbb okai

				A magyarokkal, németekkel szemben alkalmazott diszkriminációs politika: a kárpátaljai magyarság mind a szovjet, mind a cseh területszerző törekvések útjában volt.

				A kényszermunkások iránti általános igény.

				A magyar etnikum gyengítése, megfélemlítése, ukránok és ruszinok betelepítése.

				Etnikai tisztogatás, a terület magyar jellegének megváltoztatására irányuló ukrán törekvés.

				A „bűnös nemzet” tagjaira alkalmazott kollektív büntetés elve.

				Önkéntesek jelentkezése a helyreállítási munkálatokra.

				Szovjetellenes, kémgyanús, fegyvert rejtegető terroristának, fasiszta személy-nek tekintett emberek feljelentése.

				Kit mentettek fel az elhurcolás alól?

				Aki önszántából más (szláv) nemzetiségűnek vallotta magát.

				Aki pravoszlávnak vagy görög katolikusnak vallotta magát.

				Akik a szolyvai gyűjtőtáborban és a szambori elosztótáborban minimális cseh vagy szlovák nyelvismeret birtokában beléptek a csehszlovák légióba.

				Akik görögkatolikus magyarként, minimális szláv nyelvismeret birtokában önkéntesként beléptek a Vörös Hadseregbe.

				Akik igazoltan baloldali érzelműek, kommunisták voltak, illetve beléptek a helyi pártszervezetbe.

				Az eddigi dokumentumfeltárások, kutatóutak tanulsága, hogy a nácizmus áldo-zatairól sokat, a kommunizmus áldozatairól, elsősorban a sztálinisták által elhurcolt magyar állampolgárok, nők és férfiak tragikus sorsáról viszont még – Kárpát-meden-ce szintjén – keveset tudunk. Mindkét terület szakirodalma rámutat a két emberisé-gellenes ideológia, a nácizmus és a kommunizmus káros voltára. Mindkét totalitárius diktatúra áldozatainak száma a vizsgált térségben több ezerre, Európa szintjén pedig több millióra tehető. Ez a tanulmány is hozzá kíván járulni ahhoz az európai akci-óhoz, hogy a történészek, illetve a holokauszttagadó, „málenkij robot”- és Gupvi–Gulag-tagadó csoportok is egyformán értékeljék28 a náci és a kommunista diktatúra rémtetteit.

				
					28	Dupka 2015, 23.

				1. kép. Az 1944–1945 között működtetett hírhedt szolyvai gyűjtőtábor közelében, a tömegsírok helyén kialakított emlékpark (Fotó: Dupka György, 2016. augusztus 22.)

				Források, irodalom

				Levéltári források

				Centralnij arhiv Minyisztyersztva oboroni Rosszijszkoj Fegyeracii (CAMO RF) [Oroszor-szági Föderáció Hadügyminisztériumának Központi Levéltára]

					244. fond, 2980. állag (opisz)

				Derzsavnij arhiv Zakarpatszkoji oblasztyi (DAZO) [Kárpátaljai Területi Állami Levéltár]

					R-14. fond, 1. állag (opisz)

				Rosszijszkij goszudarsztvennij vojennij arhiv (RGVA) [Oroszországi Állami Katonai Levéltár]

					32885. fond, 1. állag (opisz)

				Publikált levéltári dokumentumok

				Dovhanics, O. D. (uporjadnik) 2007: Ternisztij sljah do Ukrajini. Zbirnik arhivnih dokumentyiv i materialiv „Zakarpattya v jevropejszkij politici 1918–1919, 1938–1939, 1944–1946. rr. XX. sztolittya”. Uzshorod, VAT Vidavnictvo Zakarpattya, 2007.

				Mellékletek

				1. számú melléklet. A 4. Ukrán Front katonai tanácsának 0036. számú határo-zata a német és a magyar hadsereg katonáinak és tisztjeinek, a hadköteles sze-mélyeknek, a magyar kormányzat rendőrségi és csendőrségi tisztviselőinek és alkalmazottainak regisztrációjáról Kárpátalja területén (1944. november 13.)29

				A 4. UKRÁN FRONT KATONAI TANÁCSÁNAK

				HATÁROZATA

				Szigorúan titkos

				1944. november 13.	0036. sz. Működő hadsereg

				A front mögöttes területén a német és a magyar hadsereg számos katonája és tisztje telepedett meg, akik jelenleg Zakarpatszka Ukrajna felszabadított területének tele-pülésein élnek.

				Egész sor településen német és magyar nemzetiségű hadköteles személyek lak-nak, akiket ugyanúgy, mint az ellenség katonáit, le kell tartóztatni, és hadifogolytá-borba kell irányítani.

				A magyar kormányzat rendőrségi és csendőrségi tisztviselőinek és alkalmazottai-nak többségét nemcsak le nem tartóztatták, de még nyilvántartásba sem vették.

				A Front Katonai Tanácsa ELRENDELI:

				1. A városok, mezővárosok és nagyközségek katonai komendánsai ez év novem-ber 14-től 16-ig bezárólag vegyék nyilvántartásba a német és a magyar hadseregben szolgált katonákat és tiszteket, nemzetiségüktől függetlenül.

				2. Vegyék nyilvántartásba mindazokat a 18 és 50 év közötti német és magyar nemzetiségű hadköteles személyeket, akik jelenleg Kárpát-Ukrajna felszabadított te-

				
					29	Forrás: RGVA F. 32885. Op. 1. Gy. 243. L. 36–37. Gépirat. Másolatának tartalmát a Kárpátaljai Megyei Tanács Rehabilitációs Bizottsága 1991-ben megtartott ülésén hozták nyilvánosságra. Első magyar nyelvű megjelenése: Dupka–Korszun, 1997, 71–73. Első ukrán nyelvű megjelenése: Dovhanics 2007, 427–429.

				rületén élnek, valamint a magyar rendőrség és csendőrség valamennyi tisztviselőjét és alkalmazottját, akik Kárpát-Ukrajna felszabadított területén tartózkodnak.

				3. A katonai komendánsnak a fent említett személyek nyilvántartásba vételéről szóló parancstervezete JÓVÁHAGYANDÓ.

				A katonai komendánsok a nyilvántartásba vétel alkalmával mindenkivel közöljék, hogy 1944. november 18-án ismét jelentkezni kötelesek, és a november 18-ra má-sodszor beidézett valamennyi személyt:

				a) a német és a magyar hadsereg volt katonáit és tisztjeit tartóztassák le, és kon-vojban, mint az ellenség katonáit, irányítsák őket a hadifogoly-gyűjtőhelyekre.

				b) a Kárpát-Ukrajna felszabadított területén élő német és magyar nemzetiségű hadköteles személyeket csapatonként, listák szerint konvojban irányítsák a hadifo-goly-gyűjtőhelyekre.

				A magyar rendőrség és csendőrség tisztviselőiről és alkalmazottairól készült teljes nyilvántartási anyagot a letartóztatottakkal együtt ez év november 18–19-én adják át a legközelebbi „SZMERS”-egységeknek és a hadtápterületet fedező határőr-alaku-latok felderítő szerveinek.

				4. Az akció végrehajtásának idejére 1944. november 17-ig létesítsenek további két hadifogoly-átvevőhelyet, az egyiket Perecseny, a másikat Huszt város környékén.

				5. FAGYEJEV vezérőrnagy, a hadtápterületet fedező NKVD-csapatok parancs-noka utasítsa alakulatait, hogy fejtsenek ki erőteljesebb munkát a fentebb felsorolt személyek felkutatása és letartóztatása céljából.

				6. KACNELSZON vezérőrnagy, hadtápfőnök a jelen határozat teljesítésének biztosítása végett engedélyezze a katonai komendánsoknak a front toborzóhelyein parkoló Willis gépkocsik használatát.

				7. A hadifogoly-gyűjtőhelyekre irányítottak védőkísérésének megerősítésére en-gedélyezzék a városok, mezővárosok és nagyközségek komendánsainak a helyőrségek felhasználását.

				8. A hadtápfőnök 1944. november 18-tól szervezzen elegendő számú étkeztető állomást az Ungvár–Szambor és Szolyva–Szambor menetvonalon.

				9. FAGYEJEV vezérőrnagy, a hadtápterületet fedező csapatok parancsnoka 1944. november 12-én 15.00 órára hívja össze értekezletre a katonai komendánsokat és helyetteseiket.

				MELLÉKLET: a katonai komendáns parancsa.

				Iv. Petrov	A 4. Ukrán Front

				hadseregtábornok,	Katonai Tanácsának tagjai:

				a 4. Ukrán Front parancsnoka	

					L. Mehlisz vezérezredes

					Novikov vezérőrnagy

					Kariofilli tüzér vezérőrnagy 

					Hitelesítve: Usztyinov gárdaőrnagy,

					a 4. Ukrán Front Katonai Tanácsának titkára

				(a 4. Ukrán Front Katonai Tanácsának körpecsétje)

				2. számú melléklet. A 4. Ukrán Front hadtápterületét fedező NKVD-csapatok pa-rancsnokának összefoglaló jelentése a 4. Ukrán Front főparancsnokának az 1944. november 13-i 0036. számú határozatának végrehajtásáról (1944. december 17.)30

				Szigorúan titkos!

				1. sz. példány

				Petrov hadseregtábornok elvtársnak,

				a 4. Ukrán Front főparancsnokának

				A Front Katonai Tanácsa 1944. november 13-i 0036. számú határozatát végrehajt-va a hadtápterületet fedező NKVD-csapatok Zakarpatszka Ukrajna területén elkü-lönítették az ellenség ott megtelepedett tisztjeit és sorkatonáit, a német és magyar nemzetiségű hadköteles személyeket, a magyar csendőrség és rendőrség csendőreit, rendőrségi tisztviselőit, és a hadifogoly-gyűjtőhelyekre irányították őket – 15 152 főt, köztük:

				
					30	Forrás: RGVA F. 32885. Op. 1. Gy. 243. L. 146–147. A dokumentumot először a Kár-pátaljai Megyei Tanács Rehabilitációs Bizottsága 1991-ben megtartott ülésén hozták nyilvá-nosságra. Első magyar nyelvű megjelenése: Dupka–Korszun 1997, 74–75. Első ukrán nyelvű megjelenése: Dovhanics 2007, 520–521. Pontosított változata Korszun 2012, 165–166.

				a) 154 tisztet,

				 ebből 132 magyar

				 3 cseh

				 3 szlovák

				 16 ruszin

				b) 7729 katonát

				 ebből 60 német

				 7669 magyar

				c) 7093 hadköteles személyt

				 ebből 68 német

				 7025 magyar

				d) 176 csendőrt és rendőrt

				 ebből 164 magyar

				 1 német

				 4 ukrán

				 5 ruszin

				 1 szlovák

				 1 román

				Az akción kívül a hadtápterületet fedező NKVD-csapatok osztagai harcrendben az erdős vidékek és a települések átfésülésekor az arcvonal mögötti területen november 18. és december 16. között letartóztattak:

				 a) 6319 ellenséges katonát és tisztet

				 b) 1179 német és magyar hadköteles személyt

				 c) 9 csendőrt és rendőrt.

				 A letartóztatottaktól elkoboztak:

				 5 géppuskát

				 76 puskát

				 5 pisztolyt

				 2 távcsövet

				A letartóztatottakat hadifogoly-gyűjtőhelyekre irányították.

				Folyó év december 13-án és 14-én az NKVD-osztagok Szolyva, Munkács, Ilosva, Nagyszőlős, Huszt és Rahó körzetében akciót hajtottak végre a 18 és 50 év közötti németek (férfiak) elkülönítésére.

				Az akció eredményeként 292 személyt különítettek el és irányítottak hadifo-goly-gyűjtőhelyekre.

				Folyó év november 18-tól december 16-ig a hadtápterületet fedező NKVD-osztagok összesen 22 951 főt tartóztattak le, és irányítottak hadifogoly-gyűjtőhelyekre, köztük:

				 14 202 katonát, tiszthelyettest és tisztet

				 8564 német és magyar nemzetiségű hadkötelest

				 185 csendőrt és rendőrt

				A hadtápterület megtisztítására indított akció folytatódik.

				Megjegyzendő: az első oldalon Petrov hadseregtábornok 1944. XII. 17-i rezolúciója olvasható: „a németeket a többiektől el kell különíteni, külön nyilvántartás kell ve-zetni, és külön lágerbe kell őket kísérni.” „Fagyejev, XII. 18. operatív végrehajtásra.”

				Fagyejev vezérőrnagy,

				a 4. Ukrán Front hadtápterületét

				fedező NKVD-csapatok parancsnoka

				Boszij ezredes,

				törzsfőnök

				1944. december 17-én

				No. 00327

				Olga Vlagyimirovna Lavinszkajaaz Oroszországi Föderáció Állami Levéltárának osztályvezető-helyettese

				Olga V. Lavinszkaja

				Adalékok az internált és hadifogoly magyar állampolgárok Szovjetunióból való hazatelepítésének kérdéséhez

				Az Oroszországi Föderáció Állami Levéltára R-9526. számú fondjának szemléje

				A GARF R-9526. számú fondja

				Az Oroszországi Föderáció Állami Levéltárában (GARF) őrzik a Szovjetunió Nép-biztosok Tanácsa (1946-tól a Szovjetunió Minisztertanácsa) Repatriációsügyi Meg-bízott Igazgatósága (röviden: Repatriációsügyi Igazgatóság) iratait. A repatriációért felelős szerveket 1944 októberében állították fel,1 feladatuk a szovjet állampolgárok-nak a Szovjetunióba hozatala és a külföldi államok polgárainak a hazájukba történő visszatelepítése volt.2 A Repatriációsügyi Igazgatóság adatai szerint 1945-től 1952. január 1-jéig 3 413 290 fő külföldi, köztük 222 906 magyar állampolgárt telepítettek haza. A külföldi állampolgárok egy részét a Szovjetunió Belügyminisztériumának 

				
					1	1944. október 23-án a Szovjetunió Népbiztosainak Tanácsa jóváhagyta a repatriációsügyi megbízott tisztségét, döntött az igazgatóság státuszairól, kinevezve a megbízott külföldi kép-viselőit is.

					2	A Repatriációsügyi Megbízott Igazgatósága munkájának alapját a Szovjetunió Népbiz-tosainak Tanácsa 1945. január 6-i, „A repatriált állampolgárok fogadásának és ellátásának megszervezéséről” szóló 30-12. számú titkos és „A szövetségi hadifoglyok és internált állam-polgárok repatriálásának rendjéről” szóló 31-13. számú titkos határozatai képezték.

				Hadifogolyügyi Igazgatósága adta át. A Szovjetunió által repatriált külföldi állam-polgárok teljes létszáma 4 059 786 fő.3

				A Repatriációsügyi Megbízott Igazgatóságát a Szovjetunió Minisztertanácsa 1952. december 29-i 5305-2071. számú titkos határozata alapján 1953 márciusában megszüntették. Iratanyagát különféle hatóságok kapták meg.4 Az ügyiratok többsége a Külügyminisztériumba, más része (köztük a nyilvántartás) a Honvédelmi Minisz-tériumba, az Állambiztonsági Minisztériumba és a Belügyminisztériumba került. A Belügyminisztériumnak adták át többek között a Szovjetunióból repatriált német hadifoglyok és internált állampolgárok kartotékait – 964 984 darabot –, a külföl-di hadifoglyok, internáltak és egyéb állampolgárok kartotékait, akiket a repatriációs szervek táborain keresztül telepítettek haza, valamint a Külügyminisztérium utasítá-sára felkutatott és a táborokban elhunytak iratait, összesen 70 145 darabot. 

				1970 októberében a Szovjetunió Minisztertanácsa Repatriációsügyi Megbízott Igazgatósága iratait a Külügyminisztérium Levéltárából átadták megőrzésre a legfel-sőbb államhatalmi szervek és az államigazgatás központi szerveinek iratanyagát őrző Októberi Forradalom Központi Állami Levéltárának (CGAOR), a GARF elődjének (összesen 2 678 ügyiratot). 

				1993. április 20-án a GARF-ba került még az akkori Oroszországi Föderáció Biztonsági Minisztériumának Központi Levéltárából a Repatriációsügyi Igazgató-ság Regisztrációs Osztályának és nyilvántartásának 92 ügyirata dokumentumok-kal együtt. Először 1993–1995-ben oldották fel az R-9526. számú fondból néhány ügyirat és dokumentum titkosságát, amelyeket 2005–2007-ben újabbak követtek. A fond titkosságának teljes feloldása 2012-ben történt meg, jelenleg – egyetlen ügy-irat kivételével – teljes anyaga hozzáférhető a kutatók számára.

				
					3	Jelentés a Szovjetunió kormánya határozatainak végrehajtásáról – szovjet állampolgá-rok és külföldi állampolgárok hazatelepítésének lebonyolítása 1946–1951 között. GARF F. R-9526. Op. 6. Gy. 1124. L. 142.

					4	Vagyontárgyakról és pénzeszközökről szóló levéltári iratanyag átadási jegyzőkönyve. A Szovjetunió Minisztertanácsának Repatriációsügyi Megbízott Igazgatósága, 1944–1952. GARF. F. R-9526. Op. 6. Gy. 1131.

				A hazatért magyar hadifoglyok és internáltak száma a Repatriációs-ügyi Megbízott Igazgatósága adatai alapján

				A magyar hadifoglyok és internáltak tömeges hazatelepítése 1947-ben kezdődött meg. Ebben az évben a repatriáció idejére Magyarországra akkreditáltak egy szak-emberekből álló ötfős csoportot, amelyet 1947 augusztusától G. N. Voronyin ezredes, 1948 decemberétől 1949 decemberéig Z. I. Dirin ezredes vezetett.

				1947 júniusában a szovjet Belügyminisztérium a Déli Hadseregcsoport irányí-tása alá helyezte a Románia területén lévő 36. (Máramarossziget) és a 76. (Foksány – Focşani) számú tábort – valamint a 3868. és a 2984. számú kórházakat –, amelyek tranzittáborként szolgáltak a hadifogoly és internált magyarok számára. A hadsereg-csoport Romániában állomásozó különálló gépesített hadserege5 törzskarában repat-riációs ügyosztályt hoztak létre.

				A 176-os tábort, valamint a 2984-es és a 3868-as kórházakat 1949-ben,6 a 36-os tábort 1950-ben számolták fel.7

				A magyar hadifoglyok és internáltak visszatelepítésének menetét éves bontásban az alábbi táblázat mutatja be. A Repatriációsügyi Megbízott Igazgatósága tájékoz-tatójában, ahonnan az információk származnak, 32 nemzetiség adatai szerepelnek.8

				
					5	Különálló gépesített hadsereg, Románia. 1945-ben alakult a 49. lövészhadosztály állomá-nyából. 1956-ban Magyarországra irányították át. 1957-től 33. motorizált lövészhadosztály néven szervezték újjá.

					6	A Szovjetunió Belügyminisztériuma 1949. január 5–6-i, 002. számú parancsa a foksányi 176. számú átmenőtábor feloszlatásáról. GARF, F. R-9401. Op. 1. Gy. 923. L. 1–2.; A Szov-jetunió Belügyminisztériuma 1949. január 21–24-i, 033. számú parancsa a 2984. számú tábori kórház leszereléséről. Uo. Gy. 945. L. 190–192.; A Szovjetunió Belügyminisztériuma 1949. május 10–11-i, 00434. számú parancsa a 36. tranzittáborban lévő hadifogoly- és internáltkór-ház státusának kihirdetéséről és a 3868. számú tábori kórház leszereléséről. Uo. Gy. 930. L. 181–185.

					7	A Szovjetunió Belügyminisztériuma 1950. december 30-i, 00736. számú parancsa a 36. számú átmenőtábor leszereléséről. GARF F. R-9401. Op. 1. Gy. 1017. L. 161–162.

					8	Jelentés a Szovjetunió kormánya határozatainak végrehajtásáról – szovjet állampolgá-rok és külföldi állampolgárok hazatelepítésének lebonyolítása 1946–1951 között. GARF F. R-9526. Op. 6. Gy. 1124. L. 135–137.

					Év

				

				
					A repatriáltak száma összesen

				

				
					Közülük:

				

				
					A Szovjetunió Minisztertanácsának határozatai, amelyek alapján végrehajtották a repatriációt *

				

				
					Német fogságból szabadultak

				

				
					Hadifoglyok és internáltak

				

				
					1945

				

				
					20 025

				

				
					19 139

				

				
					886

				

				
					1946

				

				
					3 774

				

				
					3 659

				

				
					115

				

				
					1947

				

				
					101 110

				

				
					40

				

				
					101 070

				

				
					A Szovjetunió Minisztertanácsának 1947. május 13-i, 1521-402. számú titkos határozata a „Magyar hadifoglyok és internáltak repatriációjáról”.

				

				
					1948

				

				
					84 430

				

				
					6

				

				
					84 424

				

				
					A Szovjetunió Minisztertanácsának 1948. április 5-i, 1099-393. számú titkos határozata a „Magyar és román hadifoglyok repatriációjáról”. 93 802 magyar hadifogoly (ideértve a tiszteket és tábornokokat is) szabadulására került sor.

				

				
					1949

				

				
					5 022

				

				
					-

				

				
					5 022

				

				
					1) A Szovjetunió Minisztertanácsának 1949. augusztus 6-i, 3387-1415. számú szigorúan titkos határozata „A német és más nemzetiségű internáltak repatriációjáról 1949-ben”.

					2) A Szovjetunió Minisztertanácsának 1949. december 8-i, 5545-2120. számú szigorúan titkos határozata „A romániai szovjet táborban elhelyezett jugoszláv állampolgárságú magyar hadifoglyok Magyarországra való repatriálásáról”.

				

				
					1950

				

				
					8 497

				

				
					-

				

				
					8 497

				

				
					A Szovjetunió Minisztertanácsának 1950. október 17-i, 4287-1804. számú szigorúan titkos határozata „Magyarország és Románia hadifogoly és internált állampolgárainak repatriációjáról”. 7900 magyar hazatelepítésésére került sor.

				

				
					1951

				

				
					48

				

				
					-

				

				
					48

				

				
					1945–1951 

				

				
					222 906

				

				
					22 844

				

				
					200 062

				

				* Az utolsó oszlopot a szerző iktatta be.

				Nem egészen érthető, hol voltak a „német fogságból szabadultak” 1945 után, va-lamint az sem, melyik csoportban tartják nyilván például azt az 1600 magyar hadi-foglyot, akik 1945. október 22-én érkeztek Máramarosszigetre a szevasztopoli hadi-fogolytáborból. A Központi Hadseregcsoportnak a menetszázad állapotát vizsgáló bizottsági jegyzőkönyvében megjegyzik, hogy „a hadifogoly-kontingens egészében disztrófiás betegekből tevődött össze, akik közül sokan a végső kimerültség következ-tében nem tudtak járni.” Menet közben 41 ember halt meg.9

				A számadatokat tanulmányozva figyelembe kell vennünk, hogy a Repatriáci-ósügyi Megbízott Igazgatósága és a Belügyminisztérium szerveinek adatai olykor el-térnek egymástól. A Repatriációsügyi Igazgatóság adatai szerint 1949. január 1-jéig 186 495, a Belügyminisztériumé szerint viszont 200 722 magyart telepítettek haza.10 A különbség csaknem 14 ezer (13 856) ember, ami azzal magyarázható, hogy a kül-földi hadifoglyokat és internáltakat a Belügyminisztérium nemzetiségük szerint, míg a Repatriációsügyi Megbízott Igazgatósága állampolgárságuk szerint vizsgálta, így ennek függvényében tér el a fogadott és továbbküldött emberek létszáma.

				A Repatriációsügyi Megbízott Igazgatósága 36. számú tábora 1949-ben

				A máramarosszigeti tranzittáborban 1949-ben folyt munkáról részletes leírást ad je-lentésében a 36-os tábor vezetője, Perevoznij alezredes.11 1949. január 1-jén a tábor-

				
					9	GARF F. R-9526. Op. 6. Gy. 184. L. 273.

					10	A Szovjetunió Minisztertanácsa Repatriációsügyi Megbízottja Igazgatósága Művele-ti Osztályának jelentése a Belügyminisztérium szerveitől a repatriációs szervek táboraiba érkezett és hazájukba visszaindított külföldi állampolgárságú hadifoglyok és internáltak mennyiségéről az 1949. január 1-jei állapotnak megfelelően. GARF F. R-9526. Op. 6. Gy. 636. L. 22–22. ob.

					11	Beszámoló a külföldi állampolgárságú egykori hadifoglyok és internáltak hazatelepíté-sének menetéről a 36. számú táborból az 1949 év folyamán. GARF F. R-9526. Op. 6. Gy. 727. L. 44–62. A beszámoló a következő fejezetekből és alfejezetekből állt: „A tábor anyagi ellátottsága” (lakhatási körülmények és állapotok, élelmiszerellátás, az ellátmány minősége és eltarthatósága, dologi javak biztosítása); „A tábor egészségügyi helyzete”; „A tábor napirendje és őrzése”; „Tömegpolitikai munka a hadifoglyok körében”. A különálló gépesített hadsereg repatriációs ügyosztálya 1950. január 6-án küldte át a beszámolót a Szovjetunió Miniszterta-nácsa repatriációsügyi megbízottja helyettesének, Filatov ezredesnek. A kiegészítő feljegyzé-seket lásd uo. L. 43.

				ban 5 román, 76 magyar, 1 osztrák, 390 csehszlovák, 623 jugoszláv, 1 német és 1 fran-cia, összesen 1097 fő tartózkodott. 1949-ben a Szovjetunió Belügyminisztériumának táboraiból 33 121 főt bocsátottak el, nagyrészt románokat (21 083), osztrákokat (6782) és magyarokat (4834), utóbbiakkal a vagonokban 11 szerelvényt indítottak az év folyamán Magyarországra. A tábort két zónára osztották, az elsőben hat-hétszáz, a másodikban három-négyezer főt helyeztek el. A tábor élelmiszerellátását a különálló gépesített hadsereg készleteiből, illetve a magyar és román kormányok előre egyezte-tett tervek szerinti küldeményeiből oldották meg.

				A GARF R-9526. számú fondjának ügyiratai közt található egy feljegyzés a Szovjetunió Minisztertanácsa Reatriációsügyi Megbízottja helyettes vezetőjének, N. A. Filatov ezredesnek és a moszkvai magyar nagykövetség első titkárának, Flórián Tibornak 1949. október 6-án folytatott megbeszéléséről. A találkozó idején Flórián Tibor a magyar kormány által a máramarosszigeti táborba küldendő élelmiszerellát-mányok biztosa volt.12 Novemberben Filatovnak és a moszkvai magyar nagykövet-nek, Szobek Andrásnak a találkozóján a magyar kormány kérésére helyesbítették az élelmiszerellátmány jegyzékét. Konkrétan cserét javasoltak: a különféle gabonadarák helyett köles, hal helyett húskonzervek, növényi olaj helyett sertésszalonna, tea he-lyett kávé (nem valódi), zöldség helyett savanyú káposzta, tök, bab és paradicsomos töltött paprika került a listára.13

				A repatriálandók számára naponta kétszeri meleg ételt biztosítottak, ebédet és vacsorát. Reggel kenyeret, cukrot és kávét kaptak. A táborban három étkezde volt: az első a tábor személyzetének száz, a második a 2. zónában nyolcezer, a harmadik az 1. zónában ezer fő részére, utóbbiban étkeztek a táborban felszolgáló német és jugo-szláv állampolgárságú hadifoglyok. A táborban működött fürdő, mosoda, szabó- és cipészműhely.

				Mint Perevoznij alezredes beszámolójában olvasható, a tábor politikai apparátusa egész évben „szakadatlan politikai átnevelő és antifasiszta munkát folytatott”14 a re-patriálandó külföldi állampolgárok és hadifoglyok között. A következő témákról be-

				
					12	Feljegyzés az N. A. Filatov ezredes és Flórián Tibor, a moszkvai magyar nagykövetség első titkára közti beszélgetésről, 1949. október 6. GARF F. R-9526. Op. 6. Gy. 624. L. 86–88.

					13	Feljegyzés Filatov ezredes és a moszkvai magyar nagykövet, Szobek András és tolmács-nője, Vargyas közti megbeszéléséről, 1949. november 19. GARF F. R-9526. Op. 6. Gy. 624. L. 90.

					14	GARF F. R-9526. Op. 6. Gy. 727. L. 53.

				széltek velük: „Románia/Magyarország a szocializmus építésének útján”, „A szovjet és a magyar/román nép barátsága – a béke fenntartásának záloga”, „A kommunista és munkáspártok – népük érdekeinek valódi védelmezői”. „Leleplezték” a „béke és demokrácia ellenségeit”, Titót, Rankovićot, Rajkot. A megbeszéléseket a nemzeti sajátosságok figyelembevételével, külön-külön folytatták a románokkal, magyarokkal, osztrákokkal, németekkel stb. egyaránt.

				A zónákban felállított hangszórókon keresztül közvetítették a moszkvai rádió adását. Napilapokat és folyóiratokat terjesztettek a táborlakók anyanyelvén. Hetente három-négy alkalommal szovjet filmeket vetítettek, amelyek kiválasztása egy „anti-fasiszta témainstruktor” feladata volt. A hazakészülők többek között A Kővirág, A találkozó az Elbánál, Győzelmi parádé, Kemény lány, Tavasz, Négy szív, Lenin októbere című filmeket nézték meg. A táborba érkezett transzportokból kiválogatták a zené-szeket, és népzenei koncerteket tartottak, nyáron a tábori futballpályán elvtársi-baráti focimeccseket szerveztek.

				Perevoznij jelentésében kiemelte, hogy minden politikai átnevelő munka ellenére a táborban tapasztalható volt „reakciós” hangulat is, például a jugoszláv állampolgár-ságú Braun Ferenc szüleinek szóló levelében azt írta, hogy Romániában terror dü-höng, a lakosság 50%-át börtönbe zárják, s ha fegyvert kap a kezébe, tudni fogja, kire lőjön: az oroszokra. Hasonló tartalmú leveleket küldtek Jugoszláviába Turch Péter és Szabó Lajos hadifoglyok is.15 A tábor vezetése – ahogy Perevoznij fogalmazott – intézkedéseket foganatosított, hogy „a hasonló véleményeket és megnyilvánuláso-kat hangoztatókat leleplezzék, és elszigeteljék a többiektől”.16 1949 novemberében osztrák hadifoglyok, akik elégedetlenek voltak hazatérésük elhúzódása miatt, éh-ségsztrájkba kezdtek, amelyet hét óra alatt megfékeztek.17

				A hadifoglyok és internáltak hazaindulásának napján nagygyűlést tartottak, ame-lyet az antifasiszta témainstruktor vagy a politikai részleg vezetőhelyettese nyitott meg, majd két-három jó előre felkészített antifasiszta szólalt fel a hadifoglyok és internáltak soraiból. Ezt követően felhívást intéztek a szovjet kormányhoz, amely-ben a hadifoglyok köszönetüket fejezték ki a szovjet népnek az irántuk tanúsított emberséges bánásmódért, hogy gondoskodtak egészségük megőrzéséről, és ígéretet tettek, hogy a szovjet nép igaz barátai lesznek a világbéke fenntartása és a népek 

				
					15	Uo. L. 57.

					16	Uo.

					17	Uo.

				barátságáért folytatott harcában. Az elfogadott kiáltványt a hadifoglyok aláírásukkal erősítették meg. A repatriáltakat hazaszállító szerelvény indulásakor az antifasiszta aktivisták közül megválasztották a csapatvezető segédjét, a vagonbiztosokat s két-há-rom propagandistát alakulatonként, akiknek kötelességeik közé tartozott az úton a fegyelem betartatása, a „rágalmak és reakciós pletykák” leleplezése, valamint jelsza-vakkal, zászlókkal, zöld növényekkel díszíteni a szerelvényeket.

				A sztálini propaganda eszközei

				A Repatriációsügyi Megbízott Igazgatósága iratállományában fennmaradt egy al-bum, amelyben összegyűjtötték a hadifoglyoknak a máramarosszigeti és a foksányi tranzittáborokban 1947–1948-ban készített kiáltványait, nyilatkozatait (ezeket ma-gyarul írták, mellettük található az orosz fordítás). A kiáltványokat Sztálin genera-lisszimusznak és a szovjet kormánynak, illetve a magyar parlamentnek, valamint a Magyar Kommunista Párt főtitkárának, Rákosi Mátyásnak címezték. Számos nyilat-kozat szépen kivitelezett, kalligrafikus írással jegyzett.18 E propagandaszövegek közül kiemelkedik tizenegy hadifogolynak a Magyar Nők Demokratikus Szövetségéhez írott költői kiáltványa:

				„Magyar Anyák! Magyar Hitvesek! Magyar Lányok!

				Soha megrázóbban nem éreztük át lánglelkű Petőfink »Füstbe ment tervének« örök szépségét, mint hazatérésünkkor […]

				Hányszor hajoltunk gondolatban becézgető kezetek fölé. Hányszor képezte ál-mainkat a Rátok gondolás! […]

				Magyar Anyák, magyar Hitvesek, magyar Lányok, köszönjük, hogy hívtatok, hogy vártatok, hogy hűek maradtatok a magyar nő eszményképéhez. Köszönjük, hogy őrködtetek érdekeink felett, hogy minden alkalmat megragadtatok hazaszállí-tásunk sürgetése érdekében.

				Szívünkből kívánjuk, hogy találjátok meg ismét elveszített boldogságotokat. 

				Éljen a Magyar Nők Demokratikus Szövetsége! 1947. június 29.”19

				
					18	GARF F. R-9526. Op. 3. Gy. 5.; Lásd még: A Szovjetunióból hazatelepített hadifoglyok nyilatkozatainak könyve – 176. számú tábor, Foksány, 1947. Uo. Op. 3. Gy. 263.; Nyilatkoza-tok könyve a 36. számú repatriációs táborból, 1948. augusztus. Uo. Op. 3. Gy. 6. 

					19	GARF F. R-9526. Op. 3. Gy. 5. L. 127. (magyar nyelven), L. 128. (fordítás oroszra).

				

			

		

	
		
			
				113

			

		

		
			
				1–2. kép. A szovjet fogságból szabaduló magyar hadifoglyok nyilatkozatai, 1948. július (forrás: GARF F. R-9526. Op. 3. Gy. 5–6. L. 21–22.)

				Ugyanebben a témában fűzték ide a Debrecen című napilap 1948. május 4-i szá-mát, amelyben riport olvasható több mint háromezer hadifogolynak a városba ér-kezéséről.20 A foglyok a Szovjetunió Minisztertanácsának 1948. április 5-i, 1099-393. számú, a „Magyar és román hadifoglyok repatriációjáról” szóló titkos határozata alapján szabadultak.21 Az újság beszámolt róla, hogy abban az évben az első hadifo-goly-szerelvény május 1-jén kora reggel érkezett a városba. A mozdonyt és a vasúti kocsikat virágok, zászlók, illetve Sztálin, Rákosi és Tildy portréi díszítették. Az ün-nepi nagygyűlésen részt vett az Országgyűlés elnöke, Nagy Imre, aki a kormány ne-vében üdvözölte a frissen érkezetteket. Ugyanaznap este 6 órakor befutott Debrecen-be a második szerelvény. Mint a napilap írta, „lakosok ezrei várták a hadifoglyokat, asszonyok, férfiak, gyerekek – mindnyájan a sajátjaikat várták, gyöngéden hintettek virágszőnyeget a foglyok lábai elé”. Ünnepi tömeggyűlésen tolmácsolta a kormány üdvözletét Veres Péter honvédelmi miniszter is.

				A Repatriációsügyi Megbízott Igazgatósága iratai között található egy propa-gandacéllal készített fotóalbum a következő címmel: Fotóriport a Szovjetunióból ha-zatelepített, a 176-os számú foksányi táborban állomásoztatott magyar hadifoglyok repatriálásáról, 1947. május–augusztus.22 Az album fotói a hazatérésre készülők életé-nek különféle epizódjait mutatják be: a fürdőben, a borbélynál, a mosodában, az orvosi rendelőben, az étkezdében, a szabóműhelyben, sakkjátszma, újságolvasás, focizás vagy koncerthallgatás közben, illetve a hazaindulás napján tartott állománygyűlésen stb.

				
					20	GARF F. R-9526. Op. 3. Gy. 5. L. 90–95. (magyar nyelvű újság), L. 96–96. ob. (fordítás orosz nyelvre).

					21	A Magyarországgal aláírt békeszerződés 21. pontja alapján 1948. I., II., III. és IV. negyed-évében a Belügyminisztérium táboraiból és tábori kórházaiból 93 802 magyar hadifogoly sza-badult (beleértve a tiszteket és a főtiszteket is). A magyarok hazatelepítését a 36. számú mára-marosszigeti, a románokét a foksányi táboron keresztül hajtották végre. A határozat kötelezte a Szovjetunió Külügyminisztériumát, hogy egyeztessen a magyar és a román kormánnyal a hadifoglyok élelmiszerellátmányának – a máramarosszigeti és a foksányi tranzittáborokba – időben történő szállításáról. GARF F. R-5446. Op. 106. szcs. Gy. 317. L. 41–43.

					22	GARF F. R-9526. Op. 4. Gy. 78.

				3–4. kép. Két lap a Fotóriport a Szovjetunióból hazatelepített, a 176-os számú foksányi táborban állomásoztatott magyar hadifoglyok repatriálásáról, 1947. május–augusztus című fotóalbumból A 176. számú tábor látképe és A hazatérők ebédelnek felirattal (forrás: GARF F. R-9526. Op. 4. Gy. 78. L. 7., 29.)

				Az Újhartyánból elhurcoltak hazatérése (1949)

				1949. augusztus 6-án a Szovjetunió Minisztertanácsa elfogadta a 3387-1415. számú szigorúan titkos határozatot „A német és más nemzetiségű internáltak repatriációjá-ról 1949-ben”. A határozatnak megfelelően 1949. szeptember és december között 37 986 főt készültek hazatelepíteni Magyarországra.23 1949. október 13-án Újhartyán község lakói levélben fordultak a magyarországi szovjet nagykövetséghez, azt kérve, hogy gyorsítsák meg hozzátartozóik visszatelepítését, akiket még 1945 januárjában vittek el munkára a Szovjetunióba. Mindnyájan a 1026. számú munkaszázadban vol-tak Ukrajna Sztalino (ma Donyeck) városának térségében. A levél tartalma a követ-kező: „Az Újhartyáni Magyar Függetlenségi Népfront, a Magyar Dolgozók Pártja, a Dolgozó Parasztok és Földmunkások Országos Szövetsége és a Magyar Nők De-mokratikus Szövetsége Újhartyáni Szervezete együttesen igazolja, hogy a 44 sorszám alatt felvett személyek közül egyik sem volt nyilas, vagy fasiszta jellegű pártnak tagja, népellenes cselekdetet egyik sem követett el, hanem egyszerű, otthonukban dolgozó parasztemberek és nők, akik csak a fasiszta háború következtében kerültek depor-tálásra és akik eddig még falu határán sem igen voltak túl. A község az 1949-es vá-lasztások alkalmával 99,2%-ban a Magyar Függetlenségi Népfrontra szavazott, és az 5 éves tervkölcsön jegyzést is 120%-ra teljesítette és ezzel is a Népköztársaságunkra szavazott. Újhartyán, 1949. október 13.”24 A megkereséshez csatolták 43 család és a népfrontbizottság hasonló típusú nyilatkozatait (magyar nyelven, orosz fordítással). 

				A következőkben közülük egyet mutatunk be:

				„Özvegy Surman Antalné újhartyáni (Lengyelfalva puszta) lakos azzal a kérés-sel fordulok a Nagykövetséghez, hogy tegye lehetővé a lányom, Surman Erzsébet hazajuttatását. Lányomat 1945 januárjában vitték el a Szovjetunióba, Novidombász [Novij Donbasz – a szerk.] bányavárosba, az 1026-os lágerbe. 4 holdas parasztem-ber özvegye vagyok, 4 gyereket neveltem fel, a legnagyobb nehézségek között élünk. Nagyon kérem a Nagykövetséget, járjon közbe, hogy szegény lányom annyi év után hazakerülhessen. Újhartyán, 1949. október 12.”.25 Az igazolásban az alábbi szerepel: „A Népfront Újhartyáni Bizottsága igazolja, hogy a Szovjetunióba 1945 január ha-

				
					23	GARF F. R-5446. Op. 106. szcs. Gy. 419. L. 30–33.

					24	GARF F. R-9526. Op. 6. Gy. 627. L. 93–94. (magyar nyelven), L. 95–96. (fordítás oroszra).

					25	Uo. L. 199.

				vában munkára kivitt Surman Erzsébet újhartyáni lakos […] népellenes cselekedetet nem követett el, németbarát vagy fasiszta jellegű egyesületnek tagja nem volt. Jelen igazolást hazahozataluk megkönnyítése céljából adtuk ki. Újhartyán, 1949 szeptem-ber 27.”26

				1949. október 31-én a Repatriációsügyi Megbízott Igazgatósága magyarorszá-gi képviselője, Dirin ezredes továbbította az újhartyáni lakosok folyamodványát a Szovjetunió Minisztertanácsa Repatriációsügyi Igazgatóságára27 Döntése a levélben a következő volt: „Vanyejev elvtársnak, Ogurcsikov elvtársnak. Kérem közöljék, haza-indítják-e a megjelölt állampolgárokat Magyarországra.” Az erre érkezett válasz sze-rint: „Gavrilov ezredes elvtárs parancsának megfelelően jelenleg az érintett egyének felkutatása nem lehetséges, de felülvizsgálat kérhető, amennyiben az internált ma-gyarok repatriációja december hóig bezárólag folytatódni fog. A magyar internáltak visszatelepítésének végeztével egyeztetni kell, és ha nevezett egyének nem kerültek jegyzékbe, akkor kell felkutatásukat megkezdeni. Ogurcsikov. 49.11.12.”

				1949. november 28-án a Szovjetunió Külügyminisztériuma Balkáni Országok Osztályának helyettes vezetője, V. Valkov értesítette a Minisztertanács Repatriációs-ügyi Igazgatóság megbízottjának helyettes vezetőjét, N. A. Filatovot arról, hogy a Belügyminisztérium közlése alapján az 1026. számú munkásszázadban dolgozó ma-gyar állampolgárságú internáltakat 1949. október 28-án útnak indították a 36. számú máramarosszigeti repatriációs szerv táborába végleges hazatelepítési céllal Magyar-országra. Valkov kérelmezte a Szovjetunió Külügyminisztériumánál, győződjenek meg arról, repatriálták-e az illető állampolgárokat Magyarországra.28 Az alábbi meg-jegyzés olvasható a levél hátlapján: „Az 1026-os számú zászlóaljból a 36-os számú tá-bor 49.10.27-én fogadott, és 49.11.05-én átadott 893 magyar személyt Debrecenben Magyarország megbízottjának a 71. számú jegyzőkönyv alapján”.29

				A levéltári fondban őrzik a Hadifogoly- és Internáltügyek Főigazgatóságának (Gupvi, Szovjetunió) az ukrajnai Donyeck térségben fekvő táboraiból szabadult ha-difoglyok 471. számú átadás-átvételi jegyzőkönyvét, amelyet 1949. november 2-án 

				
					26	Uo. L. 201.

					27	Dirinnek, a minisztertanács repatriációsügyi megbízottja [magyarországi] képviselőjének levele N. A. Filatovhoz, 1949. október 31. GARF F. R-9526. Op. 6. Gy. 627. L. 92. Melléklet 178 oldalon. Uo. L. 93–270.

					28	GARF F. R-9526. Op. 6. Gy. 627. L. 305.

					29	Uo. L. 305. ob.

				vettek fel Máramarosszigeten.30 A benne foglaltak szerint a 98520. számú szerelvény parancsnoka, Voroncov alezredes a 36. repatriációs tábor megbízott parancsnokának, Perevoznij alezredesnek és a tábor nyilvántartási részlegvezetőjének, Artyem száza-dosnak átadott 893 fő külföldi állampolgárt, köztük 7 románt (7 sorkatonát), 875 magyart (1 sorkatonát, 874 internáltat, belőlük 340 nő, 17 gyermek) és 11 osztrákot (2 tisztet, 3 altisztet, 6 sorkatonát).

				A 98520. számú menetszázad egészségügyi ellenőrzési jegyzőkönyvében a követ-kezők szerepelnek: „A menetszázadot az 1026-471. számú hadifogolytáborban vago-nírozták be 1949. október 27-én […] Az utolsó orvosi felülvizsgálat az 1026-os szá-mú táborban történt31 […] A kontingens szelektív vizsgálata során tetvesség nem volt tapasztalható. […] Menetközben a repatriáltak 3-szori meleg étkezésben részesültek, és jó minőségű teát kaptak […] Halálozás az úton – 1 gyermek, 3 hónapos, kétoldali tüdőgyulladásban hunyt el 1949. november 28-án.” A lapon kézírásos bejegyzés ol-vasható: „Észrevétel: a szerelvény parancsnokának parancsára menetközben karanténko-csiban helyeztünk el 6 egészséges antifasiszta egyént, közülük 3 betegnek bizonyult.”32

				A jegyzőkönyvhöz csatolták a Gupvi-táborból szabadult és a repatriációs táborba átadott összesen 876 külföldi állampolgár jegyzékét.33 852-es számmal szerepelt ben-ne Surman Erzsébet Antal34 1927-ben született magyar leány.35

				Az ügyiratban gyermekek jegyzéke is szerepel, összesen 19 családból. Mindnyájan 1948−1949-ben születtek a Sztalino (ma Donyeck) terület Sznyezsnyanszkij járásá-ban lévő 32. számú bányában.36 Ugyancsak az ügyiratban található a 71. számú jegy-zőkönyv, amelyet 1949. november 5-én vettek fel Debrecenben 1127 magyar állam-polgárságú egyén átadásáról a magyar állam megbízottjának, amely egy hadifoglyot és 1126 internált (702 férfi, 405 nő és 19 gyermek) nevét tartalmazta.37 A 71. számú jegyzőkönyv mellékleteként szerepel „A Szovjetunióból hazájukba, Magyarországra 

				
					30	GARF F. R-9526. Op. 6. Gy. 633. L. 119.

					31	A dőlt betűvel szedett szöveget kézzel írták.

					32	GARF F. R-9526. Op. 6. Gy. 633. L. 121.

					33	GARF F. R-9526. Op. 6. Gy. 633. L. 122–137. ob.

					34	A jegyzékben minden egyes nevet az orosz szokások szerint apai névvel is elláttak a biztos beazonosíthatóság érdekében. (A szerkesztők.)

					35	Uo. L. 137.

					36	GARF F. R-9526. Op. 6. Gy. 633. L. 120–120. ob.

					37	GARF F. R-9526. Op. 6. Gy. 633. L. 160.

				repatriált külföldi állampolgárok jegyzéke”,38 amelyben 1101-es számmal szerepel a listán Surman Erzsébet.39

				Az 1026. számú internáltakból álló munkásszázadot 1949. december 26-án osz-latták fel a Szovjetunió Belügyminisztériumának 001121. számú titkos parancsa alapján.40

				5–6. kép. A Szovjetunióból hazájukba, Magyarországra repatriált külföldi állam-polgárok jegyzéke. Az 1949. november 5-én Debrecenben felvett jegyzőkönyv mel-lékletének 1. és 36. oldala (forrás: GARF F. R-9526. Op. 6. Gy. 633. L. 161., 179. ob.)

				
					38	GARF F. R-9526. Op. 6. Gy. 633. L. 161–179.

					39	Uo. L. 179. ob.

					40	F. R-9401. Op. 1. Gy. 944. L. 150–152.

				A máramarosszigeti tranzittáborban rekedt jugoszláviai magyar hadifoglyok ügye (1949–1950) 

				Érdekes politikai összeütközés fűződik a Szovjetunió Minisztertanácsa 1949. decem-ber 8-i, 5545-2120. számú szigorúan titkos, „A jugoszláv állampolgárságú, romániai szovjet táborban található magyar hadifoglyok Magyarországra való repatriálásáról” szóló határozatának elfogadásához.

				1948 végétől a 36. számú tranzittáborban (Máramarossziget) közel 600 jugoszláv állampolgárságú magyar volt, akik a háború időszakában a magyar hadseregben szol-gáltak. 1949. január 11-én a moszkvai jugoszláv nagykövetség katonai attaséjának, Jovićević vezérőrnagynak továbbították a Repatriációsügyi Megbízott Igazgatósá-gából a „Sziget [Máramarossziget] táborában található jugoszláv állampolgárságú magyarok jegyzékét”. A jegyzékben 614 vezetéknév olvasható, köztük 597 magyar, 9 szlovák, 4 szerb, 2 horvát és 2 német. Az attasétól azt kérték, közölje honfitársai hazatelepülésének lehetőségét Jugoszláviába.41 

				Nem várva a jugoszláv hatóságok válaszára, 1949. április 11-én a Repatriációsügyi Igazgatóság megbízottjának helyettes vezetője, K. D. Golubjev altábornagy megbe-szélésre hívta Jovićevićet az igazgatóságra. A találkozón az attasé kitérően nyilatko-zott, miszerint a jugoszláv kormánynak szándékában áll Máramarosszigetre küldeni egy bizottságot azzal a feladattal, hogy állapítsák meg az ott lévő magyarok állampol-gárságát, de még nem ismert, hogy ez mikor történik meg. Jovićević kijelentette, hogy „véleménye szerint ezek között az egyének között alig van jugoszláv, de a kormány pontosan kivizsgálja majd a helyszínen, és a vizsgálat eredményét közli a bizottság-gal”42. A maga részéről Golubjev kifejtette, hogy amennyiben a jugoszláv hatóságok nem ismerik el a kontingenst saját honfitársaikként, és nem adnak nekik beutazási engedélyt Jugoszláviába, úgy mindnyájukat Magyarországra továbbítják.43 A jugo-szláv fél készséggel hajlott erre a javaslatra. 1949. április 18-án Jovićević közölte, hogy Jugoszlávia kormánya „nem ellenzi állampolgárainak átirányítását a máramarosszi-geti táborból a Magyar Köztársaság területére, miután a jugoszláv bizottság ezen 

				
					41	A repatriációsügyi megbízott helyettesének, Golubjev altábornagynak a levelét lásd GARF F. R-9526. Op. 6. Gy. 623. L. 16.; Jegyzék: L. 17–25.

					42	Feljegyzés a Golubjev altábornagy és a jugoszláv katonai attasé, Jovićević vezérőrnagy közötti megbeszélésről, 1949. április 12. GARF F. R-9526. Op. 6. Gy. 624. L. 75.

					43	Golubjev levele Jovićevićhez, 1949. április 29. GARF F. R-9526. Op. 6. Gy. 623. L. 159.

				egyének fogadása ügyében akadályoztatva van, és belátható időn belül valószínűleg nem fog Máramarosszigetre utazni”.44 Ez idő alatt a jugoszláviai magyarok továbbra is a 36. számú tábor 1. számú zónájában voltak,45 más csoportoktól elkülönítve.

				A hadifoglyokat meglehetősen nyugtalanította, hogy sokáig nem engedik haza őket, ráadásul tisztában voltak vele, hogy a Szovjetunió és Jugoszlávia között kié-leződött viszony is hátráltatja az indulást. Belefáradva a várakozásba, 1949. október 5-én a zóna klubjában saját elhatározásukból megbeszélésre gyűltek össze, bár tud-ták, hogy ezt a 36-os tábor vezetőségéből senki sem engedélyezte. Az egybegyűltek megbízták az antifasiszta bizottságot, hogy a nevükben levéllel forduljon a szovjet kormányhoz: ne Jugoszláviába, hanem Magyarországra repatriálják őket.

				A hadifoglyok hasonló levelet küldtek Magyarországra is, ebben kérték, hogy mint egykori magyar állampolgárokat, fogadja be őket a magyar állam. A hadifoglyok kérelme és a gyűlésen született döntés a Szovjetunió Külügyminisztériumába került, ahonnan 1949. október 26-án átküldték a Repatriációsügyi Megbízott Igazgatóságá-ra. Az igazgatóság illetékeseit a magyar hadifoglyok kezdeményezése teljesen várat-lanul érte. A különálló gépesített hadsereg repatriációs ügyosztályát arra utasították, hogy ne szolgáltasson ki idő előtt információkat, és erősítse az adott kontingens kö-rében folytatott felvilágosító munkát.46 A gyűlés határozatának és a levélnek a máso-latát az R-9526. számú fondban nem találtam meg, de tartalmuk ismert a 36-os tábor politikai részlege helyettes vezetőjének, Kuznyecov századosnak a jelentéséből (ez a Repatriációsügyi Igazgatóságra csak 1949. november 25-én érkezett be). A gyűlésen hozott határozatban és a levélben foglaltak szerint: „A világ szocialista tábora és a jelenlegi jugoszláv kormány között a viszony erősen megromlott, és ellenségessé vált. Ilyen körülmények között céltalan és felesleges arra várakozni, hogy a jelenlegi jugo-szláv kormány hazatelepítsen bennünket. A helyzet figyelembevételével a táborunk-ban elhelyezett jugoszláviai magyar hadifoglyok gyűlése határozatba foglalja, hogy addig, amíg a jugoszláv nép vezetői, valamint a béke és szocializmus országai között újra meg nem szilárdul a barátság, s egyidejűleg a Jugoszláviába való visszatérésünk 

				
					44	GARF F. R-9526. Op. 6. Gy. 623. L. 163.

					45	GARF F. R-9526. Op. 6. Gy. 727. L. 48.

					46	A Szovjetunió Minisztertanácsa repatriációsügyi megbízottja helyettesének, Filatov ezre-desnek a levele a különálló gépesített hadsereg repatriációs ügyosztályának parancsnokához, Kondratyenko ezredeshez, 1949. október 28. GARF F. R-9526. Op. 6. Gy. 627. L. 86.

				elől elhárulnak az akadályok – kérjük, hadd lakhassunk a Magyar Népköztársaság területén, mint idegen állampolgárságú szabad emberek.”47

				Az iratanyagban megtalálható annak a 76 jugoszláv állampolgárságú magyar hadifogolynak a nyilatkozata, akik Magyarországra szerettek volna települni. 1949. október 21-én iktatták a Szovjetunió Minisztertanácsa Repatriációsügyi Megbízott Igazgatóságán a különálló gépesített hadsereg repatriációs ügyosztályától érkezett nyilatkozatokat és jegyzéket.48 Ezek típusnyilatkozatok, a 36-os tábor parancsnoká-hoz, Priscsip alezredeshez címezve, közülük egyet emelek ki.

				„Alulírott Riger István hf. [hadifogoly], születési év 1919, születési hely Szanta,49 Jugoszlávia, Vajdaság régió, besoroztak a magyar hadseregbe 43. IX. 18-án […] 44. XII. 1-jén a szovjet Vörös Hadsereg fogságába estem […] Magyarországon, ahonnan a Szovjetunióba szállítottak munkatáborba. Bányában dolgoztam 48. X. 16-ig, a re-patriációig Máramarosszigetre küldtek, ahol jelenleg is tartózkodom. Azzal a kérés-sel fordulok Önökhöz, hogy telepítsenek haza engem Magyarországra. Indokaim a következők: A mai Jugoszláviában a demokratikus államokhoz való politikai viszony nem egyeztethető össze politikai világnézetemmel. Ezért is kérem repatriációmat Magyarországra, ott fogok élni és dolgozni, míg Jugoszláviában demokratikus kor-mány nem lesz. Nyomatékosan kérem Önöket, ne utasítsák el kérelmemet.

				Tisztelettel, Riger István hadifogoly. Sziget 49. X. 6.” 50

				
					47	A 36. számú politikai részlege helyettes vezetőjének, Kuznyecov századosnak a jelentése a különálló gépesített hadsereg repatriációs ügyosztálya parancsnokához, Kondratyenko ez-redeshez. GARF F. R-9526. Op. 6. Gy. 627. L. 302–303. 1949. november 16-án a jelentést továbbították a repatriációsügyi megbízottnak, Filatov ezredesnek. A mellékelt feljegyzéseket lásd uo. L. 301.

					48	A különálló gépesített hadsereg repatriációs ügyosztálya első parancsnokhelyettesének, Popovnak a mellékelt jegyzetei Filatov részére, 1949. október 20. GARF F. R-9526. Op. 6. Gy. 627. L. 8.; Jugoszláviai magyarok jegyzéke, akik nyilatkoztak arról, hogy Magyarországra szeretnének utazni – 76 fő. Lásd uo. L. 9.; A nyilatkozatokat lásd uo. L. 10–85.

					49	Szanta nevű településről nincs tudomásunk. Talán Zentáról (szerbül Szenta) lehet szó. (A szerkesztők.)

					50	GARF F. R-9526. Op. 6. Gy. 627. L. 21.

				1949. november 3-án a különálló gépesített hadsereg repatriációs ügyosztályáról a Repatriációsügyi Igazgatóságra újabb megkeresések érkeztek jugoszláviai szárma-zású magyar hadifoglyoktól – hat fő Ausztriában, egy fő Németországban, három fő Romániában kívánt letelepedni.51

				N. A. Filatov reakciója a levélre a következő volt: „Rendbe kell tenni ezt a kon-tingenst, és mielőbb kiüríteni a tábort. Siettetni kell a Külügyminisztérium dönté-sét”. Végül 1949. december 8-án a Külügyminisztérium javaslatára a Szovjetunió Minisztertanácsa elfogadta az 5545-2120. számú szigorúan titkos határozatát „A ro-mániai szovjet táborban elhelyezett jugoszláv állampolgárságú magyar hadifoglyok Magyarországra való repatriációjáról”. Ennek alapján 543 főt telepítettek haza. A magyarországi szovjet ideiglenes ügyvivőt megbízták azzal, hogy egyeztessen a magyar repatriációs hatóságokkal az érintett hadifoglyok utaztatásáról és magyaror-szági fogadásáról.52 

				1950. január 4-én a 36. számú táborba megérkezett egy háromfős magyar delegá-ció, vezetőjük Nagy Imre volt. Korábban feltételezték, hogy a táborban a magyar kor-mány képviselőivel együtt fog dolgozni a különálló gépesített hadsereg repatriációs ügyosztályának vezetője, Kondratyenko ezredes (elnök), az Állambiztonsági Minisz-térium szerveinek képviselője és a Szovjetunió romániai követségének megbízottja.53 Január 5-én a bizottság munkához látott, s a hadifoglyok meghallgatásakor tagjai az illető születési éve, szakképzettsége, a bevonulása előtti szociális helyzete, szüleinek foglalkozása mellett a következőket kérdezték meg. Mennyi földjük volt? Birtokol-tak-e gyárat vagy üzemet? Mivel foglalkoznak jelenleg a szülők? Milyen egységnél szolgált a fronton és milyen rangban? Mikor és hol esett fogságba? Mely táborokban tartózkodott a Szovjetunióban (mettől meddig)? Milyen szakmában dolgozott ha-difogolyként?

				
					51	A különálló gépesített hadsereg repatriációs ügyosztálya első parancsnokhelyettesének, Popovnak a mellékelt jegyzetei Filatov részére, 1949. október 24. GARF F. R-9526. Op. 6. Gy. 627. L. 90. A levélben említik a vezetékneveket. Az ügyirat melléklete hiányzik.

					52	A Szovjetunió Minisztertanácsának 5545-2120. számú szigorúan titkos határozata, 1949.december 8. L.: GARF F. R-5446. Op. 106. szcs. Gy.431. L. 214.

					53	A Szovjetunió Minisztertanácsa repatriációsügyi megbízottja helyettesének, Filatovnak a levele a Külügyminisztérium Balkáni Országok Osztálya vezetőjéhez, J. D. Kiszeljovhoz, 1949. november 3. GARF F. R-9526. Op. 6. Gy. 627. L. 89.

				A bizottság érdeklődött az iránt is, milyen a jugoszláv hadifoglyok viszonya a szocialista rendszer iránt a Szovjetunióban és az új demokratikus államokban. Kér-déseket tett fel az alábbiakkal kapcsolatban: Tetszik-e Önnek, hogy Magyarországon megszüntették a magántulajdont, hogy az összes gyár, üzem és bank társadalmi tulaj-donba ment át? Tudakozódtak arról, ki, hogyan dolgozott a Szovjetunióban, jelesül a táborokban, kit vontak büntetés alá és miért. A meghallgatás során a bizottság kitün-tetett figyelmet fordított a „vagyonos osztályokra”, az „antidemokratikus beállítottsá-gú egyénekre”, valamint az elítélt és sokszoros büntetéssel sújtott személyekre, akiket ugyanis nem kívánatos személyeknek minősítettek a Magyar Népköztársaságban.

				A bizottság 1950. január 12-én fejezte be munkáját. Összesen 523 jugoszláv ál-lampolgárságú hadifoglyot hallgattak ki, 46 fő pedig nem jelent meg a kihallgatá-son.54 A bizottság döntése alapján 442 főt választottak ki, akiket 1950. március 3-án bevagoníroztak Debrecen útiránnyal.55

				A táborban 123 jugoszláviai magyar maradt, akiknek nem engedélyezték a beuta-zását Magyarországra. A repatriációs hatóságok célszerűnek tartották a kérdés vég-leges megoldásáig visszaküldeni őket a szovjet Belügyminisztérium táboraiba. Egy ember a jugoszláviai magyarok közül elhunyt, három főt pedig átadtak a román ha-tóságoknak, hogy ott állítsák őket bíróság elé mint bűnelkövetőket.56 Feltételezésem, hogy erről a négy emberről van szó: 1949. december 28-án Koncsa, Dmergi, Szabó János és Tamás hadifoglyok illegálisan elhagyták a tábor területét, és a városban le-részegedtek, majd a vasútállomásra mentek, leszaggatták Máramarossziget állomás-épületéről a román zászlót, és sárba taposták azt. A rendbontókat a tábor fogdájába zárták. 1950. január 9-én N. A. Filatov, a Repatriációsügyi Megbízott Igazgatósága 

				
					54	A Szovjetunió Minisztertanácsa romániai repatriációs megbízottjának, Kondratyenko ez-redesnek a jelentése Filatov részére, 1950. január 19., GARF F. R-9526. Op. 6. Gy. 727. L. 119–120. Lásd még: A bizottság munkájának eredményeiről készült 1950. január 28-i jelentés a Szovjetunió Külügyminisztériuma részére. A Szovjetunió Minisztertanácsa repatriációsügyi megbízottja helyettesének, Filatovnak a levele a Szovjetunió külügyminiszter-helyetteséhez, V. A. Zorinhoz, 1950. január 28. GARF F. R-9526. Op. 6. Gy. 727. L. 122.

					55	A Szovjetunió Minisztertanácsa repatriációsügyi megbízottja helyettesének, Filatovnak a levele a Külügyminisztérium Balkáni Országok Osztálya megbízott vezetőjéhez, V. A. Val-kovhoz, 1950. február 28. GARF F. R-9526. Op. 6. Gy. 727. L. 226.; A Szovjetunió Mi-nisztertanácsa repatriációsügyi megbízottja helyettesének, Filatovnak a levele a Szovjetunió külügyminiszter-helyetteséhez, A. I. Lavrentyevhez, 1950. március 25. Uo. L. 386.

					56	GARF F. R-9526. Op. 6. Gy. 727. L. 6.

				helyettes vezetője tájékoztatta a történtekről J. P. Pitovranovot, az Állambiztonsági Minisztérium 2. főigazgatóságának vezetőjét és J. D. Kiszeljovot, a Külügyminisztéri-um Balkáni Országok Osztályának vezetőjét. Filatov célszerűnek látta a nevezett sze-mélyeket átadni a román hatóságoknak, hogy bíróság előtt vonják őket felelősségre.57

				1950 nyarán az ott maradt 123 fő jugoszláviai magyar hadifogolyból 56 ember nyilvánította ki akaratát arról, hogy Magyarországra települhessen, 49 fő Romániába, 4 fő Németországba, 2 fő Bulgáriába, 2 fő Ausztriába kívánkozott58 rokoni kapcso-latok alapján. Mindössze 10 fő volt, aki csak Jugoszláviába volt hajlandó hazatérni. 1950. július 20-án a Repatriációsügyi Igazgatóság megbízottja, F. I. Golikov vezérez-redes a Szovjetunió Minisztertanácsa elnökhelyetteséhez, V. M. Molotovhoz fordult. Golikov kérelmezte 113 fő magyar hadifogoly továbbítását a maguk által kiválasztott országokba. 10 ember esetében, akik azt követelték, hogy telepítsék őket Jugoszlá-viába, feltétlenül szükségesnek látta, hogy „hozzanak határozatot nevezett személyek átadásáról a Szovjetunió Állambiztonsági Minisztériuma táboraiba”.59 1950 nyarán a 36. számú táborban újra megjelent a magyar bizottság. 1950. szeptember közepén a bizottság Magyarország számára kiválasztott 94 főt, további 30 ember pedig kifejezte azon kívánságát, hogy Romániában maradhasson.60 Közülük legalább négyen azzal indokolták szándékukat, hogy „a máramarosszigeti táborban román állampolgárságú nőkkel ismerkedtek meg, akiket feleségül vesznek”.61

				
					57	GARF F. R-9526. Op. 6. Gy. 727. L. 37, 38.

					58	Jugoszláv illetőségű hadifoglyok jegyzékei, akik más államok állampolgárságát akarták felvenni. GARF F. R-9526. Op. 6. Gy. 728. L. 295–302.; 1950. június 5-én a különálló gé-pesített hadsereg repatriációs ügyosztálya helyettes vezetője, Tyitov átküldte a jegyzékeket a repatriációsügyi megbízott helyettesének, Filatovnak. A kísérőlevelet lásd uo. L. 294.

					59	Beszámoló feljegyzés Golikovtól Molotovnak, 1950. június 20. GARF F. R-9526. Op. 6. Gy. 729. L. 5.

					60	Feljegyzés a különálló gépesített hadsereg repatriációs ügyosztálya vezetőjének, Tyitov alezredesnek a Filatovhoz írt levél hátoldalán, 1950. augusztus 14. GARF F. R-9526. Op. 6. Gy. 729. L. 128. ob. 1950.; Szeptember 19-én Tyitov a következő információt küldte Fila-tovnak: „Jugoszláv állampolgárságú hadifoglyok jegyzéke, akik kinyilvánították szándékukat, hogy Magyarországra utazhassanak, és megjelentek a magyar bizottság előtt” – 94 fő, vala-mint: „Jugoszláv állampolgárságú hadifoglyok, akik kinyilvánították azon szándékukat, hogy Romániában maradhassanak, és megtagadták a magyar bizottság előtt való megjelenést” – 30 fő. GARF F. R-9526. Op. 6. Gy. 729. L. 213–216.

					61	Jegyzék és nyilatkozatok. GARF F. R-9526. Op. 6. Gy. 729. L. 128–132.

				Az ügy végére 1950. október 2-án került pont. Ezen a napon Debrecenben a tranzitállomás parancsnokának, dr. Major Pálnak átadtak 94 fő jugoszláv állampol-gárságú magyar hadifoglyot.62

				Források

				Goszudarsztvennij arhiv Russzijszkoj Fegyeracii (GARF) [Oroszországi Föderáció Állami Levéltára]

					R-5446. fond – a Szovjetunió Minisztertanácsának iratai

					R-9401. fond – a Szovjetunió Belügyminisztériumának iratai

					R-9526. fond – a Szovjetunió Minisztertanácsának Repatriációsügyi Megbízottja Igazga-tósága iratai

				Oroszból fordította: Demeter Judit

				
					62	A Szovjetunió Minisztertanácsa repatriációsügyi megbízottja helyettesének, N. A. Fila-tovnak a levele a Külügyminisztérium Balkáni Országok Osztálya helyettes vezetőjéhez, V. A. Valkovhoz, 1950. október 11. GARF F. R-9526. Op. 6. Gy. 729. L. 217.

				Ute Schmidta Freie Universität Berlin oktatója

				Ute Schmidt

				Német polgári személyek deportálása és fogva tartása a Szovjetunióban, 1944–1956

				Előadásomban a második világháború végén a Szovjetunióba deportált németek egy jórészt ismeretlen csoportjával foglalkozom. Felhasználom azoknak az eredmények-nek egy részét, amelyek a Berlini Szabad Egyetemen (Freie Universität Berlin) a Voronyezsi Állami Egyetem (Oroszország) Történelem Tanszéke fiatal tudósainak közreműködésével az utóbbi években folytatott kutatóprogramban születtek. Ezeket az eredményeket 2016 folyamán könyv formájában is tervezzük megjelentetni.

				Hangsúlyozni kell, hogy a szóban forgó német deportáltak nem vettek részt a har-cokban, nem tartoztak se a német haderő, se valamelyik német paramilitáris szervezet kötelékébe. Nem hadifoglyok voltak, de még csak nem is a szovjet katonai bíróság által börtönbüntetésre ítélt személyek. Civilek voltak, akiket az NKVD fegyveresei erőszakkal hurcoltak a Szovjetunióba 1944/45 fordulóját követően – többségüket a német nemzetiszocialista politikáról alkotott nézeteiktől, illetve a náci politikában való részvételüktől függetlenül.

				Definíciók és számadatok

				Valójában ezek a deportáltak az úgynevezett „természetbeni” vagy „élő” jóvátétel ré-szét képezték, akiket elfogásukat követően a Szovjetunió területén működő számos kényszermunkatábor egyikébe szállítottak, hogy részt vegyenek a Wehrmacht okozta rombolás és pusztítás következményeinek felszámolásában. Mivel a háborús körül-mények miatt a 17 és 45 év közötti civil férfiak kevesen voltak, az NKVD fegyveresei gyakran asszonyokat, fiatal lányokat, gyermekeket, valamint időskorúakat is fogságba vetettek, akiknek többsége fizikai állóképesség híján alkalmatlan volt a szélsőségesen 

				mostoha körülmények közötti munkavégzésre. Legalább egyharmaduk nem is élte túl a viszontagságos utazást, illetve a lágerélet hányattatásait.

				Az alábbi táblázat áttekintést nyújt a második világháborút követően a Szovjet-unióba deportált német polgári személyek egyes csoportjairól.

				1. táblázat. A Szovjetunióba deportált német polgári személyek csoportjai

				
					Deportálás ideje

				

				
					Deportáltak csoportjai

				

				
					1

				

				
					1944–1945

				

				
					Kisebbségi németek Délkelet-Európában (Magyarország, Jugoszlávia, Románia, Bulgária, Csehszlovákia)

				

				
					2

				

				
					1945

				

				
					Német állampolgárok Németország keleti tartományaiban (Kelet- és Nyugat-Poroszország, Danzig, Szilézia, Pomeránia, Brandenburg)

				

				
					3

				

				
					1945–1948

				

				
					Német állampolgárok a königsbergi régióban (ekkor már szovjet fennhatóság alatt)

				

				
					4

				

				
					1945 után

				

				
					Akaratuk ellenére szovjet állampolgárként „repatriált” oroszországi német menekültek

				

				
					5

				

				
					1945

				

				
					Lengyelországi német menekültek, akiknek nem sikerült kijutniuk Nyugatra

				

				
					6

				

				
					1945 után

				

				
					Német tudósok, mérnökök, technikusok, szakmunkások stb. Németország szovjet meg-szállási övezetében (szovjet zóna/NDK), akiket úgynevezett. „szakértőként” kényszerítet-tek munkavégzésre a Szovjetunió területén

				

				
					7

				

				
					1947

				

				
					A szovjet zónában felállított „különleges táborokból” szovjet kényszermunkatáborokba szállított német foglyok

				

				A kutatás jelenlegi szakaszában nem állnak rendelkezésre megbízható adatok a Szov-jetunióba deportált német polgári személyek összlétszámáról. Továbbá eltérő szem-pontok és statisztikai módszerek alapján határozzák meg a szóban forgó csoportot. A szovjet levéltári iratok szerint mintegy 300 ezer németet tartóztattak le, és de-portáltak munkatáborokba 1944 decembere és 1945 áprilisa között. A német intéz-mények (a Vöröskereszt és az egyházak keresőszolgálatai) becslései szerint számuk 1944–1956 között összesen 500–700 ezerre tehető.

				2. táblázat. A Szovjetunióba deportált német polgári személyek száma származási hely szerint (forrás: Reichling 1986, 33. 5. táblázat)

				
					Származási hely

				

				
					Szám

				

				
					Németország keleti tartományai

				

				
					350 000

				

				
					Németország többi tartománya

				

				
					50 000

				

				
					Danzig szabad város

				

				
					10 000

				

				
					Lengyelország

				

				
					112 000

				

				
					Csehszlovákia

				

				
					30 000

				

				
					Balti államok

				

				
					30 000

				

				
					Magyarország

				

				
					30 000

				

				
					Románia

				

				
					89 000

				

				
					Jugoszlávia

				

				
					40 000

				

				
					Összesen

				

				
					721 000

				

				Valójában a szovjet statisztikai adatok csak a minimum minimumaként kezelhetők. Az orosz levéltárakban végzett kutatásaink arra mutatnak, hogy az elérhető száma-datok valójában se kimerítőnek, se átláthatónak nem tekinthetők. Az egyik problé-ma abból adódik, hogy a szovjet adatokat tartalmazó táblázatok többnyire az Ukrán SZSZK-ban és az Uráli területen felállított munkatáborokban nyilvántartásba vett „internáltakra” vonatkoznak, s nem adnak képet a deportálások valós nagyságrend-jéről. A szállítás közben és a gyűjtőhelyeken elhalálozott több ezer személy például soha nem került nyilvántartásba, és gyakran nagyobb csoportokat kihagytak a sta-tisztikákból.

				Mindazonáltal a szovjet források fontos adalékokkal szolgálnak azon német pol-gári személyek életkörülményeinek megismeréséhez (például az elhalálozások okai-ról, a halálozási arányokról, a repatriálási eljárásról stb.), akiket a deportálások első két hullámában (1944–1945) szállítottak a munkatáborokba. A szovjet iratokban ezeket az embereket mint „mobilizált internáltakat,” illetve „letartóztatott internáltakat” említik.

				3. táblázat. A szovjet fogolytáborokban fogva tartottak kategóriái

				
					Kategória

				

				
					A foglyok státusza

				

				
					Célállomás

				

				
					A

				

				
					Ellenséges katonai és paramilitáris szervezetek tagjai

				

				
					Hadifogolytáborok

				

				
					B

				

				
					„Letartóztatott internáltak” (német polgári személyek, akiket a „Vörös Hadsereg hátországának az ellenséges elemektől történő megtisztítása céljából foganatosított intézkedések” során fogtak el)

				

				
					Internálótáborok, (kényszermunka)

				

				
					G (D)

				

				
					„Mobilizált internáltak” (német polgári személyek, akiket a balkáni államokban soroztak be a Szovjetunió iparvidékein végzendő kényszer-munkára)

				

				
					Munkatáborok, munkászászlóaljak 

				

				
					V

				

				
					Szovjet állampolgárok (a Vörös Hadsereg hadifogságból kiszabadított katonái és a kiszabadított kényszermunkát végző foglyok)

				

				
					Szűrő- és internálótáborok a Szovjetunióban

				

				A „mobilizált internáltak”, mint a deportált német polgári személyek első kontingen-sének tagjai („G” vagy „D” csoport), a romániai, jugoszláviai, magyarországi, bulgáriai, csehszlovákiai német kisebbség soraiból kerültek ki a Szovjetunió Állami Védelmi Bizottságának 7161. és 7252. számú szigorúan titkos rendelete alapján, amelyet Joszif V. Sztálin és az NKVD vezetője, Lavrentyij P. Berija írt alá 1944. december 16-án.1 Ezekből a rendeletekből kitűnik, hogy az összegyűjtés, a szállítás, a célállomás és a munkaerő-mobilizálás meghatározása és felügyelete központi tervezés alapján a szovjet vezetés által történt. A művelet végrehajtása az NKVD hatáskörében maradt.

				1944. december 29-én kelt rendeletében Sztálin mintegy 140 ezer kényszer-munkással számolt, akiknek többségét, több mint százezer személyt, a szénbányák-ba, illetve vas- és acélkohászati gyárakba szándékoztak vinni az Ukrán SZSZK-ba (Sztalinóba, Vorosilovgrádba és Dnyepropetrovszkba). Az utasításban ezerfős mun-kászászlóaljak felállítását írták elő, amelyeket a hadsereg tisztjei irányítottak, és amelyeket teljes mértékben az ipari vezetés alá rendeltek. Az ipari komplexumok il-letékeseinek kellett gondoskodni a munkások élelemmel, munkaruházattal, fogyasz-tási cikkekkel, szálláshellyel, tüzelőanyaggal, világítással, tisztálkodási lehetőségekkel, ágyneművel, főzőedényekkel stb. történő ellátásáról.

				Részletes utasítások rendelkeztek továbbá a biztonsági intézkedésekről (a megfi-gyelésről, őrizetről, szögesdrótkerítésekről stb.), a kvóták teljesítéséről és a fizetések 

				
					1	Possekel 1998, 133–141.

				folyósításáról, a szökések és a fegyelemsértések megtorlásáról. A táborok rendjét az NKVD emberei felügyelték, az ott végzett titkos biztonsági tevékenység többnyire a táborok saját hatáskörébe tartozott.

				A második nagyszabású akció, a „letartóztatott internáltak” („B” csoport) depor-tálása 1945 januárja és áprilisa között zajlott le Németország keleti tartományai-ban a Berija által aláírt, „A Vörös Hadsereg hátországának az ellenséges elemektől történő megtisztítása céljából foganatosítandó intézkedésekről” szóló 0016. számú NKVD-rendelet alapján. Az NKVD parancsnokai azt az utasítást kapták, hogy tar-tóztassák le a külföldi titkosszolgálatok „ügynökeit”, a „kémeket”, „terroristákat”, „az ellenséges szervezetek és csoportok tagjait” stb. Az Állami Védelmi Bizottság 7467. számú és az NKVD 0061. számú rendelete az összes 17 és 50 év közötti mun-kaképes férfi „mobilizálására” utasított (ez kb. 78 ezer férfi és nő összegyűjtését ered-ményezte), akiket munkászászlóaljakba szervezve a Szovjetunió, elsősorban az Ukrán SZSZK és a Belorusz SZSZK területére kellett szállítani. Az akció lebonyolításának legfőbb felelőse az NKVD volt.2

				Az 1945-ös év elején Berija 500 ezer főre becsülte a felállítandó és a Szovjet-unió területére szállítandó német munkáshadsereg összlétszámát. 1945 áprilisában 138 200 német letartóztatásáról tájékoztatta Sztálint. Egy 97 487 főből álló kontin-genst kellett a Szovjetunió iparvidékeire juttatni, ahol elsősorban szénbányákban és fémipari üzemekben akarták dolgoztatni őket. Berija szerint az „internáltaknak” csak a fele volt nehéz fizikai munkára fogható. A többiek túl öregek és gyengék voltak a munkavégzéshez: ötezren el is haláloztak az addigi utolsó „akció” és a kiszállítás során. Ezenfelül az NKVD nyomozati anyagai szerint a letartóztatottak korábban többnyire a „fasiszta pártok” és a nemzetiszocialista tömegszervezetek (a Hitlerju-gend és a Bund Deutscher Mädel, a Deutsche Arbeitsfront, a Volkssturm stb.) egy-szerű tagjai voltak, és mint ilyenek, „operatív szempontból” érdektelenek a szovjet titkosszolgálatok számára.3

				Ezért az NKVD immár a mobilizáció mielőbbi leállítását sürgette. A letartóz-tatottakat eszerint nem a Szovjetunióba kellett szállítani, hanem a Németország területén található börtönökbe és táborokba zárni. A fogyatékos, beteg és idős „in-ternáltakat”, valamint a gyermekes asszonyokat vissza kellett küldeni Németország-

				
					2	Uo. 142–155.

					3	Uo. 175–177.

				ba. Az NKVD 1945. április 18-án kelt 00315. számú rendelete új időszakot nyitott meg, megteremtve a német polgári személyeknek a Németország szovjet megszállási övezetében felállított „különleges táborokba” való (később bevett gyakorlattá vált) internálását. 4

				Életkörülmények a szovjet munkatáborokban

				A szovjet hatóságok szemében a német polgári deportáltak elsősorban olcsó és le-írható munkaerőt jelentettek, akiket semmiféle jogok nem illettek meg, és akik csak minimális gondoskodást igényeltek az életben maradáshoz. Ugyanakkor a rabszolga-munka csak addig lehetett hatékony, amíg a munkások létszámát és fizikai állapotát állandó szinten tudták tartani. Ebben a tekintetben az NKVD és az iparvállalatok illetékesei közötti ellentétek nagyon hamar felszínre kerültek.

				Az NKVD részletes utasításokban és előírásokban rendelkezett az elszállásolással és élelmezéssel, a táborok felszerelésével és a munka megszervezésével kapcsolatos feladatok felelősségének kérdéséről. Mégis, amikor az egyes transzportok megérkez-tek a célállomásukra, nyilvánvalóvá vált, hogy a több tízezer ember elszállásolásának és élelmezésének legalapvetőbb feltételei sem adottak. Számos munkászászlóalj ma-radt ágyak és bútorok nélkül, így az embereknek a puszta földön kellett étkezniük és aludniuk. Az ukrajnai szénbányákban dolgoztatott „internáltak” többsége még 1945 nyarán sem jutott munkaruhához, lábbelihez, alsóneműhöz, főzőedényekhez, tányé-rokhoz, szappanhoz és gyógyszerekhez. A magas halálozási arányhoz hozzájárultak a rossz higiéniás körülmények, a hiányos élelmezés és a rendkívül nehéz munka is: például a Vorosilovgrádi területen a „szénbányászati népbiztos” alá rendelt kb. 40 ezer internált 10%-a már az első néhány hónap során elhalálozott. Voltak munkászászló-aljak, ahol az első hónapokban a halálozási ráta 30–50% között volt.5

				Ez a katasztrofális helyzet azért vált kritikussá, mert az iparvállalatok illetékesei nem tettek eleget kötelezettségeiknek, és közönnyel viseltettek az „internáltak” élet-körülményei iránt. A Gupvi (Hadifogoly- és Internáltügyek Főigazgatósága) ellenő-reinek panaszait teljes mértékben figyelmen kívül hagyták. Az ellenőrzések alacsony hatékonysággal működtek, és többnyire semmilyen eredménnyel nem jártak. Ezért 

				
					4	Uo. 178.

					5	Vö. Schmidt 2010, 20–22.

				a Gupvi kezdeményezte, hogy az NKVD/MVD vegye át a teljes felelősséget az „in-ternáltak” táborai felett. Ezeknek az embereknek ugyanazon elbánásban kellett volna részesülniük, mint a hadifoglyoknak, és csak akkor kerülhettek volna az iparvállala-tok rendelkezési állományába, ha azok garantálták volna alapvető szükségleteik ellá-tását. Ezek az intézkedések nagyban hozzájárultak volna az „internáltak” által végzett munka hatékonyságának javításához, eredményességének növeléséhez. Az indítvá-nyozott változtatások azonban elmaradtak.6

				A szovjet hatóságok tökéletesen tisztában voltak a tábori megbetegedések gyako-riságának, a fertőzések gyors terjedésének okaival, és fel is állítottak egy különleges Gupvi-bizottságot, hogy elejét vegyék a nagyarányú elhalálozásoknak. A közegész-ségügyi hatóságok beavatkozását kérték; orvosok alkalmazásával és egészségügyi központok felállításával igyekeztek segíteni a megfelelő egészségügyi ellátást és a megbetegedett „internáltak” helyben történő kórházi kezelését. Noha a járványügyi helyzetet sikerült stabilizálni, és a halálozási mutatók is javultak, az „internáltak” élet-körülményei számos táborban nem igazán változtak meg. A Szovjetunió Miniszter-tanácsa még 1948 májusában is szükségét érezte, hogy utasítást adjon az illetékesek-nek, gondoskodjanak a „német internáltak normális élet- és munkakörülményeinek kialakításáról”, és minden egyes internáltnak biztosítsanak minimum két négyzet-méternyi lakóterületet. Sok táborban még három évvel az „internáltak” megérkezé-sét követően sem biztosították a legalapvetőbb igények kielégítését sem. Mindenhol hiány volt a téli hidegnek ellenálló építményekből, kályhákból, tűzhelyekből és fű-tőanyagokból, mellékhelyiségekből, ágyakból és hálószobákból, ágyneműből, alsóru-házatból, tisztálkodási eszközökből, ivóvízből, víztárolókból, gyógyszerekből és oltó-anyagokból, fertőtlenítőhelyiségekből, mosdókból és munkaruházatból, lábbelikből és szerszámokból stb.

				Ilyen hiányosságok mellett és a rossz szervezés miatt az „internáltak” nem voltak képesek optimális mértékben hozzájárulni a Szovjetunió újjáépítéséhez. Ha alacsony munkabérük nem fedezte elszállásolásuk, élelmezésük, gyógyszereik és egyéb szük-ségleteik költségeit, akkor „munkaadójuk” adósaivá váltak, és „tartozásaikat” nyilván-tartották. Mindezen visszásságok tükrében kérdéses, hogy a német polgári „internál-tak” kizsákmányolása végső soron szolgálta-e egyáltalán a gazdasági érdekeket.7

				
					6	Uo. 21.

					7	Uo. 22.

				Összességében elmondható, hogy a német polgári „internáltak” helyzete még az ugyancsak kizsákmányolt német hadifoglyokénál is rosszabb volt. Körülményeiket valamivel elviselhetőbbé tette, ha a rokonok és a szomszédok együtt maradtak, és köl-csönösen támogathatták egymást. Az első években az „internáltaknak” nem engedé-lyezték, hogy kapcsolatba lépjenek otthon maradt családjukkal. Reményvesztettnek és a tábori viszonyokkal szemben teljesen kiszolgáltatottnak érezték magukat.

				Statisztikai összegzés

				Az első, 1945. május 1-jére datált összeírás során 288 459 német „mobilizáltat” és „le-tartóztatott internáltat” számoltak össze. A repatriálás, a táborok közti költöztetések és a magas halálozási ráta következtében az „internáltak” összlétszáma 1945 végére az eredeti felére csökkent.

				1945–1947 között a német „internáltak” mintegy 20%-a elhalálozott. A „B” csoportban a betegségek és a halálesetek aránya lényegesen magasabb volt, mint a „G” csoportban.

				Az A. Kobulov altábornagy által aláírt, „A nyugati nemzetiségű internáltakra vo-natkozó információk 1950. január 20-tól” című dokumentum azt a látszatot keltette, hogy „mindössze” 3727 „B” és „G” kategóriájú német polgári „internált” maradt a Szovjetunió területén, többségük a „B” kategóriából. Eszerint a németeket vagy hadi-fogolytáborokba költöztették, vagy szovjet hadbíróságok ítélete alapján börtönbün-tetésüket töltötték, illetve börtönkórházakban voltak.8

				Ugyanakkor a Német Vöröskereszt hamburgi keresőszolgálatának feltételezése szerint legalább 170 ezer német nemzetiségű polgári deportáltat tartottak vissza a Szovjetunióban. Adenauer kancellár 1955-ös moszkvai látogatásakor a német dele-gáció becslése szerint a német nemzetiségű polgári deportáltak közössége összesen 130 ezer főt – férfiakat és asszonyokat – számlált, akiknek a szabadon bocsátását kérte a küldöttség. Ezen személyek létezésére magán- és hivatalos levelek szolgálnak bizonyítékul.9

				A német polgári deportáltak első nagy, több mint ezer főt – többségükben délke-let-európai származású, német állampolgárságú „áttelepülőt” – számláló transzportja 

				
					8	Uo. 19.

					9	Uo. 19.

				a kazahsztáni Karagandából indult haza, és néhány nappal karácsony előtt, 1955. de-cember 18-án érkezett meg Fürstenwaldéba, a Német Demokratikus Köztársaságba.

				„Emlékezés” és „kulturális emlékezet”

				A német nemzetiségű polgári deportáltak sajátos szovjetunióbeli tapasztalatai na-gyon kevéssé vannak jelen a német kulturális emlékezetben. A Német Szövetségi Köztársaságban sorsuknak jórészt csak marginális jelentőséget tulajdonítottak a ke-letről kitelepített sokmillió német menekült és a német hadifoglyok viszontagságai-hoz képest. A volt NDK-ban az elmenekülés, a kitelepítések és a deportálások témá-ját a legszigorúbb tabuként kezelték. Ma, több mint 25 évvel a német újraegyesítést követően, az újabb megközelítéseknek és forrásoknak köszönhetően lehetségessé, sőt szükségessé vált a történelem ezen elhallgatott vagy elfeledett fejezetének felidézése, a történeti kutatások kiemelt témájává emelése. 

				Bognár Zalán

				Civilek deportálása Magyarországróla Gupvi lágereibe

				Tények, adatok, összefüggések

				„Mai magyar társadalmunk egyik legégetőbb és legfájóbb kérdése a fogoly-ügy. Ér-dekelve van ebben annak minden rendű rétege és minden rangú tagja.”1 Ezekkel a sorokkal kezdődik gróf Teleki Géza vallás és közoktatásügyi miniszternek – Teleki Pál fiának – 1945 nyarán Miklós Béla miniszterelnökhöz írt egyik levele. E kérdés társadalmi fontosságát emelte ki a következő kormány miniszterelnöke, Tildy Zoltán 1945. november 30-án a parlamentben elmondott kormányprogramjában is: „A ha-difoglyok és deportáltak hazahozatala az egyik legfájóbb magyar kérdés, s a kormány egyik legfontosabb feladata.”2 E két idézet is kiválóan kifejezi, hogy a második világ-háború utáni magyar társadalom egyik legégetőbb kérdése a szövetséges hatalmak fogságába került katonai és polgári személyek sorsa és mielőbbi hazahozatala volt. Annál is inkább, mivel a második világháború alatti 172 ezer km2-es és 14,7 millió fős Magyarországról – tehát nem a mai Magyarország területéről – mintegy 1,2 mil-lió magyar állampolgár – katona és civil – került a szövetséges hatalmak fogságába. (A mai, 93 ezer km2-es Magyarország területére vetített számuk 900 ezer főre te-hető.) Közülük mintegy 300 ezernek a nyugati, míg mintegy 900 ezernek a szovjet (hadi)fogság3 sanyarú sorsa jutott osztályrészül.4

				
					1	MNL OL XIX-J-1-j 21. doboz, IV-438/9, 145.420/7–1945.

					2	G. Vass (szerk.) 2005, 24.

					3	A (hadi)fogság szó ilyen módon való írása azt jelzi, hogy a katonákon kívül, jogtalanul – „málenkij robot” vagy igazoltatás ürügyén – polgári lakosokat is tömegesen vetettek hadi-fogságba, s hurcoltak szovjetunióbeli kényszermunkára. A málenkij robotról bővebben lásd Bognár (szerk.) 2009.

					4	Bognár 2001, 46–55.

				Ez a hatalmas létszám több mint másfélszerese volt az első világháborúban a tör-ténelmi Magyarország 325 ezer km2-es területéről hadifogságba esettek számának.5 Igaz, az első világháborúban nem vált az egész ország területe hadszíntérré, ráadásul akkor a Kárpátokon keresztül betörő orosz hadsereg nem hurcolta el tömegesen a polgári lakosságot. Ezek az emberek az ország aktív korú férfilakosságának közel harmadát tették ki. Az országban szinte nem volt olyan család, amelyiket ne érintette volna közvetve vagy közvetlenül a (hadi)fogolykérdés.

				S itt álljunk meg egy pillanatra, hiszen maga Teleki Géza sem hadifogolyügy-ről, hanem fogolyügyről írt, mivel teljesen tisztában volt azzal, hogy nemcsak ma-gyar katonák kerültek szovjet fogságba, hanem magyar civilek is tömegesen, számuk mintegy 300 ezer főre tehető. Ebből 190–230 ezer főt a trianoni Magyarországról, a többi 80–90 ezret a visszacsatolt területekről hurcoltak el. Utóbbiak közül 30 ezerre teszik a Kárpátaljáról,6 25–35 ezerre a Trianonban Romániának juttatott területről (Észak-Partium, Észak-Erdély, Székelyföld),7 minimum 15 ezerre a visszacsatolt dél-vidéki és mintegy 10 ezerre a visszacsatolt felvidéki területekről elhurcolt magyar és német polgári lakosok számát8. Az elhurcoltak túlnyomó többségét hadifogolyként, kisebb részüket német származásuk indokával internáltként hurcolták el. Utóbbiak között nők is voltak szép számmal. A korabeli, a Vörös Hadsereg által megszállt Ma-gyarországon róluk is csak a hadifogolyügy keretében lehetett szólni. Így fordult elő, hogy a kommunista párt által kiadott Magyar Hadirokkant, Hadifogoly Híradó 1948. július 16-i számának címlapján a következő áll: „Újabb 3000 hadifogoly érkezett Máramarosszigetre”, akik között „960 polgári személy, köztük 580 nő” volt (1. ábra). Írták ezt annak ellenére, hogy a Magyar Királyi Honvédségben nők nem szolgáltak, tehát nem is eshettek hadifogságba. Ennek dacára Debrecenben a Hadifogoly-átvevő Bizottságtól a szovjet lágerekből szabadon bocsátott nők is olyan igazolást kaptak, hogy „hadifogságból tértek haza”.9

				
					5	Ravasz 2005, 170.

					6	Dupka 2015, 68–88.; Molnár D. 2015, 117–118.

					7	Murádin 2015, 88–99.

					8	Az ezekre vonatkozó számításokat lásd Köteles 2015, 61–68. és Weiss 2015, 101–103.

					9	Bognár (szerk.) 2009, 57.

				1. ábra. A kommunista párt által kiadott Magyar Hadirokkant, Hadifogoly Híradó 1948. július 16-i számának címlapja (forrás: Országos Széchenyi Könyvtár)

				Az orosz levéltárakból előkerült szovjet dokumentumok is azt igazolják, hogy a civil foglyok megnevezése – hadifoglyok, internáltak vagy csak egyszerűen letartóz-tatottak – mindig a felsőbb szervek parancsaitól függött. Így például a 2. Ukrán Front parancsnoka, Malinovszkij marsall által Budapest ostroma során összeszedett civilek egy részét – 12 933 főt – hadifoglyokból átsorolták az internáltak nyilvántartásába.10 A hadifoglyok és internáltak közti különbség értelmezésében fennálló zavart a Szov-jetunió Népbiztosainak Tanácsa által 1941. július 1-jén jóváhagyott 1798-800. T. [Titkos] számú határozat is elősegítette, amely szerint: „Hadifoglyoknak minősülnek: a) a Szovjetunióval hadiállapotban lévő államok fegyveres erejéhez tartozó mindazon személyek, akik katonai tevékenység során estek fogságba, továbbá ezen országoknak a Szovjetunió területére internált polgári személyei” [kiemelés tőlem – B. Z.].11 Mind-ezeken túl az a tény is erősen csökkenti a szovjet dokumentumok valóságértékét, 

				
					10	Varga 2009, 156.

					11	Első magyar nyelvű közlése: Dupka–Korszun 1997. 39.; A határozat teljes közlése: Var-ga (főszerk.) 2006, 55–59.

				hogy civil férfiak és fiúk tömegeit hurcolták el hadifogolyként, tehát olyan emberek-nek beállítva őket, mintha egy ellenséges ország fegyveres erejében harcoltak volna a Szovjetunió ellen.

				Logikusan nem is várhatjuk el, hogy a terrorra, a félelemre épített totális dikta-túrában keletkezett dokumentumok a valóságot mutassák. Leginkább azt mutatták, amit a felettesek elvártak a beosztottjaiktól. Nem véletlen, hogy a ’30-as évek végi Szovjetunióban közmondássá vált: Háromféle ember van a Szovjetunióban: aki volt, aki van, és aki lesz lágerben.

				A Magyarországról a Szovjetunióba elhurcolt civileknek – szándékosan vagy fél-reértések miatti – tisztázatlan fogolystátusza is indokolja a magyar köznyelvben ki-alakult és a történész szakma által is átvett „málenkij robotos” kifejezés használatát. A kifejezés eredete az orosz „malenykaja rabota” szókapcsolat, amelynek magyar je-lentése „kis munka”. A Magyarország területére érkezett szovjet fegyveres szervek – a Vörös Hadsereg és a Belügyi Népbiztosság (NKVD) – emberei többnyire ennek a két szónak a sűrű használatával, vagyis a front mögötti területen végzendő, rövid ideig tartó munka vagy csak néhány perces igazoltatás, esetenként a „kis munkát” követő igazolás, igazolvány kiadásának a hamis ígéretével hurcolták el a polgári lakosság tö-megeit többéves szovjetunióbeli kényszermunkára. Ezekkel a hazugságokkal csapták be az ártatlan civilek százezreit, hogy az esetleges tiltakozásoknak, ellenszegülések-nek, valamint a szökési kísérleteknek elejét vegyék. Ezért vált ez a két szó, a „málenkij robot” Magyarországon a köztudatban, majd ennek nyomán a történész szakmában is a polgári lakosság tömeges elhurcolásának és többéves szovjetunióbeli kényszer-munkájának terminus technicusává.

				A „málenkij robotosok”, akár hadifogolyként, akár internáltként hurcolták el őket, nem a Szolzsenyicin műveiből jól ismert Gulag (Glavnoje upravlenyije lagerej – Lá-gerek Főigazgatósága), hanem az úgynevezett Gupvi (Glavnoje upravlenyije po gyel-am vojennoplennih i intyernyirovannih – Hadifogoly- és Internáltügyek Főigazgató-sága) felügyelete alatt működő lágerekbe kerültek. A Gupvi és a Gulag felettes szerve egyaránt az NKVD volt, ugyanakkor több eltérés volt a két táborrendszer között. A Gupvi lágereinek lakóit tömegesen, ítélet nélkül hurcolták el, személyes kilétük lényegtelen volt, elvitelükkor szinte csak egy dolgot tartottak szem előtt, hogy a ter-vezett fogolylétszám meglegyen, illetve, hogy az adott etnikai csoportot – például a kárpátaljai magyar és német férfilakosságot – úgymond „izolálják”. A Gulag börtöne-ibe, lágereibe és rabtelepeire viszont személyre szabott, többnyire koholt vádakra ala-pozott ítélet alapján kerültek a „kiválasztottak”. További lényeges különbségek voltak 

				a lágerlakók ellátása és a lágereknek a Szovjetunión belüli elhelyezkedése között. Míg a Gupvi lágereinek túlnyomó többsége a birodalom európai részén helyezkedett el (ezen belül is az internálótáborok leginkább a dél-ukrajnai térségben, a Donyec-me-dencében lévő szénbányáknál), addig a Gulag lágerei 1941 nyarától dominánsan az uráli és az ázsiai területen voltak. A Gupvit a külföldiek Gulagjának is nevezték.

				A polgári lakosság elhurcolásának okai, az elhurcoltak főbb csoportjai

				A polgári lakosság tömeges elhurcolásának alapvető oka a Szovjetunió hatalmas munkaerőhiánya volt, amelyet a szovjet szocialista rendszert irányító kommunista állampárt az eszmeisége alapján – nemcsak hadifoglyokkal – hanem az elfoglalt or-szágok állampolgáraival is pótolni akart, akik tömeges és ingyenes munkaerőt jelen-tettek. A sztálini diktatúrának nagy tapasztalata volt a kényszermunkaerő alkalmazá-sában, hiszen ekkorra már több millió szovjet állampolgár kényszerült megismerni a Gulag lágereinek poklát.

				E munkaerő külföldről történő beszerzéséhez szolgált ideológiai alapul a kol-lektív bűnösség elve, amelyet ugyan a magyarokkal szemben a sztálini vezetés hi-vatalosan nem mondott ki, de a gyakorlatban mindig is alkalmazott. Sztálin már az 1943. március 23-i, Eden brit külügyminiszterrel folytatott megbeszélésén leszögez-te: „Magyarországot meg kell büntetni.”12 Néhány hónappal később a brit diplomácia megkeresésére Molotov külügyi népbiztos 1943. június 7-i válaszában a követke-zőket írta: „A szovjet kormány úgy véli, hogy azért a fegyveres segítségért, melyet Magyarország Németországnak nyújtott […], a felelősséget nemcsak a magyar kor-mánynak kell viselnie, hanem kisebb vagy nagyobb mértékben a magyar népnek is.”13

				A tömeges deportálások általános indokai mellett a korabeli, revideált, 172 ezer km2-es, 14,7 milliós Magyarországról történt civil elhurcolások, illetve a „málenkij robotosok” – a dokumentumok alapján – három csoportba sorolhatók:

				– hadifogolylétszám-kiegészítés,

				– etnikai tisztogatás,

				– németként való internálás.

				
					12	Ránki 1978, 14.

					13	Juhász 1978, 158–159.

				2. ábra. A Gulag és a Gupvi lágerrendszerébe kerültek, illetve a „málenkij robotosok” csoportjai. Szerkesztette Bognár Zalán

				A hadifogolylétszám-kiegészítésként elhurcoltak

				A hadifogolylétszám-kiegészítéseknek kétféle indítéka volt: az egyik egy legfelsőbb szintű utasításból eredt, a másik helyi szintű, szubjektív döntés volt.

				A rendelkezésre álló dokumentumokból egy legfelsőbb szintű döntés körvonalai rajzolódnak ki, amely alapján a szovjet fegyveres szerveknek az egész ország területén össze kellett szedni és hadifogságba vetni azokat a férfiakat, akik 1941-től katonai szolgálatot teljesítettek. E tekintetben Budapest szovjet városparancsnoka, Csernyi-sov nem köntörfalazott, hanem Hátszeghi Ottó ezredesnek, az Ideiglenes Nemzeti Kormány budapesti összekötő tisztjének nyíltan kijelentette, hogy azok, „akik 1941 óta katonai szolgálatot teljesítettek, jelentkezésre lesznek felszólítva, s azután fogoly-táborba kerülnek.”14

				A parancsot a legkülönbözőbb módokon, a legkülönfélébb megtévesztésekkel hajtották végre. Szombathelyen hirdetményben közölték, hogy a városban tartózko-dó katonaviselt személyek jelentkezzenek karhatalmi szolgálatra az új, demokratikus hadseregbe.15 Másutt azt doboltatták ki, hogy aki kincstári ruházattal rendelkezik, annak azt le kell adnia.16 A felhívásnak eleget tevőket fegyveres őrök kísérték a leg-közelebbi hadifogoly-gyűjtőtáborba.

				Megdöbbentő, hogy a magyarországi harcok befejezése után több mint másfél hónappal még mindig szedték össze a katonaviselt embereket. A magyar kormány 1945. június 5-én fordult kérelemmel a szovjetek által uralt Szövetséges Ellenőrző Bizottsághoz, hogy az 1945. május 30-án (!) Somogy vármegyéből elhurcolt, 1941-től katonai szolgálatot teljesített férfiakat bocsássák szabadon.17

				A legtöbb helyen a végrehajtásnál már nem a parancsban megadott kritériumot tartották szem előtt, hanem azt, hogy minél több kényszermunkásra tegyenek szert. Így sok helyen nem csak azokat hurcolták el, akik 1941-től katonai szolgálatot telje-sítettek, hanem minden katonaköteles korú, 18 és 50 év közötti férfit. Sokszor még ezekre a korhatárokra sem voltak tekintettel. Például az ivánci körjegyzőségben min-den 16–45 év közötti férfinak kellett jelentkeznie ötnapi élelemmel és két rend fehér-

				
					14	HL 1274/ált. – 1945.

					15	MNL OL XIX-J-1-q 145.492/7. – 1945.

					16	MNL OL XIX-J-1-q 25.440/pol. – 1945.

					17	MNL OL XIX-J-1-q 30.102/pol. – 1945.

				neművel a községházán „málenkij robotra”.18 Sőt Baranya vármegye nyugati részében már a 14–50 éves korú fiúkat, illetve férfiakat szedték össze, s hurcolták el.19 Több-nyire főbelövés terhe mellett kellett a lakosoknak jelentkezniük, sőt egyes helyeken a családtagok elleni megtorló intézkedéseket is kilátásba helyeztek.

				A helyi szintű döntések, elhurcolások felelősei a szovjet magasabb egységek pa-rancsnokai voltak, akik a feletteseik által kitűzött hadműveleti célok elérésének késé-sét vagy kudarcát általában az ellenséges erők vártnál magasabb létszámával magya-rázták.

				Így például az elhúzódó tordai csata miatt a környező településekről mintegy tízezer civilt hurcoltak el, köztük Kolozsvárról ötezret.20 A szovjetek számára hadmű-veleti kudarccal végződő tiszántúli páncélos csata miatt Nyíregyházáról, Debrecenből és környékükről szedtek össze több mint tízezer embert.

				Azonban a budapesti csata okán történt elhurcolások mérete minden addigi és utána következő elhurcolásokét meghaladta, ami mögött legfőbb indítékként való-színűleg Malinovszkij marsall önigazoló mesterkedése rejlik. Sztálin ugyanis siettette Budapest elfoglalását. Azt a parancsot adta 1944. október 28-án Malinovszkijnak, hogy csapatai mielőbb, menetből foglalják el a magyar fővárost. Ezzel szemben a Budapest-hadművelet 108 napig, míg a főváros katlancsatája – az ostromgyűrű be-záródása után – 52 napig elhúzódott, és csak február 13-án fejeződött be. (Hadd je-gyezzem meg, hogy az első világháborúban győztes nagyhatalom, Franciaország csak 43 napig volt képes ellenállni a náci Németország haderejének!) Az ostrom elhúzó-dása annál is kellemetlenebb volt Malinovszkij számára, mivel a Zsukov 1. Belorusz Frontjának páncélos ékei ekkorra már 60 km-re megközelítették Berlint. Moszkvá-ban pedig nem értették, hogy mi az oka az ostrom elhúzódásának, és egyre türelmet-lenebbek lettek.21

				A tábornok a felelősségre vonástól való félelmében Budapest bevételének elhúzó-dását az ellenséges erők vártnál nagyobb, 180–200 ezer fős létszámával magyarázta.22 Ezzel szemben a Budapesten körülzárt német–magyar védősereg csak 79 ezer fő 

				
					18	MNL OL XIX-J-1-q 27.338/pol. – 1945.

					19	MNL OL XIX-J-1-q 27.832/pol. – 1945.

					20	Murádin 2004, 57–65.

					21	Rákosi 1997, I. 141–142.

					22	Zaharov (szerk.) 1973, 230.; Gosztonyi 1964, 37.; Artyemjev 1950, 54.

				volt.23 Malinovszkij az ostromról szóló végső, összegző jelentésében arról számolt be, hogy 188 ezer fős ellenséges erőt számolt fel, a német és magyar katonák közül mintegy 50 ezren meghaltak, 138 ezren fogságba estek.24 Ugyanakkor a főváros védői közül – a harcok hevességét és a németek magas halálozási arányát ismerve – csak maximum 35–40 ezren eshettek szovjet fogságba. Tehát hiányzott mintegy 100 ezer hadifogoly.

				Ha azonban a fiktív, 188 ezer fős védősereg létszámból vonjuk ki a valódi, 79 ezer fős létszámot, akkor a különbség még nagyobb, 109 ezer fő.25 Döbbenetes adat! Ugyanakkor a 100 ezer fő körüli adatot erősíti meg a nyugati emigrációban, 1950-ben kiadott Fehér könyv26 is, amelyet az ENSZ hitelesnek fogadott el.27

				Mindenesetre a valóságos és a fiktív létszámadatok közti hatalmas különbség a Vörös Hadsereg marsalljának komoly problémát okozott, ugyanis a hadifoglyokat át kellett adnia az NKVD Gupvinak, illetve eljuttatnia annak hadseregbeli fogadópont-jaihoz.28 Malinovszkij a hiányzó fogolymennyiséget Budapest és az azt körülvevő agglomeráció polgári lakosságából pótolta.

				Vitték a civileket az óvóhelyekről, a lakásokból, az utcákról, sőt a gyárakból, az üzemekből is igazolás vagy csak egy kis munka, málenkij robot ígéretével. Nem kí-mélték a kórházak járóképes betegeit sem, akiket sokszor a személyzettel együtt hajtottak hadifogolytáborokba. Különös előszeretettel vitték el az egyenruhás köz-alkalmazottakat, a postásokat, a vasutasokat, a BSZKRT-sokat (budapesti tömeg-közlekedési vállalat) vagy éppen a rendőröket. Az elhúzódó ostrom magyarázatául a szovjet katonai vezetésnek jól jöttek ezek az egyenruhások a civil foglyok tömege közt, mivel könnyen rájuk süthették, hogy valamilyen különleges fegyveres testüle-teknek a tagjaik.

				A marsall, hogy tovább valószínűsítse csalását, egyéb „fogásokat” is alkalmazott. Egy, a Külügyminisztériumhoz írt felháborodott hangú levélben például a következő olvasható: „Újabban az oroszok a magyar hadifoglyokat beöltöztetik német egyenru-hába, ezzel akarják a világot félrevezetni, hogy német foglyot visznek, persze senki-

				
					23	Ungváry 1998, 71., 305.

					24	Zaharov (szerk.) 1973, 262.; Ugyanezt az adatot citálja Tóth 1975, 412.

					25	Budapest védőinek létszámadatairól és az elhurcolásokról bővebben lásd Bognár 2000.

					26	Magyar Harcosok Bajtársi Közössége Hadifogolyszolgálata (szerk.) 1950, 9.

					27	Stark 1989, 105.

					28	Galickij 1990, 42.

				nek nem szabad megközelíteni a fogolyszállítmányt.”29 Jellemző volt az a módszer is, hogy a vasúti szállításoknál a magyar civil és katona hadifoglyok közé vagononként tíz-húsz németet beraktak, így az egész szerelvény német hadifogoly-szállítmányként futott.30

				A szovjeteknek teljesen mindegy volt a foglyok kiléte, csak egy dolog volt fontos: a létszám.

				Több antifasiszta ellenállót, valamint a szovjetek oldalán, a Budai Önkéntes Ez-red tagjaként harcolt magyar katonát is fogságba vetettek.31 Megdöbbentő példaként hadd említsem meg D. Róbert antifasiszta ellenálló esetét, akit a nyilasok az And-rássy út 60.-ban megkínoztak, „majd a Duna-partra vitték kivégezni, több társával együtt.” A rájuk leadott géppisztolysorozat D. Róbertet nem sebezte meg halálosan. „Felgyógyult, de 1945. április 3-án ismeretlen okból, a nála lévő ellenállási mozgalmi igazolványa ellenére elvitték, ahonnan a máramarosszigeti fogolytáborba került” – olvasható az egyik szabadítási kérelemben.32

				A budapesti gettóba zárt zsidóság egy része sem sokáig örülhetett a január 18-i felszabadulásnak, mert többüket még aznap, hazatérve lakásukba, a lakótársaikkal együtt hurcolták el.33 Sőt a náci Németországba deportált sok zsidó személyt, akik túlélték a koncentrációs táborok borzalmait, hazafele jövet vagy hazaérkezve Buda-pestre – az orosz, illetve angol nyelvű igazolásukat semmibe véve – hurcolták el egy másik embertelen birodalom lágereibe.34

				13 éves gyerekeket és 50 felettieket is elhurcoltak, mint például Elter Dezsőt édesapjával együtt az egyik budapesti gyár óvóhelyéről.35

				A Budapest környéki településekről is tömegesen vitték az embereket. Például a rákospalotai városháza elől 1945. január 27-én mintegy 600 férfit.36 Január 8-án 

				
					29	MNL OL XIX-J-1-q 30.002/pol.– 1945.

					30	HL Tgy. 3225. Kiss István: Egy mezítelen a többszázezer közül. Fogságom naplója. Szovjet fogságom 594 napja 4.; VHBSZ 421. – 1993. Balczó István volt civil (hadi)fogoly visszaemlékezése 1.; VHBSZ 288. – 1992. Baranyai Béla 1.

					31	MNL OL XIX-J-1-q 27.760/pol. – 1945.

					32	MNL OL XIX-J-1-q 145.131/7. – 1945.

					33	MNL OL XIX-J-1-q 27.684/pol. – 1945.

					34	Pl. MNL OL XIX-J-1-q 27.217/pol. – 1945., 27.229/pol. – 1945., 27.228/pol. – 1945.

					35	MNL OL XIX-J-1-q 27.732/pol. – 1945.; Interjú Elter Dezsővel. A hangfelvétel a szer-ző birtokában van.

					36	MNL OL XIX-J-1-q 27.495/pol. – 1945.

				Érdről és a környékbeli településekről 3–6 ezer lakost,37 Pesthidegkútról január 14-én mintegy 700 főt.38 Kesztölcről 1944. december 30-án igazoltatás címén 254 bányászt hurcoltak hadifogságba.39

				Március végén – miután a Gupvi emberei addigra vélhetően összesítették a buda-pesti csata folytán hadifogságba vetettek létszámát, amely még mindig nem érte el a marsall által lejelentettet – újabb lendületet vett a civilek elhurcolása. Erről március 29-i jelentésében Hátszeghi ezredes a következőket írta: „4-5 nap óta Budapesten ismét tömegesen hurcolják el a férfilakosságot. Egyes épülettömböket körülzárnak, és a férfiakat 18–50 évig – állítólag igazoltatás céljából – először a GPU [valójában az NKVD, amelybe a GPU 1934-ben beolvadt – B. Z.] parancsnokságokra, majd ismeretlen helyre viszik. Az elhurcoltak közül csak kevesen térnek vissza otthonuk-ba. Kérek sürgős intézkedést a Szövetséges Ellenőrző Bizottságnál.”40 Még Rákosi Mátyás, a Magyar Kommunista Párt főtitkára is a következőképpen fakadt ki Georgi Dimitrovnak, a Bolgár Kommunista Párt főtitkárának írt egyik levelében: „Nagy ne-hézséget okoz nekünk, hogy a razziák Budapest utcáin újra nagyobb méreteket ölte-nek. Némely napokon a gyárba menő vagy onnan jövő munkások ezreit fogják össze az utcákon és, mint hadifoglyokat, különböző táborokba viszik őket. A Központi Bizottság házát naponta valósággal megszállják az izgatott hozzátartozók.”41

				Budapestről és környékéről decembertől április végéig tartott a civilek összesze-dése,42 akiket 8 településen kialakított 12 hadifogolytábor-részlegben gyűjtöttek ö-sze43 (3. ábra). A pesti oldalról a legtöbb foglyot a gödöllői és a ceglédi, míg a budai oldalról gyalogmenetben a bajai lágerbe vitték. Utóbbi esetében a foglyokat közel 200 km-t hajtották 6–7 napon keresztül, hiányos öltözékben, sokszor mínusz 10–20 fokos hidegben, szinte étlen-szomjan. E hadifogolytáborok lakóinak több mint a fele civil volt, különösen a gödöllőiben, ahol ez az arány 80–85%-ot tett ki. Több vi-szaemlékező között ezt erősítette meg Kosáry Domokos történész, a Magyar Tu-

				
					37	Romits 2000, 21.; Tímár 2004, 317–321.

					38	MNL OL XIX-J-1-q 26.726/pol. – 1945.

					39	MNL OL XIX-J-1-q 27.891/pol. – 1945.

					40	HL 20.326/eln. – 1945. Hátszeghi Ottó ezredest hét nappal e jelentésének megtétele után az NKVD elhurcolta, s csak 1955-ben érkezett haza a gulágról.

					41	Pünkösti 1992, 77.

					42	Stark 2012, 297. A Budapestről és környékéről történt elhurcolásokról bővebben lásd még Bognár 2004.

					43	A magyarországi hadifogolytáborokról bővebben lásd Bognár 2012.

				dományos Akadémia későbbi elnöke is.44 Ezt igazolja a svájci követség jelentése is, amelyben a gödöllői hadifogoly-gyűjtőtábort koncentrációs tábornak nevezve azt írták, hogy ott „mintegy 40 ezer internáltat [tehát civilt – B. Z.] őriznek, és onnan ismeretlen céllal kelet felé deportálják őket”.45

				3. ábra. A magyarországi hadifogoly-gyűjtőtáborok és a Budapestről és környékéről elhurcoltak főbb útvonalai a gyűjtőtáborokig. Szerkesztette Bognár Zalán

				A trianoni Magyarországról 150–170 ezer férfit és fiút vittek el civilként szovjet hadifogságba.

				
					44	Interjú Kosáry Domokos egykori civil elhurcolttal. A hangfelvétel a szerző birtokában.

					45	Montgomery 1993, 205.

				Az etnikai tisztogatás okán elhurcoltak

				A második csoportot az etnikai tisztogatás áldozataként elhurcoltak alkotják. Ha tria-noni határon kívüli, az 1938–1941-ben visszacsatolt területeken történt elhurcoláso-kat vizsgáljuk, akkor egyértelműen kimutatható, hogy a cél az etnikai tisztogatás volt. Az idő rövidsége miatt erre csak egy-két példát tudok felvillantani.

				A csehszlovák vezetés, élén Edvard Benešsel, például rávette Sztálint arra, hogy a szovjet haderő északi irányból nyissa meg a frontot Magyarország ellen (kárpát-duk-lai hadművelet). Ehhez az 1944. augusztus végén a német–magyar csapatok hátá-ban kitört szlovák nemzeti felkelés biztosította volna a „szabad utat”. Az Északi- és Északkeleti-Kárpátok felől déli, délkeleti irányban mozgó Vörös Hadsereg és az an-nak alárendeltségében harcoló csehszlovák hadtest, valamint az ahhoz segédcsapata-ként csatlakozó felkelő szlovák partizánegységekre várt volna a feladat, hogy „rövid úton” megtisztítsák a Felvidéket (Szlovákiát) az ott élő szászoktól és magyaroktól. Vagyis az északról dél felé mozgó alakulatok kegyetlenkedésekkel, megfélemlítéssel menekülésre bírták, kiszorították volna az ott élő magyarokat és szászokat.46 Ezt a következőképpen fogalmazta meg a csehszlovák hadtest lapja 1944. október 6-i szá-mában feladatként: „megtisztítani Szlovákiát teljesen minden betolakodótól és áruló-tól […] Csak most kezdődik a Köztársaság megtisztítása a németektől, magyaroktól, árulóktól.”47 A szlovák felkelés idő előtti összeomlása és az Északkeleti-Kárpátok-ban harcoló német–magyar haderő kitartása miatt ez a terv meghiúsult. Ugyanakkor – akárcsak Kárpátalján – a civilek összeszedésénél azt, aki szlováknak, ruszinnak vagy ukránnak vallotta magát, elengedték.

				A Romániához csatolt területeken hasonló volt a helyzet. Szatmárnémetiből pél-dául a következő helyzetjelentés érkezett a magyar Belügyminisztériumba: „A ro-mánok nevetve mondják itt a magyaroknak, hogy »majd a magyarokból fogjuk kifi-zetni Oroszországot«. Ez tehát annyit jelent, hogy Románia összeszedi a magyar családok férfiait és fiait, és azokat küldi »román munkások gyanánt« Oroszországba. […] Nemrég két 600 és 800-as csoportot hajtottak román tábori csendőrök keresz-tül Nagykároly főutcáján. A szegény embereket vagy a falvakban fogdosták össze, vagy pedig mint az eloszlott [sic!] magyar hadsereg hazatérő tagjait, akik az orosz 

				
					46	Gyarmati–Stark–Tóth 1989, 888–889.; Korom 1998, 557.

					47	Za svobodné Československo, 1944. október 6. Idézi Janics 1979, 80.

				hadvezetőség irgalmából lettek szabadokká, fogdosták el, és »partizánok gyanánt« jegyzőkönyvezve terelték össze. A nagykárolyi közönség az utcán rémülten látta, mily embertelenül hajtják ezeket a szegény magyar katonákat és gazda-férfiakat. Leszed-ték róluk a meleg felöltőt, és korbáccsal ütve-verve hajszolták őket; közben ilyeneket mondva: »Na nyomorultak! Vitézek! Azt mondtátok, hogy mentek Brassóba, Temes-várra, Aradra! Na jösztök is, de nem úgy, ahogy ti gondoltátok!«”48 A Kolozsvárról történt elhurcolásoknál is fontos szerepet kapott az etnikai tisztogatás, de erről már Murádin János előadásában hallottak.

				A legnagyobb mértékű – és a legjobban feltárt – etnikai tisztogatásra a Magyar-országhoz 1939 márciusában, Csehszlovákia felbomlásakor visszacsatolt Kárpátal-ján49 és a vele szomszédos területeken került sor, annak érdekében, hogy Kárpátalja Szovjetunióhoz, illetve ahogy akkoriban mondták Szovjet-Ukrajnához való csatolá-sa zökkenőmentesen történjen. Ennek előkészítéseként, elsősorban a helyi magyar és német lakosság megfélemlítésére, az esetleges ellenakciók elkerülése érdekében Kárpátaljáról deportálták a magyar és német férfiakat. Az akció végrehajtására adta ki a 0036-os (Szigorúan titkos!) parancsot a Kárpátalját megszálló 4. Ukrán Front Katonai Tanácsa 1944. november 12-i ülésén (13-i dátummal). E szerint: „Egész sor településen német és magyar nemzetiségű hadköteles személyek laknak, akiket ugyanúgy, mint az ellenség katonáit, le kell tartóztatni, és hadifogolytáborba kell irá-nyítani.”50 A parancs végrehajtását természetesen az NKVD-re bízták. A lakosságot a november 13-i dátummal ellátott, a Városparancsnokság 2. számú parancsa51 felze-tű falragaszokkal (4. ábra) értesítették hivatalosan, amelyben azonban azt hazudták, hogy csupán igazoltatás végett kell megjelenniük a 18 és 50 év közötti férfiaknak a megadott parancsnokságokon. Így az utasításnak eleget tevők felkészületlenül, csak kiskabátban, megfelelő ruházat, élelem, evőeszközök és evőedények nélkül kerültek a hadifogság embert próbáló, sanyarú körülményei közé. Minderről előadásában Dup-ka György kollégám már bővebben szólt.

				
					48	MNL OL XIX-B-1-n 1. doboz. Helyzetjelentés Szatmár megyéből.

					49	Kárpátalja csehszlovák elnevezése Podkarpatska Rus, vagyis Kárpátaljai Ruténföld volt. Tehát semmi köze nem volt Ukrajnához. Korábban sosem tartozott sem Ukrajnához, sem Oroszországhoz, sem a Kijevi Ruszhoz.

					50	Dupka–Korszun 1997, 72–73.

					51	MNL OL XIX-J-1-q 26.533/pol. – 1945.

				Kárpátaljáról mintegy 30 ezer, túlnyomórészt magyar, kisebb részben német férfit hurcoltak el szovjet hadifogságba.52

				Etnikai tisztogatás céljával összesen mintegy 60–80 ezer magyar embert hurcol-tak el.

				4. ábra. A Városparancsnokság 2. számú parancsa. A 4. Ukrán Front Katonai Tanácsa által kiadott 0036. számú (Szigorúan titkos!) parancs publikus, a lakosság számára nyomtatott, utcákon kihelyezett változata (forrás: MNL OL)

				
					52	Dupka 2012, 50.; Molnár D. 2015, 117–118.

				A németként internáltak

				Magyarország esetében a harmadik csoportot a német származás indokával elhur-coltak alkotják. Ez a csoport két alapvető momentumban különbözik az előző ket-tőtől. Először is, ezek az elhurcolások már nemcsak a férfiakra, hanem a nőkre is kiterjedtek. Másodszor, ezeket az embereket már internáltként – a korabeli magyar dokumentumok szerint deportáltként – külön gyűjtőhelyekre vitték, ahonnan külön szerelvényekkel szállították ki őket Szovjetunióba, ahol továbbra is a hadifoglyoktól elkülönítve, internálótáborokban kerültek elhelyezésre.

				Ennek központi, írásbeli alapja a szovjet Állami Védelmi Bizottság (ÁVB) 1944. december 16-án kelt 7161. számú határozata volt, amelyet maga Sztálin látott el kézjegyével. A határozat kimondta, hogy „A Szovjetunióba történő munkára irá-nyítás céljából mozgósítani és internálni kell Románia, Jugoszlávia, Magyarország, Bulgária és Csehszlovákia Vörös Hadsereg által felszabadított területén tartózkodó valamennyi munkaképes németet – a 17 és 45 év közötti férfiakat és a 18 és 30 év közötti nőket. […] Engedélyezni kell az elszállítandó németek számára, hogy ma-gukkal vihessenek meleg ruházatot, tartalék fehérneműt, ágyneműt, edényeket sze-mélyes használatra és élelmiszert, összesen 200 kg súlyig fejenként. […] Valame-nyi németet a Donyec-szénmedence szénbányászatának és a Dél vaskohászatának helyreállítási munkálataira kell irányítani. […] A németek begyűjtését és internálását 1944 decemberében és 1945 januárjában le kell bonyolítani, és a munkaterületre való kiszállítást 1945. február 15-ig be kell fejezni.”53 Sztálin a „mozgósítás” irányítását az NKVD-re, „Berija elvtársra” bízta.

				E határozat végrehajtási utasításaként a 4. Ukrán Front Katonai Tanácsa decem-ber 21-én a 00520. számú (Szigorúan titkos!),54 míg a 2. és a 3. Ukrán Front Katonai Tanácsa 1944. december 22-én a 0060. számú (Szigorúan titkos!) parancsát adta ki. Utóbbi publikus, a lakosság számára megfogalmazott, falragaszokon megjelent vál-tozata általában a városparancsnokságok 3. számú parancsaként jelent meg (5. ábra). Ezek szerint „az összes német származású munkaképes személyek” – férfiak 17–45, nők 18–30 éves kor között – kötelesek voltak jelentkezni „a közvetlen mögöttes terü-leten végzendő közmunkára” a kijelölt helyen és időpontban.

				
					53	Vida (szerk.) 2005, 65–67.

					54	Korszun 2012, 68–70.

				5. ábra. A 2. és a 3. Ukrán Front Katonai Tanácsa által kiadott 0060. számú (Szigo-rúan titkos!) parancs publikus, a lakosság számára megfogalmazott, falragaszokon megjelent változata (forrás: MNL BML)

				Itt már több probléma is felmerül. Először is, a parancsban nem az elkövetett bű-nök és nem is a választott saját identitás vagy anyanyelv volt az alapja a kényszermun-kára hurcolásnak, hanem a demokratikus világ, sőt a Szovjetunió által is – legalábbis szavakban – elítélt, a náci Németország által is alkalmazott úgynevezett „faji alapú” megkülönböztetés. Ugyanígy látták az eseményeket a korabeli emberek is. Még Erdei Ferenc, az Ideiglenes Nemzeti Kormány titkos kommunista belügyminisztere is arról beszélt, hogy „ez ugyanaz, mint amit Hitler csinált a zsidókkal” – olvashatjuk Révai Józsefnek, a Magyar Kommunista Párt egyik vezetőjének az ekkor még Moszkvában lévő Rákosi Mátyáshoz írt levelében.55

				A származási alapú megkülönböztetés kritériumait nem határozták meg köz-pontilag, így az összegyűjtést végrehajtó parancsnokok szabad kezet kaptak a német származás meghatározására. Így írt erről Révai József az előbb említett levelében: „A munkabíró német lakosság elszállítására vonatkozó akció sajnos nem járt azzal a hatással, amivel kellett volna járnia. […] Az történt ugyanis, hogy a parancsnokságok a legtöbb helyen úgy hajtották végre a dolgot, hogy a családnevekből indultak ki és fix kontingensekből. Ha nem volt elég német, vettek magyarokat. Vettek olyanokat, akik egy szót sem tudnak németül, bebizonyítottan antifasiszták, ültek, internálva voltak, mindegy: vitték őket. Előfordult, hogy kommunista párttitkárokat, vezetőségi tagokat, sőt nemzetgyűlési képviselőket vittek, azért mert német nevűek, sőt vittek tiszta magyar nevűeket is. Szóval, kissé sok volt az ilyen akcióknál természetesen elkerülhetetlen helyi túlkapás.”56

				A végrehajtók nemcsak a származást értelmezték „tágan”, hanem – a szovjet gya-korlatnak megfelelően – most sem tartották be a korhatárokat, s azt messze túllépve, 16-tól 65 éves korig hurcolták el a polgári lakosokat.

				Másodszor – amint azt már a hadifogolyként elhurcolt civileknél is láthattuk –, már ebben a kihirdetett parancsban is tudatos megtévesztés, hazugság volt, hiszen nem a frontvonal közvetlen mögöttes területére, hanem szovjetunióbeli kényszer-munkára gyűjtötték össze a német nemzetiségűeket.

				Ugyanakkor az ÁVB központi parancsa alapján a 0060-as parancsba – ellentét-ben a 0036-os paranccsal – belekerült a következő mondat: „A mozgósítottak vi-gyenek magukkal: meleg felső ruhát, 2 pár hordható állapotban levő lábbelit, 3 rend 

				
					55	Izsák–Kun 1994, 35.

					56	Uo.

				fehérneműt, ágyneműt és takarót, evőedényt és 15 napi élelmet.”57 Ebből adódóan a német nemzetiségűként elhurcoltaknak jóval nagyobb esélyük volt a túlélésre, mint azoknak, akiket a 0036-os parancs alapján vagy például Budapestről a hadifogolylét-szám kiegészítéseként hurcoltak el, ugyanis utóbbiakat teljesen felkészületlenül érte az elszállítás.

				A felhívás utolsó, 5. pontjában pedig megfenyegették az érintett korosztályú né-met származásúakat és családtagjaikat arra az esetre, ha nem tennének eleget a felhí-vásnak: „Hadbíróság fog felettük ítélni. Ugyancsak szigorú megtorlásban részesülnek családtagjaik, bűntársaik.” Sokan már hallomásból tudták, hogy nem a frontvonalak mögé viszik őket dolgozni 15 napra, hanem a Szovjetunióba, de mégis elmentek, vállalták a szenvedéseket, mert féltették szüleiket, testvéreiket, szeretteiket.

				Az elhurcolásokat a frontok parancsnokságaihoz rendelt NKVD-s kisegítő osz-tagok végezték a velük kollaboráló partizánokkal, mint például a Mokan-komitéval58 és más, elsősorban baloldali gondolkodású emberekkel közösen.

				Magyarország korabeli területéről az elhurcolások 1944. december 21. és 1945. február 2. között négy hullámban és több mint 18 területi központ, illetve ezekkel megegyező, de kevesebb helyen létesített gyűjtőtábor közbeiktatásával zajlottak le.

				Az internáltként elhurcoltakat maximum öt napig gyalogoltatták (vagy szállítot-ták) a gyűjtőtáborokig, ahol egy-két hetet töltöttek el, s már vitték is tovább őket.59 Akiket hadifogolyként hurcoltak el, akár tíz napig is gyalogoltak – esetenként 180–220 km-t megtéve – a gyűjtőtáborokig, ahol általában két, de akár hat-hét hónapot is eltöltöttek egy vagy több gyűjtőtábort megjárva, mire bevagonírozták őket a Szov-jetunió felé.60

				B

				Összegezve: a polgári elhurcoltak, vagyis a „málenkij robotosok” számát tekintve, a korabeli Magyarországra vetítve a következő adatokat kapjuk: a hadifogolystátusz-

				
					57	Zielbauer 1990, 33.

					58	Mokan-komité = Magyarországi Kommunisták Antináci Komitéja. Az elhurcolásoknál az NKVD segítőiről bővebben lásd Máthé 2010, 91–103.

					59	A „málenkij robotra” német származás miatt elhurcoltakról bővebben lásd Bognár (szerk.) 2009.

					60	Minderről bővebben lásd Bognár 2012.

				ban hadifogolylétszám-kiegészítésként és/vagy etnikai tisztogatás okán elhurcoltak száma 210–260 ezer főre, míg a német internáltként elhurcoltaké 50–70 ezer főre tehető. Tehát hazánk akkori, 172 ezer km2-es, közel 15 milliós területéről „málenkij robotra”, vagyis a Gupvi lágereibe 260–330 ezer civilt hurcoltak el.

				Simon Attila

				Málenkij robot és a csehszlovák nemzetállami tervek

				Az úgynevezett málenkij robot és általában a polgári lakosságnak a szovjetek általi elhurcolása a második világháború végén sokáig a közép-európai historiográfia ér-deklődésén kívül maradt. Ez az egypárti diktatúra 1989/90-ben bekövetkezett ö-szeomlásáig magyarázható volt ugyan a politikai rendszer deformáló hatásával, ám a téma a plurális demokrácia építésének évtizedeiben is a kutatás perifériáján rekedt – úgy Magyarországon, mint Szlovákiában vagy más országokban is. Pedig olyan folyamatról van szó, amely kitűnő terepet teremthet egyfajta nemzetközi megközelí-téshez és általánosabb tanulságok levonásához is.

				Hatványozottan érvényes ez a mulasztás Szlovákiára, ahol a szakma gyakorlatilag a mai napig sem foglalkozik a szovjet Gulag-világba1 való elhurcolásokkal, s külö-nösen nem a málenkij robottal. E mögött az érdektelenség mögött ebben az esetben azonban nem csupán a kutatói kapacitás hiánya húzódik meg, hanem valamiféle et-nikai tényező is, hiszen az elsősorban a felvidéki magyarokat sújtó atrocitások feltá-rása szemmel láthatóan nem motiválja a szlovák kollégákat. A téma iránti nemzeti érzékenységét jelzi az a tudatos elhallgatásnak minősíthető magatartás is, ahogyan a pozsonyi Nemzeti Emlékezet Hivatala (Ústav pamäti národa) a Szovjetunióba el-hurcolt mintegy 7500 csehszlovák állampolgár nevét tartalmazó listát közzétette.2 

				
					1	A dolgozatban a Gulag (Glavnoje upravlenyije lagerej) kifejezést a köztudatban elterjedt értelmében, a szovjet munkatáborok egészére alkalmazom, noha a Kelet-Közép-Európa or-szágaiból elhurcoltak döntő többsége (a hadifoglyok és a málenkij robot áldozatai) a Stark Tamás által találóan a külföldiek Gulagjaként meghatározott Gupvi (Glavnoje upravlenyije po gyelam vojennoplennih i intyernyirovannih) táboraiban raboskodott.

					2	Zoznam osôb odvlečených do gulagov. Ústav pamäti národa. http://www.upn.gov.sk/sk/zoznam-osob-odvlecenych-do-gulagov/, 2015. november 10.

				A felvezető szöveg szerint ugyanis az elhurcoltak „többségét szlovákok alkották, s jelentősebb képviselete volt közöttük az orosz és ukrán nemzetiségnek,” ám arról, hogy magyarokat is elhurcoltak, sőt mi több ők voltak többségben, hallgat a szöveg.

				Szisztematikus tudományos kutatás híján a témában eddig inkább csak részta-nulmányok születtek, s azok sem mindig kellő szakmai hozzáértéssel. A Szlovákiai Politikai Foglyok Konföderációjának megbízásából készült kötetben például a civil elhurcoltak száma – keveredve a hadifoglyok adataival – meglehetősen túldimen-zionált.3 Az üdítő kivétel ez alól az elsősorban a csehszlovák diplomáciatörténet-tel foglalkozó Milada Polišenská 2006-ban megjelent könyve, amelyben a szerző a Szovjetunióba elhurcolt csehszlovák állampolgárok körüli csehszlovák–szovjet dip-lomáciai kapcsolatokat veszi górcső alá.4 Polišenská művéből elsősorban az derül ki, hogy miként viszonyult Prága a gulágra hurcoltakhoz, s mit tett – vagy épp mint nem tett – hazatérésükért. A Szlovákiából történt elhurcolásokkal foglalkozó kevés könyv egyike Peter Juščák Odvlečení című kötete, amely elsősorban publicisztikai eszközök-kel közelíti meg a témát, ám sok-sok visszaemlékező személyes élményanyagának a felhasználásával.5

				A téma szlovákiai magyar vonatkozásit illetően talán még szűkösebb az értékel-hető szakirodalom. Ezek egyike a szociológia tudományából a történeti kutatások területére átlátogató Dobos Ferenc Magyarok a történelem senkiföldjén című tanulmá-nya,6 amelyben a szerző a bodrogközi és az Ung-vidéki elhurcolásokat igyekezett az érintett településeken felvett oral history interjúk, s csupán kisebb mértékben levéltá-ri források alapján feltárni. Nem hagyható említés nélkül a téma amatőr kutatójának, Lehotai Aladárnak7 munkássága sem, aki az elhurcoltak tárgyi és szellemi emlékeit felgyűjtve, sőt a Gupvi-táborok ukrajnai helyszínére kilátogatva, olyan ismeretanya-got halmozott fel, amely a szakkutatók számára is rendkívül értékes.

				A történeti feltárás fentebb már jelzett hiányosságai egyben azt is jelentik, hogy – egy-két kivételtől eltekintve – nem történt meg az érintett személyek emlékei-nek a rögzítése, amely mulasztás ma már pótolhatatlan, mint ahogy nem történt meg az emlékek generációk közötti áthagyományozása sem, hiszen a téma a rend-

				
					3	Bystrov 2003.

					4	Polišenská 2006.

					5	Juščák 2001.

					6	Dobos 1992.

					7	A málenkij robot gömöri vonatkozásainak kutatója, írásai közül lásd Lehotai 2015.

				szerváltásig még a szűkebb közösségeken belül is tabunak számított.8 Az, hogy a szlovákiai magyar köztudatból a málenkij robot emléke kitörlődött, a Szovjetunióba való elhurcolásokat közvetlenül követő csehszlovák intézkedéseknek is köszönhető: a lakosságcsere, a csehországi deportálások, a reszlovakizálás ugyanis nem csak, hogy nagyságrendileg jóval több személyt sújtottak, de az érintett közösségek is súlyosabb traumaként élhették meg, így ezek emléke vélhetőleg felülírta a málenkij robot le-nyomatát.

				Az, ami 1944 végén és 1945 elején a szlovákiai magyarok ezreivel történt, többféle dimenzióval bírt. Egyrészt része volt a régió szovjet térhódítással járó erőszakos át-formálásának, de annak a folyamatnak is, amely során a magyarságot (éljen az anya-országban vagy valamely utódállamban) vélt vagy valós bűneiért kollektíven bün-tetni akarták, s nem mellékesen pedig része volt a csehszlovák nemzetállam építését szolgáló erőszakos eszközöknek, miközben ezek a szempontok összekapcsolódtak, és tragikus hatással voltak az érintett lakosságra. Ezért mindazt, ami a háború utolsó szakaszában a szlovákiai magyarok átéltek – különös tekintettel tömeges elhurcolá-sukra – nem érthető meg az Edvard Beneš vezette csehszlovák politikai elit és a sztálini Szovjetunió együttműködésének ismerete nélkül. Az 1943 decemberében megkötött csehszlovák–szovjet egyezményben ugyanis a szovjetek – annak fejében, hogy Beneš teljesen kiszolgáltatta országát nekik (vállalta, hogy a csehszlovák kül- és belpolitikát a szovjet érdekekhez igazítja) – teljes támogatásukról biztosították a tisztán szláv Csehszlovákia kiépítésének tervét.9 Amikor tehát a szlovákiai magyarokat és néme-teket sújtó, a málenkij robot ürügyén történt elhurcolásokról beszélünk, nem csupán a Szovjetunió, de a korabeli Csehszlovákia vezetőinek a felelősségéről is szólni kell.

				A szlovákiai elhurcolások változatai

				Az első bécsi döntés által 1938 novemberében Magyarországhoz visszacsatolt mai Dél-Szlovákia lakossága 1944 őszétől már sejthette, hogy a háború befejezése a „ma-

				
					8	Az elhurcolások által érintett Vámosbalog (Nagybalog) község példája azt jelzi, hogy a Gulag táboraiban elhunytak otthon állított jelképes sírjaira a regnáló hatalom még azt sem engedte ráírni, hogy a halál helye a Szovjetunió volt.

					9	Azzal kapcsolatban, hogyan viszonyult a Szovjetunió a csehszlovák nemzetállami tervek-hez lásd Zseliczky 2005.

				gyar idők” végét és egyben a felújított Csehszlovákián belüli kisebbségi sors újrakez-dését fogja számára jelenteni. Azt azonban egyáltalán nem gondolták, hogy Benešék immár nem a masaryki első csehszlovák köztársaság nemzetileg ugyan elfogult, ám mégis demokratikus és a nemzeti kisebbségek alapvető jogait tiszteletben tartó rend-szerét akarják restaurálni, hanem egy tisztán szláv nemzetállam kialakítására töre-kednek, amelyben nem csak a németeknek, de a magyaroknak sincs helyük. Mint ahogy az előrenyomuló Vörös Hadsereg erőszakoskodásáról is lehetett informáci-ójuk, vagy legalább is sejtésük, azt azonban már nem feltételezhették, hogy a civil lakosság, férfiak és nők szovjet munkatáborokba való hurcolására sor kerülhet. Éppen ezért az 1944 decemberétől kibontakozó események olyan mértékben felkészületle-nül érték őket, ami szinte megbénította cselekvőképességüket.

				A szlovákiai civil lakosság szovjetek általi elhurcolásának két alapvető formá-ja volt. Az elsőt az elsősorban a magukat a háborús években politikailag exponált, a szovjetek által háborús bűnösnek tekintett vagy valamilyen más okból a szovjet biztonsági szerveknek a figyelmébe került személyek egyéni elhurcolása jelentette, amely Szlovákia valamennyi lakosát érintette, úgy a szlovákokat, mint a magyarokat vagy a ruszinokat. Az ilyen típusú elhurcolások hátterében nem egyszer olyan felje-lentések álltak, amelyek a szovjet szervekhez kommunistáktól vagy partizánoktól ér-keztek,10 bár az is előfordult, hogy az antifasiszta ellenállással szimpatizáló, sőt abban részt vevő személyek kerültek szovjet munkatáborokba. A megtorlásnak ez a fajtája az ország egész területét érintette ugyan, a legtöbb áldozat mégis a keleti régiókból, Sárosból, Zemplénből, a Szepességből került ki, ahová először ért el a Vörös Hadse-reg. A prágai külügyi levéltárban őrzött s az egyes járásokra vonatkozó anyag alapján elmondható, hogy az egyénileg történt deportálások jelentős mértékben érintették a szlovákiai magyarokat is.11 Ebbe a kategóriába tartozik a szlovákiai Magyar Párt tíz vezető tisztségviselőjének (közte Esterházy Jánosnak) az elhurcolása, amelyre 1945 júniusában került sor. Az individuális elhurcolások lényegében a szovjet csapatok megérkezésével kezdődtek, s bár csökkenő intenzitással, de a háború befejezése utáni hónapokban, sőt még a követező években is folytak.

				Az elhurcolások másik típusát a csoportos (tömeges) elhurcolás jelentette. Ezek-ben az esetekben egy-egy település szinte teljes férfilakosságát (bár olykor a nők egy 

				
					10	Juščák 2001, 25–35.

					11	AMZV f. SSSR 1945–1959. kart. 37., 38.

				részét is) a háború okozta károk helyreállításával összefüggő néhány napos „kis mun-ka” (málenkij robot) ürügyével vitték el, miközben az elhurcolást még csak meg se próbálták bármiféle váddal alátámasztani. Ebben az esetben azonban már etnikai specifikumokról is beszélhetünk, hiszen az ilyen tömeges elhurcolások jórészt csak Szlovákia magyar és német lakosságát sújtották. A málenkij robot súlypontja a Bod-rogköz és az Ung-vidék 51 magyar településére esett, de érintette a Szepesség német községeit és a volt Abaúj vármegye Szepsi járását, ahonnan több mint egy tucat ma-gyar és német lakosságú településről vittek el embereket. Ettől nyugatabbra viszont a gömöri régió néhány magyar településéről vitték tömegesen málenkij robotra a helyi lakosságot, miközben a nyugat-szlovákiai régió esetében inkább csak kisebb csopor-tok vagy egyének elhurcolásáról beszélhetünk.

				Jelen tanulmány témája a málenkij robotra elhurcolt szlovákiai magyarok sorsa. A hangsúlyt azonban nem magára az elhurcolásokra és a munkatáborokban eltöl-tött évekre helyezem, hiszen azok nagyfokú azonosságot mutatnak a málenkij robot kárpátaljai vagy épp magyarországi áldozataival történtekkel. Ehelyett elsősorban a szlovákiai sajátosságokat kívánom kiemelni, különös tekintettel arra, hogy a hivata-los csehszlovák vezetés milyen magatartást tanúsított az elhurcoltak hazatérésének kérdésében. Szükségesnek tartom azt is megemlítni, hogy a polgári lakosság elhurco-lását nem lehet mereven elválasztani a hadifogolykérdéstől. Nem csupán azért, mert a Szovjetunió mindkét csoportot kényszermunkásként alkalmazta, s az elszenvedett károkért való egyfajta sajátos kárpótlásaként tekintett rájuk, hanem azért is, mivel a málenkij robotra hurcoltak sorsa az egyes lágerekbe való megérkezésüktől nem csu-pán azonos volt a hadifoglyokéval, hanem – mint azt a visszaemlékezők is megerő-sítik – lényegében hadifogolyként tartották őket számon. Ebből is adódik, hogy a jelen tanulmányban olykor volt hadifoglyok visszaemlékezéseiből vett idézetekkel támasztom alá a civil elhurcoltak sorsával kapcsolatos állításaimat.

				Elhurcolások a felvidéki magyarság köréből

				Mint ismeretes, Kárpátalján a 4. Ukrán Front Katonai Tanácsának 1944. november 12-i ülésén meghozott 0036-os számú operatív rendelete alapján kezdődött meg a magyar nemzetiségű katonaköteles lakosság összegyűjtése és fogolytáborokba hurco-

				lása.12 A magyar nemzetiségű lakosság deportálása azonban nem állt meg a szovjet–csehszlovák államhatárnál, amely akkor még nem is létezett, hanem Kárpátaljáról ki-lépve a mai Szlovákiához tartozó Bodrogköz és Ung-vidék térségében is folytatódott. Ugyanazon módszerekkel, s feltehetően ugyanazon 0036-os szigorúan titkos ren-delet alapján.13 A málenkij robotra hurcolások Szlovákiában 1944. december 1-jén kezdődtek, s valamikor 1945 február utolsó napjaiban értek véget, amikorra már a Kassától nyugatra eső Szepsi járás lakosait is elvitték. A Bodrogközben megindult elhurcolások első szakasza 1944. december 1-je és 6-a közé esett, amikor a térség 17 településéről hívták be háromnapos munkára a férfilakosságot. Az akció tervszerűsé-gét s etnikai tudatosságát jelzi, hogy a 17 település között a régió valamennyi jelentős – a környező falvakra is kisugárzó hatású – magyarok által lakott települése (Király-helmec, Lelesz, Bodrogszerdahely stb.) ott volt.14 Ezt követően december 6. és 12. között a bodrogközi aprófalvak és az Ung-vidék települései kerültek sorra, miközben a számos hasonlóság mellett néhány különbség is kimutatható a két szakasz között. Így például az, hogy míg az első szakaszban mindig az adott település egy tágasabb épületében gyűjtötték össze a málenkij robotra toborzottakat, addig a második hul-lámban egy-egy központi település szolgált gyűjtőhelyként. Különbséget jelent az is, hogy míg az első hullám elhurcoltjai mintegy kéthetes „erőltetett menetet” követően a szolyvai tábor érintésével a Vereckei-hágón keresztül jutottak Szamborba, addig az Ung-vidékiek a garanyi és a szinnai táborokat megjárva, az Uzsoki-hágón átkelve érkeztek meg a szambori gyűjtőlágerbe.

				A Kassától nyugatra található magyarok által lakott kisvárosból, Szepsiből és kör-nyékéről elhurcoltakat Kassán gyűjtötték össze. Onnan gépjárművekkel a lengyel te-rületen található sanoki tranzittáborba vitték, majd vonattal szállították tovább őket a Kaukázus lábánál lévő ólombányákba.15 Akár a bodrogközi, akár a Szepsi környékén lezajlott elhurcolásokat nézzük, vitathatatlan az a tervszerűség és szisztematikusság, ahogy a régió magyar (és német) többségű falvait sorra vették. Nem érvényes viszont 

				
					12	Vö. Dupka 2012, 32.

					13	M. Polišenská a szlovákiai civil lakosság tömeges deportálásával kapcsolatban a szovjet vezetés által 1944. december 16-án a romániai, jugoszláviai, bulgáriai és csehszlovákiai német lakosságnak az internálásáról és szovjet munkatáborokba való elhurcolásáról intézkedő terve-zetet említi, ám amikor az napvilágot látott, a bodrogközi deportálások már javában folytak. Vö. Polišenská 2006, 254.

					14	Vö. Dobos 1992, 112.

					15	Vö. Polišenská 2006, 292–294.

				az érintett gömöri településekre, amelyek olykor egymástól távolabb terültek el, a közöttük lévő magyar falvakat az elhurcolások egyáltalán nem érintették. Ezért úgy véljük, hogy itt nem tervszerűen végrehajtott akcióról lehetett szó, hanem alkalmi történésekről, amelyekben a kulcsszerepet egy-egy szovjet katonai parancsnok ön-kényes döntése játszhatta. Ismerve a szovjet rendszer működését, joggal feltételez-hetjük, hogy az itteni elhurcolások a valamiféle előre meghatározott létszámkvóta elérését célozták, illetve a kvóták által meghatározott számokban mutatkozó hiányok pótlására szolgáltak. Így történt ez a Tornalja melletti 650 lakosú Abafalván, ahol 1945. január 23-án egy orosz százados német nemzetiségűeket keresett, de mivel azok a településen nem éltek, beérte a magyarokkal is: 65 erős munkaképes sze-mélyt – közöttük jó néhány nőt – hurcoltatott el Szerencsre, ahol másokkal együtt bevagonírozták őket.16 Ugyanígy véletlenszerűnek tűnik mindaz, ami a Balog-patak völgyében fekvő Vámosbalog (Nagybalog) lakosságával történt. A szlovák–magyar nyelvhatár közvetlen közelében található színmagyar településről és a szomszédos Uzapanyitról 1945 januárjában romeltakarítási munkák ürügyével hurcoltak el 147 (más források szerint 139) fiatal felnőttet,17 közöttük 49 nőt.18 Őket többnapos gya-logmenet után Miskolcra kísérték, majd ott bevagonírozva Debrecen, Nagyvárad, Foksány (Focșani) érintésével19 a Donbasz bányavidékére szállították.20

				A szlovákiai magyarok elhurcolása és lágerélete nem különbözött attól, amit a kárpátaljaiak vagy az anyaországiak átéltek. A bevagonírozást (legyen annak hely-színe Szambor, Sanok vagy más település) két-három héten át tartó utazás követte a Donbasz-medence valamelyik lágeréig. A marhavagonokba összezsúfolt, tisztálko-dási lehetőségtől megfosztott és alultáplált elhurcoltak közül ekkor és a lágerélet első heteiben (akkor már elsősorban a járványok miatt) haltak meg a legtöbben. Aki az első heteket túlélte, arra jobb esetben néhány hónapos, rosszabb esetben pedig több-éves kényszerű lágerélet várt, annak minden tartozékával: az embert próbáló kemény munkafeltételekkel, túlzsúfolt, egészségtelen barakkokkal, a szinte ehetetlen és alig tápláló élelemmel stb.

				
					16	Gyöngyösi János külügyminiszter szóbeli jegyzéke a Szovjetunió kormányához az Aba-falváról és Tiszalucról elhurcolt polgári lakosok ügyében. Közli L. Balogh (szerk.) 2015, 284–285.

					17	MNL OL XIX-J-1-q 25.406/pol. – 1945.

					18	AMZV f. SSSR 1945–1949. kart. 36. sz. n.

					19	Lehotai 2015, 120.

					20	A nagybalogiak elhurcolásáról lásd Koós 2006.

				A magyar elhurcoltak sorsa és a csehszlovák nemzetállami törekvések közötti összefüggések

				A málenkij robotra elhurcolt szlovákiai magyarok sorsa – bár a táborokban ugyanazt a szörnyű és embertelen körülményeket kellett átélniük, mint a más térségekből szár-mazóknak – rendelkezett néhány sajátossággal, amelyek leginkább saját államuknak, vagyis Csehszlovákiának a hozzájuk főződő viszonyából származtak. Ez a viszony pedig egyértelmű következménye volt azoknak a csehszlovák nemzetállami tervek-nek, amelyek végső célja egy németek és magyarok nélküli Csehszlovákia volt. E ter-vek megvalósítása már a háború utolsó heteiben megkezdődött, majd 1945 és 1948 között a lakosságcserével, a magyarok Csehországba való deportálásával, a reszlova-kizációval és más kényszerítő eszközökkel folytatódott. Így, bár a szlovákiai magya-rokat érintő málenkij robot szovjet kezdeményezés és akció volt, joggal mondhatjuk, hogy szlovákiai magyarok tömeges elhurcolása nem csupán a munkaerő mozgósítását szolgálta, hanem a térség etnikai átformálását is.

				Ha ezzel az elhurcolásokat végrehajtó egységek nem is, a tranzittáborok veze-tése nyilvánvalóan tisztában lehetett, hiszen a visszaemlékezések azt jelzik, hogy mind Szinnán, mind Szolyván működött egyfajta etnikai alapú szelektálás. Ezek-ben a táborokban ugyanis az adatfelvétel során az elhurcoltaktól a nemzetiségüket is megkérdezték. A magukat szlováknak vagy csehnek vallóknak pedig lehetőségük nyílt a szovjet hadsereg oldalán harcoló csehszlovák hadtestbe jelentkezniük, sőt né-hány esetben otthonukba is hazatérniük. Ezt a szlovák nyelvet valamilyen szinten beszélő szlovákiai magyarok közül is megpróbálták néhányan kihasználni, ám csak keveseknek sikerült. Az adatfelvételt végrehajtó bizottság, illetve a csehszlovák to-borzótisztek ugyanis kétséges esetekben többek között a „Miatyánk” szlovák nyelven történő elmondatásával ellenőrizték az elhurcoltak nemzetiségét.21 Szlovákul imád-kozni pedig egy magyar ember csak a legritkább esetben tudott. A dilemma, hogy a felvidéki magyarok minek mondják magukat, szlovákiai magyarnak, szlováknak vagy akár magyarországi lakosnak, lényegében kényszerű rabságuk szinte egész ideje alatt fennmaradt, s nem kis lelki traumát okozott nekik, hiszen saját nemzetiségüket még akkor sem szívesen tagadták meg, ha ezáltal vélt vagy valós előnyökhöz juthattak: „Bevittek bennünket az udvarra, és azt parancsolták, hogy álljanak külön a szlovákok, 

				
					21	Géczi 1992, 24.; Vö. Dupka 2012, 58–59.

				a ruszinok és a magyarok, mert mi több nemzetiségből álltunk össze. Én nem tudtam szlovákul, de a Madari Zoli az jól tudott, polgáriba járt Sellyén, és az oroszoknak a szavukat is értette, ő mindjárt odaállt a szlovákokhoz: »Karcsikám, egymást ne hagy-juk el!« – mondta. »Ne hagyjuk el egymást! Valamit a magyarokkal ezek akarnak, nincs jó érzésem. Álljunk a szlovákok közé!« »Zolikám, édes Zolikám« – így beszél-tünk egymással, sírva –, »ha haza találok kerülni a szlovák hadseregbe, az apám még a faluba se enged be, olyan nagy magyar az apám!« Én nagyon ragaszkodtam a hűséges magyarságomhoz, és attól is féltem, otthon megtudják, hogy átálltam. Még akkor nem tudtuk, hogy mi lesz ennek a vége, a Felvidéknek.”22

				Bár az NKVD már 1944 decemberétől tömegesen hurcolta el a Csehszlovákiá-hoz tartozó területekről a helyi lakosságot, a csehszlovák vezetés, amely ekkor még Londonban székelt, majd a tavasz folyamán, immár a kommunistákkal kiegészülve, Kassára majd Prágába tette át székhelyét, sokáig nem szólalt meg ez ügyben. Csupán 1945 májusában, amikor már Prágában folytak az internálások, s amikor az egyénileg elhurcolt szlovákok családjaitól egyre több panasz és kérés érkezett be a kormányhoz, kezdtek foglalkozni ezzel a témával.23

				A csehszlovák kormányon belül elsősorban Vladimír Clementis külügyi államtit-kár feladatkörébe tartozott az elhurcoltak ügye, aki Valerian Zorin prágai szovjet kö-vettel folytatott gyakori megbeszélésein többször is kérte a Szovjetunióba hurcoltak kiadatását, illetve a még akkor is folyó egyéni elhurcolások leállítását. A prágai kor-mány több ülésén is napirendre került a deportált civilek repatriálásának kérdése, ám minden látható előrelépés nélkül, mivel a szovjetek – bár szívélyességet mutattak – nem voltak partnerek az ügyben. Miközben ugyanis a hadifoglyok hazahozataláról a kezdetektől fogva viszonylagos nyíltsággal tárgyaltak, addig az elhurcolt civilekről folyamatosan ködösítettek, nem válaszoltak a jegyzékekre, tulajdonképpen tagadták saját felelősségüket. A moszkvai taktika egyik lényeges eleme az volt, hogy hogy közölték Prágával, csak pontos listák alapján hajlandók a deportáltak hazatéréséről tárgyalni,24 amikor viszont a csehszlovák fél újabb és újabb listákat készített és adott át, azokat nem voltak hajlandók hitelesnek elfogadni. Moszkva hivatalosan csupán 

				
					22	Kőrös (szerk.) 2015, 63.

					23	Polišenská 2006, 34–37.

					24	Amelyek Moszkvának bizonyára inkább rendelkezésére álltak, mint Prágának, hiszen mint Varga Éva Mária kutatásaiból is kiderül, a szovjet adminisztráció ebből a szempontból meglehetősen jól működött. Vö. Varga 2009.

				1232 csehszlovák állampolgárságú polgári személy elhurcolását ismerte el, akik közül állításuk szerint 1945 végéig már 482 főt hazaküldtek, s további 237 személy ha-zatérése pedig már napirenden volt. Csakhogy a csehszlovák listák több mint 5000 nevet tartalmaztak. Vagyis hiába volt Csehszlovákia szövetséges ország, Moszkvának fontosabb volt az elhurcoltak munkaereje, amelyről egyáltalán nem akart lemondani.

				Persze Prágának is megvoltak a saját kis játékai, amelyeket a fentebb jelzett nem-zetállami szándékok motiváltak. A csehszlovák politikai vezetés ugyanis szelektív repatriációs politikát folytatott, s lényegében csak a csehek és szlovákok hazatérését szorgalmazta.25 Ennek jegyében a szovjeteknek átadott memorandumokban kezdet-től fogva igyekeztek elkülöníteni a cseh és szlovák elhurcoltak ügyét a németekétől és magyarokétól, jelezve, hogy ez utóbbiak hazatérése nem prioritása a csehszlovák politikának. Ezt többek között maga Jan Masaryk külügyminiszter is így gondolhat-ta, hiszen az 1946 januárjában a moszkvai csehszlovák követnek küldött, s az elhur-coltak minél előbbi repatriálását sürgető, táviratában külön hangsúlyozta, hogy ezt a problémát is a csehszlovák nemzetállam megteremtésének kell alárendelni. Abban a kérdésben tehát, hogy kit kell hazahozni, nem az volt a döntő, hogy az előző években ki milyen magatartást tanúsított, hanem az, hogy kinek milyen a nemzetisége.26

				A szándékot, hogy a magyar és német elhurcoltak ügyét leválasszák a velük azonos sorban osztozó csehekéről és szlovákokéról, a háborús károk felszámolásával foglal-kozó csehszlovák delegáció 1946 végén kidolgozott memoranduma is alátámasztotta. A dokumentum, amellett hogy adatokkal szolgált az akkor még a Szovjetunióban tartózkodó 5128 elhurcolt nemzetiségi összetételéről (1462 cseh és szlovák, 1300 német és 2366 magyar),27 csupán a csehek és szlovákok repatriálását tartotta szüksé-gesnek. Ugyanezt a szándékot meglehetősen direkt módon fejezte ki a csehszlovák külügyminisztérium 1946. október 16-án Moszkvába küldött távirata is. Ebben je-lezték, hogy a repatriálandó csehek és szlovákok listáját, amelyet a szovjet fél kért, már elküldték futárral, majd hogy még érthetőbbek legyenek, hozzátették azt is, hogy 

				
					25	Ezt a törekvést számos dokumentum is alátámasztja, közte a prágai külügyminisztérium és a moszkvai követség közötti levélváltások. Lásd pl. AMZV f. SSSR 1945–1949. kart. 36. č. 35953. Čs. občané zatčení R. A. – intervence.

					26	Polišenská 2006, 46.

					27	Polišenská 2006, 53.

				az elhurcolt németek és magyarok külön listáját fölöslegesnek vélik elkészíteni, mivel azok kiadatására Csehszlovákia nem tart igényt.28

				Csakhogy a fenti memorandum megszületésének az idején az elhurcolt polgá-ri személyek egy részének hazatérése folyamatban volt, vagy már meg is történt, s nem teljesen a csehszlovák elképzelések szerint. Prága számára ugyanis az lett volna optimális, ha a szovjetek által összeállított repatriáns-transzportok átvilágítása még Kárpátalján megvalósulhatott volna, s Csehszlovákia területére már csak azok léphet-tek volna, akiknek ezt a csehszlovák hatóságok engedélyezték, vagyis a szlovákok, a csehek és a reszlovakizálásra jelentkező magyarok. A szovjetek azonban nem voltak tekintettel a csehszlovákok szelektív repatriálási elképzeléseire, s a hazatérők transz-portjaiba németeket és magyarokat is besoroztak. Sőt, tekintettel arra, hogy épp a magyarok és németek képezték az elhurcoltak többségét, a hazatérők között is ők voltak többségben. Mint annak a két transzportnak az esetében, amely még 1946 késő nyarán lépte át a szovjet–csehszlovák államhatárt, s amellyel 75 cseh és szlovák mellett 220 német és 309 magyar is hazaérkezett. Ez pedig annyira nem egyezett a csehszlovák elképzelésekkel, hogy a prágai külügy külön memorandumban tiltako-zott ellene.29 

				Ezért a pozsonyi belügyi megbízotti hivatal olyan megoldásban gondolkodott, amely szerint a hadifoglyok kassai befogadó állomásáról a szlovákokat az adatfelvé-telt követően azonnal hazaengednék, a magyarokat és németeket viszont karantén-ban tartanák – addig, ameddig a külügy nem gondoskodna arról, hogy Magyarország, illetve Németország átveszi őket.30 

				Mivel a Szovjetunió kötelezettséget vállalt, hogy 1948 végéig minden hadifog-lyot és polgári személyt hazaenged, 1947 elejétől egyre több csehszlovák állampolgár tért haza. Ez egyszerre okozott örömet és aggodalmat is Prágában, ahol továbbra is a szelektív repatriálást tartották optimálisnak. Lényegében ennek az elvnek az ér-vényesítését szolgálta az is, hogy a moszkvai csehszlovák követség 1947 tavaszától egy hivatalnokot delegálhatott az Odessza melletti luisdorfi táborba (a csehszlová-kiai illetőségű hadifoglyok és civil elhurcoltak egy része ezen a táboron keresztül érkezett haza), akinek döntő szava volt a repatriálási kérvények elbírálásában. Mint 

				
					28	Polišenská 2006, 87.

					29	A fenti történet korántsem volt egyedi, s más olyan esetekről is tudni, amikor Prága pa-nasszal fordult Moszkvához a magyarok hazatérése miatt.

					30	SNA f. PV-sprav. 42026-VII-7/47.

				

			

		

	
		
			
				174

			

		

		
			
				a csehszlovák külügyminisztérium levéltári anyagából kiolvasható, a Luisdorfba küldött delegált célja – a repatriálási folyamat felgyorsítása mellett – elsősorban a magyarok és németek hazatérésének megakadályozása volt.31 Ennek érdekében va-lamennyi érintettől megtudakolták a nemzetiségét, s azoknak pedig, akiket nemzeti szempontból gyanúsnak találtak, külön felhívták a figyelmét arra, hogy a németek és a magyarok Beneš elnök dekrétuma értelmében elveszítették csehszlovák állampol-gárságukat, amivel arra próbálták rávezetni a jelentkezőket, hogy ne Csehszlovákiába, hanem Magyarországra kérjék a repatriálásukat.

				Miloš Krno, a moszkvai csehszlovák követség fiatal (kommunista) tanácsosa, aki egy vagy két alkalommal szintén részt vett a repatriálásra jelentkezők átvilágításában, visszaemlékezéseiben szinte dicsekszik azzal, hogy ténykedése nyomán a csehek és szlovákok gyorsan hazatérhettek, ám „a német és magyar fasiszták tovább építhették azokat a városokat, amelyeket előzőleg leromboltak.”32 

				1947–1948-ban a Csehszlovákiába repatriálók többsége (s ezek nagy része szlo-vákiai magyar volt) a máramarosszigeti táboron keresztül tért haza. Azt, hogy nem könnyen, arról ismét csak az odaküldött csehszlovák repatriáló delegátusok gondos-kodtak, akik minden lehető módon igyekeztek akadályozni a magyarok hazatérését. Polišenská olyan esetet is említ, amikor az odaküldött csehszlovák hivatalnok egy egész transzportnyi (1600) fogoly repatriálását utasította el.33 Még szerencse, hogy a máramarosszigeti táborból már nem vitték vissza a kiszelektáltakat a Donbaszba. A fenti 1600 személyt végül Magyarországra irányították – ők feltehetően megjárták a debreceni Pavilon laktanyát, hogy aztán a magyar–csehszlovák államhatáron át, engedéllyel vagy szökve, érkezzenek haza szülőföldjükre.

				Azt, hogy a csehszlovákiai illetőségű magyarok a máramarosszigeti táborból sem egykönnyen kerültek haza, a visszaemlékezések is igazolják: „Máramarosszigeten volt egy gyűjtőtábor, ott kirakták az összes foglyot, és onnét megint külön transzpor-tok jöttek Magyarországra. A magyarok mindjárt mehettek haza, de a felvidékieket kiszedték, és ott fogták. A Beneš akkor azt mondta, hogy nincsen semmiféle elmara-dott katonája, és nem fogadta be a magyarokat. Csehszlovákia nem fogadott be ben-nünk, és Magyarországra nem is volt hova mennünk. Ott voltunk egészen őszig.”34

				
					31	Polišenská 2006, 120–144.

					32	Krno 1984, 319.

					33	Polišenská 2006, 159.

					34	Kőrös (szerk.) 2015, 45.

				Az elhurcolt magyarok hazatérése és a málenkij robot számszerű eredményei

				Már a fentiekből is kirajzolódik az, hogy a szlovákiai magyar elhurcoltak sorsa legin-kább hazatérésük időpontjában és mikéntjében tért el magyarországi vagy kárpátaljai társaikétól. Míg ugyanis a kárpátaljai magyarok hazatérése már 1945 őszén megkez-dődött, és folyamatos volt,35 s a magyar kormány is jelentős erőfeszítéseket tett, hogy a magyar hadifoglyok és civilek minél előbb otthon lehessenek, addig Csehszlovákia lényegében akadályozta saját polgárai hazatérését.36 Prága magatartása még a szovjet fél számra is feltűnő és különös volt, amit a szovjet hadsereg tábornokának, a repat-riálást felügyelő kormánymegbízottnak, Nyikolaj Gulubjevnek a szavai is igazolnak: „Hozzászoktunk, hogy az érintett államok azzal sürgetnek minket, hogy gyorsítsuk fel állampolgáraik repatriálását. Maguknál ez pont fordítva van. Nekünk kell önöket kérni, hogy vegyék át tőlünk a hadifoglyokat. Ne haragudjon, de az Önök eljárása nevetséges.”37

				A magyar nemzetiségű hadifoglyokkal és civil elhurcoltakkal szembeni korabeli csehszlovák magatartást több más mellett az is minősíti, hogy a repatriálás kérdését összekapcsolták a Szlovákiában abban az időben éppen zajló reszlovakizálási akció-val.38 Miközben a reszlovakizálás már önmagában is a magyar lakosságnak az állam által szervezett zsarolása volt, ebben az esetben a repatriálás engedélyezését kötötték a reszlovakizáció aktusához. Történt ez például Fazekas Béla kürti lakos esetében is, aki 1943 őszén esett orosz fogságba.39 A prágai külügyi levéltárban fennmaradt forrá-sok alapján Fazekas özvegy édesanyja 1947 elejétől több ízben is megpróbálta elérni, hogy a csehszlovák hatóságok hivatalosan is kérjék Moszkvától fia kiadatását. Prága azonban ezt feltételhez kötötte: csak akkor lett volna erre hajlandó, ha a Fazekas család csehszlovák nemzetiségű, vagy ha az anya felmutatta volna a család reszlova-

				
					35	Dupka 2012, 141.

					36	Ennek a nemzetállam-építésnek a szlovákiai magyarok szempontjából a kikényszerített csehszlovák–magyar lakosságcsere, a magyarok csehországi deportálása, a zsarolásként mű-ködtetett reszlovakizálás, a magyar nyelvű iskolák és a magyar nyelvhasználat betiltása stb. voltak a legfontosabb elemei.

					37	AMZV f. SSSR 1945–1949. kart. 51. č. 2890/B/48. Váleční zajatci v SSSR – prověrení

					38	A reszlovakizáció célja az volt, hogy a lakosságcsere és a deportálások ellenére is Szlová-kiában maradt magyarokat arra kényszerítsék, hogy szlováknak vallják magukat.

					39	AMZV f. SSSR 1945–1959. kart. 38. 108782/1949.

				kizálását igazoló dokumentumot. Mivel ez nem történt meg, a hatóságok 1949-ben véglegesen elutasították a magyar nemzetiségű hadifogoly repatriálását.

				A reszlovakizálás és a repatriálás kapcsolatrendszere még nem feltárt. Elképzel-hetőnek tartjuk azonban, hogy a csehszlovák fél a Szovjetunióból Csehszlovákiá-ba hazahozott magyar nemzetiségű személyekre nyomás gyakorolhatott, hogy azok reszlovakizáljanak. Erre akár a kassai átvevőállomáson is lehetőség nyílhatott, ahová a szovjet határról a repatriáltakat kihallgatni és adatfelvételre szállították. Az bizo-nyosnak látszik, hogy az elhurcoltak családjai kaphattak olyan jelzéseket, hogy hoz-zátartozójuk (fiuk, férjük, testvérük) nagyobb eséllyel tér haza, ha az egész család reszlovakizál. Erre utalhat az is, hogy a reszlovakizáció éppen azokban a dél-szlová-kiai járásokban (a Bodrogközben és az Ung-vidéken) volt a legsikeresebb, ahonnan a legtöbb magyart hurcolták a Szovjetunióba. Mindenesetre az, hogy egy 1948 végén a prágai külügyminisztériumban összeállított lista szerint 9800 hazatérő (hadifogoly és civil elhurcolt) közül 2699 volt a szlovák, 4517 a magyar, 204 a német, 58 a ruszin, 4 az egyéb és 2318 a reszlovakizált, jelzi a két folyamat közötti összefüggést.40 Egy bizonyos, több irat is azt tanúsítja, hogy amikor a csehszlovák hatóságoknak dön-teniük kellett a repatriálásra jelentkező hadifoglyok vagy civil elhurcoltak sorsáról, akkor a szlovákokat automatikusan átvették, a magyar nemzetiségűek közül viszont csak azokat, akiknek a családja reszlovakizált. Azoknak a neve mellé, akik továbbra is magyar nemzetiségűnek vallották magukat, a repatriálás elutasításának a ténye került. Mint annak a 648 fős listának az esetében történt, amellyel 1947 nyarán foglalkozott a belügyminisztérium. A belügy döntése szerint a fenti számból 386 személy repat-riálási kérelmét pozitívan bírálták el. Ők szlovákok vagy a reszlovakizálást vállaló magyarok voltak. 22 személy kérelmét viszont elutasították. Az indok szó szerint a következő volt: „mivel magyar nemzetiségű személyekről van szó, akik politikai és ál-lambiztonsági szempontból megbízhatatlanok, s akik családja nem reszlovakizált”.41

				1948-ban, amikor az idő már Moszkvát is sürgette a hadifogolykérdés lezárását illetően, a szovjetek egyre nagyobb nyomást gyakoroltak Prágára, hogy szakítson a szelektív repatriálás politikájával, s vegye át a szlovákiai magyarokat is. Sőt alkalom-adtán minden egyeztetés nélkül küldtek haza Csehszlovákiába transzporokat, ami persze Prága rosszallását váltotta ki. Valószínűleg mind ennek, mind a csehszlovák és 

				
					40	AMZV f. SSSR 1945–1959. kart. 39. fasc. 2.

					41	SNA f. PV-sprav. 25295-VII-7/47.

				magyar belpolitikában bekövetkezett változásoknak is szerepe volt abban, hogy 1948 nyarán a hivatalos csehszlovák álláspont megváltozott. Azzal párhuzamosan ugyanis, hogy az új csehszlovák vezető, a kommunista Klement Gottwald június 9-én a Cseh-szlovákia Kommunista Pártja Központi Bizottsága ülésén elmondott beszédében beismerte, hogy a lakosságcsere és minden más intézkedés ellenére mégis maradnak magyarok az országban,42 a csehszlovák külügyminisztérium olyan értelmű utasítást küldött a moszkvai csehszlovák követségre, amely szerint a továbbiakban nem kell elzárkóznia a magyar nemzetiségű foglyok repatriálásától sem.

				Mindez felgyorsította a szlovákiai magyar elhurcoltak hazatérését, akik közül a legtöbben ezt megelőzően leginkább úgy jutottak haza, hogy magyarországi állam-polgárnak jelentkeztek, ahonnan – helyismeretüket kihasználva – a zöldhatáron át haza tudtak szökni. 1948 nyarától azonban már a közvetlenül Csehszlovákiába való repatriálás lehetősége is megnyílt előttük, s többségük 1949-ben már otthon tartóz-kodott.

				A téma relatív feltáratlansága miatt a málenkij robot során elhurcolt szlovákiai civilek számáról a mai napig nincs konszenzus a szakmában. Ezt egyszerre okoz-za néhány fontos alapkutatás elvégzetlensége, valamint az, hogy a hiányos források miatt sokszor összekeverednek a polgári elhurcoltak és a hadifoglyok adatai. Ezért fordulhat elő, hogy az elhurcoltak számát jócskán felülbecsülve egyesek 16–20 ezer, mások akár 69 ezer civil elhurcoltról is beszélnek,43 noha ezeket a számokat források-kal nem tudják alátámasztani.44

				Ha ragaszkodunk a jelenleg rendelkezésre álló forrásainkhoz, akkor elmondha-tó, hogy a Szlovákiából civilként elhurcoltak száma mintegy 7-8 ezer lehetett. Azt, hogy közülük mennyien voltak a málenkij robotra elhurcoltak, s mennyien az egyéni elhurcolások áldozatai, nem tudjuk, mivel a volt német falvakban, ahol azóta teljesen kicserélődött a lakosság, a közösségi emlékezet folytonossága megszakadt, s így az elhurcoltak száma sem feltárt. A málenkij robot dél-szlovákiai (magyar) áldozatainak a száma az eddigi kutatások alapján azonban megbecsülhető. A Bodrogközből és az Ung-vidékről közel 2500, a Szepsi járásból nagyjából 600, Gömörből pedig mintegy 200 főt, összesen 3300 főt hurcoltak el málenkij robotra a Szovjetunióba. Ha ehhez 

				
					42	Popély 2006, 144.

					43	Vö. Köteles é. n.; Bystrov 2003, 29.

					44	Ugyanez a jelenség a magyarországi elhurcolások kapcsán is megfigyelhető. Lásd például Bognár Zalán adatait a budapesti elhurcolásokról: Bognár 2005, 181–189.

				hozzávesszük az ettől nyugatra eső területekről egyénileg elhurcoltakat, a végleges szám 3500 és 4000 ezer körülire tehető. Vagyis az összes szlovákiai civil elhurcoltnak mintegy felét a magyarok tették ki, a másik fele a szlovákok, németek, ruszinok közül került ki. Az azonban nemzetiségtől független volt, hogy az elhurcoltak mintegy harmada sohasem tért haza.

				Dariusz Rogut

				Lengyel civilek és a Honi Hadsereg katonái az NKVD/MVD táboraiban 1944 után

				A második világháború alatt a Lengyel Földalatti Állam létrehozása és működése megmutatta a lengyel társadalom hatalmas harci potenciálját, elszántságát és mobili-tását. A megszállt Európa legerősebb földalatti hadserege, a Honi Hadsereg (Armia Krajowa) elszánt küzdelmet folytatott a német megszállókkal. A szövetségesek győ-zelme egyre közelebb hozta a német Harmadik Birodalom bukását, Lengyelország felszabadulását a hitleri rabiga alól. A Vörös Hadsereg gyors ütemben tartott nyu-gat felé, ennek hatására vette kezdetét 1944-ben a Honi Hadsereg által előkészített, „Burza” (Vihar) nevet viselő akció, amely a fegyveres harc folytatását tűzte ki célul a németek hátában, továbbá az egyes körzetek, városok külön-külön, önállóan történő felszabadítását. A Honi Hadsereg vezető testületei és az addig konspiráltan műkö-dött polgári szervezetek képviselői nyilvánosságra lépésükkel azt kívánták hangsú-lyozni, hogy ők az adott terület gazdái a közeledő Vörös Hadsereggel szemben.

				A letartóztatások

				Amikor 1944 második felében a Vörös Hadsereg egységei behatoltak Wilno (ma Vilnius) körzetébe, a Honi Hadsereg erői a „Burza” akció keretében megkezdték az „Ostra Brama” (Erős kapu) hadműveletet, s kísérletet tettek, hogy önállóan foglal-ják el Wilnót. Az akció nem járt sikerrel, és miután annak részletei nyilvánosságra kerültek, megkezdődött a függetlenségért küzdő különböző lengyel alakulatok lik-

				vidálása1. A szovjet jelentések szerint 1944. július 20-ig a Honi Hadsereg több mint hatezer katonáját fegyverezték le. Kezdetben a szovjet fél tárgyalásokat folytatott a Honi Hadsereg vezetésével lengyel egységek kialakításáról, amelyek a németek ellen harcoltak volna, de hamarosan elrendelték azok teljes körű lefegyverzését. Hason-ló eljárásra került sor Lemberg (lengyelül Lwów, ma Lviv, Ukrajna) körzetében is. A Honi Hadsereg katonáinak jelentős mértékű harci tevékenysége révén a Vörös Hadsereg július 27-re elfoglalta Lemberget, és hamarosan megkezdődött a tisztek és a sorkatonák letartóztatása. A „Burza” akció keretében a Honi Hadsereg osztagai Lublin körzetében 1944. július közepén számos települést felszabadítottak, közülük többet is az I. Belorusz Front osztagaival együttműködve. Itt is néhány napos tár-gyalásokra került sor, amit szintén a németellenes földalatti mozgalomban részt vett lengyel civilek és katonák fogságba vetése követett. A megtorlásból nem maradt ki a semmilyen politikai vagy katonai irányvonalhoz sem kapcsolódó polgári lakosság sem. Tömegesen tartóztattak le a tanárokat, az orvosokat, a vasutasokat, a papokat. Csak a „Lublini Lengyelország” területén 1944 októbere és 1945 januárja között 13 142 főt fogtak le, akik közül a szovjetek szerint 9010 fő a Honi Hadsereg katonája volt. A megtorlás hullámai gyors ütemben kiterjedtek a teljes Białystoki vajdaságra. Alig néhány napon belül (1944. november 1–8.) a Szmers (a szovjet katonai kémel-hárítás) és az NKVD (Belügyi Népbiztosság) egységei 1200 főt tartóztattak le, akik a Honi Hadsereg katonái, illetve más szervezetek tagjai voltak. Hasonló sorsra jutottak 1944 augusztusában és szeptemberében a Honi Hadsereg Varsó körzetében működő osztagainak katonái közül számosan, továbbá olyan egységek, amelyek a varsói fel-kelés számára kívántak segítséget nyújtani, például a polesiei körzeti Honi Hadsereg 30. gyalogsági hadosztálya.2 A polgári személyeket a nyílt utcáról vagy egyes körzetek lezárásával lakásukról hurcolták el, az információk szovjet partizánoktól, besúgóktól, illetve a vallatások során kikényszerített vallomásokból származtak. A tanúk beszá-molói szerint mindez a hitleri megszállás idejére emlékeztetett. A szovjet megtorlás miatt egyre több ember választotta „az erdőt”, ahol új partizánosztagok alakultak.3

				A szovjet megtorlás a kommunista befolyás alatt álló Lengyel Nemzeti Felsza-badítási Bizottság (PKWN) megalakulásának pillanatában emelkedett „jogi erőre”, 

				
					1	Czarnocka et al. (red.) 1976, 564–565., 575., 586–587., 596–597.

					2	Noskowa 1999, 65., 70., 88.; Hołub 1991; Grat-Wieteska 1999; Kalbarczyk 2002.

					3	Bővebben lásd Krajewski–Łabuszewski 1997.

				ugyanis a szovjetekkel együttműködő PKWN 1944. július 26-án „adminisztratív hatalomként” aláírt egy szerződést, amelyben egyetértett azzal, hogy a szovjet igaz-ságszolgáltatás kiterjedjen a hadműveletek sávjában tartózkodó lengyel polgári la-kosságra. E terület nagyságát a szerződés nem határozta meg. A közrendért és a biztonságért a frontok parancsnoksága és az NKVD felelt. Mindez gyakorlatilag korlátlan lehetőséget biztosított a szovjetek számára a megtorlás, a letartóztatások terén. A frontsáv szélességét (60–100 km) csak a későbbiekben határozta meg a Szovjetunió Állami Védelmi Bizottságának 1945. február 20-án kelt 7558. számú határozata. A „szövetséges” katonai egységeknek szánt szerepet figyelemmel kísér-hetjük a katonai parancsnokoknak szóló, 1944. október 10-én kelt instrukció alap-ján. E szerint a katonai feladatok mellett a parancsnokoknak még községi szinten is voltak kifejezetten politikai kötelezettségeik. Területi hatóságként csakis a PKWN által kinevezett hatóságot ismerhették el, és ha ilyen nem volt, „ideiglenes sztarosztát vagy vajdát kellett kinevezni a PKWN hívei közül”. A parancsnokoknak jogukban állt a közrend helyreállítása társadalmi zavargások esetén, amelyek veszélyeztették a PKWN alá tartozó hatalmi szervek normális munkáját.4 1944. július 31-én Sztálin kiadta a Honi Hadsereg „német kémeket tartalmazó” [sic!] struktúráinak lefegyver-zésére és megsemmisítésére vonatkozó, 220169. számú parancsát. Ennek alapján a tiszteket internálni kellett, a tiszthelyetteseket és a sorkatonákat pedig az I. Lengyel Hadsereg tartalékos zászlóaljaiba irányítani. A direktíva keretein belül végrehajtott gyakorlati lépésekről sokat elárul az I. Belorusz Front parancsnoka, Konsztantyin Ro-kosszovszkij marsall5 által kiadott, 1944. augusztus 2-án kelt 75. számú parancs. 1944 szeptemberéig a Honi Hadsereg letartóztatott közkatonáit számos esetben a Lengyel Hadsereg tartalékos egységeibe irányították át. Mindez Zygmunt Berlin tábornok, az I. Lengyel Hadsereg parancsnokának 1944. július 27-én kiadott parancsával állt összefüggésben, amelynek témája a Népi Hadsereg (Armia Ludowa) osztagainak, a Honi Hadseregnek és a Parasztzászlóaljaknak (Bataliony Chłopskie) a lefegyverzé-se volt. Miután ezekből az alakulatokból sokan dezertáltak, megkezdődött a Honi Hadsereg katonáinak bebörtönzése az UB (Urząd Bezpieczeństwa – Biztonsági Hi-vatal), illetve az NKVD táboraiban, többek között a Lubartów melletti Skrobówban, Sokołów Podlaskiban, Lublinban, Rembertówban, Majdanekben és Krześlinben.6

				
					4	Gryciuk–Matusek 1995, I. 302–308.

					5	Uo. 108–109., 118–119.

					6	Grzelak–Stańczyk–Zwoliński 1993, 52. Bővebben lásd Ślaski 2003 és Wolsza 2013.

				Az, hogy a Szovjetunió miképpen sértette meg a nemzetközi jogot és az álla-mi szuverenitás alapelveit, jól példázza, ahogy 1945 márciusában a Varsóhoz közeli Pruszkówban letartóztatták a Lengyel Földalatti Állam vezetőit. 1945. június 18–21. között Moszkvában a nyugati szövetségesek passzív magatartása mellett lezajlott a „tizenhatok” pere. Ez volt az egyetlen olyan propagandajellegű, politikai koncepci-ós per, amely a legális lengyel vezetés ellen irányult. A koncepciós nyomozásnak és pernek, amelyben vádként többek között elhangzott az is, hogy a Honi Hadsereg együttműködött a németekkel, az volt a célja, hogy diszkreditálja a világ közvélemé-nye és a lengyelek előtt a londoni legális lengyel kormányt.7

				1–2. kép. Tadeusz Dżugaj („Korczak”) hadnagy, a Honi Hadsereg tisztje letartóztatá-sa, majd elítélése után (forrás: Dariusz Rogut magángyűjteménye)

				A Honi Hadsereg vezetőivel és a kormány képviselőivel szembeni megtorlással gyengíteni kívánták a londoni kormány alá tartozó lengyel földalatti mozgalmat, il-letve megsemmisíteni a PKWN-nel szemben álló politikai struktúrákat. A PKWN 

				
					7	Többek között elítélték Leopold Okulicki tábornokot, a Honi Hadsereg utolsó parancs-nokát és Stanisław Jankowskit, a londoni lengyel köztársasági emigráns kormány hazai kép-viseletének miniszterelnök-helyettesét. Chmielarz–Kunert–Ponczek 2000, Rogut 2009b.

				saját pozíciójának megerősítése érdekében rendelkezett megfelelő belbiztonsági (UB) és rendfenntartó szervekkel (Polgári Rendőrség – Milicja Obywatelska), továbbá tel-jes mértékben élvezte a Szmers, az NKVD (három hadosztály) és a Vörös Hadsereg „segítségét”. A lengyelek és a Honi Hadsereg katonáinak letartóztatása változó in-tenzitással 1945 közepéig tartott (például 1945 márciusában a Honi Hadsereg łódźi körzetének tisztjeire került sor, élükön Michał Stempkowski ezredessel). A megtor-lások védekezést váltottak, illetve megindult az „erdőbe” való visszahúzódás.8

				A Szovjetunió totalitárius politikai rendszert kényszerített Lengyelországra, amelyet kiterjedt terrorapparátus révén tartottak fenn. Lengyelország kezdetben ka-tonailag megszállt terület volt, később de facto gyarmat lett belőle. A Szovjetunió gazdasági ügyekben maximálisan kihasználta Lengyelországot, amivel jelentős anya-gi kárt okozott.9

				A megtorlás áldozatait, attól függően, hogy a szovjet belügyi szervek melyik lá-gerébe kerültek, öt nagy csoportba sorolhatjuk. Az elsőbe a független földalatti állam katonái tartoztak, akiket hadifogoly- és internálótáborokba hurcoltak. A sorkatoná-kat és tiszthelyetteseket elsősorban Borovicsibe10 és Osztaskovba,11 a parancsnoki állományt és az emigráns kormány hazai képviseletének munkatársait Rjazanyba.12 A második csoportba olyan polgári személyek tartoztak, akikkel szemben mind-össze gyanúként merült fel, hogy lengyel összeesküvésben vettek részt. Őket elle-nőrző-szűrő táborokba irányították, többek között Donbaszba, Sztalinogorszkba és Saturba.13 Ebben a csoportban olyan személyek is akadtak, akik Gdańskból és a Tengermellékről, Nagy-Lengyelországból, Sziléziából származtak. Az utóbbi körzet esetében német származású személyekről, népi németekről, asszimiláltakról volt szó, illetve olyanokról, akik esetében felmerült a németekkel való együttműködés gyanú-ja.14 A harmadik csoportba azok sorolhatóak, akiket a szovjet állammal szemben el-követett bűncselekménnyel vádoltak. A többségüket az NKVD Különleges Testülete (Oszoboje szovescsanyije) vagy a fronton működő katonai bíróságok ítélték el, majd 

				
					8	Lásd Kołakowski 2002; Rogut (red.) 2015.

					9	Lásd Rokicki–Stępień (red.) 2009; Rogut 2012; Musiał 2012.

					10	Rogut 2001b; Rogut 2004d; Rogut 2014.

					11	Rogut 2001a.

					12	Rogut 2008; Arkusz 2010; Balbus 2012, 353–372.

					13	Rogut 2010a.

					14	Bővebben lásd Golon 2001; Baziur 2003; Dziurok–Niedurny (red.) 2004.

				javítómunka-táborokba (iszpravityelno-trudovih lagerej)15 hurcolták őket. A negye-dik csoportot azok alkották, akiket törvénytelenül, kényszerítő erővel besoroztak a Vörös Hadseregbe, elsősorban a Szovjetunió által annektált Kelet-Lengyelországból. Ez történt például a Honi Hadsereg azon katonáival, akiket az „Ostra Brama” fedő-nevű akciót követően lefegyvereztek, és Kalugába szállítottak, majd nem sokkal ké-sőbb a Vörös Hadsereg munkazászlóaljaiban találták magukat.16 Az ötödik csoportba olyan lengyel állampolgárok sorolhatók, többek között a mazuri és a kasubi vidék lakói, továbbá sziléziaiak, akik a németek számára megszervezett munkazászlóaljak-ba kerültek.17

				Becsült adatok szerint az 1944 januárja és az 1940-es évek vége között zajló pe-rek a II. Köztársaság területén kb. 80–95 ezer lengyelre terjedtek ki (nem számítva bele a más nemzetiségű lengyel állampolgárokat).18 A letartóztatások, internálások19 (a szovjet törvények szerint), bebörtönzések, a tömeges elhurcolások a nemzetközi jog áthágásával történtek. A letartóztatásokat a szovjet hatalmi szervek határozatai alapján hajtották végre, akik a meghódított lengyel területeken ténylegesen „házi-gazdának” érezték magukat. Megkezdődött a megszállás második – a német után a szovjet – szakasza.

				Kaługa és a Vörös Hadsereg munkazászlóaljai

				A közrendű lengyel partizánok többségét az „Ostra Brama” fedőnevű akciót köve-tően lefegyverezték, s 1944 júliusának végén Wilno mellől Kalugába (Moszkvától 

				
					15	Rogut 2010b.

					16	Dzienkiewicz–Gurjanowa (red.) 2008.

					17	Rosenbaum–Węgrzyn 2014.

					18	Ciesielski–Materski–Paczkowski 2002, 26–30.

					19	Az internálás fogalmát a szovjet terminológia a lengyelek vonatkozásában használja. Vi-lágos, hogy nem fontos fogalommal van dolgunk, hiszen a polgári lakosság vonatkozásában ez „ideiglenes (maximum a fegyveres konfliktus befejeződéséig tartó) megfosztást jelent a szabadságtól”. A megtorlásnak ezt a formáját az ellenséges állam civil lakosságával szemben szokták alkalmazni abban az esetben, ha két állam fegyveres konfliktusba keveredett egy-mással. Lengyelország a szövetséges hatalmak oldalán állt, és ilyen értelemben formailag a Szovjetuniónak is szövetségese volt, ezért nehéz egyetérteni ennek a fogalomnak a lengye-lekkel kapcsolatos alkalmazásával. A pontatlan, kételyeket ébresztő fogalmat mégis sokszor használják a táborokkal foglalkozó dokumentumokban.

				délnyugatra) szállították őket, ahova 1944. augusztus 5-én érkeztek meg. Szovjet ál-lampolgároknak tekintették őket, és a közel ötezer lengyelből megalakították a Vörös Hadsereg 31. számú tartalékos gyalogsági hadosztályának 361. gyalogsági ezredét. A rajparancsnokokon kívül az összes tiszt kivétel nélkül orosz volt, ők szervezték meg a katonai kiképzést. A lengyelek megtagadták a szovjet katonai eskü letételét, ezért 1944 szeptembere és decembere között Moszkvától délkeletre (Korobovi körzet) er-dei munkára vezényelték őket. Négy munkazászlóaljat hoztak létre, amelyeket szovjet parancsnokok irányítottak. Fagyban, nehéz körülmények között végezték a favágást és a rönkök elszállítását. A Moszkva környéki erdőkben való munkavégzés idején számos szökési kísérlet történt, amelyek zömben kudarcba fulladtak, bár többeknek sikerült eljutnia Wilnóba, majd Lengyelországba. Az elfogottakat katonaszökevény-nek tekintették, 6–10 év javítómunka-táborban letöltendő szabadságvesztésre ítélték őket. A táborból való elbocsátások 1945 decemberében kezdődtek meg.20

				Ellenőrző-szűrő táborok

				Az ellenőrző-szűrő táborok előzményeinek az úgynevezett speciális táborok tekint-hetők, amelyeket 1941. december végén a Szovjetunió Állami Védelmi Bizottságá-nak határozata alapján hoztak létre, s a Vörös Hadsereg „egykori katonáinak” szánták. Azoknak, akik fogságba estek, vagy akiket bekerített az ellenség, a „hazaárulóknak”, kémeknek és dezertőröknek. A táborokban tartózkodók goszproverkán, azaz állami ellenőrzésen (szűrésen) estek át. A Szovjetunió elárulásának tényét megerősítő nyo-mozás alapján a bűnösöket felelősségre vonták, és megbüntették. Akik ellen nem sikerült „kompromittáló” adatokat gyűjteni, a lakóhelyük szerint illetékes katonai parancsnokságra vagy közvetlenül a Vörös Hadsereg tartalékos egységeibe irányítot-ták.21 1943-tól idevitték azokat is, akik a német megszállás alatt valamilyen funkciót töltöttek be a közigazgatásban: polgármesterek, soltészok, közrendőrök, a Népi Őr-ség, a Népi Rendőrség vagy más ezekhez hasonló szervezetek tagjai voltak.22

				A letartóztatott és lakóhelyükről elhurcolt lengyelek a több tucat ellenőrző-szűrő tábor valamelyikébe kerültek. Ennek legfőbb oka a szovjet ipar hatalmas munka-

				
					20	Rogut 2004c, 437–438.

					21	Az Állami Védelmi Bizottság 1069. számú határozata, 1941. december 27.

					22	Rogut 2009a.

				erőhiánya volt. 1945. február–májusban Wilnóból számos szerelvény indult Szta-linogorszkba és Donbaszba, ahova összesen több mint 4500 főt hurcoltak, továbbá 2200 főt a Szaratov közelében lévő Jelsankába,23 a 0321. számú táborba. Április-ban 400 fő került a 140. számú kalinyini táborba (ma Tver). 1945. február elején kb. 2000–2500 foglyot vittek Lembergből a Donyec-szénmedencében lévő Krasznodon-ba (Luganszki terület). 1945–1946 között számos lengyel tartózkodott több tucat más táborban is, ők a „Jalta utáni” Lengyelországból kerültek ide. Ezek a táborok a következők voltak: 0201. számú tábor, Ljuberci; 0258. számú tábor, Harkov (ma Har-kiv); 0302. számú tábor, Kizel; 0308. számú tábor, Tula; 0319. számú tábor, Moszkva; 0322. számú tábor, Kolomna; 0325. számú tábor, Orehovo-Zujevo.24

				A kutatások jelenlegi szakaszában pontos adatokkal nem szolgálhatunk, de a hoz-záférhető levéltári forrásokból tudjuk, hogy az 1945. június 17-i állapotnak megfe-lelően az NKVD táboraiban és börtöneiben lévő 25 047 lengyel állampolgár közül 9185 fő (36,7%) volt az ellenőrző-szűrő táborokban. Ehhez a számhoz hozzá kell még adni a II. Lengyel Köztársaság keleti területeinek lakosait (a wilnóiakat és a lembergieket, akiket szovjet állampolgároknak tekintettek). Összességében tehát 1945 első hónapjaiban több mint 18 ezer lengyel raboskodott valamelyik ellenőr-ző-szűrő táborban.

				Hadifogoly- és internálótáborok

				Borovicsi

				A Honi Hadsereg katonáinak egyik legnagyobb létszámú csoportját a Novgorodi körzetben található Borovicsi környékén működő 270. számú táborkomplexumba hurcolták, amelyik közvetlenül az NKVD Hadifogoly- és Internáltügyek Főigazga-tósága (Gupvi) alá tartozott. Az ott raboskodók a Lublini, a Kieleci, a Rzeszówi és 

				
					23	Az ebben a táborban lévő lengyelek sorsát a „szaratovi út” kifejezéssel szokták jellemezni, hiszen a lengyeleknek ez volt az első, de közelről sem az utolsó táboruk. 1945. októbertől 1947. májusig a 0331. számú táborban, a grúziai Kutaisziban raboskodtak. 1947. májusában lázadást szerveztek, ezt követően három csoportra osztották őket, és többek között az alábbi hadifogolytáborokba irányították őket: 108. számú, Sztálingrád; 204. számú, Asztrahán; 270. számú, Borovicsi. Ezeket a táborokat 1958–1959-ben hagyhatták el. Bővebben lásd Rogut 2003.

					24	Rogut 2004b; Rogut 2015.

				a Varsói vajdaságokból származtak, többségük a Honi Hadsereg vagy a Parasztzász-lóaljak sorkatonája volt, illetve olyan személyek, akikkel szemben felmerült a gyanú, hogy valamelyik földalatti szervezethez tartoznak. Az elszállításuk 1944. november 13-án kezdődött meg Sokołów Podlaski környékéről. Több szállítmány keretében összesen 4893 embert vittek el onnan. 1944–1949 között Borovicsiben 5795 lengyel volt (nem számítva azokat a lengyel foglyokat, akik a Wehrmacht katonái voltak).25 A Honi Hadsereg internált katonáinak szabadon bocsájtása 1946 januárjában kez-dődött meg. Összesen 3464 fő tért haza. Az ottmaradt 810 lengyelt (köztük egy gyereket, aki 1945-ben született!) 1946. július 5-én továbbküldték az 531. számú fogolytáborba, amelynek központja az Urálban, a Szverdlovszk (ma Jekatyerinburg) közelében található Verhnyaja Pismában volt.26

				3. kép. A jogłai munkatábor makettje (270. számú tábor, Borovicsi). Mieczysław Jęd-ruszczak munkája (forrás: Bar et al. 1999)

				
					25	Dzienkiewicz–Gurjanow 1997, 12.; Rogut 2004a.

					26	Ez a kontingens 1947. október 16-ig volt a táborban. A többségüket, 770 főt átküldték a 284. számú repatriációs táborba, Bresztbe. Rogut 2002.

				Jelmagyarázat: 

				1–11. Lakóbarakkok 

				12. Latrina 

				13. Elsősegély 

				14. Konyha 

				15. Kórházi barakk 

				16. Műhelyek 

				17. Fürdőbarakk 

				18. Ruharaktár 

				19. Fogda 

				20. Ételraktár

				21. Mosoda 

				22. A tábor kapuja

				Az 1944–1946 között internált lengyeleken kívül a Honi Hadsereg más egykori tag-jai is raboskodtak Borovicsiben. A következő csoport 1947. június 1-én érkezett ide a 0331-es táborból, Kutaisziból. Azért kerültek ide, mert 1947 májusában lázadást szítottak a táborban. A szállítmány 467 főből állt.27 A Honi Hadsereg volt katonái-ból álló második szállítmány, 421 fő 1947. július 11-én érkezett Borovicsibe a Rja-zany melletti 454-es számú fogolytáborból az ott kitört éhségsztrájk miatt. A Honi Hadsereg katonáinak többségét 1947. október 7-én Breszten keresztül „repatriálták” Lengyelországba. A wilnóiakra csak 1948–1949-ben került sor.

				Osztaskov

				Ennek a tábornak már volt „lengyel történelme”, mivel 1939-ben a Sztolbnij-szi-geten (Szeliger-tó) található kolostor épületeiben, tíz kilométerre Osztaskov váro-sától helyezték el azokat a lengyel foglyokat, akik 1939. szeptember 17. után estek fogságba. Többek között a határőrségtől, a csendőrségtől, a rendőrségtől és a bün-tetés-végrehajtástól kerültek ide emberek. 1940 áprilisában–májusában szinte mind-egyiküket kivégezték a kalinyini NKVD-parancsnokság börtönében.28 A következő lengyel transzportot 1944 novemberében és decemberében három menetben szállí-tották a bialystoki börtönből Osztaskovba. Összesen 2905 személy került ide, köztük majdnem 400 nő és több tucat gyermek.29 A nőket a kórházban, a fürdőben és a mosodában, illetve mindenféle nehéz munkáknál (tőzeg le- és felrakodása, fatönkök eltávolítása az erdőben) alkalmazták. A munka során a rabok semmiféle védőruhát, cipőt nem kaptak. A foglyok szabadon bocsájtása 1947 második felében kezdődött meg. Egy csoportot 1947 májusában átszállítottak a 64. számú táborba, Morsanszkba (Tambovi terület). Többségük 1947 októberében térhetett vissza Lengyelországba.

				Rjazany

				A 178-454. számú tábor a város szélén terült el. 1942-ben hozták létre speciális tá-borként a Vörös Hadsereg azon egykori katonáinak számára, akik hadifogságból tér-

				
					27	A többi lengyelt Grúziából a 108. számú hadifogolytáborba, Sztálingrádba, illetve a 240. számúba, Asztrahánba irányították. Bővebben lásd Rogut 2003.

					28	Osztaskov Moszkvától 350 kilométerre északra feszik a Velikije Luki–Bologoje vasútvo-nal mentén. 1939. szeptember 28. és október 29. között 12 235 lengyelt szállítottak a táborba, öszességében pedig 15 991 fogoly fordult meg ott. Lebiediewa 1998, 127.

					29	Dzienkiewicz–Gurjanow 2002, 23–27.

				tek haza. A lengyelek az 1. számú altáborba kerültek, nem messze Gyagilevo vasút-állomásától. 1946-ban a 178. számú táborból hét altábort leválasztottak, és ezekből létrehozták a 454. számú új fogolytábort. A lengyelek első csoportja 1944 augusz-tusában Lublinból érkezett Rjazanyba. A transzport 211 sorkatonából, tiszthelyet-tesből és a Honi Hadsereg sorkatonáiból állt. Rjazanyba többek között Harkovból, Bresztből, Przemyślből, a 41. számú osztaskovi, a 388. számú sztalinogorszki táborból is érkeztek csoportok. Összességében 1944–1947 között 2672 lengyel nemzetiségű és lengyel állampolgár raboskodott itt, jó néhányan a Honi Hadsereg főparancsnokai közül, több tábornok, több tucat tiszt és ezredes, alezredes, őrnagy és több száz tiszt a frontvonalból. Külön csoportot alkottak az emigráns kormány hazai képviseletének, a Lengyel Földalatti Állam polgári struktúrájának munkatársai.

				A rjazanyi táborban uralkodó körülmények jelentős mértékben különböztek a többi tábortól, ahol a Honi Hadsereg más katonái tartózkodtak, egyszerűen „töké-letes” volt. A szovjet vezetés feltételezhetően propagandacélokra szánta, úgynevezett mintatábornak, ahol megtartották a lengyel katonai fokozatokat és az egyenruhákat. Belső, tábori parancsnokságot hoztak létre lengyel tisztekkel, lengyel ellátó szolgálat-tal. A tiszteknek nem kellett dolgozniuk, a sorkatonákat a tábor területén osztották be a műhelyekbe, esetleg mezei munkákat végeztek, építkeztek, épületeket renovál-tak, szállítmányokat rakodtak. Engedélyezték az önképző csoportok működését, a vallás gyakorlását, a levelezést ugyanakkor tiltották. Csak a tisztek kaptak fehér- és rozskenyeret egyaránt (300-300 grammot naponta), a többiek csak rozskenyeret (600 grammot). Kicsit több cukrot, zsiradékot, (rossz minőségű) húst és dohányt osztottak ki közöttük, mint másutt. Az alapvető főtt ételek közé tartozott a savanyúkáposz-ta-leves, amelyet reggelire, ebédre és vacsorára egyaránt tálaltak. Egy étkezéskor min-denkinek 0,8 litert osztottak ki belőle, és – a kását helyettesítve – gyakran szolgált második fogásként is.

				A többi táborral ellentétben Rjazanyban nagyon aktívnak bizonyultak az operatív nyomozók és valószínűleg a Szmers is. 1945. májustól megszaporodtak a kihallgatá-sok, s 1947-ig 82 lengyelt és lengyel állampolgárt tartóztattak le és börtönöztek be a táborlakók közül. A kutatások jelen szakaszában annyit tudunk, hogy a hadbíróság 47 főt szabadságvesztéssel, 4 főt halálbüntetéssel sújtott, s az ítéleteket végre is haj-tották.

				A táborban a lengyel katonák két ízben is éhségsztrájkot szerveztek: az elsőt 1945. márciusban, a másodikat 1947. június 29. és július 5. között. A foglyok fő követelése azonnali szabadon bocsátásuk volt, elszántságukat bizonyítja, hogy – az 

				1947-es sztrájk idején – az 1506 fogoly közül mindössze 180 nem csatlakozott az akcióhoz. A sztrájk letörésére a kényszertáplálás eszközét is bevetették, ennek so-rán „Marcin” Kazimierz Tumidajski tábornok a szkopini kórházban életét vesztette. Az éhségsztrájkot követően a lengyeleket négy csoportra osztották, és különböző táborokba szállították. A tisztek többségét 1947. július 6-án a Vologdai körzet fo-golytáboraiba – 103 főt Cserepovecbe, a 158. számú táborba, 356 főt pedig Bogo-rodszkojéba (nem messze Cserepovectől), a 437. számú táborba – vitték. Július 7-én átszállítottak 342 lengyelt, többségükben tiszthelyetteseket és sorkatonákat a 171. számú táborba, Szuszlongerbe (Mariföld), 1947. július 8-án pedig – mint korábban említettük – 421 főt a Novgorodi körzetben található 270. számú táborba, Borovicsi-be. A 454. számú táborban maradt lengyel foglyokat csoportokban engedték szaba-don 1947 szeptembere és novembere között.30

				A Honi Hadsereg katonáinak egy része és más lengyelek uráli táborokba is kerül-tek: több mint ezer fő a 231. számú táborba, több mint ötszáz az 523. számú táborba és több mint hatszáz az 516. számú „haláltáborba”, Krasznovodszkba (Türkmenisz-tán).31 Összességében 1945 első hónapjaiban a hadifogoly- és internálótáborokban több mint 10 ezer lengyelt tartottak fogva.

				Javítómunka-táborok

				Számos letartóztatott lengyel a Szovjetunió egész területét beborító javítómunka-tá-borok valamelyikébe került, ahová szovjet polgári vagy katonai bíróságok, illetve az NKVD – 1946-tól az utóbbi helyébe lépő MVD (Belügyminisztérium) – különleges bizottságainak ítéletei alapján hurcolták őket.32 Az elítéltek többsége a második vi-lágháború előtti II. Lengyel Köztársaság keleti, 1945-ben a Szovjetunióhoz (a Belo-rusz, a Litván, illetve az Ukrán Szovjet Szocialista Köztársasághoz) csatolt részéről származott. Őket főképp azzal vádolták, hogy együttműködtek a Honi Hadsereggel, a függetlenségért fellépő lengyel földalatti mozgalommal, amit hazaárulásnak, ellen-

				
					30	RGVA sygn. 1/p-07e-347. k. 10., 75., 152–158., 160–167., 172., 192–195.; Rogut 2013.

					31	Rogut 2007, 52–54.

					32	Ahogy a legújabb, a témával foglalkozó tanulmányokból kiderül, a vorkutai táborban 1944 után 5690 lengyelt tartottak fogva, tizenöt százalékukat ítélet nélkül. Dzienkiewicz–Gurja-now, 2001, 9.

				forradalmi tevékenységnek, diverziónak, szabotázsnak, esetleg kémkedésnek minősí-tettek, s a büntető törvénykönyv idevágó cikkelyei (főképp 58. cikkely 1a-pontjától a 14-ig), illetve a tagköztársaságok vonatkozó törvényei alapján33 átlagosan tíz év szabadságvesztéssel és állampolgári jogaik öt évre való megfosztásával szankcionál-tak. A minél nagyobb mértékű büntetések kiszabása miatt a Honi Hadsereg számos katonáját nemcsak azzal vádolták, hogy „ellenforradalmi propagandát és agitációs tevékenységet” folytatott, hanem azzal is, hogy együttműködött a német megszál-lókkal (!). Mindehhez felhasználták a Szovjetunió Legfelsőbb Tanácsa Elnökségé-nek 1943. április 19-én kelt dekrétumát, így a lengyelek jelentős részét 15–25 év kényszermunkára ítélték, és öt évre megfosztották őket állampolgári jogaik gyakor-lásától.34 Az elítélt politikai foglyokat a Szovjetunió távoli zugaiban található javí-tómunka-táborokba szállították. Rabszolgamunkát végeztettek velük szén-, vasérc-, ólom- és aranybányákban, többek között Murmanszk körzetében, Magadan körzeté-ben (az Ohotszki-tenger mellett), Kotlaszban (Arhangelszki körzet), Karagandában (Kazahsztán), Norilszkban (Krasznojarszki határterület) és Vorkutában (Komiföld). Az elítélteket köztörvényes szovjet bűnözőkkel tartották együtt, a munkaterületre fegyveres őrök kísérték őket, akik a munkájukat is felügyelték. 1947–1952 között a Gulag táboraiban összességében 21–25 ezer lengyel raboskodott.35

				Különleges táborok

				A különleges kategóriákba sorolt foglyok (kémek, diverzánsok, szovjetellenes szer-vezetek és csoportok tagjai, szimpatizánsai) fogva tartására a Szovjetunió Miniszter-tanácsa 1948. február 21-én meghozott 416/159. számú szigorúan titkos határozata alapján különleges táborokat (oszobije lageri, oszoblag) állítottak fel. Kezdetben öt ilyen tábort szerveztek: az 1. számút Inta körzetében (Komiföld) 25 ezer fő, a 2. számút Norilszk körzetében (az északi sarkkörön túl) 15 ezer fő, a 3. számút Tyem-nyikov (Mordvinföld) közelében 20 ezer fő, a 4. számút Karaganda körzetében (Ka-

				
					33	Az Oroszországi Szovjet Föderatív Szocialista Köztársaság büntető törvénykönyve 58 cikkelye 1a pontjának megfelelője az Ukrán SZSZK büntető törvénykönyvében az 54-1a, a Belorusz SZSZK-éban a 63-1. volt. Lásd bővebben Uo. 44–48.

					34	Uo. 51.

					35	Uo. 41.

				zahsztán) 10 ezer fő, az 5. számút pedig Kolima körzetében (Északkelet-Szibéria) 30 ezer fő számára. A táborokban rendkívül szigorú fegyelemre épülő napirendet alakítottak ki. Tilos volt a meghatározottnál korábbi elbocsájtás, és utasításba adták, hogy a foglyokkal különlegesen nehéz fizikai munkát kell végeztetni, ennek szelle-mében többek között kőbányákban, szénbányákban, réz-, arany- és uránbányákban, valamint a vasútépítéseken dolgoztatták őket. Bevezették az MVD katonai kísérő-inek védelmét; minden lágerben jelen voltak az MGB (Állambiztonsági Miniszté-rium) operatív egységei, hogy felszámolják a foglyoknak a tábor területén folytatott „ellenséges tevékenységét”, illetve felderítsék a szabadon lévő „bűnözőkhöz” fűződő kapcsolataikat. Mindenkitől kötelező jelleggel ujjlenyomatot vettek, és lefényképez-ték őket. Minden politikai fogoly tábori számot kapott, amelyet folyamatosan viselni kellett a felsőruházaton (nadrág, kabát, sapka), s ha valaki megszegte a szabályt, zár-kába került. A tábor rendje csak a szovjet állampolgároknak tette lehetővé a leve-lezést, külföldre, például Lengyelországba tilos volt levelet írni. A lakóépületekben (barakkokban, bódékban) börtönre emlékeztető szabályokat léptettek érvénybe: az ablakokon rácsok voltak, s az ajtót éjszakára bezárták.

				A teljesnek nem mondható levéltári források szerint a különleges táborokban 6500 lengyel nemzetiségű személy, ezen belül 660 lengyel állampolgár rabosko-dott. A legtöbben, 1195-en a 6. számúban (Recslag), 952-en az 1. számúban (Min-lag). 1953-ban a Gorlagban (Norilszk) és a Recslagban (Vorkuta), 1954 tavaszán a Sztyeplagban (Kazahsztán) felkelések és lázadások törtek ki, amelyekben lengyelek is részt vettek.

				A tanúk beszámolójából kiderül, hogy az életfeltételek és az élelmezés nagyon sok kívánnivalót hagytak maguk után. A barakkokban egy fogolyra átlagosan 1,5 m² terület jutott, nem biztosítottak számukra forró vizet sem, így nem sikerült kiirtani a poloskákat. A fehérneműt ritkán mosták, a személyi higiénia elveinek elhanyagolása miatt az egyik altábor eltetvesedett. A foglyok élelmezése eltért az ajánlott normák-tól, nem kaptak zöldséget, húst és kását. Az elítéltek felső légúti megbetegedésektől szenvedtek, elsősorban influenzától, tüdőgyulladástól, különböző bőrbetegségektől, az újonnan érkezett foglyok a disztrófiától, emésztési és gyomorproblémáktól, has-menéstől. 1953-ban, Sztálin halálát követően a táborokat lassan, de szisztematikusan felszámolták. Azokat a lengyeleket, akik letöltötték a büntetésüket, mégsem küldték haza, hanem „ideiglenesen letelepítették” őket a Szovjetunióban. Hosszas próbálko-zásokat követően az elítéltek végül csak 1954–1958 között térhettek vissza Lengyel-országba.

				Szabadon bocsájtások

				A lengyel állampolgárok Szovjetunióból való hazatérésének lehetősége már 1944 kö-zepétől fel-felmerült a Lengyel Nemzeti Felszabadítási Bizottság és a Szovjetunió tárgyalásain. A szovjet féllel való tárgyalás azonban roppant nehézkesen haladt. Az 1945. július 6-án aláírt lengyel–szovjet repatriációs szerződés nem oldotta meg a lengyel fél minden problémáját. A folyamatosan zajló tárgyalásoknak köszönhetően azonban 1945-ben megkezdődött a lengyelek hazaengedése a táborokból. Mindez az NKVD 1945. április 18-án kelt 00315. számú parancsával volt összefüggésben, amely ugyan a letartóztatott németek esetleges szabadon bocsátásának körülményeit taglalta (ha nem sikerült rájuk bizonyítani a kémkedés vádját), de ezt 1945. április 26-án a 74/60. számú körlevéllel kiterjesztették a lengyelekre is. Sőt, míg a németek esetében ez csak betegekre és a nyomorékokra vonatkozott (az egészségesekre nem), a lengyeleknél mindenkire.

				Az NKVD 1945. június 29-én kelt 103. számú direktívája lehetőséget adott rá, hogy szabadon bocsássák azokat a lengyeleket, akiket kevésbé súlyos bűncselekmé-nyek miatt tartóztattak le, illetve a Honi Hadsereg sorkatonáit. Az NKVD 1945. október 29-én kelt 001301. számú parancsa 12 289 internált lengyel állampolgár szabadon bocsátásról rendelkezett. A folyamatot minden táborban több hónapos előkészítő kihallgatások előzték meg, ezeket az NKVD/MVD speciális operatív nyomozócsoportjai végezték. A szabadon bocsájtások második szakaszának alapját a Szovjetunió Minisztertanácsa 1947. július 26-án kelt 2641-816. számú szigorúan titkos határozata („A Szovjetunióban őrzés alatt tartózkodó lengyel állampolgárok szabadon bocsájtásáról és hazájukba való visszatéréséről”), továbbá az MVD 1947. augusztus 4-én kelt 00839. számú parancsa jelentette.36

				
					36	Rogut 2004c, 434–453. Materski–Paczkowski (red.) 1996, 138–141.

				4. kép. Igazolás Wanda Cejko-Kiałka („Marika”) szabadon bocsájtásáról, 1956 (for-rás: Dariusz Rogut magángyűjteménye)

				Munka- és életkörülmények a táborokban

				A lengyelek letartóztatásának és táborokba hurcolásának fő oka a kialakulóban lévő kommunista diktatúra potenciális politikai ellenfeleinek kiiktatása volt. A tömeges letartóztatások megfélemlítették a lengyel társadalmat, és még inkább elősegítették, hogy a kommunisták vegyék át a hatalmat. Egyidejűleg a foglyokat ingyen mun-kaerőnek tekintették, akik hozzájárultak a Szovjetunió gazdaságának újjáépítéséhez.

				A kemény fizikai munkára fel nem készült embereket általában szénbányákba irá-nyították. Fizikai kimerülésüket nagyban befolyásolta az is, hogy a tábor és a bánya között naponta több órát kellett gyalogolniuk. A bányákból hiányoztak a szükséges gépek, továbbá az ott dolgozók nem kaptak védőöltözetet (ruhát és cipőt), s az alap-vető munkabiztonsági elveket sem vették figyelembe.

				Az adatok jelentős mértékben eltérő volta miatt nehéz meghatározni a táborok napi élelmezési normáit. A kapott kenyéradag 500–700 gramm között ingadozott. A beszámolókból kiderül, hogy a kenyérhez sok korpát vagy krumplit adtak. Emel-lett naponta kétszer adtak háromnegyed liter „levest”, ezt általában mindenki „ba-landának” nevezte, ami afféle börtönlevest jelentett. A levest üres konzervdobozokba mérték ki, káposztalevél, zöld paradicsom, kovászos uborka, néha hal is volt benne. Ritkábban más „leves” is akadt, az káposztalevelet és szárított krumplit tartalmazott. A második fogás általában dohos köleskása volt (kb. 200 gramm), s jött még hozzá naponta kétszer kb. három deci forró lé, ami színében a pótkávéra emlékeztetett, de teljesen íztelen volt. Ehhez járt még néha egy lapos teáskanálnyi cukor és 10 gramm dohány. A börtönkoszt kevés volt, alacsony kalóriatartalmú, így a foglyok folyamato-san éheztek. Próbáltak segíteni magukon: levest főztek libatopból és csalánból, ami a nehéz fizikai munka mellett éppen a kívánatossal ellentétes eredményt hozott. A fog-lyok sok táborban élelmiszerhulladékkal táplálkoztak. A romlott élelmiszerek viszont hozzájárultak a következményeit tekintve talán legveszélyesebb betegség, a vérhas elterjedéséhez.37

				A forrásokból kiderül, hogy a táborokban messze nem kielégítő módon szervez-ték meg az egészségügyi ellátást. A kórházakban nem volt elég személyzet, ha mégis, 

				
					37	A táborok minden élelmezési problémáját semmiképpen sem szabad csakis a táborpa-rancsnokságok nyakába varrni. Emlékezzünk rá, hogy a háború után (különösen 1945-ben) az élelmezési helyzet a Szovjetunióban nagyon súlyos volt. Még a kolhozokban dolgozók is éheztek, sok körzetben burgonya- és kenyérhiány volt. Zubkova 1993, 38–44.

				meglehetősen alacsony képzettségű. Alapvető fontosságú cikkek hiányoztak: kevés volt a kötszer és a gyógyszer, ezért a betegeken alig tudtak segíteni. A foglyok súlyos betegségeken, többek között malárián, tífuszon, tébécén, tüdőgyulladáson estek át. A kínzó éhség ugyanakkor a test általános ellanyhulásához, apátiához vezetett, a bőr kiszáradt, a testsúly gyors ütemben csökkent. Nem egyszer ütötte fel a fejét a fertőző sárgaság, gyakoriak voltak a különböző szívbetegségek, amelyeket főként a megeről-tető fizikai munka okozott. A foglyok gyakran megfáztak, influenzásak lettek, anginát és „farkasvakságot” kaptak. A bányákban gyakoriak voltak a komoly sérülésekkel járó balesetek. A nem megfelelő tisztálkodási lehetőségek miatt (gyakorlatilag nem volt fürdő) az emberek nem tudtak ügyelni a személyi higiéniájukra, sokan szenvedtek a rüh és a tetvek miatt. Mindez hozzájárult a flekktífusz terjedéséhez. A leggyako-ribb fertőző betegség azonban a vérhas volt, amit – mint már említettük – a romlott élelmiszer okozott. A betegség magas lázzal és híg, véres széklettel járt. A legtöbben azonban disztrófiában (dystrophia alimentaris) vesztették életüket, azaz éhen hal-tak. 1944–1946 között azokban a hadifogoly- és internálótáborokban, ahol a legtöbb lengyel volt, a halálozások száma és aránya a következők szerint alakult: 454. számú tábor, Rjazany – 34 fő, azaz az összlétszám 1,6%-a; 41. számú tábor, Osztaskov – 120 fő, azaz az összlétszám 3,4%-a; 231.számú tábor, Szoszva – 101 fő, azaz az összlét-szám 9,3%-a; 270. számú tábor, Borovicsi – 617 fő, azaz az összlétszám 12,6%-a; 523. számú tábor, Artyemovszkij – 331 fő, azaz az összlétszám 23,3%-a; 516. számú tábor, Krasznovodszk – 346 fő, azaz az összlétszám 55%-a. Az ellenőrző-szűrő táborokban a halandóság 5–12% között mozgott.38

				A beszámolók alapján tudjuk, hogy a táborokban nem voltak megfelelően elő-készítve a lakó-, illetve a kiszolgáló épületek (konyha, étkezde). A lengyelek sátrak-ban vagy barakkokban aludtak, ahol gyakorlatilag semmiféle berendezés, szalmazsák vagy pokróc, sem volt. A nehéz munka, a rossz életkörülmények, a nem kielégítő élel-mezés hozzájárultak a letartóztatás során szerzett betegségek súlyosabbá válásához, illetve újabb betegségek elhatalmasodásához. Hangsúlyoznunk kell, hogy a lengyelek többségének gyenge fizikai kondíciója nemcsak a tábori körülményekből fakadt – mindehhez jelentősen hozzájárult a börtönben töltött idő is.

				Ha valaki szerencsésen megérkezett Lengyelországba, attól még nem érezhette biztonságban magát a saját hazájában. Sokakra kiterjedt az ellenőrzés, a Biztonsági 

				
					38	Dzienkiewicz–Gurjanow (red.) 2005, 42. 52.; Rogut 2016.

				Hivatal megfigyelés alatt tartotta őket. A Honi Hadsereg egykori katonáinak egy ré-sze nem ismerte el a Lengyelországban uralkodó kommunista rezsimet, és a hazaté-rés után is folytatta függetlenségi harcát, ami aztán nem egyszer újabb letartóztatásba és bírósági ítéletbe torkollott.

				Ramona Staveckaite-Notari

				Litvánok a Gulag táborrendszerében

				A Szovjetunió fennállásának idején emberek tízmillióit sújtotta politikai megtorlás. A kommunista párt és a szovjet rendszer ellenzőivel szemben leggyakrabban alkal-mazott intézkedések egyike a fogva tartás volt. A hivatalosan 1930-ban felállított, és ezen a néven 1960-ig működött Gulag (Glavnoje upravlenyije lagerej – Lágerek Főigazgatósága) alá tartozott a munkatáborok és munkástelepülések (kolóniák) leg-kiterjedtebb rendszere. A szovjet kényszermunkatábor mindenekelőtt a rabszolga-munka intézményesített formája volt.

				A litvánok tömeges megsemmisítése rögtön az első szovjet megszállás után, 1940. június 15-ével megkezdődött. Ettől a naptól kezdve a Szovjetunió és Németország közti háború kitöréséig, 1941. június 22-ig mintegy 11 500 személyt tartóztattak le politikai vádak alapján. A foglyok legnagyobb csoportját – körülbelül négyezer litvánt – 1941. június 14. és 18. között szállították a Komiföldön, Karéliában és a Krasznojarszki területen lévő Gulag-táborokba.1

				A tömeges letartóztatások 1944 nyarán kezdődtek újra, amikor a Szovjetunió másodjára is elfoglalta Litvániát. Elsőként azokat gyűjtötték be, akik a megszálló né-met hatóságokkal való együttműködéssel voltak vádolhatók, a német hadsereg vagy rendőrség kötelékében szolgáltak, illetve szembeszegültek a szovjet megszállással. A letartóztatottak száma akkor ugrott meg igazán, amikor megkezdődött a Vörös Hadseregbe való besorozásokkal szembeni ellenállás. Akiket a második világháború után munkatáborokba hurcoltak, valamilyen módon mindannyian kapcsolatban áll-tak a szovjetekkel szembeni litván ellenállási mozgalommal. A fegyveres ellenállás aktív tagjai, üzenetvivői, támogatói vagy azzal gyanúsíthatóak voltak.

				
					1	Anušauskas 2006, 16., 26.

				A litvániai és szovjetunióbeli munkatáborok és munkáskolóniák

				A foglyok egy részét a Gulag Litvánia területén működő táboraiban őrizték. A szov-jet tagköztársaságokban – beleértve a második világháború alatt elfoglalt területeket is – ugyanis mindenhol felállították a Gulag helyi részlegeit, amelyet az NKVD (Bel-ügyi Népbiztosság, 1946-tól MVD – Belügyminisztérium)2 egyik főhatóságaként funkcionáló központi szervnek rendeltek alá. A helyi részlegek átnevelő munkás-kolóniákat és munkatáborokat működtettek, az ott fogva tartottak mezőgazdasági munkát végeztek, a helybéli ipari üzemekben dolgoztak, illetve a táborok saját, bel-ső ellátására szánt fogyasztási javakat és egyéb termékeket is előállítottak. A litván Gulag-részleget – a Litván SZSZK MVD Átnevelő Munkáskolóniáinak részlege – 1944-ben állították fel, és nyolc egysége volt.3

				A harmadik egység, amely a Šiluté kerületben található Macikai faluban műkö-dött 1945 és 1955 között, viszonylag kis területe ellenére egyike volt a legnagyobb szovjet munkatáboroknak Litvániában. Egyszerre két-három ezer embert őriztek benne, akiknek mintegy a harmadát tették ki a litvánok, s el volt látva a szovjet mun-katáborok minden „kellékével”: barakkokkal, büntetőcellákkal stb. A fogvatartottak többségét más litvániai börtönökből vagy Gulag-táborokból szállították ide. A fog-lyok között voltak a rendszer által ellenségnek ítélt civilek, szökött száműzöttek, adói-kat be nem fizető polgárok, dezertőrök és köztörvényes bűnözők egyaránt. A macikai Gulag-táborban fogva tartottak között nagy számban voltak rokkantak és betegek is. A börtön területén létrehoztak egy kórházat és egy anya-gyermek otthont is a kétévesnél fiatalabb gyermeket nevelő anyák számára. A nehéz kényszermunka, az egészségtelen életkörülmények és az éhezés miatt magas volt a halálozási arány. A tá-borban elhunyt személyek nyilvántartási anyagában végzett kutatások eredménye azt mutatja, hogy 1948 és 1955 között 372 fogoly és 72 gyermek halt meg a táborban. Mindegyikük a tábor melletti temetőben nyugszik.4

				
					2	A Gulag felettes szerve rövid ideig – 1953–1954-ben – a Szovjetunió Igazságügyi Mi-nisztériuma volt.

					3	Jankauskienė 2015, 110.

					4	Uo. 113.

				1944 és 1947 között 69 505 foglyot vittek litvániai börtönökből szovjet Gulag-tá-borokba és munkáskolóniákra, túlnyomó többségük litván volt.5 1945 és 1952 között 54, egyenként ezer vagy annál is több foglyot számláló transzportot indítottak útnak Litvániából.6 Azok, akiket 1945-ben szállítottak a Szovjetunióba, két típusú táborban találhatták magukat: ellenőrző-szűrő vagy Gulag-táborban. Akiket katonai bünte-tőakciók során vagy előzetesen összeállított listák alapján tartóztattak le, ellenőr-ző-szűrő táborokba kerültek. Hivatalosan nem emeltek vádat ellenük, és egyszerűen csak ingyenes munkaerőnek használták őket az NKVD speciális építkezésein vagy a bányákban. Ha egy–három év múlva még életben voltak, szabadon engedték őket.7

				1. kép. Politikai foglyok egy csoportja. Kamislag, Omszki terület, 1955 (forrás: Nép-irtás Áldozatainak Múzeuma, Vilnius) 

				
					5	Burauskaitė 1998, 17.

					6	Anušauskas–Banionis–Bauža et al. 2007, 289.

					7	Burauskaitė 1998, 12.

				1946-tal kezdve az összes letartóztatottat Gulag-táborokba szállították. A politi-kai foglyok legjelentősebb csoportját 1944 és 1947 között vitték ezekbe a táborokba, akkor, amikor a Szovjetunió helyreállította a megszállás intézményi kereteit Ukraj-nában, Fehéroroszországban (Belorussziában) és a balti államokban. A letartóztatot-takat általában az Oroszországi Szovjet Föderatív Szocialista Köztársaság büntető törvénykönyvének 58. cikkelye alapján ellenforradalmi bűncselekmények elköveté-sével vádolták meg. A büntetési tételek 10-től 25 év börtönig vagy kényszermunkáig terjedhettek, illetve a bíróságok (kivégzőosztag által végrehajtandó) halálos ítéletet is hozhattak.

				1948-tól megnőtt azoknak a száma, akikre maximális időtartamú (25 év) börtön-büntetést szabtak ki. Ez a szovjet büntetőpolitika változásáról tanúskodik. Akiket az állam szempontjából különösen veszélyes elemeknek minősítettek, a lehető legho-szabb ideig kívánták elszigetelni, illetve általában megszigorították a büntetéseket, hogy megtörjék, vagy más módon elfojtsák a Szovjetunióval szemben folytatódó el-lenállást a balti államokban és Ukrajna nyugati részén.

				A szovjet hatóságok hosszú időn át azt állították, hogy országukban nincsenek politikai foglyok, akiket nézeteik, hitük vagy politikai tevékenységük miatt börtö-nöztek volna be. A szovjet büntetőtörvénykönyvben a politikai bűncselekményeket a köztörvényes bűnök fogalomkörébe utalva álcázták, némi marxista ideológiai kö-rítéssel. A büntetőjogot széles körben alkalmazták a szovjet rendszer ellenségeivel szemben, s így a jogszolgáltatás a közélet folyamatait alakító eszközzé vált.

				A különleges táborok

				Egészen 1948-ig a politikai foglyokat „szovjetellenes” tevékenység címén ítélték el, és mint „különösen veszélyes államellenes bűnök elkövetőit”, köztörvényes bűnözőkkel összezárva tartották fogva a munkatáborokban. A politikai elítéltek és a maximális büntetéssel sújtottak számának növekedésével a Szovjetunió Belügyminisztériuma (MVD) és a Gulag vezetése a táborrendszer „megreformálása” mellett döntött. Sztá-lin 1948 januárjában kelt rendeletének megfelelően a Szovjetunió Állambiztonsági Minisztériuma (MGB) és az MVD vezetői – Viktor Abakumov és Szergej Kruglov miniszterek – határozattervezetet készítettek egy szigorított rendben működő mun-

				katáborokból és börtönökből álló rendszer kialakításáról a „különösen veszélyes ál-lamellenes bűnök elkövetői” számára.8

				Egyes foglyok „különösen veszélyessé” nyilvánítsa lehetővé tette az adott személy teljes elszigetelését a környezetétől, és vele szemben egy rendkívül szigorú fegyel-mezési rend alkalmazását. A szigorított büntetést töltő foglyokat a legkisebb enge-detlenségért vagy a tábor belső rendjének bármilyen mértékű megsértéséért meg-fenyítették, kivétel nélkül minden fogolynak nehéz fizikai munkát kellett végeznie, minden körülmények között teljesíteniük kellett az előírt teljesítménynormákat, és semmiféle jutalomban vagy ösztönzésben nem részesülhettek a jól végzett munká-ért. A szigorított rendszer központi fontosságú eleme volt a foglyok elszigetelése és mozgásuk korlátozása, a munkavégzés helyére is csak katonai konvoj kíséretében vonulhattak ki, s folyamatos megfigyelés alatt álltak munkahelyükön és a tábor szál-láskörleteiben egyaránt. A különleges rendszerű munkatábor minden lakója külön számot kapott, amelyet a ruhájára varrtak. A barakkok ablakaira rácsot szereltek fel, az ajtókat éjszakára bezárták. Egy fogolynak mindössze két levél megírását engedé-lyezték évente. Nagyon nehéz, kimerítő munkájukat a rabok két műszakban végez-ték. A tábort elhagyó és oda visszatérő foglyokat megszámolták és megmotozták. A különleges munkatáborok valamennyi fogvatartottját katorzsnyiknak nevezték (ami oroszul nehéz munkára ítélt rabot jelent).9

				1948 folyamán a munkaképes politikai elítélteket a különleges munkatáborokban gyűjtötték össze, amelyekből fokozatosan tizenkettőt létesítettek. Az MGB felügye-lete alá tartozó legnagyobb munkatáborok a következők voltak: a vorkutai Recslag, a kolimai Berlag, a norilszki Gorlag, a mordvinföldi Dubrovlag, a tajseti Ozerlag, a kazahsztáni Peslag és Sztyeplag, illetve az intai Minlag. Az egyes táborokban 5 ezer és 35 ezer közötti létszámú elítéltet tartottak fogva. 1948 vége és 1952. január 1. kö-zött a különleges munkatáborok lakóinak összlétszáma 57 375-ről 260 556-ra nőtt.10

				A Gulag-rendszer megújítása leginkább a munkatáborok litván foglyait sújtotta: 83,2%-ukat munkatáborokba zárták, ami abból adódott, hogy a litvánok nagy több-sége politikai elítélt volt. Másokat munkáskolóniákba telepítettek, ahol a kevésbé 

				
					8	Anušauskas 1996, 362.

					9	Uo. 363.

					10	Gelumbauskas 2004, 79.

				szigorú, úgynevezett általános rend volt érvényben, bár a fogvatartottak halálozási rátája alig különbözött a munkatáborokétól.

				2. kép. Politikai foglyok egy bányaakna mellett. A képen közelebb lévő elítélt hátán jól látható a kabátjára varrott tábori száma. Inta, Komiföld, 1954 (forrás: Népirtás Áldozatainak Múzeuma, Vilnius) 

				Az 1952. decemberi adatok tükrében a Minlag 28 ezer fogvatartottjából tízezren ukránok, több mint hatezren oroszok, 3800-an litvánok, 1700-an lettek, 1670-en pe-dig észtek voltak.11 Az, hogy a különleges táborokban a litvánok a foglyok harmadik, esetenként (a Sztyeplagban) a második legnépesebb csoportját alkották, rámutat a szovjet terror belső logikájára. A litvánok, a lettek, az észtek és az ukránok e táborok összesített fogolynépességének mintegy 60%-át tették ki, és más okokból is tartották őket fogva, mint az orosz és az egyéb nemzetiségű foglyokat. Az oroszok többsége német hadifogságból szabadult tiszt és közkatona volt,12 míg a litvánokat általában 

				
					11	Anušauskas 1996, 366.

					12	Uo. 368.

				aktív szovjetellenes tevékenységük és a felszabadulásért vívott küzdelemben való részvételük, illetve a megszálló hatóságoknak a volt balti államok lakóival szembeni ellenséges beállítottsága miatt kerültek a Gulag lágereibe. A különleges munkatá-borok lakói között nagy számban voltak úgymond „a társadalomra veszélyes” fog-vatartottak. Ők a litván hadsereg volt katonatisztjei, miniszterek, állami tisztviselők, papok, lelkészek, tanárok és más, jórészt a társadalom iskolázott rétegeihez tartozó személyek voltak, akiket nem lehet a szovjet rendszer ellen harcolók kategóriájá-ba besorolni, hiába indokolták ezzel a 10–25 éves börtönbüntetéseket13. Ezekben a munkatáborokban tehát a litván értelmiség, a társadalom legaktívabb vagy leginkább köztiszteletben álló tagjainak megsemmisítése zajlott.

				A Szovjetunió valamennyi munkatáborában voltak litvánok, számuk 1951–1952-ben volt a legmagasabb. A Gulag hivatalos statisztikái szerint 1945. január 1. és 1952. január 1. között a litván foglyok száma huszonkétszeresre nőtt. 1952-ben a külön-leges táborokban fogva tartott 258 ezer személyből 23 ezer litván nemzetiségű volt. 1952. decemberben a Recslagban 4348, a Minlagban 3778, a Sztyeplagban 2654 lit-ván raboskodott.14

				A „halál útja” és az MGB különleges börtönei

				Az általános rendben működtetett munkatáborok litván lakói ugyancsak mostoha viszonyok között éltek. Az 501. számú építési tábor szemléletesen példázza ezt. A tá-bor kódneve valójában az Abeztől északra fekvő Csum és Labitnangi közötti vasút építésére utalt. A foglyok 45 csoportja dolgozott szétszórva az általuk csak a „halál útjának” nevezett vasútvonal teljes hosszában (142 kilométeren) a magashegyi tundra földrajzi zónájában. A 30–35 ezer rab közül a becslések szerint 1200 volt litván nem-zetiségű. A szélsőségesen mostoha körülményeknek tudható be, hogy 1948-ban itt, az 501-es számú építési táborban tört ki az egyik első fogolylázadás, amelyet a kato-naság brutális kegyetlenséggel vert le. A vasútépítésen 1952-ben még mindig 13 499 rab dolgozott, akik közül 344-en litvánok voltak. Nem tudni, hány litván vesztette életét a „halálút” építése során.15

				
					13	Uo. 368–369.

					14	Uo. 373.

					15	Uo. 369.

				Az MGB különleges börtöneiben is őriztek litvánokat. Az alekszandrovszkojei (Irkutszki terület) és a vercsneuralszki (Cseljabinszki terület) börtönben fogva tar-tott litvánokról keveset tudunk. Alekszandrovszkojéban 1952 decemberében 414 elítélt, köztük 10 litván, Vercsneuralszkban 508-an, közöttük 21 litván raboskodott. A foglyok többségét főként az Egyesült Államok javára folytatott kémkedés vádjá-val ítélték el, hat litvánt ugyanakkor Litvánia (!) javára folytatott kémtevékenységért börtönöztek be.

				Az MGB vlagyimiri különleges börtönében 1952 decemberében 391 foglyot, közöttük 26 litvánt őriztek. Eredetileg több litván is volt itt, de az elhalálozások és a munkatáborokba történő átszállítások miatt számuk lecsökkent. Itt raboskodott Mečislovas Reinys érsek, Teofilis Matulionis püspök, Vladas Mironas, a litván hadse-reg tábori főlelkésze és több más pap és kanonok. Ebben a börtönben tartották fogva Aleksandras Stulginskist, Litvánia volt államelnökét, Antanas Merkys volt minisz-terelnököt fiával és feleségével együtt, Stasys Šilingas korábbi igazságügy-minisz-tert és az államtanács tagját, Juozas Tonkūnas volt oktatásügyi és Juozas Urbšys volt külügyminisztert, valamint mindkettőjük feleségét és még sok más prominens litván személyiséget.16

				Fogolylázadások, „szabadulások”

				A Gulag-munkatáborok és -börtönök lakóinak élete múlott az egymáshoz való vi-szonyukon, illetve azon, hogy mennyire voltak képesek egymásnak a nehéz helyze-tekben segítséget nyújtani, nem pusztán egy-egy biztató szóval, hanem élelemmel és tettekkel. Hacsak tehették, a litvánok megünnepelték a karácsonyt és a húsvétot. Az emberek számára vigaszt nyújtott, ha az elítélt papok misét mutattak be, ami re-ményt és lelki tartást adott nekik.

				1954 elején több mint 207 ezren raboskodtak a különleges rendszerű munkatá-borokban.17 A rendkívül szigorú büntetés-végrehajtási rend miatt a háború után a táborlakók egy speciális „fajtája” alakult ki – azoké a testileg meg nem tört, de a túl-élésben nem reménykedő foglyoké, akik ilyenformán nem voltak hajlandók alávetni magukat a szigorú tábori rend előírásainak. Ezen felül a 25 év szabadságvesztésre 

				
					16	Uo. 374–375.

					17	Gelumbauskas 2004, 79.

				ítéltek közül sokan komoly katonai ismeretekre és képességekre tettek szert a má-sodik világháború frontjain vagy a szovjetellenes küzdelmekben, és harci tapaszta-lataikat a táborokban is fel tudták használni. A politikai foglyok elkeseredettsége és elégedetlensége végül általános sztrájkok és zendülések formájában robbant ki. Több különleges rendszerű táborban megtörtént, hogy a munkamegtagadás felkelésbe tor-kollott. A Gulag történetében először a foglyok immár nem pusztán fogva tartásuk körülményeinek javítását, hanem szabadon bocsátásukat követelték.

				3. kép. Karácsonyi mise a munkatábor egyik barakkjában. Baloldalt elől Matas Šer-mukšnis. Karaganda, Kazah SZSZK, 1955 (forrás: Népirtás Áldozatainak Múzeu-ma, Vilnius)

				A litvánok aktív szerepet játszottak az összes börtönfelkelésben. 1953. augusztus 4-én a Gorlagban (Norilszk) kitört felkelés leverése során 104 foglyot lőttek agyon, köztük litvánokat is. Ezzel egy időben a Recslagban (Vorkuta) kitört lázadás elfojtása 

				közben az MVD fegyveresei 62 rabot öltek meg, és több mint 300-at sebesítettek meg; itt is voltak litvánok az áldozatok között. Az 1954-ben Kengirben (Kazahsztán) kirobbant lázadás leverése is több tucat fogoly életét követelte.18

				A fogolylázadások arra késztették a hatóságokat, hogy fokozatosan bezárják a különleges munkatáborokat, és felszámolják a kényszermunka intézményét. A rabok, akik különösen kegyetlen körülmények között éltek fogságuk hosszú évein át, vég-re visszanyerték szabadságukat. Ez a szabadság azonban mindössze annyit jelentett, hogy elhagyhatták a lágert, de a Szovjetunió kényszerlakóhelyükként kijelölt terüle-tén kellett maradniuk, vagy csatlakozniuk száműzetésben élő családjukhoz. 1954-ben Urbšys volt külügyminiszter a következőket írta: „Szabadon bocsátottak, de szülőha-zámba nem térhettem vissza. […] Egy idegen városban élhet az ember, ahogy akar […], de lelkében éhezni fog, s nem lel menedéket”.19 

				1955–1956 folyamán – ügyük formális felülvizsgálatát követően a legtöbb rabot – köztük a litvánokat is – kiengedték a Gulag táboraiból és börtöneiből. Ugyanakkor a „szabaduló” foglyoknak kezdetben szintén tilos volt elhagyniuk a számukra kijelölt területet, illetve voltak, akiket száműztek. A litván foglyok pedig még akkor sem tér-hettek vissza Litvániába, amikor ezeket a megkötéseket eltörölték.

				B

				Összegzésként elmondható, hogy 1944 és 1953 között mintegy 150 ezer litvánt zár-tak munkatáborokba. Többségük különleges rendszerű táborokba került, ahol a litván nemzetiségűek alkották a harmadik, esetenként a második legnagyobb népcsopor-tot. Nehéz megállapítani, hogy hányan vesztették közülük életüket a fogság során. Becslések szerint az összes fogoly 20–30%-a halt meg a munkatáborokban. Mintegy 19 ezer „különösen veszélyes, ellenforradalmi bűntett” elkövetőjeként, azaz politikai fogolyként elítélt volt rab tért vissza Litvániába 1958-ban, ugyanakkor több tízezren tűntek el nyomtalanul, vagy kényszerültek örök száműzetésre. A litván foglyok kö-rében a halálozási arány a Primorjei (31,5%), a Permi (26,4%) és a Magadani terület (22,1%), illetve Kazahsztán (16,5%) táboraiban volt a legmagasabb.20

				
					18	Anušauskas–Banionis–Bauža et al. 2007, 292.

					19	Urbšys 1990, 128–129.

					20	Anušauskas–Banionis–Bauža et al. 2007, 291.

				Spannenberger Norbert

				A magyarországi németek „málenkij robotja”

				A „málenkij robot” kontextualizálása a magyarországi németek tör-ténetében

				A magyarországi németek szenvedéstörténete 1944-től az 1950-es évek végéig tar-tott, és a második világháború következménye volt. Szenvedéstörténet azért, mert először élte meg ez a népcsoport azt, hogy homogén-kollektív egységként fogták fel politikai tényezők, s bár politikai szubjektumnak titulálták, valójában objektum-ként bántak vele.1 Bár Berlin és Budapest politikai érdekszövetségesek voltak, majd a Szovjetunió elleni hadba lépéssel katonai szövetségesek is lettek, a magyarorszá-gi németek feletti rendelkezés a magyar szuverenitás egyik alapkövének számított. Ez 1944-ben változott meg alapjaiban, amikor is a Sztójay-kormány beleegyezett a magyarországi német népcsoporton belüli kötelező Waffen-SS-toborzásba.2 Ezzel a kényszertoborzással már nem a Volksbundot tekintették a németek szervezetének, hanem a népcsoportot kollektív-homogén egységnek, amelynek egyetlen feladata a háborúért áldozatokat vállalni. E kényszertoborzás keretében 1944 nyarán magyar csendőrszuronyok kísérték a vegyes, tehát német–magyar sorozóbizottság elé az ö-

				
					1	A magyarországi németek kollektív identitást teremtő folyamata ugyan már 1914 előtt megindult, de csak a trianoni Magyarországon bontakozott ki Bleyer Jakab munkásságának köszönhetően. Bleyer kezdetben szakított valamennyi hagyománnyal, s egy etnikailag apoliti-kus, de a Kárpát-medencei magyar dominancia iránti lojalitást meghirdető ideológiát (ungar-ländische Deutsche) propagált. Cserébe ezért a politikai rezsim támogatását várta, azonban a német nemzetiségi-kulturális szervezkedés (Magyarországi Német Népművelődési Egye-sület) kinőtte önmagát, miközben a politikai elit egyfajta látens provokációként kezelte. Ez volt a melegágya annak a mozgalomnak, amely a 1938-ban a „Volksbund” (Magyarországi Németek Népi Szövetsége) alapításához vezetett. Lásd bővebben Spannenberger 2005a.

					2	E toborzások hátteréhez lásd Spannenberger 2013.

				szes 17 évnél idősebb magyarországi német férfit, úgyhogy egész járásokból tűnt el az erős munkáskéz. Az otthon maradtak éhínségről számoltak be, mert a nők, illetve az öregek nem bírták a munkát.3 A mintegy százezer erőszakkal besorozott között a honvédségtől leszerelt, rokkant vagy beteg is szép számmal akadt. E toborzás követ-kezményeként gyakorlatilag kivétel nélkül valamennyi ép férfi – tehát családfenntar-tó – a frontra került, a családtagok egyedül nem tudták elvégezni a parasztmunkát, s a német katonai segélyre szorultak rá, amely – ha egyáltalán folyósították – csak lényegesen megkésve érkezett meg. Ez az intermezzo pszichológiailag azért volt ha-tárkő a magyarországi németek történetében, mert először kezelték őket etnikai ala-pon egységes csoportként – tőlük kívülálló tényezők akarata szerint. Kronológiailag ennek folytatása volt a málenkij robot 1944 végén, ami e tanulmány témája is. Ennél is, amint a kényszertoborzásnál, a német származás számított alapvető kritériumnak, vagyis nem az egyéni ideológiai hitvallás vagy politikai magatartás volt a mértékadó.

				Ezt követték aztán a szinte egy időben megindult elűzések és kényszerkitelepí-tések a német megszállási zónákba, amelyek 1948-ig tartottak.4 Ezek alapját hivata-losan már nem a származás, hanem a Volksbund-tagság, illetve a Waffen-SS-be való önkéntes – és 1944-ben kötelező – jelentkezés mellett az 1941-es népszámlálás („né-met nemzetiségű” és „német anyanyelvű”) eredménye, illetve a „nemzethűség” felül-vizsgálatának végeredménye szolgáltatta.5 Párhuzamosan folytak a – kevésbé ismert és a kutatásban eddig gyakorlatilag feltáratlan – kényszerkitelepítések Magyaror-szágon belül, amelyek a magyar állampolgárság megvonásával és egyéb retorziókkal jártak.6 Mivel a magyarországi németeket a politika továbbra is kollektív bűnbakként kezelte, a helyzet csak az 1956-os felkelés után „normalizálódott” lassanként.7

				
					3	Vö. Seewann–Spannenberger (Hg.) 1999, 311–312.

					4	Mind a mai napig a mércét Tóth Ágnes munkája jelenti e témában, aki módszerében és szemléletmódjában is szakított az akkori „mainstreammel”, és új utakra merészkedett: Tóth 1993. A földkérdés és a kényszerkitelepítések problémájához lásd még Spannenberger–Vonyó 2012.

					5	E problémakörhöz lásd Gonda 2009; Cseresznyés 1988. A népszámlálás szerepéhez lásd Czibulka–Heinz–Lakatos (szerk.) 2004.

					6	Talán elsőként tematizálta e problémát összefüggésében Füzes 1990a. Tolna megyére vo-natkozóan lásd pars pro toto László 2006. Módszerében úttörő jelentőségű Gonda 2014.

					7	Metodikájában és szemléletében úttörő jelentőségű volt Bank Barbara és Őze Sándor kritikus forráskiadványa, mert épp ezt a retorziós folyamatot tematizálta mint összefüggő egységet: Bank–Őze 2005.

				A magyarországi németek szenvedéstörténete a szocializmus alatt lényegében a négy fal közötti emlékezéskultúra része maradt, a történetírás pedig politikai okokból egyes aspektusokat, mint például a kényszerkitelepítéseket, kellő óvatossággal tema-tizált, de mint koherens egység tabu volt mindvégig.8 Az 1980-as évek nyugatnémet-márka-hitelei egyre inkább felértékelték a magyarországi németek történetét, de a tabuk nélküli múltfeldolgozásra csak a rendszerváltás után kerülhetett sor.

				Habár a „málenkij robot” e szenvedéstörténet szerves része, bizonyos szempontok miatt mégis kilóg a sorból. Ugyanis spiritus rectora, végrehajtója és felelőse a Szov-jetunió volt mint győztes impérium. A modern impériumkutatás egyik fő eredménye szerint egy birodalom immanens önértelmezését képezi a „béke őrzőjének” szerepe, ebben az értelemben a „rend fenntartásának” igénye a deviáns magatartás könyör-telen megtorlásában nyilvánul meg. Mivel a birodalmak önhatalmúlag alakítják ki értékrendszerüket, morális esélyt sem adnak arra, hogy annak létjogosultságát meg-kérdőjelezzék.9

				A „málenkij robot” mint a kelet-európai németség elleni megtorlások egyik eszköze

				Épp ezért szükséges, hogy a „málenkij robotot” nemzetközi kontextusba helyezve vizsgáljuk, s ne kizárólag a nemzetállamok történetének szemüvegén keresztül néz-zük.10 Ez azért is fontos, mert a modern kutatás kimutatta, hogy a civilek kény-szermunkára fogása nem a náci, úgynevezett Harmadik Birodalom találmánya volt, hanem már az első világháború német katonai vezetése is a hadviselés integráns ré-szeként kezelte. Sőt, a 20. század első felében számos európai ország – így demok-ráciák is – is természetes és megengedhető politikai eszköznek tekintették, amint ezt Hans-Christoph Seidel és Klaus Tenfelde kifejtették.11 Így nem csoda, hogy a Szovjetunió – mivel mint totalitárius rezsim már békeidőben is élt a kényszermunka 

				
					8	Vö. Tóth 2016.

					9	Részletesen lásd ehhez Jaberg–Schlotter 2005; Münkler 2003.

					10	Erre tett kísérletet pl. Lingen–Gestwa (Hg.) 2014. A dunai régió komparatív vizsgálatá-hoz lásd Spannenberger 2014.

					11	Seidel–Tenfelde 2007, 11.

				adta lehetőségekkel – a háború előrehaladtával ezzel a forrással is számolt.12 Egy 1931-es rendelkezésben a szovjet hatóságok még csak önkéntes alapon számoltak a hadifoglyok munkájával. 1939. szeptember 20-án, három nappal azután, hogy a Vö-rös Hadsereg bevonult Kelet-Lengyelországba, már parancsba adták, hogy a lengyel és német hadifoglyokat akár erőszakkal is igénybe vehetik erre a célra.13

				Melyek voltak a második világháború végén azok a nemzetközi faktorok, amelyek a magyarországi németek málenkij robotját egyáltalán lehetővé tették?

				1.) A győztesek számukra magától értetődő és legitim módon a vae victis, te-hát „jaj a legyőzötteknek” jegyében alkalmaztak retorziókat idegen állampolgárokkal szemben. Ugyanakkor az érintett országok is egyszeri alkalmat véltek felfedezni ab-ban, hogy az általuk nem kívánatos német vagy más nemzeti kisebbség minél na-gyobb részétől megszabaduljanak.

				2.) Ideológiai, illetve propagandaalapul az úgynevezett „kollektív bűnösség elve” szolgált, ami a kollektív büntetés legitimációja is volt. A „fasizmus elleni harc” mint ideológiai legitimáció már nem volt elég, egész népek, illetve népcsoportok bűnbakká nyilvánítása kellett ahhoz, hogy ilyen tömeges retorziókat alkalmazzanak. A kény-szermunka az „átnevelés” egyik hatékony eszköze volt a győztesek interpretációjában: Molotov helyettese, Ivan M. Majszkij 1945. január 20-án arról folytatott eszmecserét W. Averell Harriman amerikai követtel, hogy a civilek elhurcolása részben jóvátétel, részben azonban büntetés, ami a németek „átnevelését” szolgálja.14

				3.) Ez a konstrukció moralizáló és filantróp jelleget igyekezett szuggerálni, de nem tudta elpalástolni azt, hogy valójában mindenütt kézzelfogható gazdasági érde-kek képezték e retorziók gyökerét. A szakemberek hiánya az iparban, illetve a me-zőgazdaságban valamennyi háború sújtotta országban virulens problémát jelentett.15 A Szovjetunió erre mintapélda, ahol az eredetileg „nevelő célzatú” kényszermunka 

				
					12	A hadviselés és a kényszermunka igénybevételének egyenes arányú kifejlődéséhez lásd Oltmer 2007, 143.; Lásd bővebben Osterloh 2007.

					13	Tjurina 1999, 273.

					14	Vö. Kroner 2005, 47.; A Szovjetunió ebben gazdag tapasztalatokra tett szert: 1929. július 11-én a Szovjetunió Népbiztosainak Tanácsa felsőbb utasításra olyan határozatot hozott, hogy kivétel nélkül valamennyi hosszan tartó fegyházra ítélt foglyot „javító táborokba” kell internálni s a nehézipar rendelkezésére bocsátani. Vö. bővebben Ertz 2006, 41. A magyaror-szági németek nemzetiszocialista adaptációjához lásd Spannenberger–Vonyó 2006.

					15	A filantróp propaganda és a gazdasági szükségszerűség összefüggéseihez lásd Rittersporn 1999.

				az aránytalan eredménytelenség ellenére is fontos makroökonómiai faktorrá vált az 1930-as évekre.16 Épp ezért a háború vége felé a szovjet népbiztosságok, illetve kü-lönböző hivatalok szinte versengve igyekeztek a szovjet belügyi szervek egységeit megnyerni, hogy minél több kényszermunkáshoz jussanak.

				4. ) Ugyanakkor még ebben az összefüggésben is dezinformációval éltek a tette-sek, mert kifelé hivatalosan a háborús károk jóvátétele miatt vették igénybe a kény-szermunkásokat, valójában azonban olcsó munkaerőre volt szükség, akiket nem is közvetlenül a háború sújtotta vidékek rendbe tételére, például a romok eltakarítására használtak fel, hanem a GDP fokozására.

				Csak ebben a szövegkörnyezetben érthető az az elképesztő dimenzió, amiben a szovjet politikai spin doktorok gondolkoztak. Kényszermunkások tömegesen ott kerültek bevetésre, ahol a szakemberek hiánya nyomasztó volt: Csak a mezőgazda-ságban az 1930-as években már hétmillió kényszermunkás dolgozott, mert hiányzott a szakképzett munkaerő. A kényszermunka mint gazdasági faktor gyorsan túlnőtt önmagán, s kulcsfontosságú lett a szovjet gazdaságban.17 Ugyanakkor a szovjet pro-paganda szerint a szocializmus nem is ismerte a kényszermunkát, ez a kapitalizmus csökevénye volt, mely embertelen jellegét leplezte le.18 

				A sztálingrádi csata után a szovjet vezetés már lázas tervezésbe kezdett, milyen módon tudna a bevált gyakorlat szerint ingyenmunkát igénybe venni.19 Még 1941. július 1-jén kijelentette a Szovjetunió Népbiztosainak Tanácsa, hogy azok a civilek is hadifogolynak – s így potenciális kényszermunkásnak – tekintendők, akiket a Szov-jetunióba fognak deportálni. Ennek a döntésnek megvolt a maga múltja. Mivel a Szovjetunió 1929 óta az ellenséges országok civil polgárait is egyszerűen hadifogoly-nak tekintette, így nem volt nehéz e két kategóriát összemosni.20 A belügyi népbiztos, Lavrentyij P. Berija pedig 1939. szeptember 19-én egy az internáltak és hadifoglyok számára közös szervet hozott létre, az Upvit (Upravlenyije po gyelam vojennople-nnih i intyernyirovannih – Hadifogoly- és Internáltügyek Igazgatósága). Ezzel a civilek és a hadifoglyok ügye szervezetileg is össze lett mosva, és többé nem is vá-

				
					16	Penter 2007, 229.

					17	Tjurina 1999, 267. Például 1935-ben a Moszkva–Volga-csatorna építésénél a földmunká-latok mintegy 90%-át foglyok végezték el. Vö. uo. 270.

					18	Penter 2007, 230.

					19	A jogi keretek dinamikájához lásd Tjurina 1999, 272–275.

					20	Lásd bővebben Poljan 2005, 338–339.

				lasztották szét. Mivel Németországgal szemben „Karthágó-békét” szándékoztak fo-ganatosítani, nagy számú német kényszermunkással számoltak nemcsak a Harmadik Birodalomból, hanem Kelet- és Délkelet-Európa német népcsoportjai soraiból is.21

				A nagyszabású terveket az Állami Védelmi Bizottság megbízásából Ivan Majszkij vezetésével egy bizottság dolgozta ki. Az ÁVB 1944. július 27-én megfogalmazott 1. számú jóvátételi memorandumában azt fejtegették, hogy a „német munka” jelen-tősége jóval nagyobb lesz, mint a természetbeni kártérítések.22 Ennek alapján Berija 1944. november 24-én Sztálin beleegyezésével három NKVD-s operatív csoportot küldött a 2., a 3. és a 4. Ukrán Front mögé azzal, hogy állapítsák meg, hány népi né-met él még Kelet- és Délkelet-Európában.23 Tíz nap múlva már kész volt a jelentés, s Berija december 15-én azt jelentette Sztálinnak, hogy a becslések szerint összesen 551 049 némettel lehet számolni: 421 846-tal Romániában, 73 572-vel Jugoszláviá-ban, 50 292-vel Magyarországon, 1098-cal Bulgáriában és 4250-nel Csehszlovákiá-ban. Hogy mi módon jutottak a szovjet szakemberek erre a végeredményre, számom-ra rejtély, további kutatásoknak kell tisztáznia. Itt elég csak arra felhívni a figyelmet, hogy 1944-ben Délkelet-Európa legnagyobb német népcsoportja Magyarországon élt, s még ha le is vonjuk Észak-Erdélyt, Szatmárt stb., akkor sem lehetett Romániá-ban nyolcszor annyi német, mint Magyarországon.24

				Még egy összefüggésben figyelemre méltó ez a szám: Berija eredetileg ötvenezer elhurcolttal számolt a donyecki szénbányák s további húszezerrel a nehézipar javára. Az eredetileg elvártnál tehát lényegesen több „emberanyag” állt a szovjet szervek ren-delkezésre. Annál is inkább, mert Sztálin javaslatára nőket is felvehettek az elhurco-landók listájára.25 Ezért az Állami Védelmi Bizottság 1944. december 16-án kiadott 7161. számú szigorúan titkos rendelete alapján valamennyi munkaképes 17 és 45 év közötti népi német férfi és 18 és 30 év közötti nő az említett országokból potenciá-lis kényszermunkásnak számított a szovjetek szemében. Az operatív feladatokat az NKVD kapta meg, munkájára erős nyomás nehezedett, mert az időkeretet szűkre 

				
					21	Az elvi megfontolások dinamikájához lásd Karlsch 2002.

					22	Vö. bővebben Poljan 2005, 340–341.

					23	Ezeket az operatív csoportokat a Szmers kémelhárító szervezet 106 egysége támogatta, több mint 800 fővel 

					24	A népcsoport-vezetőség adatai szerint a magyarországi németek száma az 1940. augusz-tus végén aláírt második bécsi döntés, illetve Bácska visszacsatolása után majd 800 ezer főt tett ki, ami feltehetőleg optimista becslés volt. Spannenberger 2005b, 294.

					25	Poljan 2005, 345.

				szabták: nemcsak az intézményes feltételeket kellett megteremtenie, hanem gyor-sabbnak lennie, mint a deportációkról futótűzként terjedő hírverésnek a megszállott országokban. Az erdélyi szász Kronstädter Zeitung például már 1943. február 8-án egy brit forrásra hivatkozva tematizálta a német kisebbségek szovjet kényszermun-kára hurcolásának lehetőségét.26 Magyar lapok pedig 1944 őszén jelentettek konkrét esetekről.

				A szovjetek a jaltai konferencia előtt még aggodalmuknak adtak hangot, hogy tervük nem talál meghallgatásra a szövetségeseknél. Ugyanakkor a Szovjetunió az általa meghódított európai területeket kezdettől fogva saját érdekszférájának tekin-tette, amiről azonban idejekorán megegyezésre jutott Winston Churchillel is. Chur-chill a maga részéről szabad kezet adott a szovjeteknek érdekövezetükben, s ezért a konferencia egy további titkos protokolljában a „német munkaerő igénybevétele” vita nélkül felvétetett.27 De nemcsak a németekről volt szó! A brit miniszterelnök 1945. január 19-én Anthony Eden előtt arról értekezett, hogy szovjeteknek tett ígéret sze-rint a románokkal szemben is szabad kezet kell adni, s mivel úgysem lehet a szovjet deportálásokat megakadályozni, inkább nem is kell vele foglalkozni – a szovjetek tegyenek érdekövezetükben, amit akarnak.28

				Berija 1944. december 26-án vette kézbe a délkelet-európai németek elhurcolásá-nak kidolgozott tervét. Bukarest központtal tíz szektort állapítottak meg, ebből hatot Romániában, kettőt-kettőt pedig Magyarországon, illetve Jugoszláviában.29 A ma-gyarországi németeket tehát mint népi németeket, a kelet-európai németség egy ré-szét, s nem mint magyar állampolgárokat kalkulálták be a szovjetek. Persze tudjuk, hogy Molotov 1943. június 7-én a brit követnek kijelentette, hogy az „egész magyar 

				
					26	Idézi Kroner 2005, 18. „A Daily Sketchben arról tudósítanak, hogy a szovjet kormány annak az átfogó tervnek a kidolgozásával foglalkozik, hogy »a német munkaerőt, különböző korú és valamennyi rétegből származó férfiakat és nőket, a fegyverszünet után a Szovjetunióba vigye«. A tervet – állítja a Daily Sketch – ismertették a brit kormányzattal, amely beleegyezett.”

					27	Vö. Churchill 1954, 198. – Mivel az Amerikai Egyesült Államok semmilyen érdeklődést nem mutatott a kelet-közép-európai régió iránt, a brit–szovjet megegyezések voltak a mértékadóak. Vö. Fischer (Hg.) 1973, 173–175.; Lásd még Karner 1995, 26.

					28	Baier 1994, 31.

					29	Lásd bővebben Poljan 2005, 349. Az itt használt és forrásokból átvett közép- és délke-let-európai helységnevek nagy része helytelen, illetve pontatlan.

				nép” háborús bűnös, tehát a magyarországi németek mint magyar állampolgárok is áldozatai lettek volna az elhurcolásoknak.30

				Azt, hogy a szovjet szervek valamennyi rendelkezésre álló munkaerővel számol-nak, az a háború kimenetele miatt nyilvánvalóvá vált. A szovjetek kb. 30 millió em-bert vesztettek.31 A hadigazdaság 1945-ben a termelés 51,3%-át tette ki, miközben a Gulag több mint 50 főtáborában s 660 altáborában milliók sínylődtek. A háború végén ezek száma még tovább nőtt, mert a megadott ötéves tervet csak a kényszer-munka fokozott igénybevételével tartották teljesíthetőnek.32 Így érthető az Állami Védelmi Bizottság 1944. december 16-án kiadott 7161. számú szigorúan titkos ren-delete , miszerint nemcsak birodalmi németek, hanem az úgynevezett népi németek is jóvátételi munkára lesznek kötelezve.33 

				A deportálások lebonyolítása és a különböző szervek kollaborációja

				A makroszintet tehát úgy foglalhatnánk össze: A szovjetek totális megtorlást ter-veztek a kelet-európai németekkel szemben is, s ennek része volt a magyarországi németség. A kollektív büntetés mennyiségét és minőségét a győztes impérium hatá-rozta meg, s ezért a felelősség is elsősorban őt terheli. Passzív szerepet játszott azon-ban a másik két győztes hatalom is, amit azonban a szakirodalom inkább a szőnyeg alá söpör.

				A kutatás számára továbbra is kihívás marad annak rekonstruálása, hogyan és miként bonyolították le a magyarországi németeket sújtó deportálásokat.34 Itt alap-vetően két tényező összhatása érvényesült: az NKVD egységei és a magyar hatósági 

				
					30	Bognár 2004.

					31	Ez körülbelül a második világháború emberveszteségének 38%-át tette ki. Heller–Nyek-rics 2003, 385., 408.; Lásd továbbá Linz 1983.

					32	Vö. Krausz 1997, 557–559.

					33	Idézi Kroner 2005, 20.

					34	Úttörő munkát végzett e tekintetben a pécsi levéltár munkatársa, Füzes Miklós, aki elsősorban az érintettek beszámolójára támaszkodott. Vö. Füzes 1990b, Füzes, 1994. Hason-ló metodikai megközelítéssel dolgozott László Lajos, lásd László 1990. Szisztematikusan foglalkozott a háború utáni megtorlásokkal Zielbauer György. Nagyszámú munkáiból lásd különösen Zielbauer 1989b. – Kifejezetten komparatív szemszögből vizsgálja Bognár (szerk.) 2009. – A magyar lakosságot érintő retorziókról lásd a klasszikusokat: Stark 2006, Bognár 2010.

				szervek.35 Van egy fontos különbség Magyarország, illetve Románia és Jugoszlávia között: Míg utóbbi két állam még a szovjet deportálások előtt (!) internálta német kisebbségét, a magyar hatóságok ilyen lépéseket nem tettek.36

				A szovjetek mindenhol feszes munkaprogramot határoztak meg: a deportálá-sokra vonatkozó tervcsomag 1944. december 26-án, tehát karácsony másnapján ke-rült Berija íróasztalára.37 Azt, hogy mennyire önkényesen húztak határokat a szovjet szervek, jelzi, hogy Zombor például a „jugoszláv szektorhoz” tartozott, de Szatmár a magyarhoz. Magyarországról és Észak-Erdélyből 1945. január 1–10. között kellett a németeket összeszedni.38 A megadott határidők kezdettől fogva irreálisak voltak, s így számítani lehetett a – be is következett – visszaélésekre.

				Mivel az NKVD-egységek igyekeztek igazodni az előírt időintervallumokhoz, a gyakorlatban sokszor a saját előírásaikat sem vették figyelembe. A Baranya megyei Mekényes községben például 17 asszonyt hurcoltak el, akiknek otthon kisgyermeke volt, közülük hét még szoptatott, illetve gyermeke kétévesnél fiatalabb volt.39 A szov-jet szervek önhatalmúlag és az adott körülményektől függően döntötték el, hogy igénybe veszik-e a helyi hatóságokat, vagy saját belátásuk szerint járnak el. A Békés megyei Elek községben például az NKVD-tiszt a főszolgabíró-helyettest bízta meg azzal, hogy állítsa össze a deportálandók listáját.40 Ha nem ment minden simán a magyar hatóságokon keresztül, akkor a szovjet szervek rögtön beavatkoztak, mégpe-dig egy hatásos forgatókönyv alapján. Amint összeállt a deportálási lista, szovjet egy-ségek fogták körül – esetenként a helyi hatóságok közreműködésével – a községet, s a lakosságot a községházához hajtották. Itt közölték, hogy a 7161. számú parancs szerint a 16–45 éves férfiakat s a 18–30 éves nőket legfeljebb 200 kilogrammos po-

				
					35	Tudjuk, hogy az Ideiglenes Nemzeti Kormány 1944. december 26-án és 1945. január 7-én tiltakozott a magyar állampolgárok deportálása ellen. A január 20-i fegyverszüneti egyezményben csak a német állampolgárok elhurcolásáról volt szó. 1945 februárjában ezt kiterjesztették a Waffen-SS-toborzások folytán német állampolgárrá lett svábokra is. Csak márciusban tiltakozott a kormány aztán hivatalosan valamennyi civil elhurcolása ellen.

					36	Összehasonlító elemzést lásd Beer 2007.

					37	Poljan 2005, 349.

					38	Jugoszláviában és a Délvidéken, vagyis a 3. Ukrán Front mögött 1944. december 28. és 1945. január 5., Romániában és Erdélyben 1945. január 10. és február 1., Csehszlovákiában 1944. december 27. és 1945. január 1. között kellett a deportálásokat végrehajtani.

					39	Miklóssy é. n., 10.

					40	Füzes 1990b, 21.

				gyásszal egy ismeretlen helyre viszik közmunkára. Miután helyi közegek kíséretében az érintettek összeszedték úti batyujukat, a szovjet egységek átvették őket a legköze-lebbi vasútállomásnál.

				A dezinformáció hathatós eszköznek bizonyult: Gyulán például a deportálan-dókkal azt közölték, hogy közmunkáról és nem büntető munkáról van szó, ami azt a reményt keltette, hogy az érintettek belátható időn belül visszatérhetnek otthonukba. Egy Baranya megyei fiatal pedig azt írta anyjának Sásdra, hogy Magyarországon maradnak, s a szakmunkások különösen megbecsült munkát fognak végezni.41 Vél-hetően a dezinformáció a magyarázat arra, hogy csak meglepően kevés menekülésre került sor.

				A gyakorlatban a magyar hatóságokkal is több konfliktusuk támadt a szovjet szer-veknek, mert míg például Jugoszláviában egyértelmű volt, hogy ki számít németnek, addig Magyarországon ez szinte állandó vita tárgyát képezte.42 Míg Jugoszláviában az úgynevezett népcsoportszervezet valamennyi „népi németet” magában foglalta, Magyarországon a Volksbund – amelyet az SS ugyan „népcsoportszervezetnek” is-mert el, de jogilag mindvégig egy kulturális egyesület volt, s amelybe a tagok önkén-tes alapon léptek be – még a háború végén sem képviselte valamennyi magyarorszá-gi németet. A két világháború közötti nemzetiségpolitika hagyományaként pedig a hatóságok – öntörvényű lojalitás-konfiguráció interpretációjuk alapján – többször is igyekeztek a „magyar érzelmű svábokat” a deportálások alól felmenteni. Ezt a logikát viszont a szovjet egységek nem is értették.

				Az illetékes főispánok, azonban ragaszkodtak saját felfogásukhoz, s 1945. január 5-én ennek szellemében értesítették Erdei Ferenc belügyminisztert, aki biztosítot-ta őket arról, hogy a deportálandók listájáról törölni kell azokat, akik német nevük ellenére magyarnak tekinthetők. Kik voltak ezek? Akik az 1941-es népszámlálás al-kalmával magyar nemzetiségűnek vallották magukat, akik német nevük ellenére nem vallották magukat német anyanyelvűnek, és nem is voltak tagjai német nemzetiségi politikai szervezeteknek, akik aktívan részt vettek az úgynevezett antifasiszta moz-galmakban, akik bármely magyar kulturális szervezet tagjai voltak, illetve azon zsidó állampolgárok, akik német nevet viseltek.43

				
					41	Uo. 18.

					42	Jugoszláviához lásd Janjetović 2016.

					43	MNL BéML Alispáni ügyiratok, 139/1945.

				Ez a hozzáállás azonban szöges ellentétben állt a szovjet felfogással, miszerint a megadott kvóta időbeni teljesítése abszolút prioritást élvez. Ezért az NKVD a magyar hatóságok által foganatosított mentesítéseket sokszor egyszerűen ignorálta. Ez történt például a Békés megyei Eleken.44 Emiatt gyorsan terjedt a rémhír, hogy a kommunisták a magyar lakosságot, illetve a hadifoglyokat eladták a szovjeteknek.45 Nagykovácsiban egy állistát állítottak össze, amelyen azok szerepeltek németként, akik már elmenekültek Németországba. Erre január 25-én a szovjetek egyszerűen összeszedték és elhurcolták a még helyben lévő férfiakat, akik mindössze háromnapi élelmet vihettek magukkal.

				Azt, hogy mekkora játéktere volt a magyar hatóságoknak, arra a regionális, illet-ve a mikroszintű kutatás adhat választ. Baranya megyében élt arányaiban a legtöbb német, az 1941-es népszámlálás szerint a német lakosság 19%-a. A hegyháti járás a megye északi részén összefüggő német tömböt alkotott. Itt a főszolgabíró parancsára azokat írták össze, akik német nemzetiségűnek, német anyanyelvűnek vallották ma-gukat, illetve Volksbund-tagok voltak. De még ebben a járásban is jelentős különb-ségek voltak a gyakorlatban: Míg a mágocsi jegyző például személyes presztízst csi-nált abból, hogy valamennyi, általa gyűlölt magyarországi némettől megszabaduljon, kaposszekcsői kollégája csak a Volksbund-tagokat íratta össze, mert „a többi úgyis magyarnak vallotta magát”. A mágocsi jegyző végül elégedetten közölte kollégájával, hogy „jegyzői kerületemben nincs már egy német sem, eltűntek, mint a kámfor”.46 Ami valójában pikáns, az az, hogy ekkor még a hatóságok nem voltak birtokában a népszámlálás adatainak, tehát ők maguk döntötték el, hogy a saját kritériumuk alapján ki a német. Bank Barbarának és Őze Sándornak köszönhetően tudjuk, hogy a Központi Statisztikai Hivatal egy évvel később adta ki az 1941-es népszámlálási adatokat az elűzésekkel kapcsolatban.

				Hogy hol volt a határa az öntörvényűségnek? Bikal községben a jegyző töröltette a katolikusokat, mert szerinte a lutheránusok „németebb érzelműek voltak”. Magyar-egregyen viszont a jegyző azt jelentette, hogy nála nincs egy német sem, így senkit sem deportáltak. A már említett mágocsi jegyző viszont fegyveres segítséget is kért a szovjet hadseregtől, hogy alapos munkát végezhessen. Ugyanakkor az alispán decem-

				
					44	További példákat lásd Füzes 1990b, 20–25.

					45	Vö. a rémhír elleni cikkel a Zempléni Népújságban, 1947. június 29. 4.

					46	Márkus (szerk.) 2013, 305–306.

				ber 27-én arra kérte a szovjet katonai parancsnokságot, hogy engedjék el a jogtalanul elhurcolt magyarokat. Miután ellenőrizték, kiderült, hogy csak németeket vettek fel a hegyháti járás listájára, tehát szovjet szemszögből nem volt mit korrigálni. Valódi mentesítést a szovjet hatóságok kivételes esetekben adtak: például a nagymányoki bányászok gazdasági szerepe felülírta politikai múltjukat vagy etnikai hovatartozá-sukat.

				1945. január 19-én a baranyai alispán újabb rendeletet hozott, miszerint még négyezer németet össze kell szedni, mert a szovjet számítások szerint még annyi hi-ányzik. A szovjetek maguk is ellenőrizték az újabb listákat, amelyekre ez alkalommal olyanok is felkerültek, akiket előzőleg a magyar hatóságok mentesítettek. Ahol erre nem volt szükség, mert megvolt a létszám, mint a pécsváradi járásban, ott a szovjet katonai vezetőség már be sem avatkozott. Ez azért is figyelemre méltó, mert több esetben is sikerült megvesztegetni a szolgabírót vagy a jegyzőt, s ezért több helyen inkább a szegények kerültek fel a listára.47

				Mindez persze hajmeresztő visszaéléseket is eredményezett. Erről Lőrincz Imre bukovinai székely, aki 1944 őszétől a Tolna megyei Györkönyben élt, így emlékezik meg önéletrajzában: „Amikor vége lett az istentiszteletnek, akkor ki ilyet, ki olyat mondott az oroszokról. Akkor hallottam először, hogy […] gyűjtik össze a néme-teket, és szállítják Oroszországba jóvátételbe […] Akkor nem sokat törődtem, hogy mit beszélgetnek […] Elvégre mi nem vagyunk németek! […] Hát mondják nekem, […] az egész családnak menni kell. Akkor ismertem fel, hogy egyik ember munka-hajcsár volt a nagydorogi uraságtól. Ez a hajcsár tudott oroszul, és ő volt a tolmács. Nem sikerült annyi embert szerezni, amennyit az oroszok követeltek a községtől, így letartóztattak bennünket, a menekülteket”. A búcsúztatón ott „volt a nagydo-rogi emberhajcsár is, aki bennünket, magyarokat összeszedett, a gazdag németeket kimentette, hogy ne vigyék Oroszországba. Jól megszedte magát aranyórákkal meg borral, és bennünket, magyarokat magyar létére eladott”.48

				A harkányi és a siklósi kerületben tíz százalék alatt volt a német lakosság, de ezt a kevés németet sem akarták a magyar hatóságok összeírni. Mivel végül még szovjet katonai segítséggel sem sikerült az előírt kontingenst kiállítani, december 28-án a szovjet kerületi parancsnokság utasítást adott, hogy azokat is össze kell fogni, akik 

				
					47	Füzes 1990b, 163.; Márkus (szerk.) 2013, 311.

					48	Lőrinc 1986, 573–574., 576.

				1941 júliusától katonai szolgálatot teljesítettek. Még kevesebb német élt a szentlőrin-ci járásban, ezért ott azok a magyar anyanyelvű emberek is felkerültek a deportálan-dók listájára, akiknek német nevük volt.

				Nem került sor deportálásokra, illetve csak elenyésző volt az elhurcoltak száma a mohácsi járásban, ahol viszont nagy számban éltek németek. Itt ugyanis a Vörös Hadsereg felvonulási útján különböző közmunkára kötelezték a lakosságot, így egy híd építésére Mohácson, illetve Baja mellett, ami el is húzódott. Mivel elterjedt a hír, hogy azokat az önkénteseket, akik a Duna-híd építéséhez jelentkeznek, nem viszik el, nagyszámmal volt a robotmunkások mellett önként jelentkező.49

				Baranya megye összességében a magyar hatóságok buzgóságáról tesz bizonyságot az elhurcolások tekintetében, de amint láttuk, széles skálája volt a döntéshozatal-nak.50 A holokausztkutatás tisztázta a középszint, vagyis a hatóságok jelentőségét és szerepét a zsidók deportálásának végrehajtásában. Ez a probléma különösen releváns a „málenkij robot” kutatásában is.51 A végrehajtó közegek eredményessége ugyanis nem utolsósorban attól is függött, hogy mennyiben azonosítják magukat a kitűzött céllal. Ott, ahol a deportálásokban a „nemzetiségi kérdés likvidálásának” egyik lép-csőjét látták, ahogy a Miniszterelnöki Hivatal kisebbségi osztályának egyik főmun-katársa fogalmazott, ott buzgalommal szolgálták ki a szovjet követeléseket.52

				A magyarországi németek elhurcolásának gyakorlatilag első kutatója, Zielbauer György hívta fel a figyelmet arra, hogy a deportálás a németek kollektív felelős-ségre vonásának az első állomása volt.53 Ezt a nézetet nem minden kolléga osztja.54 Ha kizárólag a makroszintet nézzük, akkor a „málenkij robot” és a németek kollek-tív elűzése, illetve kényszerkitelepítése két külön dolog, mert a szereplők világosan szétválaszthatóak. Ha azonban az érintettek szemüvegén keresztül rekonstruáljuk a történteket, akkor meglepő összkép jön ki: 1944 nyarán a magyar jegyző és főszol-gabíró írta össze a német falvakban azokat a férfiakat, akiknek fel kellett venniük a Waffen-SS egyenruháját. Szó nem volt önkéntességről, egy megszállt ország kormá-

				
					49	Márkus 2014, 99.

					50	Márkus (szerk.) 2013, 311.

					51	Épp ezért innovatív Márkus Beáta tanulmánya, amely e hatósági közegek szerepét vizs-gálja: Márkus 2014.

					52	Gonda–Spannenberger (Hg.) 2014.

					53	Jelentős művei: Zielbauer 1989a, Zielbauer 1990.

					54	Vö. Marchut 2015, 130.

				

			

		

	
		
			
				230

			

		

		
			
				nya szerződésben kötelezte magát arra, hogy kiadja ezt az „emberanyagot”. Mind-össze hat hónappal később újra ezek a köztisztviselők, az államhatalom képviselői jelentek meg, és írták össze, hogy kinek kell kényszermunkára mennie. S rövid idő múlva újra listára vették ugyanazok a hatósági személyek, hogy kinek kell mindenét hátrahagyva örökre elmennie házából, s egy batyuval a kezében marhavagonban Né-metországba távoznia. A magyarországi németek mindezt kálváriaként élték meg, s életre szóló sebet ejtett rajtuk.

				A megélt történelem mint egyedi tapasztalat

				Az 1930-as évekre a szovjet lágerekben a becslések szerint már hétmillió kényszer-munkás dolgozott. A szovjet hatóságok szemszögéből azért voltak „értékesek”, mert bármikor és bárhol „bevethették” őket. A rájuk fordított költségek azonban – mint a lágerek fenntartása, az etetésük stb. – végeredményben nem álltak arányban a hozott teljesítménnyel. Ez az összefüggés ugyanakkor alárendelt szerepet játszott, az embe-rélet egyszerűen nem számított értéknek, csak szükséges rosszként került bele a kal-kulációba. Az emberáldozat kezdettől fogva integráns része volt e számításoknak.55 Valódi dimenzóját azonban a mai ember csak akkor érti meg, ha az érintettek beszá-molóit hallja vagy olvassa. Stark Tamás publikációi erre vonatkozólag közismertek.56

				A magyarországi németek mindennapjai a lágerben nem különböztek a magyar vagy egyéb elhurcoltakéitól. Egyetlen egy pontban azonban igen: feltűnően magas volt a 31 923 elhurcolt magyarországi német között a nők aránya, akiket nem ha-difogolytáborokban gyűjtöttek össze, hanem külön, s a Szovjetunióban is nagyrészt internálótáborokba kerültek. Az NKVD kimutatása szerint összesen 271 672 „mobi-lizált és internált (népi) német” volt szovjet lágerekben, 35–45%-ukat az említett dél-kelet-európai országokból hurcolták el.57 Míg azonban Németországból elsősorban hadifoglyokat, illetve civil férfiakat deportáltak, addig a délkelet-európai országokból, így Magyarországról is, főleg nőket. Ennek oka a már említett úgynevezett harmadik 

				
					55	Vö. részletesen Merl 2002, 139–141.

					56	Pars pro toto lásd Stark 2006.

					57	Wolf 2005, 18.

				Waffen-SS-toborzás volt, mert amikor a deportálások megkezdődtek, gyakorlatilag csak asszonyok, öregek és gyermekek voltak otthon.

				Zárásképpen egy elhurcolt asszony visszaemlékezéseiből szeretnék idézni, még-pedig két okból. Egyrészt a lágerek borzalmait mai ésszel felfogni igen nehéz, s absztrakt tanulmányok csak egy szeletét tudják visszaadni emberi dimenziójuknak.58 Másrészt a magyar kormány a 2015-ös évet a Szovjetunióba hurcolt politikai foglyok és kényszermunkások emlékévévé nyilvánította. E program keretében számos projekt indult meg mikroszinten azért, hogy az érintettek beszámolóit az utókornak meg-őrizzék. A Baranya megyei Geresdlakon élő Waszner Péterné visszaemlékezései is ennek a programnak köszönhetően kerültek nyomdába.59 Pars pro toto következzen az ő szenvedéstörténete mint „megélt történelem”:

				„Ismét a kisbíró kidobolta a faluban [december] 25-én, hogy 26-án minden leány-nak és asszonynak 17 és 30 év között, és azoknak a férfiaknak, akik még valamilyen oknál fogva itthon maradtak 50 éves korig, a Püspöklaki Körjegyzői Iroda előtt kel-lett megjelenni. Meleg ruhában, pár napi élelemmel, mivel hogy Bácskába kell menni kukoricát törni, meg lövészárkot ásni. […] Több felfegyverkezett orosz katona körül fogott bennünket, aztán névsorolvasás volt, mert aki nem jelent meg, azért elmentek, és katonai kísérettel hozták el. […] Névsorolvasás után 1944. december 26-án déli 12 órakor indultunk. A harangszó kísért bennünket el a bizonytalan nagyvilágba. […] A mi csapatunk csak ment a téli havas úton hátizsákkal felszerelve, voltak olya-nok, akik pacskerbe[n] indultak el, mivel cipőjük nem volt. Csizma abban az időben nem volt. […] Mire Pécsváradra értünk, beesteledett, ezért betereltek bennünket egy iskolába. Másnap összejött a bizottság, és a környékbeli falvakból is megérkeztek a népek, akik a pécsváradi kerülethez tartoztak. Kitereltek bennünket a Szentháromság szoborhoz, mivel az volt körülépítve úgy, hogy könnyebben fogva tudjanak tartani. Az éjszaka folyamán a községek főemberei és egy pár talpnyaló ítélkezett a népei fe-lett. Arról döntöttek, hogy az összegyűjtött emberek közül kit engednek el, és kinek kell mennie. […] Ők akkor már pontosan tudták, hogy mi hová kerülünk, de az ő szívük még akkor sem tört meg. […] Újból névsorolvasás, de már azoknak szólt, akik Pécsváradról hazamehettek. Ezek azok voltak, akit a jómódúak pénzért meg tudtak vásárolni, vagy terhes volt, vagy egész kicsi gyermeke volt, vagy a férje hadirokkant 

				
					58	Épp e pszichológiai komponenseket elemzi Molnár 2016.

					59	Waszner 2016.

				volt, vagy aki a bizottságban ülőknek sógor, koma, jó barátja volt. Ekkor tört ki raj-tunk igazán a kétségbeesés. […]

				Egy hajnalon jöttek az őrök, hogy csomagoljunk, mert elmegyünk innen. […] kitereltek bennünket a tehervonatokhoz, melyek kitárva vártak. Ezek úgynevezett marhavagonok voltak, amikre fel kellett szállnunk. Szalma alommal volt beterítve, mivel leghidegebb téli időszak volt. 30–40 fő került egy vagonba. Mint ismeretes, a vagon falán két kis vasrácsos ablak volt. A wc-t számunkra a padozat közepén egy 20×20-as lyuk jelentette. […] négy asszony próbált megszökni. Láttuk, amikor vi-szatranszportálták őket. Még menni is alig tudtak. A jó isten tudja csak, hogy mit műveltek velük. […] Egy Temesvár melletti községből, Modus nevezetű faluból, még összeszedtek három lányt, mert biztosan annyi hiányzott a létszámból. […] Közben már a tetűk is elszaporodtak. Ott láttam először tetűt, de aztán még sokszor. […] 1945. január 5-től 1945. február 8-ig tartott az utazás. […] A hely ahová szállítottak bennünket Ukrajna, Dombász [Donbasz – a szerk.] megye, Horlofka [Gorlovka, ma Horlivka – a szerk.] kisváros. A munkahelyünk Mars Závod vasgyár, vasöntő és gépgyár. […] Én és még sokan mások az építkezésekhez voltunk beosztva. Ez annyit jelentett, hogy az építőanyagot is nekünk kellett szállítani, még pedig lovas kocsikkal. […] Egy kocsi mellé hat nő volt beosztva. Úgy kell ezt elképzelni, hogy a kocsi rúdjánál lovak helyett két nő volt. A rúd elején keresztbe volt még egy vastag léc rögzítve, amelyet kézzel és mellel toltunk. […] sokszor térdig vizesek voltunk. Ami-kor este hazaérkeztünk, nem tudtunk átöltözni, mert nem volt több ruhánk, és még azt sem tudtuk megszárítani, mert még fűtésünk sem volt. […] Nem telt el három hét, és kezdtek meghalni a fiatal édesanyák és szinte serdülő lányok. […] Két-három hét után már naponta voltak halottaink. […] Én március 8-án nagyon beteg lettem. […] Székre ültettek, és az első dolguk az volt, hogy lenyírtak kopaszra, mert a magas láz fejtífuszt jelentett. […] Aki velem együtt került a kórházba, másnapra meghalt. Bejött négy nő, talán nővérek lehettek, megfogták a halott lepedőjének mind a négy sarkát, hogy kivigyék a helyiségből. Az egyiküknek véletlenül kicsúszott a kezéből a lepedő, és a halott a földre huppant. Ez nekik nagyon mulatságos volt, mert elkezdtek nevetni. […] A fejem úgy dörömbölt, meg zakatolt, mint ha egy hangos gyár műkö-dött volna benne. A magas lázam 6 hétig tartott. Lesoványodva, kopaszon, csont és bőr volt a testem. Az egész idegrendszerem legyengült. Nem hallottam, dadogtam, rosszul láttam, felkelni az ágyból nem tudtam, mert nem volt egyensúlyérzékem, te-hát járni sem tudtam. […] Történt egyszer velünk egy olyan eset, hogy egy olyan zuhanyozóba mentünk, ahová sokan befértünk, és mind levetkőzve voltunk. Nekünk 

				ebbe semmi feltűnő nem volt, viszont ránk nyitották az orosz nők többször is az aj-tót. Az ijedségtől, ahogy megláttak sikítozva futottak el. Gondolom a látvány miatt. Úgy nézhettünk ki mindannyian, mint a csontvázak vagy élő halottak, vagy akár még szellemeknek is hihettek volna bennünket. […] 1947-ben abban részesültem, hogy megkaptam az első hírt otthonról. […]

				Egy nehéz életút, amely 22 évesen, 1944-ben mélyen és fájdalmasan vésődött az emlékezetembe. Az életem folyamán nagyon sok alkalommal előidéztem a csalá-domnak az akkor megélt és megszenvedett sorsomat. Sokszor némán végig hallgat-tak, és volt mikor kérdeztek is. Láttam rajtuk, nem tudják igazán felfogni az egészet. Számukra a mai világhoz képest lehetetlenség az, amit én elmondtam nekik.”

				Molnár D. Erzsébet

				A kárpátaljai magyar és német polgári lakosság tömeges elhurcolása szovjet kényszermunkatáborokba1

				A második világháború végére nyilvánvalóvá váló sztálini igény következtében Kár-pátalja a szovjet birodalom része lett. 1944 végén megkezdődött a szovjet típusú rendszer kiépítése a térségben, amelynek legtragikusabb mozzanata a magyar és né-met nemzetiségű lakosság egy részének – a kollektív bűnösség elve alapján – szovjet hadifogoly- és munkatáborokba hurcolása.

				A magyar lakosság elhurcolásának körülményei

				1944. november 12-én ülésezett a Kárpátalját megszálló 4. Ukrán Front Katonai Tanácsa, ahol meghozták az akkor még szigorúan titkos 0036. számú határozatot: „Össze kell írni mindazokat a 18–50 éves korú német és magyar nemzetiségű hadkö-teles személyeket, akik jelenleg a felszabadított Kárpátontúli Ukrajna területén élnek […] A katonai parancsnokok a jegyzékbe vételkor kötelesek az érintettek tudomá-sára hozni, hogy november 18-án ismét kötelesek megjelenni […] A felszabadított Kárpátontúli Ukrajna területén élő személyeket külön osztagokban, listák szerint, konvoj alatt hadifogoly-gyűjtőhelyre kell irányítani.”2

				
					1	A kutatás a TÁMOP-4.2.4.A/2-11/1-2012-0001 azonosító számú Nemzeti Kiválóság Program – Hazai hallgatói, illetve kutatói személyi támogatást biztosító rendszer kidolgozá-sa és működtetése konvergencia program című kiemelt projekt keretében zajlott. A projekt az Európai Szociális Alap társfinanszírozásával valósult meg.

					2	RGVA F. 32885. Op. 1. Gy. 243. 35–37. Közli: Dupka 2012, 83. A parancs szövegét idézi: Dupka (közread.) 1993, 1−5.

				Másnap, november 13-án jelent meg a Városparancsnokság 2. számú parancsa című felhívás, amely minden településen hirdette a 18–50 év közötti magyar és né-met nemzetiségű férfilakosság jelentkezési kötelezettségét. A parancs tartalmazta továbbá azt is, hogy abban az esetben, ha valaki nem tesz eleget a jelentkezési köte-lezettségnek, haditörvényszék elé kerül. A jelentkezés utolsó napjaként a hatóságok november 16-át jelölték meg.

				Ezután megkezdődött az emberek tömeges összegyűjtése, amelynek különböző településeken különböző módszereit alkalmazták a szovjet hatóságok. A 0036. számú határozat értelmében 1944. november 14. és 16. között a városok és nagyobb telepü-lések katonai parancsnokainak nyilvántartásba kellett venniük a Kárpátalja területén élő 18 és 50 év közötti német és magyar nemzetiségű hadköteles polgári személyeket. A nyilvántartásba vétel során mindenkit tájékoztattak arról, hogy november 18-án kötelesek másodszor is jelentkezni. Szakértői vélemények szerint a letartóztatandók közül a legtöbben november 18-án csak azért mentek el újra a jelentkezési helyre, hogy visszakapják a néhány nappal korábban beadott igazolványukat. Arra már nem volt lehetőségük, hogy hazamenjenek személyes holmijukért, élelemért, vagy azért, hogy búcsút vegyenek hozzátartozóiktól. Miután ellenőrizték adataikat, már csak kísérettel vonulhattak ki az utcára.3

				A települések többségében a kisbíró hirdette ki a jelentkezésre kötelező paran-csot, amelyet minden nap többször is kidoboltak, nem egy esetben még azt is köz-hírré tették, hogy annak a személynek, aki a kijelölt korhatárok közé tartozik, és nem jelentkezik, felkoncolják a családját.4

				A különböző gyűjtőhelyeken történt meg az emberek nemzetiségük szerinti szétválogatása: akik ukránnak, ruszinnak vagy szlováknak vallották magukat, azo-kat hazaengedték, a magyarokat pedig továbbra is fogva tartották.5 Mind a túlélők véleménye, mind a témával foglalkozó szakirodalom alapján kijelenthetjük, hogy a Kárpátaljáról történt elhurcolások elsődleges oka az etnikai tisztogatás, a magyar és 

				
					3	Dupka–Korszun 1997, 16−18.

					4	Nagy András (1925) beregszászi, málenkij robotra deportált túlélő visszaemlékezése. Az interjú 2006-ban készült, teljes szövege és hanganyaga megtalálható a II. Rákóczi Ferenc Kárpátaljai Magyar Főiskola Lehoczky Tivadar Intézetében. (A továbbiakban Nagy 2006.)

					5	Huszti Sándor (1926) beregszászi, málenkij robotra deportált túlélő visszaemlékezése. Az interjú 2005-ben készült, teljes szövege és hanganyaga megtalálható a II. Rákóczi Ferenc Kárpátaljai Magyar Főiskola Lehoczky Tivadar Intézetében.

				a német nemzetiségű lakosság eltávolítása volt, amelyhez a sztálini rezsim számára megfelelő ideológiai alapot szolgáltatott a kollektív bűnösség elve.

				Az elhurcolások etnikai jellegét támasztja alá a deportálás etnikai-vallási össze-függéseinek a vizsgálata is. Több adatközlő elmondása alapján ugyanis a görögka-tolikusok által is lakott falvakban a málenkij robot úgy jelent meg, mint kizárólag a reformátusokat és a római katolikusokat érintő megtorlás, mivel a szovjet megszálló erők – nem lévén tudatában annak a ténynek, hogy a területen él magyar nemzetiségű görögkatolikus közösség – a görög katolikusokat automatikusan ukrán vagy ruszin nemzetiségűnek vélték, így ők megmenekültek a deportálástól: „Mert ugye ’45-ben, mikor bejöttek az oroszok, elvitték a magyarokat a lágerbe. Görögkatolikusokat nem vittek senkit. És egy görögkatolikus nem ment, Karácsfalváról senki. Innen, Újlakról se ment egy görögkatolikus se. Csak a magyarokat vitték a lágerbe, a reformátust, katolikusokat […] De itt akkor még a vallás is bejátszott abba, hogyha görögkatoli-kus, tehát ukrán. Tehát ha ukrán, akkor nem ellenség. Akkor nem kell bántani. Tehát ha nem magyar, akkor […] De ha magyar, akkor vitték.”6 Egy 1924-ben született, a lágert megjárt túlélő visszaemlékezése is a fenti állításokat támasztja alá: „az oroszok bejöttek, akkor vitték el a magyarokat. Görögkatolikust nem bántottak, csak a római katolikust, reformátust. Ezeket vitték.”7

				A visszaemlékezéseket támasztja alá az Ideiglenes Nemzeti Kormány miniszter-elnökének, Miklós Bélának 1945. január 7-én írt levele: „Bereg vármegyéből magyar férfiakat vittek el közel két hónappal ezelőtt munkaszolgálatra. Beregszász városából és a szomszédos községekből, melyek a trianoni szerződés értelmében Csehszlováki-ához tartoznak, november 19-én elvitték a 18–50 év közötti magyarokat. Ugyancsak elvitték Bereg vármegye trianoni területéről, a beregszász–vásárosnaményi műúttól keletre eső községekből november 21-én a 18–50 év közötti férfiakat. Ez utóbbiak közül a papokat, ruszinokat, cigányokat, zsidó és görögkatolikus vallásúakat vissza-küldték Beregszászból a családjukhoz.”8

				A visszaemlékezők elmondása alapján felállított hipotézis, miszerint a görögka-tolikusok mentesültek 1944 novemberében az elhurcolások alól – amire Miklós Béla levelében is utalást találunk – az úgynevezett korrelációszámítással nyerhet bizonyí-tást, vagy azzal cáfolható meg. A Pearson-féle korrelációs analízis – amelyre érdemes 

				
					6	1936-ban született adatközlő visszaemlékezése. Közli: Molnár D. 2011, 48.

					7	1924-ben született túlélő visszaemlékezése. Közli: Molnár D. 2011, 48.

					8	Szűcs (szerk.) 1997, 149.

				az alábbiakban bővebben kitérni – két független változó összehasonlítására ad lehe-tőséget, illetve annak a vizsgálatára, hogy az egyik változó változása hatással van-e a másik változóra.

				Esetünkben az egyik változó a sztálini munkatáborokban raboskodó személyek számáról 1945-ben összeállított adatsor, települési bontásban, amely 28 098 nevet tartalmaz.9 Továbbá ismerjük az 1941-es népszámlálás vallási és nemzetiségi adat-sorait – szintén települések szerinti bontásban. Ha a települések népességszámából kivonjuk az 1944 májusában és júniusában elhurcolt zsidó lakosság létszámát, akkor meg tudjuk becsülni az egyes települések tényleges lakosságszámát, illetve vallási ö-szetételét az 1941-es adatok alapján. A férfi–nő arány országos mutatója 49–51%, így a települések férfilakosságát is meg tudjuk becsülni, s kiszámolhatjuk a táborokba hurcolt férfiak arányát.10

				Ezen adatok birtokában lehetőségünk van megvizsgálni, hogy van-e összefüggés az egyes települések vallási felekezeteinek aránya és az adott településről elhurcoltak aránya között. Az atrocitások elsősorban a magyar és a német lakosságot érintették. Ám a görögkatolikus vallás a német lakosságra nem volt jellemző, a ruszinokon kívül a magyarok voltak e hit követői. Hogy biztosak legyünk abban, hogy a görögkatolikus gyülekezetet a településen magyarok alkották, csupán azokat a magyar településeket vizsgáltuk meg, ahol az 1941-es népszámlálás adatai alapján a magyar anyanyelvű-ek aránya meghaladta a 90%-ot (1. ábra). Így azok a magyar települések nincsenek benne, amelyek területére (Bátyú, Som, Bótrágy, Kisgejőc, Macsola stb.) a csehszlo-vák időszakban ruszinokat telepítettek, akik egy része görögkatolikus vallású volt, és 1941-ben az adott településhez tartoztak statisztikailag. Ennek a kritériumnak 70 település felelt meg, amelyek kivétel nélkül Kárpátalja alföldi részén találhatóak. A vizsgált minta vallási összetételét illetően a reformátusok alkotják a legnagyobb számú vallási közösséget, a minta 60%-át. A görögkatolikusok aránya 23%, a római katolikusoké 15%, egyéb 2%.

				Amint fentebb már említettük, a két változó összefüggéseinek vizsgálatára a kor-relációszámítás ad megoldást. A korrelációszámítás két véletlen számszerű változó szimmetrikus kapcsolatával foglalkozik: az x és y véletlen változók között akkor be-

				
					9	DAZO F. R-14. Op. 1. od. zb. 216–232.

					10	A DEGOB-jegyzőkönyvek túlélőinek nemek szerinti megoszlása. Deportáltakat Gondozó Országos Bizottság honlapja. http://www.degob.hu/index.php?showartic-le=2, 2015. február 20.

				szélünk korrelációs kapcsolatról, ha vagy kis x értékekhez kis y értékek, nagy x érté-kekhez nagy y értékek (pozitív kapcsolat), vagy pedig kis x értékekhez nagy y értékek és nagy x értékekhez kis y értékek (negatív kapcsolat) tartoznak.

				1. ábra. A több mint 90%-os magyarsággal rendelkező területek Kárpátalján 1941-ben. Szerkesztette Molnár D. Erzsébet–Molnár D. István (forrás: KSH 1996)

				A korrelációs kapcsolat erősségét – intervallum skála esetén – számszerűen a Pearson-féle korrelációs együtthatóval szokták mérni, amit r (x,y)-nal jelölünk. –1 ≤ r (x,x) ≤ 1. A 0 körüli érték gyenge, a –1-hez vagy 1-hez közeli érték erős nega-tív, illetve pozitív korrelációs kapcsolatot jelez. Nem szabad részátlagokra használni, mert a kiejtett bizonytalanságok miatt a valóságosnál erősebb összefüggést mutathat.

				A Pearson-féle korrelációs elemzés csak akkor alkalmazható, ha a normális elosz-lástól nem különbözik szignifikánsan az adatsorunk. Első lépésben normalitásvizs-

				gálatot végzünk; a vizsgálatot a Kolmogorov–Szmirnov-próbával hajtottuk végre.11 A Kolmogorov–Szmirnov-próba egy statisztikai teszt, ami a nem-paraméteres pró-bák közé tartozik. A teszt két minta eloszlásának összehasonlítására alkalmas. Egy-mintás t-próbát vizsgálunk vele a tapasztalati és az elméleti eloszlásfüggvény eltéré-sének maximuma alapján. Alkalmas arra, hogy két valószínűségi változó eloszlását összehasonlítsuk, vagy ellenőrizzük, hogy egy valószínűségi változónak csakugyan az az eloszlása, amit feltételeztünk.

				A vizsgálatokat az SPSS statisztikai szoftverrel hajtottuk végre, amely alkalmas bonyolultabb matematikai és statisztikai számítások elvégzésére.12

				Az összevetendő adatsorok (elhurcolt férfiak aránya, görögkatolikusok aránya, reformátusok aránya, római katolikusok aránya) közül a római katolikusok aránya szignifikánsan különbözött a normálistól, így a Pearson-féle korreláció nem alkal-mazható erre az esetre. A görögkatolikusok, a reformátusok és az elhurcolt férfiak szignifikánsan nem különböztek a normális eloszlástól, így alkalmazhatónak ítéltük a Pearson-féle korrelációt. A korrelációanalízist szintén az SPSS statisztikai prog-rammal végeztük.

				A korrelációs együtthatók egybehangzóan szignifikáns összefüggést jeleztek a református vallásúak aránya és az elhurcoltak aránya között a magyarlakta telepü-léseken, az érték 0,430. Ami nem meglepő, hiszen a magyarok többsége református vallású volt, illetve, aki református volt, az szinte biztosan magyar is volt.

				A görögkatolikus vallású és az elhurcoltak aránya közötti összefüggések vizsgá-latakor a magyarlakta településeken negatív korreláció -0,447 mutatkozott (2. ábra).

				Ezek szerint minél magasabb volt a görögkatolikus hívek aránya, annál kisebb mértékű a településről elhurcoltak aránya, ami alátámasztja azt a visszaemlékezők ál-tal közölt információt, miszerint, ha valaki görögkatolikus vallásúnak vallotta magát, akkor nem vitték el.

				Ez a tény is az elhurcolások etnikai jellegét támasztja alá, ugyanis – ahogy fentebb már volt róla szó – a Kárpátaljára érkező szovjet megszálló erők nem voltak tisztában a terület nemzetiségi összetételével, így azzal sem, hogy a régióban létezik magyar nemzetiségű görögkatolikus közösség, amelynek tagjait automatikusan szlávoknak tartották, s nem hurcolták el.

				
					11	Bolla−Krámli 2005, 183.

					12	Falus–Ollé 2000, 372.

				2. ábra. A lágerekben raboskodó férfiak aránya (feketével) és a településen élő görög-katolikusok aránya (narancssárgával) százalékban. Szerkesztette Molnár D. Erzsébet (forrás: KSH 2000; DAZO F. R-14. Op. 1. od. zb. 216–232.)

				Természetesen ez nem azt jelenti, hogy minden településen így folyt a munka-képes férfilakosság szelektálása. Előfordultak olyan, az általános tendencián kívüli esetek, amikor például az összegyűjtésben részt vett egy helybeli, a szovjet hatósá-goknak segédkező, terepismerettel rendelkező lakos, vagy pedig egyszerűen megkér-dezték a „nyilvántartásba veendőtől” a nemzetiségét, és aki magyarnak vallotta magát, görögkatolikussága ellenére szintén a deportálandók közé került.

				A terület magyar jellegének a megváltoztatása, a magyar etnikum gyengítése, megfélemlítése, mint a deportálások egyik oka, megjelenik az egyik legújabban nap-világot látott, Kárpátalja történetét feldolgozó munkában is.13

				Ismeretes, hogy az 1944. november 13-án megjelent parancs értelmében a célcso-port Kárpátalja 18–50 év közötti magyar és német nemzetiségű férfilakossága volt. A rendelkezésre álló adatok szerint azonban a hatóságok a kijelölt életkorú szemé-

				
					13	Stark 2010, 251.

				lyeken túl – a korhatárt figyelmen kívül hagyva – vittek 18. életévüket be nem töltött fiatalkorúakat, gyermekeket és 50 éven felülieket is. A legidősebb beregszászi elhur-colt például 1868-ban született, vagyis 1944-ben 76 éves volt.14

				Miután a legközelebbi városparancsnokságon a környező településekről össze-gyűjtötték az embereket, szigorú fegyveres katonai kísérettel, gyalog indították őket útnak a szolyvai gyűjtő- és elosztótáborba (3. ábra).

				3. ábra. A deportálások útvonala. Szerkesztette Molnár D. Erzsébet–Molnár D. István

				Míg az összegyűjtés ideje alatt nem volt jellemző az erőszak alkalmazása a szovjetek részéről – inkább csak a fenyegetés a jelentkezést elmulasztók hadbíróság elé történő állítására, illetve családjuk felkoncolására vonatkozóan –, addig a meneteltetés során az adatközlők elmondása alapján már jelen volt a tettlegesség is, még agyonverések is 

				
					14	Hadifogoly- és munkatáborokban lévő beregszászi személyek listája. DAZO F. R-14. Op. 1. od. zb. 216. 12.

				előfordultak.15 A menetoszlopból bármilyen okból történő kilépés az illetőnek akár az életébe is kerülhetett.16

				Az út során a gyalogmenetben hajtott férfiak nem kaptak enni, és ha az érintett településeken a helybéli lakosok – az otthonmaradt asszonyok, öregek – vizet, élelmet akartak adni nekik, az őrök a próbálkozást kegyetlenül megtorolták, a segítőkön és a segítetteken egyaránt.17

				Az éjszakákat istállókban, egyéb fűtetlen épületekben töltötték, vagy a szabad ég alatt éjszakáztak a novemberi hidegben. Sokan már betegen, lázasan, kimerülten értek Szolyvára. Beregújfalu református lelkésze például a következőket írta jelenté-sében: „majdnem 200 ref. férfit vittek el a szolyvai kaszárnyában alakított fogolytá-borba. Közülük egy már Nagyberegen összeesett, és halva hozták haza. Ezt a test-vérünket a nagyberegi állomásparancsnokság szigorú utasítására minden tisztesség s harangszó nélkül temettük el a néma Miatyánk elmondásával. Az elhurcoltak közül többen betegen jöttek haza, akik közül betegségébe kettő elhalt, 3 halottat Szolyváról hoztak haza, hármat pedig ott földeltek el.”18

				A szolyvai gyűjtőtábort a szovjet hatóságok építették ki a magyar honvédség ko-rábbi kaszárnyájából, és annak a lágerrendszernek lett a része, amelynek központ-ja Sztarij Szamborban működött.19 „Az épületeket, a téglaházakat a parancsnokság tisztjei, az alkalmazottak foglalták el […] A foglyokat bűzös istállókban helyezték el, ahol levegő is alig volt.”20

				Szolyvai tartózkodásuk alatt különböző munkára vitték ki a foglyokat: hídépítés-re, vasútépítésre, fahordásra stb. A hideg, az éhezés és a járványos megbetegedések miatt a legyengült foglyok tömegével haltak meg. A fogva tartás embertelen körül-ményei miatt egyes vélemények szerint itt pusztult el a legtöbb kárpátaljai magyar.21

				
					15	Jana Pál (1925) feketepataki, málenkij robotra deportált túlélő visszaemlékezése. Az in-terjú 2006-ban készült, teljes szövege és hanganyaga megtalálható a II. Rákóczi Ferenc Kár-pátaljai Magyar Főiskola Lehoczky Tivadar Intézetében.

					16	Zsendely András (1926) szőlősgyulai, málenkij robotra deportált túlélő visszaemlékezése. Az interjú 2006-ban készült, teljes szövege és hanganyaga megtalálható a II. Rákóczi Ferenc Kárpátaljai Magyar Főiskola Lehoczky Tivadar Intézetében.

					17	Nagy 2006.

					18	TTREL I.1.c.462.

					19	Botlik 2005, 250.

					20	Nagy 1992, 12.

					21	Botlik–Dupka 1991, 55.

				A szolyvai megpróbáltatásokat túlélt deportáltaknak további nehézségekkel kel-lett szembenézni. Szolyváról az Uzsoki-hágón keresztül egészen Sztarij Szamborig vagy Novij Szamborig hajtották őket, ahonnan marhaszállító vagonokba zsúfolva továbbszállították őket a Szovjetunió különböző lágereibe.

				Az otthonmaradt hozzátartozóknak nem volt tudomása arról, hogy Szolyva után hová kerültek a családtagjaik: „Az egész háború nem kívánt községünkből annyi éle-táldozatot, mint a szolyvai fogolytábor. Ez év tavaszára, március végére onnan isme-retlen helyre vitték el férfiainkat, s azóta sorsukról nem tudunk semmit.”22

				4. ábra. Gupvi-táborok, ahol a kárpátaljai magyar és német nemzetiségű deportáltak raboskodtak. Szerkesztette Molnár D. Erzsébet–Molnár D. István (forrás: DAZO F. R-14. Op. 1. od. zb. 216–232.)

				
					22	TTREL I.1.c.462.

				A Szolyváról gyalogmenetben Szambor felé hajtott, útközben egy-egy állomáson továbbdolgoztatott foglyok sorsát még inkább nehezítette, hogy a szovjet katonák elvették tőlük jó állapotban lévő lábbelijüket, felsőruházatukat.

				A túlélők elmondása alapján a deportálás egyik legnehezebben elviselhető mo-mentuma a marha- vagy teherszállító vagonokban történő utaztatás volt.23 A több napig/hétig tartó szállítás után az életben maradtak megérkeztek a célállomáshoz, a Szovjetunió különböző lágereibe, és a deportáltak számára megkezdődött a lágerélet. A kárpátaljai magyar és német nemzetiségű deportáltak a Gupvi táboraiba kerültek, javarészt a Szovjetunió európai térfelén létrehozott lágerrendszer valamelyik alegy-ségében raboskodtak (4. ábra).

				A német lakosság táborokba hurcolásának körülményei

				Az 1941-es népszámlálási adatok szerint a német nemzetiségű lakosság száma Kárpátalján 13 222 fő volt.24 Egyes források szerint ez a szám 1946-ra 10 600 főre csökkent.25 Más kútfők ettől lényegesen kevesebbre, mindössze 2338 főre teszik a régióban megmaradt németség számát.26 A német etnikum fogyatkozásának egyik oka volt, hogy 1944 őszére, a Vörös Hadsereg bejövetele előtt, egy részük elhagyta Kárpátalja területét. A másik ok a szovjet deportálásokban keresendő.

				A kárpátaljai németség deportálásának első hulláma az 1944. november 13-i 0036. számú parancs értelmében a 18–50 év közötti férfiakat érintette, őket ugyan-olyan körülmények között gyűjtötték össze, ahogy azt fentebb a magyar nemzeti-ségű férfiak esetében már tárgyaltuk. A régió német etnikuma egyrészt Munkács és környéke köré koncentrálódott, a munkaképes férfiakat először a munkácsi katonai reptérre vezényelték ki dolgozni, majd onnan egy tagban irányították őket a városi gyűjtőhely felé. A kárpátaljai németség másik gócpontja Királymező, Németmokra 

				
					23	Lásd Fábián Gábor (1926) tiszakeresztúri, málenkij robotra deportált túlélő visszaemlé-kezését. Az interjú 2005-ban készült, teljes szövege és hanganyaga megtalálható a II. Rákóczi Ferenc Kárpátaljai Magyar Főiskola Lehoczky Tivadar Intézetében.

					24	Molnár–Molnár D. 2005, 18.

					25	Kocsis, 2001.

					26	Levenec 2008, 648.

				és Oroszmokra környékére tehető, ahol jellemzően a kisbíró általi kidobolás volt a toborzás módja. (Lásd az 5. ábrát.)

				A deportálás első hullámának keretében lefolytatott összegyűjtési akciók egészen 1944 decemberének közepéig eltartottak. December 15-én a 88. határőrezred pa-rancsnoka a 10/00545. számú jelentésben még arról számolt be Fagyejev vezérőr-nagynak, hogy bár a körzetben az előzetes számítások alapján 577 18–50 közötti férfi élt, 292 főt sikerült összegyűjteniük (Szolyva – 32, Munkács – 226, Ilosva – 26, Nagyszőlős – 1, Huszt – 3 és Rahó – 4 fő). Ugyanakkor kifejtette, hogy az említett körzetekben elfogtak további 181, a regisztráció elől elbújt magyar nemzetiségű sze-mélyt is.27

				5. ábra. A Kárpátalja területén élő németek területi megoszlása az 1941-es népszám-lálási adatok alapján. Szerkesztette Molnár D. Erzsébet–Molnár D. István (forrás: KSH 1996)

				
					27	RGVA F. 32885. Op. 1. Szpr. 234. 63. Közli: Korszun 2012, 85.

				A kárpátaljai német etnikumot ért második deportálási hullám azoknak az elhur-colásoknak a keretében ment végbe, amelyek a Szovjetunió Állami Védelmi Bizottsá-gának 7161. számú parancsa alapján a Kelet-Közép-Európában élő németség egészét érintették. A szovjet vezetés 1944. december közepén rendelte el a Vörös Hadsereg által „felszabadított” európai területek német etnikumú lakosainak nyilvántartásba vételét azzal a szándékkal, hogy – a Szovjetunió világháború utáni munkaerő-szük-ségletére hivatkozva – munkatáborokba vigyék közülük a munkaképeseket. További indokként szerepelt az a vád, hogy a „németek ellenségesen viszonyulnak a Vörös Hadsereghez, és ellene kém-felderítő munkát folytatnak.”28

				1944. december 16-án a németség összegyűjtése tervezetének kidolgozásával megbízott Lavrentyij Berija belügyi népbiztos benyújtotta Sztálinnak a Románia, Bulgária, Jugoszlávia, Csehszlovákia és Magyarország területén élő 17–45 év közötti német nemzetiségű férfiak és a 18–30 év közötti német nemzetiségű nők internálá-sának ütemtervét.29 Másnap, december 17-én a rendelet Csehszlovákiára vonatkozó kivonatát megkapta a kárpátaljai területet is megszálló 4. Ukrán Front parancsnoka, I. J. Petrov vezérezredes, akit utasítottak, hogy rendelkezzen a németek mozgósításá-ról.30 A gyűjtőtáborok megszervezése, a mozgósítottak befogadása, a menetoszlopok kialakítása és útnak indítása, illetve az útközbeni őrzés biztosítása a Belügyi Népbiz-tosság (NKVD) alakulatainak feladata lett.

				1944. december 20-án az NKVD vezetése megküldte az „útmutatót” a 4. Uk-rán Front hadseregparancsnokainak a helyi német lakosság összegyűjtésének és szovjetunióbeli munkára irányításának megszervezéséről. A december 23. és 26. közötti időszakot választották a kijelölt korhatárba tartozó személyek regisztrálásá-ra, majd a felszólítás napjától számítva öt napot adtak a felkészülésre. 1945. január 3-án valamennyiüknek kötelező jelleggel meg kellett jelenniük a kijelölt állomáson. Az internálást irányítók figyelmét felhívták arra, hogy minden internált vigyen magával két-három pár lábbelit, meleg felső ruházatot, nem kevesebb, mint három váltás fehérneműt, ágyneműt, matracot, takarót, edényeket, evőeszközt maximum 200 kg-ig.31 Ez utóbbi intézkedés valószínűsíthető oka a korábbi elhurcolásokra jellemző magas halálozási arány volt, ugyanis az 1944. november 18-a után elhurcoltaknak 

				
					28	Dupka 2012, 82.

					29	GARF F. R-9401. Op. 2. Gy. 68. 385. Közli: Dupka 2012, 83.

					30	RGVA F. 32885. Op. 1. Gy. 243. 1. Közli: Dupka, 2012, 83.

					31	RGVA F. 32885. Op. 1. Szpr. 47. 132–134. Közli: Korszun 2012, 68.

				mindezt nem tették lehetővé, és mivel a németek elsősorban munkaerőt jelentettek a szovjeteknek, minél jobb kondícióban kellett elérniük a táborokat.32

				Ennek fényében 1944. december 21-én a 4. Ukrán Front Katonai Tanácsa meg-hozta a 00520. számú határozatát a „felszabadított” Csehszlovákia területén tartóz-kodó 17–45 év közötti munkaképes német férfiak és a 18–30 év közötti munkaképes német nők mobilizálásáról és internálásáról. A mobilizálás – a dokumentum sze-rint – nem vonatkozott azokra a nőkre, akiknek hét éven aluli gyermekük volt, s a felügyeletét nem tudták kire bízni, illetve azokra a mozgássérültekre vagy betegekre, akik orvosi igazolással tudták bizonyítani, hogy nem munkaképesek.33

				A határozatot közzétevő, a kárpátaljai németség deportálásával foglalkozó kuta-tók szerint a 00520. számú parancs azokra a németekre vonatkozott, akiket kihagytak az első, a 0036. számú határozat alapján történt deportálási hullámból. Kiemelik azt is, hogy a parancsban hangsúlyozottan szerepet kapó felszólítás, amely 200 kg-nyi meleg ruha, ágybeli, szükségleti cikkek és élelem vitelére vonatkozott, egyfajta köve-telésként jelent meg a hatóságok részéről azon német családok irányába is, akiknek családtagjait már az előző hullámban, még novemberben elvitték, vagy már meg is haltak valamelyik lágerben.34

				A 4. Ukrán Front Katonai Tanácsának rendelkezésére a Kárpátontúli Ukrajna Néptanácsa 1944. december 22-én körlevelet adott ki a körzeti és a helyi népbizott-ságok számára a német nemzetiségű lakosság mozgósításáról. A körlevél szintén tar-talmazta a korábban már elhurcolt németek otthon maradt családtagjaira vonatkozó felszólítást a szükségleti cikkek és az élelem összegyűjtéséről, illetve figyelmeztetett, hogy aki nem jelentkezik, azt haditörvényszék elé állítják. Az újonnan felszólítottak-nak december 22–25. között kellett jelentkezni.35

				A dokumentum ékes példája annak, hogy a deportálások menetrendje Moszkvá-ban készült, illetve a forrást feltáró kutatók – Olekszij Korszun és Dupka György – is hangsúlyozzák, hogy az iratot az NKVD vezetése fogalmazta meg, és a Turjanica vezette néptanács feladata volt annak lefordítása és továbbítása a körzeti népbizott-

				
					32	Bognár 2009, 42.

					33	RGVA F. 32885. Op. 1. Szpr. 243. 1–5. Közli: Korszun 2012, 166–168.

					34	Korszun 2012, 68.

					35	RGVA F. 32885. Op. 1. Szpr. 243. 19. Közli: Korszun 2012, 70.; Oficinszkij 2010, 246.

				ságokhoz. A Kárpátaljai Területi Állami Levéltárban található, kézzel írott változat bizonyítja, hogy valóban orosz nyelvből fordított forrásról van szó.36

				A körzeti népbizottságok a közigazgatásilag alájuk rendelt népbizottságokhoz továbbították a körlevelet. A nagyszőlősi körzeti bizottság például férfiak és nők ese-tében egyaránt 17–45 év között jelölte meg a korhatárt, és december 26-ig szabta meg a jelentkezési határidőt. A dokumentumban meghatározzák, hogy német nem-zetiségűnek számít az a személy, akinek az édesapja német, illetve a jelentkezést kö-telezővé teszik azon német származású nők számára is, akik nem német nemzetiségű férfihoz mentek feleségül.37

				Olekszij Korszun ugyanakkor azt is megjegyzi, hogy bár a dokumentum eredeti, orosz nyelven 1944. november 22-re van dátumozva, tartalma szerint viszont a Szov-jetunió Állami Védelmi Bizottságának 7161. számú parancsán alapuló, a kárpátaljai németséget is érintő, 1944. december végi deportálásokra vonatkozik.38 A kutató a hibás dátumozást annak tudja be, hogy november végén a 4. Ukrán Front parancs-noksága pontosan az említett napokban tervezte a „Vörös Hadsereg ellenségeként tevékenykedő” német lakosság deportálását.

				A regisztrálás után a behívottakat azzal az utasítással engedték haza, hogy 29-én ismét jelentkezzenek útra készen, megfenyegetve őket, ha nem teszik, akkor a szüle-iket viszik el.39

				A kijelölt életkorú németség összegyűjtésével megbízott Fagyejev vezérőrnagy 1944. december 5-i, Apollonov helyettes belügyi népbiztosnak írt 10/00514. számú jelentésében arról számolt be, hogy a terület 93 településén összesen 4355 német nemzetiségű személy tartózkodik, akik közül 1876-an 16–50 év közöttiek.40

				A visszaemlékezők elmondása szerint az elhurcoltak között csak svábok és ma-gyarok voltak, ruszinok nem, vagyis a szovjetek még a magyar nemzetiségűek kö-zött is találtak deportálandó személyeket. A deportált nők között kizárólag német 

				
					36	DAZO F. R-14. Op. 1. od. zb. 52. 1–2.

					37	A nagyszőlősi körzeti népbizottság körlevele a helyi népbizottságoknak a német nemzetiségű lakosság regisztrálásáról. DAZO F. R-14. Op. 1. od. zb. 52. 2.

					38	Korszun 2012, 169.

					39	Ekschnit Margit (1926) munkácsi, málenkij robotra deportált túlélő visszaemlékezése. Az interjú 2008-ban készült, teljes szövege és hanganyaga megtalálható a II. Rákóczi Ferenc Kárpátaljai Magyar Főiskola Lehoczky Tivadar Intézetében.

					40	RGVA F. 32885. Op. 1. Szpr. 50. 263. Közli: Korszun 2012, 158.

				hangzású névvel rendelkezők fedezhetőek fel. Valamennyiüket Nova Horlivkára, a Donyec-medencei bányavárosba szállították, ahol néhány hetes kiképzés után a szén-bányákban kellett nehéz körülmények között dolgozniuk két-három éven át.41

				6. ábra. A szovjet munkatáborokban raboskodó kárpátaljai deportáltak területi meg-oszlása 1945-ben. Szerkesztette Molnár D. Erzsébet–Molnár D. István (forrás: DAZO F. R-14. Op. 1. od. zb. 216–232.)

				1945 júliusában a Kárpátontúli Ukrajna Néptanácsa körlevelet adott ki a körzeti bi-zottságok és a közigazgatásuk alá tartozó települések néptanácsi elnökeinek az adott község férfilakosságának hollétét tartalmazó összeírását illetően. A körlevél szerint a listának tartalmaznia kellett a hadifogoly- vagy internálótáborban tartózkodó nevét, születési évét és helyét, lakhelyét, illetve a láger hollétét. Mivel az összeírás minda-zon férfiakra vonatkozott, akik az adott időpontban a szovjetek által létrehozott tá-borrendszer valamelyik lágerében tartózkodtak, a listába a málenkij robot keretében 

				
					41	Hadifogoly- és munkatáborokban lévő munkácsi személyek listája. DAZO F. R-14. Op. 1. od. zb. 217. 1–9.

				

			

		

		
			[image: ]
		

	
		
			
				255

			

		

		
			
				elhurcolt civil férfilakosságon kívül a frontvonal mozgása következtében hadifogság-ba került kárpátaljai illetőségű katonák is bekerültek. Ezen lista szerint 1945-ben 28 098 kárpátaljai lakos raboskodott hadifogoly-, illetve munkatáborban, s túlnyomó többségük a térség alföldi, magyarlakta részéből származott (6. ábra).

				Összegzés

				Kárpátalja szovjetizálásának, a magyar nemzetiségű férfi- és a német nemzetiségű férfi és női munkaképes korú lakosság deportálásának, kényszermunkatáborokba tör-tént elhurcolásának tanulmányozása során az alábbi következtetések vonhatóak le. A szovjet csapatok által hozott új rendszer megvalósítása moszkvai forgatókönyv és a Szovjetunióban alkalmazott minta alapján ment végbe. A szovjet rendszer kiépíté-sét Kárpátalján is az erőszak, a megfélemlítés jellemezte. A deportálások elsődleges oka az etnikai tisztogatás volt, amelyhez a szovjet hatalom számára megfelelő ala-pot szolgáltatott a kollektív bűnösség elve. A terület magyarságának megtizedelése egyfajta biztonságpolitikai megoldást jelentett a szovjet vezetés számára, akik így akarták megoldani a szovjet hátország megbízhatatlan elemektől való azonnali meg-tisztítását, amely különös jelentőséggel bírt abban a tekintetben, hogy Kárpátalját a szomszédos Magyarország területéről választották le, és csatolták a terjeszkedő szov-jet birodalomhoz.

				Adatközlők42

				Ekschnit Margit (szül. 1926) munkácsi, málenkij robotra deportált túlélő

				Fábián Gábor (szül. 1926) tiszakeresztúri, málenkij robotra deportált túlélő

				Huszti Sándor (szül. 1926) beregszászi, málenkij robotra deportált túlélő

				Nagy András (szül. 1925) beregszászi, málenkij robotra deportált túlélő

				Jana Pál (szül. 1925) feketepataki, málenkij robotra deportált túlélő

				Zsendely András (szül. 1926) szőlősgyulai, málenkij robotra deportált túlélő

				
					42	Az interjúk teljes szövege és hanganyaga megtalálható a II. Rákóczi Ferenc Kárpátaljai Magyar Főiskola Lehoczky Tivadar Intézetében.

				Stark Tamás

				A civil lakosság részleges elhurcolása Budapestről, 1944–19451

				A Magyarországról történt elhurcolások áttekinthetőségét megnehezíti, hogy idő-szakonként és térségenként változott mind az összeszedés módja, mind a deportá-lást elrendelők és végrehajtók, valamint az áldozatok köre is. Összességében a szov-jet fogolygyűjtő kampányoknak három formáját lehet, illetve érdemes elkülöníteni. A visszaemlékezésekben, korabeli dokumentumokban leírt esetekből kitűnően gyak-ran előfordult, hogy a szovjetek egy-egy település elfoglalása után rövid időn, sok-szor napokon belül összeszedték és elhurcolták a civil lakosság egy részét. Ezenkívül olyan fogolygyűjtő akciókra is sor került, elsősorban a világháború után újra elcsatolt területeken, amikor nem csupán a leendő kényszermunkások számának a növelése, hanem az adott régió „pacifikálása” és etnikai arculatának megváltoztatása volt a cél. A IV. Ukrán Front sávjába tartozó Kárpátalján, a Felső-Bodrogközben, az Ung-vidé-ken, valamint a Tiszahát térségében faluról falura járva szisztematikusan szedték ö-sze a munkaképes magyarokat. A deportálások harmadik típusa egy időben pontosan körülhatárolható és egész Kelet-Európára kiterjedő kampány keretében zajlott. Ez a kampány a német nemzetiségűek ellen irányult, de a Magyarországról „németként” elhurcoltak jelentős része még csak német anyanyelvű sem volt, és ezzel mind a szov-jet végrehajtók, mind a magyar segédkezők tisztában voltak.

				A szovjet fogságba esett mintegy 600 ezer ember közel kétharmada civilként lett „hadifogoly”.2 A civilként elhurcoltak legnagyobb csoportját a budapestiek tették 

				
					1	Az írást a szerző A „málenkij robot” budapesti áldozatai, 1944–1945 című, a Történelmi Szemle 2012/2. számában megjelent tanulmánya alapján készítette.

					2	A Szovjetunió Belügyi Népbiztosságának Hadifogoly- és Internáltügyek Főigazgatósága (Glavnoje upravlenyije po gyelam vojennoplennih i intyernyirovannih – Gupvi) által készített, 

				ki. A fővárosban és környékén történtekről meglehetősen pontos kép rajzolható a Külügyminisztérium Hadifogoly Osztályának a Magyar Nemzeti Levéltárban őr-zött hatalmas az anyaga alapján.3 Ez a rendkívüli forrás paradox módon épp szovjet utasításra jött létre.

				Az 1944. december 22-én megalakult Ideiglenes Nemzeti Kormány még Debre-cenben volt, amikor már megkeresések ezrei érkeztek a Külügyminisztériumba. A közhangulat megnyugtatása és a civil foglyok elengedését folyamatosan kérő ma-gyar kormány leszerelése érdekében szovjet részről már 1945 január végén megígér-ték a fasiszta mozgalmakhoz nem tartozó és nem német nemzetiségű elhurcoltak elengedését. „A panaszokról konkrét bejelentést kíván Puskin” – mondta Gyöngyösi János külügyminiszter az 1945. február 3-i minisztertanácsi ülésen. A civilek és volt katonák összegyűjtése és kiszállítása még folyamatban volt, amikor 1945. március 18-án megjelent a Fegyverszüneti Ellenőrző Bizottság 26. számú, a „Vörös Hadsereg által elszállított személyek összeírásáról” szóló rendelete. Ez a hozzátartozóikat hiába váró családok megnyugtatására szolgáló rendelet tette lehetővé, hogy az országban településenként részletes adatfelvételre kerüljön sor. A Külügyminisztérium Hadifo-goly Osztályára érkező hatalmas anyag javát azok a 19 kérdést tartalmazó – kutatóla-pul is szolgáló – kérdőívek teszik ki, amelyeket a hozzátartozók töltöttek ki, és küld-tek a Külügyminisztériumba abban a reményben, hogy elősegíthetik Szovjetunióba vitt családtagjuk hazahozatalát. Ezeken a kutatólapokon két kérdés foglalkozik az elhurcolás körülményeivel. A válaszokból egyértelműen kiderül, hogy mikor, honnan vittek el embereket A forrás alapján tehát az elhurcolás időbeli és térbeli keretei jól körülhatárolhatóak. A kérdőívekhez mellékelt levelekben rendszerint részletes be-számoló is olvasható az elfogatás körülményeiről. A 350 doboznyi anyagban való kutatás során eddig közel háromezer olyan budapesti helyszín, illetve cím gyűlt össze, ahonnan civileket vittek „hadifogságba”. Ezek alapján kíséreltem meg az elhurcolás fővárosi történetének a feltárását.

				
					1949. december 20-i összefoglaló jelentés a magyar foglyok számát 534 539 főben adta meg. Lásd Zagoruljko 2000, 295–297. Korabeli magyar források a szovjet adatoknál nagyobb fo-golylétszámot adnak meg. A párizsi tárgyalásokra a Magyar Békedelegáció Katonai Csoport-ja által 1946 szeptemberében összeállított Adatok a hadifoglyok kb. létszámáról című jelentés 600 ezerre becsülte a szovjet fogságba esettek számát. A kormányszervek dokumentumaiban is általában ez a szám szerepel.

					3	MNL OL XIX-J-1-q – Külügyminisztérium Hadifogoly Osztály.

				Elhurcolások az ostrom ideje alatt

				Budapest körül 1944. december 24-én zárult be az ostromgyűrű. A szovjet csapatok előrenyomulását azonnal követte a munkaképes férfiak összegyűjtése. A Külügymi-nisztérium Hadifogoly Osztálya számára készített több tízezer adatlap szerint az első civileket a Pasaréti út 122. szám alatti házból vitték el, már szenteste. A későbbi adatok is azt mutatják, hogy a karácsonyi gyors szovjet előretörés során megszállt területeken a támadás tengelyében lévő Pasaréti útról és környékéről hurcolták el a legtöbb civilt.

				A Pasaréti út térsége mellett december végén és január elején viszonylag sok civilt vittek el a harc gyújtópontjában lévő Szent János kórház környékéről, valamint az akkor még csak lazán beépített Széchenyi-hegy, Sváb-hegy és Orbán-hegy egyes házaiból.

				Az 1944 végén és 1945 elején a budai oldalon megindult szervezett fogolygyűjtő akció azonban elsősorban nem az akkor még jórészt csak támpontszerűen megszállt II. és XII. kerületekben, hanem a déli és északi irányból támadó csapatok sávjában, a kemény harcok által sújtott XI. és III. kerület elfoglalt körzeteiben bontakozott ki. A XI. kerületben, a Budaörsi út–Hamzsabégi út–Sárbogárdi út–Dombóvári út–Bu-dafoki út által határolt vonaltól délre eső területen december végén és január első hetében le-fel jártak a szovjet fogolygyűjtő csoportok.

				December 30-án civileket vittek el többek között a Kalotaszeg, Sopron és Hen-germalom utcákból. Január 2-án már a frontvonal közvetlen közelében fekvő Dom-bóvári út házaiból terelték „igazoltatásra”, majd fogságba az ott talált férfiakat. Január 3-án a Kelenföldi pályaudvar környékén lakó 17 és 50 év közötti férfiakat vitték el.4 Ezen a napon, valamint január 4-én, 5-én és 6-án az elfoglalt terület belső részében lévő utcák helyben maradt férfilakossága került sorra. Civileket vittek el a Csurgói, Albert, Major, Bikszádi, Nagykikinda, Török Ignác, Kovászna, Halmi, Bendegúz, Thallóczy Lajos, Bánk Bán, Ballagi Mór, Sósfürdő és Boldizsár utcákból, valamint az Etele útról, a Sárbogárdi útról és a Kelenföldi útról.

				Hasonlóan intenzív és tömeges méretű volt a civilek elhurcolása a január elején szovjet kézre került Óbudán. A Rómaifürdőtől délre, a Keled út–Bécsi út–Óbudai rakpart–Kiscelli út–Perc utca–Cserepes utca által határolt területen alig van utca, 

				
					4	MNL OL XIX-J-1-q 14. doboz, isz. 28894.

				amely ne szerepelne az elhurcoltak hozzátartozói által kitöltött keresőlapokon. Nem-csak a nagy főútvonalak, a Bécsi út, a Vörösvári út és a Szentendrei út mentén élő munkaképes korú férfiak jelentős részét vitték el, hanem azokat is, akik a kis mellék-utcákban laktak.

				A budai arcvonal december végi megszilárdulása után a fővárosért vívott harc súlypontja áttevődött a pesti oldalra. A hadmozdulatokat jól tükrözik az elhurcolással kapcsolatos adatok.

				A január 5. utáni budai elhurcolásokat bejelentő keresőlapok száma hirtelen apa-dást mutat. Ugyanakkor egyre nagyobb számban jelennek meg a pesti kerületekben regisztrált esetek. Az elhurcolás helyére és időpontjára vonatkozó feljegyzések arra utalnak, hogy az első vonalban küzdő szovjet katonákat árnyékként követték a fo-golygyűjtők. Nagyon sok kutatólapot kitöltő hozzátartozó a fogságba esés idejével és körülményeivel kapcsolatos kérdésre a következő bejegyzést írta: „Az óvóhelyről bevonulásuk másnapján vitték el az oroszok azzal, hogy csak pár percre viszik el iga-zoltatni…”

				A támadás fő vonalába esett Zugló és Kőbánya lakossága különösen sokat szen-vedett az elhurcolásoktól. Január 3-án a Nagy Lajos király útról, a Vezér útról, a Bonyhádi útról és a Zugló keleti szélén futó Öv utcából vittek el embereket. A kö-vetkező tíz napban a Fogarasi út, a körvasút, az Erzsébet királyné útja és a Róna út által határolt területen csak kevés utca maradt, amelynek lakói elkerülték a szovjet fo-golygyűjtő csoportokkal való találkozást. Ezek többször végigmentek a Vezér úton, a Nagy Lajos király útján, az Egressy úton és az Erzsébet királyné útján. A kutatólapok tanúsága szerint a fogolygyűjtők három-négy alkalommal is megfordultak a Lengyel, Angol, Szugló, Telepes és Fűrész utcák óvóhelyein. A front mozgását követve január 10. és 13. között a Mexikói út, az Amerikai út, a Thököly út, az Uzsoki út, a Korong utca, a Kassai utca, a Laky Adolf utca és az Újvidék utca egyes házaiból is vittek el civileket.

				Kőbányán a munkaképes korú lakosság javának összegyűjtése a zuglói kampány kibontakozásakor kezdődött, és rövidebb ideig tartott ugyan, viszont intenzívebb volt. Az elhurcolások zömére január 5-én került sor. Az elhurcolás viszonylag gyors lefolytatása részben a térség geológiai adottságaival magyarázható. Kőbányán számos természetes üreg és a barlang volt, amelyeket a 19. században raktárakká, pincék-ké alakítottak. Ezek a földalatti helyiségek a légitámadások megindulásától kezd-ve óvóhelyül is szolgáltak. A fogolygyűjtő különítmények dolgát megkönnyítette, hogy Kőbánya lakosságának jelentős része az ostrom alatt ezekben húzta meg magát. 

				Nemcsak az óvóhelyekre menekültek közül lettek sokan „hadifoglyok”. A Jászberényi út–Maglódi út–Sibrik Miklós út–Vaspálya út által határolt területen szinte minden utcából vittek el embereket. A fogolyszedés intenzitását tükrözi az Apaffy utcából elhurcolt egyik fiú kutatólapján szereplő megjegyzés: „az utcában lévő óvóhelyekről minden ok nélkül elvitték a fiatalabb korosztályú férfiakat.”5

				Január 14-én a szovjet és román hadosztályok mélyen behatoltak a VI. és VII. ke-rületbe, és elfoglalták a Keleti pályaudvart. Január 15-én elveszett a Nyugati pályaud-var is. Január 17-én indult meg a végső roham Pest teljes birtokbavételéért. A német és magyar védők maradékai ennek a napnak az éjszakáján kísérelték meg a Budára való átjutást a még használható Lánchídon és Szabadság hídon. A január 18-a hajna-láig tartó kiürítés során sok katona és menekülő civil vesztette életét, mert a szovjet tüzérség folyamatosan lőtte a hidakat. Még tartott a katonák és a civilek Budára özönlése, amikor a német műszaki alakulatok az utolsó két hidat is felrobbantották.

				Január 12. után a belvárosi harcok kibontakozásával egyidejűleg az elhurcolások súlypontja Zuglóról és Kőbányáról a belső kerületekre helyeződött át. A VIII. kerü-letben a civil lakosok összegyűjtése a városrész keleti peremén húzódó Orczy út men-tén és a Baross út Orczy térhez közeli szakaszán kezdődött. A Baross út és az Orczy tér környéke azután még heteken keresztül az elhurcolások egyik fő színtere volt. Január 13-án a fogolygyűjtő kampány elsősorban a VIII. kerületet érintette. Az el-hurcoltak hozzátartozói által kitöltött kutatólapok adatai alapján szinte nyomon tud-juk követni a civileket összeszedő szovjet csoportok útvonalát. Január 13-án az egyik csoport – nyilvánvalóan az előző nap felkeresett Jázmin és Dugonics utca után – a Romanelli (ma Illés) utcát járta végig, majd a Kőris utcán átment a Kálvária utcára. A Kálvária utca, majd a Kálvária tér házainak és óvóhelyeinek átfésülése után a Lo-sonci utcába fordult. Egy másik csoport a József utcát, az Erdélyi utcát és a Fiumei utat járta végig. Az említett utcákban lezajlott elhurcolásokat bejelentő kutatólapok „megjegyzés” rovatában szinte egységesen a következő mondat áll: „Az óvóhelyről, az oroszok még bejövetelük napján 18 és 50 év között minden férfit elvittek »igazolás« miatt.” A következő napon a Tisza Kálmán (ma II. János Pál pápa) tér és az oldalán húzódó Kun utca került sorra. A Kun u. 2. szám alatt lévő tűzoltólaktanya óvóhelyén meghúzódó civilek közül 120 főt vittek el.6 A Tisza Kálmán téren lévő hadikórház-

				
					5	MNL OL XIX-J-1-q 35. doboz, isz. 129425.

					6	MNL OL XIX-J-1-q 39. doboz, isz. 127124.

				ból ugyancsak sokan kerültek fogságba. Civileket hurcoltak el a Sándor utcából és az előző nap már átfésült József utcából is. Január 12-én és a következő napokban elhur-colások színtere lett az Eszterházy utca, a Szentkirályi utca, a Vas utca, a Sándor (ma Bródy Sándor) utca, a Népszínház utca, az Aggteleki utca, a Fecske utca, a Conti (ma Tolnay Lajos) utca, a József körút, valamint a Mikszáth Kálmán tér. Az összegyűjtés tömeges jellegére utal egy Conti utcai szemtanú beszámolója: Az „oroszok 1945. ja-nuár 15-én foglalták el lakóházunkat és környékét. Másnap, 16-án a ház összes férfi lakóit összeszedték a környék lakóival együtt, és Rákoscsabáig vitték őket…”7

				A fogolygyűjtő csoportok zöme ekkor már a VI. kerületben tevékenykedett. Itt is a szovjet katonák megérkezése utáni napon kezdődött meg a munkaképes civilek összefogdosása. Az elhurcolás színterei a következő utcák voltak: Szabolcs utca, Pod-maniczky utca, Szondi utca, Lendvai utca, Benczúr utca, továbbá az ezekre merőleges Kmetty utca, Szív utca, Felső erdősor és Szinyei Merse utca, Bajza utca, Munkácsy Mihály utca és Bajnok utca. Január 16-án és 17-én már a kerület közepén, illetve a nyugati felén lévő utakat és utcákat, így az Izabella utcát, a Király utcát, az Eötvös utcát, a Hegedűs Sándor utcát, a Csengery utcát az Andrássy utat, valamint a Hu-nyadi teret és a Mussolini teret (ma Oktogon) vették célba a fogolygyűjtő csoportok. Tömegesen vitték el a civil lakosságot a Teréz körút környékéről is. A Teréz körút 9-ben lakó egyedül maradt feleség a Külügyminisztériumba küldött kutatólapon azt írta, hogy férjét január 17-én vitték el „a ház és a szomszéd házak összes férfi lako-sával együtt…”8

				Ezen a napon az elhurcolás már teljes erővel folyt a többi belső kerületben is. Január 14. és 22. között a VII. kerület majdnem minden utcájából vittek el civileket. Számos utcában többször is megfordultak a fogolygyűjtő csoportok. A Külügymi-nisztérium Hadifogoly Osztályára érkezett és már feldolgozott adatok szerint lega-lább háromszor jártak a Hársfa, a Rottenbiller, a Vörösmarty és a Szövetség utcában, valamint az Alsó erdősoron. Négyszer kutatták át az Izabella utcát, a Dohány utcát és a Király utcát. A VII. kerület tengelyének tekinthető Dob utcát január 16. és 22. között szinte minden nap „meglátogatták” a munkaképes férfiakat kereső szovjet cso-portok.

				A rendelkezésre álló adatok arra utalnak, hogy a IX. kerületben az elhurcolások elsősorban a Kálvin tér közelében fekvő utcák lakóit, valamint a főbb útvonalak, így 

				
					7	MNL OL XIX-J-1-q 40. doboz, isz. 127345.

					8	MNL OL XIX-J-1-q 120. doboz, isz. 26649.

				az Üllői út, a Közraktár út, a Soroksári út, a Mester utca és a Haller út mentén élőket érintették. Ebben a kerületben nemcsak a szovjetek gyűjtöttek civil foglyokat, hanem a főváros ostromában részt vevő román alakulatok is. A Lónyai utcában lévő reformá-tus gimnázium pincéjében meghúzódó diákokat román katonák fogták el, és vitték a Brassó közelében lévő hírhedt földvári táborba.9 Tömeges elhurcolásokra került sor a kerület belsejében is. A Gálya utca 4. alatti óvóhelyről az összes férfit elvitték. Az egyik elhurcolt hozzátartozója a Külügyminisztérium Hadifogoly Osztálya szá-mára készített beadványában leírta, hogy „akkor az egész kerületben minden férfit válogatás nélkül elvittek, később az öregeket és rokkantakat hazabocsájtották…”10 Tömeges elhurcolásokról található beszámoló a Haller úti Páli Szent Vincéről elne-vezett középső-ferencvárosi plébánia és egyházközség történetét bemutató historia domusban is. Január 19-én és 20-án szovjet fogolygyűjtők végigjárták a Haller utat és a Soroksári utat.

				A VI., a VII. és a VIII. kerületekben folyó intenzív fogolygyűjtő kampányokhoz képest a mai V. kerület területén közvetlenül a harcok után viszonylag kevés ház-ból vittek el civileket. Az elhurcolások elsősorban a következő főutakat érintették: Vilmos császár út, Tisza István út, Károly király út, Múzeum körút, Vámház körút, Kecskeméti utca.

				A budai fő ellenállási vonal mentén január végén megélénkült szovjet támadás a legerőteljesebben a Ferenc-hegy környékén, Óbudán és az Orbán-hegy térségében bontakozott ki. A fogolygyűjtések az újonnan elfoglalt budai városrészeken ugyan-úgy zajlottak, mint néhány héttel korábban, december végén, január elején. Óbudán, közvetlenül a harcok csúcspontja, illetve a német–magyar csapatok visszavonulása után, január 22-én indultak meg újra az elhurcolások. Elsősorban a frissen elfoglalt utcákból, így a Selmeci utcából, a Tímár utcából, a Beszterce utcából, a Dereglye utcából és a Csemete utcából, valamint a Zsigmond térről vittek el embereket a fo-golygyűjtő csoportok. Sokan kerültek fogságba a Pacsirtamező út, a Lajos út, a Bécsi út és a Kiskorona utca azon házaiból, melyeket a Vörös Hadsereg január második felében foglalt el.

				Óbuda elfoglalása, január 30. után Budán a II. kerület lett az elhurcolások legfőbb színtere. Ebben és a XII. kerületben is a viszonylag gyér beépítettség miatt a fogoly-

				
					9	Az elhurcolt református diákok helyzetéről Bereczky Albert püspök 1945. április 27-i levelében számolt be a külügyminiszternek. MNL OL XIX-J-1-q 6. doboz, isz. 26749.

					10	MNL OL XIX-J-1-q 26. doboz.

				gyűjtők jóval kevesebb házat kerestek fel mint a pesti belvárosban. A II. kerületben a fő ellenállási vonal peremét képező Margit körútról, az attól nyugatra fekvő Keleti Károly utcából, a Lövőház utcából, a Retek utcából, a Forint utcából, az Ady Endre utcából a Ribáry utcából, a Zivatar utcából és a Buday László utcából, valamint a Rózsadombról, az Eszter utcából, a Szemlőhegyi utcából, a Szépvölgyi útról és a Törökvész útról vitték el a legtöbb embert.

				Február 5-én a XII. kerületben is újrakezdődtek az elhurcolások. A fogolygyűj-tők elsősorban a főútvonalakat, a Gömbös Gyula (ma Alkotás) utat, a Böszörményi utat, a Németvölgyi utat és az Istenhegyi utat járták be. Elhurcolások színtere volt a hetekig a fő ellenállási vonal peremén fekvő Városmajor út és a közeli Maros utca is.

				A Citadellát védő német helyőrség felszámolása után a budai hídfőnek a Gel-lért-hegytől a lágymányosi vasúti töltésig húzódó déli részét sem lehetett tovább tartani. Február 11-én a XI. kerületben is elhallgattak a fegyverek. December végén, január elején a kerület déli szektorának elfoglalásakor tömegével hurcolták el a férfi-akat. A február 10-én, 11-én megszállt északi szektorban azonban csak szórványos deportálásokra került sor. Február 12-én és 13-án civileket vittek el a Kanizsai utcá-ból, a Horthy Miklós ma (Bartók Béla) útról, a Verpeléti útról (ma Irinyi József utca) a Kende utcából és a Bertalan Lajos utcából.

				A Várhegy csak február 13-ára került teljesen szovjet ellenőrzés alá. A fővárosért vívott 108 napos elkeseredett és korábban elképzelhetetlenül nagy pusztulást hozó küzdelem befejeződött. A harchoz kötődő elhurcolások utolsó színterei a Tigris utca, a Várfok utca, a Batthyány utca, a Csalogány utca, a Vitéz utca, a Kacsa utca, a Fő utca, a Döbrentei utca, a Donáti utca, a Toldi Ferenc utca, a Hunyadi János utca, a Ponty utca valamint a várnegyed utcái voltak.

				Elhurcolások a harcok elülte után

				A Külügyminisztériumba érkező kutatólapok ezreit áttanulmányozva megállapítha-tó, hogy a harcok elülte után az elhurcolás körülményeinek bemutatásánál már a „munkába menet az utcán” és „az utcán fogták el” megjegyzések válnak dominánssá. Habár Pesten, és ugyanúgy Budán is, közvetlenül az ostrom után bárkit bárhonnan elvihettek, a civilek megállításának, összegyűjtésének elsődleges színhelyei a nagy főútvonalak és a közlekedési csomópontok voltak. A Külügyminisztériumba érke-zett, az elhurcoltak hozzátartozói által kitöltött kutatólapok tanúsága szerint Pesten 

				a legtöbb embert a Nagykörútról, a Múzeum körútról, a Rákóczi útról, az Üllői útról, a Baross utcából és a Népszínház utcából vitték el. A budai hídfő elfoglalása után a Gömbös Gyula (ma Alkotás) út és a Krisztina körút is az elhurcolás színhelye lett.

				A civileket összegyűjtő szovjet járőrök nemcsak főútvonalak menetén, hanem a forgalmasabb tereken is gyakran lesben álltak, hogy az arra járóknak – korabeli szó-használattal élve – csapdát állítsanak. „Csapda” volt többek között az Orczy téren, a Baross téren, a Berlini (ma Nyugati) téren, illetve az Endresz György téren (ma Ma-gyar jakobinusok tere), a Széll Kálmán téren, a Széna téren, a Lenke (ma Kosztolányi Dezső) téren, a Horthy Miklós (ma Móricz Zsigmond) körtéren és a Gellért téren.

				A fontosabb csomópontoknál végrehajtott fogolygyűjtések mellett még március-ban is javában folytak az utcákról, sőt a házakból való elhurcolások is, amelyek a külvárosokra is kiterjedtek. A jezsuita rend kispesti házfőnöke 1945. március 8-i je-lentésében leszögezte, hogy „sok férfit internálótáborba vittek, ma a férfiakat és nő-ket az elfogás veszélye fenyegeti.” A deportálások folytatódtak, mert a március 26-i jelentésből kitűnik, hogy a rendház kriptájában folyamatosan 300-500 személy húzta meg magát, hogy elkerüljék a szovjet fogolyszerző akciókat.11

				A lakásokból való elhurcolás a belvárosban március végén új lendületet vett. A Honvédelmi Minisztérium és a budapesti szovjet városparancsnokság közötti ö-szekötő tiszt, Hátszeghi Ottó ezredes március 29-i jelentése szerint „négy-öt nap óta Budapesten ismét tömegesen hurcolják el a férfilakosságot. Egyes épülettömböket körülzárnak, és a férfiakat 18–50 évig – állítólag igazoltatás céljából – a GPU [valójá-ban az NKVD – megjegyzés S. T.] parancsnokságra, majd ismeretlen helyre viszik.”12

				Ily módon vitték el a hadviselteket többek között a XI. kerületben lévő Verpeléti út, a Szabolcska Mihály utca, a Kende utca és a Szent Imre herceg útja (ma Villányi út) számos házából. Az elhurcolásnak ez a hulláma kiterjedt a VIII. kerületi Rökk Szilárd utca, a Luther utca és a Rákóczi út, valamint a Dohány utca számos épület-tömbjére is. A civilek összegyűjtésének ez a módja feltehetően sok embert érintett, 

				
					11	Páter Jámbor László S. J. kispesti házfőnök jelentését idézi Zielbauer 1989, 282.

					12	MNL OL XIX-J-1-q 6. doboz, isz. 26810; HL 1945 eln. 20.326. Ugyancsak elterjedt gya-korlattá vált, hogy a helyi szovjet parancsnokságok ház-, illetve háztömbmegbízottaknak pa-rancsolták meg a katonaviselt lakók összeírását, majd az érintetteknek a kijelölt NKVD-köz-pontban történő előállítását.

				mert a gyakorlat leállítását a Szövetséges Ellenőrző Bizottságnak címzett április 3-i levelében maga Gyöngyösi János külügyminiszter is kérte.13

				Az elhurcolások azonban nem szűntek meg, sőt április közepén kiterjedtek a Szent István körút, a Szent István park, a Légrády (ma Balzac) utca és a Pozsonyi út egyes épülettömbjeire.14 A Külügyminisztérium Hadifogoly Osztályára érkezett kutatólapok arról tanúskodnak, hogy a civilek tömeges összefogdosása csak április végén szűnt meg.

				Elhurcolások a Budapest környéki településekről

				A budapesti elhurcolásokkal párhuzamosan ment végbe a főváros akkori közigazga-tási határán kívül fekvő településeken élő munkaképes férfiak összegyűjtése. Ezek-ben a fogolygyűjtő kampányokban rendszerint a szovjet városparancsnokság által megszervezett helyi, kezdetleges magyar közigazgatás is részt vett. A közigazgatás élére a szovjetek általában olyan köztiszteletben álló személyeket választottak, akik az első világháborús hadifogságuk miatt értettek valamit oroszul. Őket a szovjetek által, ugyancsak a helyi lakosság köréből verbuvált rendőrök segítették. A karhatalmi alakulatok ezen tagjai fehér karszalagot viseltek „Policáj” felirattal. Gyakran a szovjet katonákkal együtt járőröztek, és bár elsődleges feladatuk a közrend fenntartása volt, nem egy településen részt vettek az elhurcolásra kijelölt civilek összegyűjtésében.

				A Budapest környéki települések közül a legtöbb embert Érdről és környékéről vitték el. A helyi szovjet parancsnokság január 7-én kidoboltatta, hogy másnap min-den 16 és 60 év közötti férfinak reggel nyolc órára meg kell jelennie a vásártéren. Ugyancsak dobszóval rendelték az érdi vásártérre a környező települések: Tárnok, 

				
					13	A jegyzék szövege: „A Magyar Kormány tisztelettel a következőket közli a Szövetséges Ellenőrző Bizottsággal, hogy Budapesten szovjet tábori csendőrök járják a VII. kerületet. Egyes háztömbökben a házmegbízottaknak meghagyják, hogy másnapra állítsák elő a ke-rületi szovjet rendőrség házába a hadköteles (18–48) korú férfiakat. Értesülés szerint azokat, akik az új világháborúban részt vettek, elviszik. Állítólag Debrecenbe. A Magyar Kormány tisztelettel kéri a Szövetséges Ellenőrző Bizottságot, szíveskedjék a szükséges intézkedéseket megtenni, hogy a szóban forgó összeszedések, amelyek súlyosan szabályozzák Budapest gaz-dasági élete megindulásának lehetőségét, megszüntessenek. Debrecen, 1945. április 3.” MNL OL XIX-J-1-q 3. doboz, isz. 26047-1945. Gyöngyösi Puskin úrnak, SZEB Debrecen.

					14	MNL OL XIX-J-1-q 6. doboz, isz. 26699.

				Sóskút, Pusztazámor és Diósd férfilakosságát. Az összegyűltek közül a szovjet tisz-tek elengedték a 45 évnél idősebbeket, valamint azokat, akik a közellátásban nélkü-lözhetetlenek voltak, illetve akik már számukra végeztek valamilyen fontos munkát. A kiválogatás után megmaradt mintegy négyezer személyt a székesfehérvári gyűjtő-táborba meneteltették.

				A december 24-én megszállt Pesthidegkúton és Máriaremetén január 15-én kellett munkára jelentkeznie a 18 és 45 év közötti férfilakosságnak. Az összegyűlt férfiakat az Ercsiben lévő gyűjtőtáborba meneteltették. A december utolsó napjaiban elfoglalt Rákosszentmihályról és Pestszentiméről január 6-tól kezdve vittek el civile-ket. Az elhurcoltak teljes létszáma mintegy kétszáz fő volt.

				Több Pest környéki településről nem általánosságban a munkaképes férfilakos-ságot, hanem „csak” a német nemzetiségű, illetve német nevű személyeket vitték el. Ennek a kampánynak a büntető jellegét kiemelte, hogy a nőket is érintette. Mivel az elhurcolás megtorló jellege nyilvánvaló volt, a szovjetek rendszerint nem is titkolták az összegyűjtött foglyok előtt, hogy ha nem is feltétlenül szovjetunióbeli, de minden-képpen hosszabb távollétre kell felkészülniük. Ezért ők magukkal vihettek három váltás fehérneműt, két öltöny ruhát, két pár cipőt, ágyneműt, evőeszközt és élelmet.

				Pest keleti peremén a „németek” összegyűjtése január 6-án Rákoskeresztúron kez-dődött. Innen néhány tucat személyt vittek el. Soroksár nagyközség elöljárósága köz-vetlenül a háború után 696 elhurcolt személy adatait gyűjtötte össze.15 A Pestszenter-zsébetről elhurcoltak számát a Külügyminisztériumba küldött beszámolók mintegy kétezer főben adják meg.16 A korabeli beszámolók szerint Sashalomból 160, Rákos-csabáról 103, Rákospalotáról kilencszáz és Újpestről mintegy ötszáz civilt vittek el.

				Az elhurcoltak száma

				A Szovjet Tudósító Iroda 1945. február 13-i jelentése szerint: „A budapesti harcok folyamán a 2. ukrán harccsoport csapatai több mint 110 000 ellenséges katonát és tisztet fogtak el…”17 A másnap kiadott jelentés arról számolt be, hogy kiegészítő ada-

				
					15	BFL V.717.c. 9. doboz.

					16	MNL OL XIX-J-1-q 91. doboz, isz.142932 és 59. doboz, isz. 133017.

					17	Új Szó, 1945. február 14. Lásd még Izdanyije Szovinformbjuro 1945, 74.

				tok szerint a február 13-i harcokban a szovjet csapatok további 12 700, nagyobbrészt sebesült ellenséges katonát és tisztet ejtettek fogságba.18 A Szovjet Tudósító Iroda hírei szerint a budapesti harcokban összesen mintegy 123 ezer német és magyar katona vált hadifogollyá.

				Matvej Zaharov hadtörténész, aki a 2. Ukrán Front törzsfőnökeként maga is részt vett a magyarországi harcokban, levéltári kutatásaira hivatkozva már 138 ezer hadifo-golyról írt könyvében.19 Ugyanez az adat szerepel a harcokban részt vett haditudósító, Pavel Luknyickij visszaemlékezésében.20 Ezt a számot említi a magyarországi harco-kat tárgyaló mai orosz szakirodalom is.21

				A hadifoglyok hatalmas számáról kiadott közlemények a győzelem nagyságát szimbolizálták, de egyben le is leplezték a szovjet fogolygyűjtő csapatok tevékeny-ségét. Ilyen sok foglyot ugyanis a magyar és német harcoló alakulatok soraiból nem lehetett összegyűjteni.

				Gosztonyi Péter szerint hetvenezer német és magyar katona maradt a gyűrűben, akik közül 35 ezren estek fogságba. A Malinovszkij győzelmi jelentésében szereplő 110 ezer fős fogolylétszámot figyelembe véve arra a következtetésre jutott, hogy a szovjet marsall „75 ezer magyar férfit szedett össze Budapesten, s azokat küldte hadi-foglyokként Oroszországba.”22 Ungváry Krisztián is a 110 ezres adatból indul ki, de szerinte a marsall „február folyamán 50 000 férfit fogdostatott össze.”23 A kérdéssel legbehatóbban foglalkozó Bognár Zalán a szovjet/orosz szakirodalomban szereplő 138 ezres számot használja támpontnak. „a 138 000 (hadi)fogolyból […] 118–128 ezer volt a magyarok száma. Ebből kivonva a mintegy 30 000 főnyi fogságba esett magyar haderőt, 88–98 000 fő lehetett a Budapestről és az azt körülvevő agglomerá-cióból elhurcolt polgári személyek száma.”24 Varga Éva Mária könyvében 51 ezer elhurcolt polgári lakosról olvashatunk.25

				
					18	Izdanyije Szovinformbjuro 1945, 76.

					19	Zaharov (szerk.) 1973, 262.

					20	Luknyickij 1980, 187.

					21	Nyevzorov–Zselicki 1999, 138.; Baronov 2001, 41.; Zolotarjev et al. 2005, 418.

					22	Gosztonyi 1984, 195.

					23	Ungváry 1998, 274., 293.

					24	Bognár 2000, 83.; Bognár 2010, 37. Ez utóbbi művében a szerző 100 ezerre teszi a szovjet fogságba esett budapesti civilek számát.

					25	A szerző forrásként Korom Mihály 550 ezer magyar katona és polgári személy szovjet fog-ságban című 2006-ban írott kéziratára hivatkozik. Lásd Varga 2009, 155.

				Az elhurcolások okai

				Az említett történészek szerint a civilek tömeges elhurcolásának legfőbb oka az volt, hogy a szovjet hadvezetés a védők magas számával indokolta az ostrom elhúzódását, és amikor a valódi hadifoglyok száma ezt az állítást nem igazolta, akkor civilekkel kellett kiegészíteni a fogolykontingenst. Kétségtelen, hogy az elhurcolás intenzitása valamelyest függött az adott településen kifejtett ellenállás erejétől és a harc hosszá-tól. A polgári lakosság különböző csoportjaival szemben foganatosított intézkedések akkor voltak különösen szigorúak, ha az adott település elfoglalása sokáig tartott, és a harcban különösen sok szovjet katona vesztette életét.

				A fogolygyűjtés és ezen belül a civilek elszállításának alapvető oka nem a há-tország biztosítása, nem a harc elhúzódása és nem is nem a téves frontstatisztika korrigálása volt. A foglyokra, függetlenül attól, hogy katonák vagy civilek voltak-e, a Szovjetunió újjáépítése miatt volt szükség.

				A szovjet vezetés a háború kezdetétől fogva törekedett arra, hogy a fogságba esett katonákból és az elfoglalt területek civil lakosságából nagyszámú kényszermun-kás-seregre tegyen szert. Lavrentyij Berija belügyi népbiztos 1939. szeptember 19-én, tehát néhány nappal a Szovjetunió Lengyelország elleni inváziója után, rendeletet adott ki a hadifoglyokat és a külföldről internált civileket dolgoztató új táborrendszer felállításáról. A hadifoglyok és elhurcoltak egyaránt a Belügyi Népbiztosság Hadi-fogoly- és Internáltügyek Igazgatósága (Upravlenyije po gyelam vojennoplennih i intyernyirovannih – Upvi) által irányított új lágerekbe kerültek. A Hadifogoly- és In-ternáltügyek Igazgatósága a Lágerek Főigazgatósága, azaz a Gulag (Glavnoje uprav-lenyije lagerej) mellett működött. A két táborrendszer kiegészítette egymást, az Upvi a külföldiek Gulagjának tekinthető. 1945 februárjában a táborrendszert kiegészítet-ték és átszervezték. A Hadifogoly- és Internáltügyek Igazgatóságából 350 főtábort és mintegy négyezer melléktábort irányító főigazgatóság (Glavnoje upravlenyije po gyelam vojennoplennih i intyernyirovannih – Gupvi) lett. A fő- és melléktáborokon kívül speciális munkabrigádok, kórháztáborok, büntető munkatáborok, politikai el-különítő táborok és börtönök is működtek. Szovjet adatok szerint több mint négy-millió külföldi rab fordult meg a táborokban.

				A külföldi foglyok elhelyezésére szolgáló táborrendszer korai felállítása arra utal, hogy a szovjet vezetés eleve nem tett különbséget civilek és katonák között, és hogy a háborús célok között fontos szempont volt a munkaerő-szükséglet kielégíté-se. A Szovjet Tudományos Akadémia Világgazdasági és Világpolitikai Intézetének 

				igazgatója, Varga Jenő vetette fel először, hogy a legyőzött ellenséges ország ne csak anyagi jellegű kártérítést fizessen, hanem lakosainak munkaerejével közvetlenül is járuljon hozzá a háború utáni újjáépítéshez. Sztálin már Anthony Eden külügymi-niszter moszkvai látogatása alkalmával, 1941 decemberében egyértelművé tette a brit küldöttség előtt, hogy a Szovjetunió a háború után nemcsak pénzbeli, hanem termé-szetbeni jóvátételre is igényt fog tartani.

				1943 augusztusában a Külügyi Népbiztosságon belül Ivan Majszkij korábbi lon-doni nagykövet vezetése alatt megalakították a Szovjet Jóvátételi Programot Ki-dolgozó Bizottságot. A bizottság által a jaltai konferenciára készített részletes terv ötmillió német kényszermunkás tíz évig történő dolgoztatásával számolt. Sztálin a jaltai, majd a potsdami konferencián is kifejtette, hogy az ellenséges országok fog-ságba esett katonáit a Szovjetuniót ért hatalmas emberi és anyagi veszteség legalább részleges pótlására a Szovjetunió területén kívánja dolgoztatni. Bár a „Majszkij-bi-zottság” Magyarországgal kapcsolatos tervei nem ismertek, nyilvánvaló, hogy a ma-gyar foglyok munkaereje éppoly fontos volt, mint a többi legyőzött országé. A Kár-pát-medencébe nyomuló szovjet haderő nemcsak az ország anyagi, hanem emberi erőforrásainak kihasználása előtt is megnyitotta az utat.

				A szovjet fogságba került összesen mintegy 600 ezer ember – köztük 200 ezer civil – sorsa a háború után a magyar családok jelentős részét közvetlenül érintő, ki-emelkedő fontosságú közéleti, politikai kérdéssé vált. Az 1945 márciusában elrendelt, és ebben a tanulmányban forrásul használt, adatfelvételen kívül a szovjet megszál-ló hatóságok és a velük szoros kapcsolatban lévő magyar kommunisták sajtókam-pányt is folytattak a fogságban lévők hozzátartozóinak a megnyugtatására. A Magyar Kommunista Párt röplapokon és az ellenőrzése alatt álló lapokban, elsősorban a Ma-gyar Hadirokkant, Hadifogoly Híradóban hirdette, hogy a „hadifoglyok” jól vannak a szovjet táborokban, és hamarosan hazatérnek. A propagandakampány azonban ered-ménytelen volt. A hozzátartozók és a velük szolidáris tömegek tüntetéseken, egyházi megmozdulásokon, zarándoklatokon fejezték ki a foglyok sorsa fölött érzett fájdal-mukat és aggodalmukat.

				A Debreceni Hadifogoly Átvevő Bizottság jegyzőkönyvei szerint 1946. július 1. és 1949. december 31. között mintegy 207 ezren tértek vissza Magyarországra. Bár a szovjet források 420 ezer repatriáltról szólnak, a magyar és a szovjet adatok kö-zött nincs szükségszerűen ellentmondás, mivel Magyarországon nem regisztrálták az 1945-ben hazaérkezőket, illetve azokat sem, akiket a határokon kívül eső szülő-földjükre szállítottak vissza. Ha a teljes fogolynépesség száma eléri a 600 ezret, akkor 

				a fogságba esettek mintegy harmadát a fogság áldozatának kell tekinteni. Viszont az orosz Vojennije Memoriali szakemberei az orosz Központi Katonai Irattár ada-tai alapján 2005 végéig „csak” 66 277 olyan fogoly nevét találták meg, és adták át a magyar Hadisírgondozó Irodának, akik valamelyik táborban vesztették életüket. A hiányzó fogolynépesség többségének a halálát nem lehet dokumentálni, mert ők a gyűjtő- és tranzittáborokban, illetve a kiszállítás közben hunytak el. Nem, vagy csak elvétve regisztrálták azokat a haláleseteket, amelyek tömeges pusztulást hozó járvá-nyok miatt következtek be a szovjetunióbeli táborokban. Nem jegyezték fel azt sem, hogy az 1943 telén fogságba esett magyar katonák közül hányan fagytak meg, vagy váltak járványok áldozatává. De áldozatok a túlélők is. A foglyok nagy része betegen tért vissza, és sokan végleg munkaképtelenné váltak. Tapasztalataikról, szenvedéseik-ről 1989 előtt nem is beszélhettek.

